(privat încă de anul trecut de drepturi 
civice pentru o perioadă de zece ani), 
deoarece Kubitschek este „un om care 
ar putea deveni port-drapelul tuturor celor 
ce denunţă regimul actual“ (Le Monde). 
Oricum, revenirea sa în Brazilia a dat un 
nou impuls curentului de opinie în fa- 
voarea opoziţiei social-democrate în rîndul 
populaţiei. 

Victoria opoziţiei şi declaraţia guver- 
nului privind hotărîrea sa de a respecta 
rezultatul alegerilor din 3 octombrie a ne- 
muštumit profund pe adepţii „liniei dure“, 
în defensivă evidentă în ultimele săptă- 
mini. Nervozitatea unor şefi militari din 
Rio de Janeiro şi Sao Paulo a mers pini 
la ameninţarea cu o intervenţie armată 
deschisă în statele federaţiei unde a în- 
vins opoziţia, pentru a-i împiedica pe 
guvernatori să-și ia funcţiile în primire. 

Ministrul de război Costa e Silva şi 
ministrul marinei Paulo Bosisio au promis 
însă că armata şi marina se vor supune 
pe deplin hotčririlor pe care preşedintele 
Branco le-a adoptat în această privinţă. 

Presiunile aripei extremiste asupra gu- 
vernului s-au făcut totuşi simţite în decla- 
rațiile maresalului Branco pe marginea 
rezultatelor alegerilor. Sporirea controlului 
federal asupra activităţii guvernatorilor şi 
intenţia de a limita strict activitatea poli- 
tică a personalităţilor private anul trecut 
de drepturi civice sînt considerate concesii 
evidente acordate partizanilor „liniei 


Dincolo de ele însă, observatorii apre- 
ciază că în căutarea noului echilibru 
puterii, impus de recentele alegeri şi 
deosebit de necesar rezolvării problemelor 
economice ale ţării, guvernul va trebui să 


țină seama de puternica i ă a opozi- 
ției asupra corpului electoral brazilian. 
Corneliu VLAD 


in timpul 
vacanței 
parlamentare 


greve. În cîteva înalte 
militare s-au i 
Cabinetul a 


putea determina divergen dintre 
la lumina zilei. Ziarul Eleftheria, apropiat 
ministrului coordonării economice, Con- 
stantin Mitsotakis, anunța „riscul unei noi 
crize politice“. „Problema militară — seria 
ziarul — otrăveşte din nou atmosfera“. 
- Numirea generalului Tsolakas în funcţia 
de şef de stat major în Ministerul Apără- 
rii Naţionale şi a pos Spandidakis 
in functia de gef al statului major general 
al armatei greceşti au fost primite critic de 
unele cercuri politice. Agenţiile de presă 
afirmă că Ghenimatas a fost înlocuit prin 
Spandidakis pentru a se pune capăt acu- 
zatiilor în legătură cu amestecul său 
direct la falsificarea alegerilor din 1961. 
S-a ajuns astfel, dar cu totul pe alte căi, 
şi din alte considerente, la demiterea ce- 
lui a cărui îndepărtare a fost cerută de 
Papandreu în iulie. Pe atunci ministrul 
apărării, Garoufalias, s-a opus, iar neînțe- 
legerile cauzate de poziţiile contradictorii 
pe care se situau cei doi lideri au dedan- 
şat în cele din urmă criza guvernamen- 


—> 


In departamentele Côte d'Or, Haute-Marne şi Saône-et-Loire din Franta s-au produs 
mari inundații, soldate cu şase morti, comune izolate gi numeroase şosele disiruse. În 
fotografie : cartiere inundate din localitatea Montceau-les-Mines 


Rasismul și știința 


UNE.SC:O. şi editura pariziană Gafi- 
mard au publicat o nouă ediţie a cărții ,,Ra- 
sismul şi Ştiinţa“ care prezintă concluziile 
cercetătorilor unor savanţi de reputaţie mon- 
dială : Claude Lévi-Strauss, Michel Lenris, 
Juan Comas, Kenneth L. Little, Harry L. 
Shapire, L. C. Dunn, G. M. Morant, Arnold 
M. Rose, Otto Klineberg și Marie Jahoda. 
Această operă colectivă supune unei analize 
viguroase prejudecățile rasiale ca şi mitu- 
rile care le alimentează. Noua ediție pre- 
zintă in apendice propunerile adoptate in 
unanimitate anul trecut de către un grup a? 
biologi, geneticieni si logi reuniți de 
U.N.E.S.C.O. in vederea examinării aspectelor 
biologice ale problemei rasiale în lumina ce- 
dor mai recente descoperiri. Tinind seamă de 
aceste propuneri, U.N.E.S.C.O. va reuni în 
1966 un grup de filozofi, specialiști în ştiinţe 
sociale, biologi și antropologi, care vor dez- 
bate mai amănunțit aspectele sociale și etice 
ale problemei rasiale. Reuniunea din 1966 va 
permite formularea unei noi declarații asupra 
rasei si a prejudecăților rasiale, care va în- 
locui Declaraţia asupra rasei adoptată in 
1951 sub auspiciile U.N.E.S.C.O. 


Educație audio vizuală 


„Mijloacele audio-vizuale în slujba edu- 
cației pentru înțelegerea internațională" — 
iată subiectul seminarului care a remnit re- 
cent la Budapesta, sub auspiciile U.N.E.S.C.O. 
36 de educatori din 20 de ţări. În cadrul se- 
minarului a fost studiat rolul unor mijloace 
ca cinematogralul, radioul, televiziunea şi ex- 
pozițiile, în educarea tinerilor între 12 şi 16 
ani, la şcoală şi in afara şcolii. Au fost 
comparate rezultatele obţinute in diverse țări 
şi s-au făcut propuneri practice pentru schim- 
buri de programe. 


536 miliarde de țigări 


Ministerul Agriculturii al S.U.A. a apre- 
ciat că anul acesta, în Statele Unite, se va 
înregistra un consum de tutun mai mare cu 
5 la sută față de 1954. În medie, ati 
fumător îi vor reveni 216 pachete de “gd 
adică se va ajunge la un consum total de 
536 miliarde țigări, in comparaţie cu S11 
miliarde țigări vindute anul trecut. Recordul 
în acest domeniu a fost stabilit în 1963, cind 
s-au consumat 524 miliarde de ţigări, 

a consumului în anul cu- 
rent este rares de creșterea populației 
și în acelaşi timp de faptul că multe persoane 
care s-au lăsat de fumat după publicarea ra- 
poartelor medicale referitoare la legătura 
dintre fumat și cancerul pulmonar și-au uitat 
anul acesta temerile și au reinceput să 


249 de vase pierdute 


Într-o statistică apărută la Londra se arată 
că in întreaga lume s-au pierdut in anul 
1964, 249 de vase cu un total de 558 200 tone. 
Pierderea acestor vase s-a datorat ciocniri- 
lor, deosebit de frecvente, unor incendii, pre- 
cum şi scufundărilor. 

Dintre aceste vase pierdute, 26 au fost ja- 
poneze, 15 aparţineau Liberiei, 20 Angliei, 
17 statelor Panama și Canada, 16 Norvegiei, 
iar 13 Statelor Unite şi Spaniei. 


Dezgro rea unei case din epoca 
nooli. b 


Arheologii iugoslavi care întreprind cerce- 
tări in regiunea Porţilor de Fier, au făcut 
descoperiri interesante, datind din aproape 
toate perioadele istoriei omenirii. De exem- 
plu, la Bolietina a fost scoasă la iveală o 
casă din epoca neolitică. Cea mai mare im- 
portanță o au, însă, descoperirile din peri- 
oada stapinirii romane în această regiune. 
Majoritatea lor datează din secolele TI-VI ale 
erei noastre. Elo s-au păstrat atit de bine 
încit oferă un tablou complet al urbanisticii 
şi arhitectonicii vechilor aşezări şi tabere 
romane, precum si al vieții cotidiene a lo- 
cuitorilor din acea vreme. De exemplu, la 
Bolietina a fost descoperit un depozit de 
unelte agricole — pluguri, lopeţi, sape, securi 
și alte unelte destinate muncii cimpului. Au 
fost descoperite şi schelete de oi, precum şi 
obiecte din sticlă. 


11 


È 


| 
| 
| 


tală care a debutat la 15 iulie. Mişcarea 
din comandamentele militare pare a ti 
motivată de dorința dia de a de- 
monstra că este suficient de puternic 
pentru a impune o schimbare în acest 
moment şi pentru a elimina din discuţie 
una din problemele controversate în le- 
gătură cu armata. Dimpotrivă, comenta- 
torii care exprimă punctul de vedere al 
grupării conduse de Mitsotakis apreciază 
că s-ar putea ajunge la compromiterea 
stabilităţii guvernamentale. Obiecţiile mi- 
nistrului  coordonării economice sînt în 
legătură cu faptul că, potrivit lui, mutările 
din armată au fost hotirite în afara gu- 
vernului. În plus, se afirmă că schim- 
bările nu duc citusi de puţin spre depoli- 
tizarea armatei cerută de opinia publică : 
noul şef al statului major general al 
armatei, Spandidakis, profesează idei de 
dreapta. 

Divergentele  intraguvernamentale apă- 
rute ca urmare a schimbărilor din armată 
par să îngreuneze, cel puţin pentru moment, 
realizarea obiectivelor pe care şi le-a pro- 
pus noul premier. După cum se ştie, după 
votul de investitură, în noul guvern au 
mai intrat alți 17 miniştri apartinind grupu- 
lui celor 45 deputaţi scizionişti din Uniu- 
nea de centru, ridicînd astfel numărul 
tuturor miniştrilor la 38. Noul grup con- 
ducător şi-a propus însă desprinderea 
altor deputaţi din tabăra lui Papandreu 
pentru ca, treptat, să poată renunța la 
sprijinul partidului condus de Markezinis, 
Guvernul, afirmă unii observatori, ar dori 
ca prin atragerea a 110 deputaţi de centru, 
din vechea majoritate parlamentară, să 
ridice în întregime ipoteca politică repre- 
zentată de sprijinirea lui de către parti- 
dele de dreapta, E.R.E. şi „Partidul Pro- 
gresist“. Va putea. fi atins oare acest 
obiectiv ? 

Este greu de dat un răspuns întrucît 
evoluţia situaţiei interne nu depinde de 
dorințele şi acţiunile unei grupări politice 
omogene. Deputaţii rămaşi fideli lui 
Papandreu vor avea şi ei un cuvînt de 
spus în mersul evenimentelor; Majoritatea 
lor înclină în favoarea unei reconcilieri 
cu dizidentii în scopul reconstituirii vechii 
Uniuni de centru; aceasta ar permite 


LUMEA ÎNTR-O SĂPTĂMÎNĂ 


forțelor de centru să rămînă la putere 
pînă la terminarea mandatului actualului 
parlament. Alţii, mai intransigenti, cer in- 
tensificarea luptei politice împotriva noii 
formule guvernamentale. 

Cu prilejul celui de-al treilea „marş 
spre popor“, liderul Uniunii de centru, 
Papandreu, a cerut în insula Creta ale- 
geri imediate ca singură soluţie pentru 
rezolvarea reală a crizei politice. 

Uniunea democratică de stînga (E.D.A.) 
a organizat în aceste zile mari mitinguri 
politice. Manolis  Glezos, N.  Kitsikis, 
A. Brillakis, membri ai Comitetului Exe- 
cutiv al E.D.A., au luat cuvîntul în cele 
mai mari oraşe ale Thessaliei — Larissa, 
Karditsa şi Volos. În cuvîntările lor ei 
au cerut consolidarea şi lărgirea democra- 
tiei, promovarea unei politici naţionale de 
independenţă, apărarea revendicărilor oa- 
menilor muncii şi a intereselor dezvoltării 
economice a Greciei, apărarea independen- 
tei Ciprului şi recunoaşterea dreptului 
poporului cipriot la autodeterminare. Vor- 
bitorii E.D.A. au cerut ca alegerile să nu 
fie aminate. O cerere asemănătoare a fost 
înaintată premierului Stephanopoulos cu 
prilejul unei vizite pe care i-a făcut-o o 
delegație a Comitetului Executiv al E.D.A. 
Şeful guvernului a declarat că el per- 
sonal consideră alegerile drept o cale 
firească spre reglementarea situației din 
țară şi a afirmat că intenționează „să 
asigure condiţii egale de libertate si acti- 
vitate pentru toate partidele politice gre- 
cesti“. 

După cum afirmă unele ziare occidentale, 
în cadrul partidului E.R.E. partizanii fos- 
tului premier Karamanlis au declanşat o 
campanie în vederea revenirii în ţară a 
liderului neoficial al partidului. În acelaşi 
timp, potrivit expresiei  corespondentului 
din Atena al ziarului Le Monde, liderii 
de dreapta veghează ca nu cumva „prie- 
tenii lui Papandreu alungaţi pe ușă să 
revină pe fereastră“. 

Aşadar, după calmul relativ din prima 
perioadă care a urmat investirii noului 
guvern, viaţa politică a început să pulseze 
din plin. Vacanța parlamentară nu a de- 
terminat o încetare a activităţii politice. 


Eugen PHOEBUS 


i Sole 


La începutul lunii septembrie, ziarul Al 
Ahram (R.A.U.) anunța descoperirea unui 
complot antiguvernamental pus la cale de or- 
ganizalia politico-religioasă extremistă „Fraţii 
musulmani“ si arestarea complotiştilor. 

În țările arabe din Orientul Mijlociu, ,,Fra- 
tii musulmani" apar ca reprezentanţii cercu- 
rilor celor mai reacționare. „Fraţii musul- 
mani“, grupare ultranationalistă și teroristă, 
a apărut în Egipt, în 1928, avind ca fondator 
un profesor din invățămintul secundar, Has- 
san al Banna. În toamna anului 1936 el ela- 
borează un memoriu privind înfăptuirea unei 
«reforme efective”, care reflecta foarte clar 
ideologia și scopurile mișcării. 

Monarhia egipteană a refuzat să colabo- 
reze cu membrii organizaţiei și, în decem- 
brie 1948, președintele Consiliului de Ministri 
a anunţat dizolvarea ei: citeva zile mai 
tirziu el a fost asasinat. 

Reintrind în legalitate în 1951, în urma 
unei noi legi privind dreptul la asociere, 
„Fraţii musulmani“ au continuat să complo- 
teze împotriva regimului. După abolirea mo- 
narhiei in martie 1954, mişcarea a fost din 
nou scoasă în afara legii și șeful ei arestat. 
În luna octombrie a aceluiași an, autorităţile 
au descoperit un complot antiguvernamental 

MUSULMANI" 


al organizaţiei. Organizatorii complotului au 
fost aspru pedepsiți : mai multe condamnări 
la moarte şi numeroase arestări. Organizaţia 
a continuat insă să activeze în ilegalitate plă- 
nuind noi atentate si comploturi, unul din ele 
fiind descoperit, după cum am arătat, recent. 

Asociaţia „Fraților musulmani“ activează 
si in alte state arabe. În Siria, pină în 1963, 
membrii ci au dus o activitate politică le- 
gală. Cel mai bun orator al lor, seicul Mo- 
hammed Mubarak, a fost deputat și un timp 
chiar ministru. Șeful lor, seicul Mustafa Se- 
bai, a fost candidat al opoziţiei în alegerile 
parțiale legislative din mai 1957, candidatură 
sprijinită de unele servicii americane. In- 
trati in clandestinitate in perioada unirii Si- 
riei cu Egiptul (februarie 1958 — septembrie 
1961), „Fraţii musulmani” din Siria au reapă- 
rut legal pe scena politică a ţării după se- 
cesiune, participind la formațiunea politică 
conservatoare a Frontului islamic care, în 
decembrie 1961, a trimis citiva deputați in 
parlament. Regimul instaurat în primăvara 
anului 1963 i-a plasat din nou în opoziţie; 
ei au figurat printre agenții cei mai activi 
cu prilejul tulburărilor din aprilie 1964 de 
la Hama şi din ianuarie 1965 de la Damasc. 


N. P. 


LEOPOLDVILLE 


Cursa pentru 
putere continuă 


Se extraordinară 
a Parlamentului congolez nou ales s-a 
încheiat. Lucrările ei au reflectat o dată 
în plus rivalititile dintre Chombe şi Ka- 
savubu pentru locul intii in stat precum 
şi regruparea din partidul majoritar Co- 
naco (Convenţia naţională congoleză), scin- 
dat prin ruptura oficializată de minis- 
trul de interne Victor Nendaka. Într-a- 
devăr, acesta din urmă a anunţat re- 
cent formarea Frontului Naţional, alianță 
politică ce se opune partidului Conaco. 
Nendaka a declarat că va cere crearea 
unui guvern de uniune naţională şi de- 
miterea guvernului actual. 

Noul partid Frontul Naţional a şi ob- 
ţinut săptămîna trecută un prim succes. 
Cu 57 de voturi pentru şi 54 contra, ca 
preşedinte al Senatului congolez a fost 
ales Sylvestre Mundingay, candidat al 
grupului parlamentar condus de minis- 
trul de interne. 

Tot săptămîna trecută, Kasavubu a in- 
stituit printr-un decret starea de urgenţă 
în provincia orientală Maniema, în care 
alegerile legislative din aprilie au fost 
anulate în august de Curtea de Apel. 
Prin acelaşi decret, şeful statului con- 
golez l-a numit pe Victor Nendaka înalt 
comisar al provinciei şi l-a însărcinat cu 
pregătirea noilor alegeri. În cercurile po- 
litice de la Leopoldville se crede că 
Frontul Naţional va prezenta candidaţi 
în aceste alegeri provinciale care vor 
desemna cinci deputaţi şi şase senatori în 
Parlamentul congolez. 

Toate acestea sînt indicii că rămîne 
deschis conflictul dintre Chombe şi Nen- 
daka — numit nu de mult în funcţia de 
ministru de interne de preşedintele statu- 
lui, Kasavubu, cu scopul evident de a 
submina poziţiile primului ministru, 

La 23 septembrie, Pascal Hamici, pur- 
tătorul de cuvînt al lui Chombe, anunţa 
ziariştilor arestarea a două persoane care 
în ajun încercaseră „să-l asasineze pe 
primul ministru congolez“, în timp ce 
acesta părăsea stadionul din Leopoldville, 
unde asistase la un meci de fotbal. 
În aceeaşi zi însă, ministrul de interne 
dezmintea categoric declaraţiile lui Ha- 
mici ; aceeaşi reacţie din partea inspec- 
torului general al poliţiei din Leopold- 
ville şi a ofițerului jandarmeriei care era 
de serviciu la stadion în timpul meciului. 
Hamici a continuat să-şi menţină decla- 
rațiile, dînd chiar să se înțeleagă că in- 


cidentul face parte dintr-un vast complot: 


dirijat împotriva lui Chombe şi a antu- 
rajului său. Afacere într-adevăr încurcată, 
afirmă  corespondenţii străini. Se poate 
ca Nendaka să fi încercat să organizeze 
o conspirație împotriva primului ministru. 
Nu este, de asemenea, imposibil ca 
Chombe însuşi să fi înscenat tentativa, 


pentru ca sub acest pretext să ia măsuri, 


împotriva adversarilor săi. Oricare ar fi 
realitatea, este un fapt semnificativ care 
evidenţiază din- nou  divergentele din 


sînul echipei conducătoare de la Leopold- 


ville. 

În culise se spune că Nendaka vizează 
chiar postul de prim-ministru. Cum însă 
tot ceea ce priveşte Congo se decide în 
afara ţării, este puţin probabil ca acesta 


să-şi facă intrârea la Kalina, sediul gu- 
vernului. Diplamatii occidentali, în primul 
rînd cei americani şi belgieni, vor să 
evite deocamdată o înfruntare deschisă 
între Kasavubu şi Chombe. Un asemenea 
conflict ar implica o alegere destul de 
dificilă între două persoane — şi una si 
cealaltă ataşate evident Occidentului. De 
aceea se fac presiuni asupra lor să-şi 
aplaneze  divergenţele şi „să lărgească 
componenţa guvernului“ (după cum spu- 
nea Spaak). Dînd curs acestor sfaturi, 
Chombe a declarat săptămîna trecută, la 
o conferință de presă, că este pe deplin 
de acord cu această propunere, aducînd 
totodată elogii „înţelepciunii şefului sta- 
tului congolez“. În acelaşi timp, Chombe 
nu omite să-și ia precautiuni : recent el 
a solicitat un nou contingent de merce- 
nari sud-africani. Şi Kasavubu dă dovadă 
de prudenţă. Potrivit  părerii revistei 
Jeune Afrique, el manevrează pentru a 
submina influenţa lui Chombe, „fără să 
intentioneze deocamdată a-l îndepărta 
definitiv de pe scena politică congoleză“. 


Stefan CORNU 


Anevoioasa 
operațiune a formării 
guvernului 


1B) upă recentele alegeri, 
capul de afiş al vieţii politice din R. F. 
Germană este deţinut de agitata problemă 
a formării noului guvern. 

Cabinetul condus pînă acum de Ludwig 
Erhard a fost un cabinet moştenit (de la 
Adenauer, în 1963). Noul guvern ar tre- 
bui să fie un „guvern Erhard“. Formarea 
lui pare a fi însă destul de dificilă. Er- 
hard însuşi a explicat de ce: „În U.C.D. 
“şi U.C.S. — îi spunea el zilele trecute 
vicecancelarului liberal Mende fiecare 
vrea altceva. Si lucrul cel mai neplăcut 
este cearta pentru Ministerul de Externe“. 
Adenauer, preşedintele U.C.D., Strauss, 
preşedintele U.C.S., Eugen Gerstenmuaier, 
preşedintele Bundestagului, şi într-o mă- 
sură şi preşedintele Liibke au crezut că 


ERHARD : — Am piesele jocului, dar cum 
să le combin ? 


(Din DIE WELT, Hamburg) 


Erhard va obţine doar o victorie la li- 
mită, situaţie care le-ar fi înlesnit cel 
puţin îndepărtarea lui Schroeder de la 
conducerea Ministerului de Externe şi acor_ 
darea unui post ministerial lui Strauss. În 
noile condiţii gruparea condusă de Ade- 
nauer şi Strauss s-a resemnat să-l tolereze 
pe Erhard, nu însă şi pe Schroeder, pe 
vicecancelarul Mende sau pe Dahlgriin, 
ministrul de finanţe — toţi trei liberali. 

Un lucru pare însă sigur: Erhard nu 
este dispus să renunţe la serviciile minis- 
rului său de externe. În orice caz el 
pare mai hotărît decît Adenauer, care în 
1961 l-a sacrificat pe Brentano, acceptin- 
du-l pe liberalul Schroeder. Şi situaţia 
de astăzi este, într-un fel, similară cu 
aceea de atunci. „Așa după cum astăzi — 
releva comentatorul lui Der Spiegel — 
adversarii cancelarului, Liibke, Adenauer 
şi Strauss, nu-l pot răsturna pe Erhard şi 
în schimb cer demiterea lui Schroeder, 
tot aşa liberalii acum patru ani au cerut 
demiterea lui Brentano pentru că de Ade- 
nauer nu puteau scăpa“. 

Schroeder n-a fost niciodată prea sim- 
atizat de Adenauer şi de adepţii lui. 
ncepînd din octombrie 1963, o dată cu 
venirea lui Erhard la putere, el a fost 
ţinta celor mai aprige atacuri ale lui 
Strauss, Cît despre preşedintele Lübke, 
acesta nu l-a agreat nici în 1961, cînd 
i-a făcut greutăţi asemănătoare celor pe 
care i le face astăzi, opunîndu-se multă 
vreme numirii lui. Principalul reproş pe 
care i-l aduc adversarii săi a fost for- 
mulat zilele trecute chiar de Liibke ; vor- 
bind despre Schroeder, preşedintele a de- 
clarat că acesta „a deteriorat întreaga 
atmosferă dintre Bonn şi Paris“. La fel 
Strauss şi Adenauer. Desigur, mai ve- 
hement. Tratatul franco — vest-german 
semnat la 22 ianuarie 1963 „nu există 
pentru moment decît pe hîrtie“ — spu- 
nea recent Adenauer într-un interviu pu- 
blicat în Bild-Zeitung — iar realizarea lui 
„depinde de persoana care va lua în mînă 
politica externă a ţării“. 

Pretendentii la postul de ministru de ex- 
terne în locul lui Schroeder sînt Kurt Georg 
Kiesinger, prim-ministru în landul Baden 
Wiirttemberg şi fost purtător de cuvînt 
în probleme de politică externă al U.C.D— 
U.C.S. în Bundestag, şi Eugen Gersten- 
meier, preşedintele Bundestagului şi fost 
preşedinte al Comitetului parlamentar pen- 
tru politică externă. În comisia de trata- 
tive pentru formarea guvernului, Kiesinger 
este susținut de Klaus Scheufelen, pre- 
şedintele fracțiunii U.C.D. din Nord Wiirt- 
temberg. La rîndul său Gerstenmeier se 
bucură de sprijinul deplin al preşedintelui 
Heinrich Lübke. 

În ultima vreme şansele lui Schroeder 
au crescut totuşi simţitor, Aceasta mai 
ales de cînd Erhard a declarat că îşi 
asumă întreaga răspundere a politicii ex- 
terne promovată de ministrul său. Alt 
indiciu este faptul că Schroeder a fost 
invitat să participe la lucrările comisiei 
U.C.D.—U.C.S. privind liniile viitoare ale 
politicii vest-germane. La prima şedinţă 
Adenauer şi Strauss au tăcut ostentativ. 
48 de ore mai tîrziu Adenauer, vizibil su- 
pirat. a declarat într-un interviu acordat 
ziarului liberal de stînga Frankfurter Rund- 
schau : „Eu nu eram de acord cu o parte 
a programului pe care dl Schroeder l-a 
propus, dar am rămas în continuare la şe- 
dință pentru a nu lăsa să se spună că 
vreau să mă sustrag de la o discuţie cu 
ministrul“. Ceea ce însă nu l-a împiedicat 
să se retragă chiar în ziua apariţiei in- 
terviului, refuzînd astfel să mai participe 

Tortura „statuii“ 


Un document publicat la Londra sub titlul 
„Situația in închisorile Portugaliei“ aduce 
mărturii despre crudele torturi la care sint 
supuși prizonierii politici de către poliţia 
secretă. Metodele de interogare merg de la 
„rafinate presiuni cu caracter psihologic 
pină la amenințări cu tortura si la brutalităţi 
idlise“. lată citeva exemple : 

Multi foşti deţinuţi au vorbit despre ,iovr- 
tura statuii”. lată ce spune Arnaldo Mes- 
quita : „Nu apuci să inchizi ochii si să 
adormi si cineva te trezește, lovindu-te, in- 
tepinđu-te cu ace, zdruncinindu-te cu bruta- 
litate... Datorită acestui tratament, multi pri- 
zonieri şi-au pierdut minţile”. 

Un deținut, Duartes Mendes, a fost supus 
acestui supliciu timp de 273 ore. Alţi prizo- 
nieri au fost închiși în celule intunecoase 
timp de cite 15 zile iar alţii au fost lăsaţi 
cite doi ani în celule in care nu este posibilă 
nici o mişcare, 

Un alt exemplu de tortură, „psihologică“ : 
Multor prizonieri li se spune că soțiile lor 
s-au hotărit să-i părăsească si că in casa lor 
„au venit alţii”. 

Zilnic aproape, agenţiile anunţă inscenarea 
unor noi procese. Aceasta înseamnă că în 
ciuda torturilor aplicate, despre care se știe 
prea bine in Portugalia, patriolii nu ince- 
tează lupta. 


»PAGEOS“ 
rez 


Satelitul-geodezic american ,,Pagcos“ va fi 
lansat la înălțimea de 4000 km pe o traiec- 
torie circulară, în jurul unuia din polii Pă- 


mintului. Satelitul, invelit cu o foiţă metalică 
pentru a putea reflecta razele solare, va fi 
folosit ca punct de reper luminos pe cer in 


cursul măsurătorilor geodezice. 


Alge artificiale 


Englezii au introdus un original sistem de 
protejarea  țărmurilor — folosirea algelor 
artificiale din material plastic. Experimentate 
pentru prima oară în Danemarca, ele s-au 
dovedit la fel de eliciente ca algele naturale 
pentru amortizarea valurilor și împiedicarea 
eroziunii, După 18 luni de utilizare s-a 
constatat că plajele s-au Ičtit cu 1 metru. 


Orăşelul jucăriilor 


Japonia a devenit in ultimii ani una dintre 
cele mai mari exportatoare de jucării din 
lume. Aceasta a determinat întocmirea unui 
proiect de a se construi, lingă Tokio, un 
orășel destinat în exclusivitate fabricării ju- 
căriilor pentru export. Orăşelul — a cărui 
construcție se va incheia in 1970 — va 
avea 67 de ateliere pentru confecţionarea 
jucăriilor, un centru de cercetări şi de for- 
matie profesională, locuinţe, școli, un sector 
comercial etc. Populaţia orășelului va fi de 
10 000 de oameni, dintre care 7000 direct 
productivi în industria jucăriilor. 

la viitoarele reuniuni ale comisiei creştin- 
democrate de tratative. 

Cei mai multi comentatori sînt de 
părere că Schroeder nu va fi nevoit să 
părăsească fotoliul său ministerial. Este 
posibil ca el să fie secondat de un se- 
cretar de stat, aceasta fiind singura con- 
cesie pe care ar putea-o căpăta Strauss. 

Schroeder devenind din ce în ce mai 
stăpîn pe situaţie, atacurile „echipei de 
la Miinchen“ se îndreaptă acum cu mai 
multe speranţe împotriva lui Mende, vice- 
cancelar şi ministru pentru problemele 
germane. Mende, după părerea adepților 
lui Strauss şi Adenauer, ar trebui să pă- 
răsească postul ministerial mulţumindu-se 
doar cu acela de vicecancelar. Tactica 
este simplă: dacă nu Erhard atunci 
Schroeder, dacă nu Schroeder — Mende, 
dacă nu Mende — eventual Dahlgriin, 
ş.a.m.d. 

Constituirea noului cabinet vest-german 
se dovedeşte astfel destul de anevoioasă. 
„(Guvernul acesta — este de părere Rudolf 
Augstein, redactorul şef al revistei Der 
Spiegel — nu se formează mai uşor decît 


acela din 1961“. 
Radu PASCAL 


ROMA 


întîlnire a 
scriitorilor europeni 


Corespondenţă de la 
lon MĂRGINEANU 


Da ar fi să parafra- 
zim dictonul „Toate drumurile duc la 
Roma“, am putea spune că în acest în- 
ceput de octombrie pe malurile Tibrului 
şi-au dat întîlnire reprezentanţii scriito- 
rilor din toate ţările Europei. Dialogurile 
purtate sub cupola de la Auditorium 
CID.A. au continuat apoi, firesc, pe sub 
pinii cîntați de Respighi, printre vesti- 
giile antice de la Foro Romano, pe ce- 
lebra scară din Piaţa Spaniei, unde în 
ceasurile de răgaz participanţii la con- 
gresul Comunităţii Europene a Scriitorilor 
(C.O.M.E.S.) şi-au împărtășit gîndurile, as- 
piraţiile, proiectele. Tema acestui forum 
al creatorilor a fost „Avangarda euro- 
peană de ieri gi de astăzi“, iar dezbaterile 
au depășit uneori tiparul strict al temei, 
imbrštigind şi alte aspecte ale literaturii 
zilelor noastre, ale raportului scriitor-con- 
temporaneitate. 

Printre figurile remarcabile ale litera- 
turii europene prezente la Roma erau doi 
laureați ai Premiului Nobel — islandezul 
Haldor Laxness şi italianul Salvatore Qua- 
simodo — filozoful francez Jean Paul 
Sartre, englezul John Lehman, sovieticii 
Simonov şi Tvardovski, olandezul Theun 
de Vries, polonezul Iwaszkiewicz, spa- 
niolul Rafael Alberti. Țara noastră a fost 
reprezentată, după cum se ştie, de o de- 
legatie condusă de Demostene Botez, pre- 
şedintele Uniunii Scriitorilor din Repu- 
blica Socialistă România. 

Poetul Giuseppe Ungaretti, care a fost 
reales în funcția de preşedinte al 
C.O.M.E.S., a subliniat în cuvîntul rostit 
la deschiderea congresului faptul că însăşi 
rațiunea de a exista a Comunității este 
mijlocirea unui dialog sincer între scriitorii 
care, indiferent de convingerile lor poli- 

. 

tice, sînt uniţi în nčzuinta de a sluji fru- 
mosul, idealurile de libertate, justiţie, ade- 
văr. Ficind analogii cu „Antigona“ lui 
Sofocle, cu sonetele lui Shakespeare şi 
„Divina Comedie“ a lui Dante, Unga- 
retti arăta că adevărata poezie are me- 
nirea să cînte demnitatea umană, să res- 
ingă tot ceea ce este pretext, joc formal, 
izarerie. 

Spaţiul nu ne permite să ne referim 
pe larg la cele 36 de intervenţii care au 
avut loc în cele patru zile de dezbateri. 
Ne vom limita doar la cîteva dintre ele. 
Criticul francez Maurice Nadeau, direc- 
torul revistei Lettres Nouvelles, încercînd 
să definească noţiunea de avangardă, a 
spus că scriitori ca Baudelaire şi Flau- 
bert, pe care nimeni astăzi nu se gin- 
deşte să-i califice drept avangardisti, au 
fost, la vremea lor, în avangardă, scriind 
adevăruri verificate de ei înşişi şi expri- 
mîndu-le fără să ţină seamă de conve- 
niente sau modă. După părerea lui, avan- 
garda autentică poate fi definită printr-o 
noţiune foarte simplă: adevărul de care 
artistul este într-adevăr convins, nu acela 
care se naşte datorită modei sau stimu- 
lentulni dat de publicitate. 

Interesantă a fost intervenţia lui 
Jean Paul Sartre: după ce a făcut o 
amplă prezentare teoretică a evoluţiei no- 
tiunii de avangardă în țările europene, 
el a deschis o mi spre literatura ti- 
rilor Africii, Asiei şi Americii Latine. 
Scriitorii din aceste țări, a arătat el, tre- 
buie să creeze astăzi o nouă limbă, un 
nou limbaj poetic, opus celui al colonia- 
liştilor, să creeze un public căruia să-i fie 
destinate cuvintele noi, să rupă cu sche- 
mele alimentate de colonialişti şi de starea 
de înapoiere. 

Scriitorul sovietic Tvardovski a dezbătut, 
printre altele, raportul dintre experienţe 
şi cititor. Problema care se pune, a ară- 
tat el, este dacă cititorul participă la 
experienţe, dacă îl interesează, dar mai 
ales dacă descoperă în ele un conţinut, 
care este vital şi hotăritor pentru apre- 
cierea operei respective. 

În cadrul lucrărilor congresului a vorbit 
şi preşedintele Uniunii Scriitorilor din Re- 
publica Socialistă România, Demostene 
Botez. El a spus, printre altele, că avan- 
garda de astăzi trebuie să fie constructivă, 
nu  destructivă,nu trebuiesă rămînă la o 
simplă expresie care să frămînte doar un 
grup de intelectuali. Avangarda de astăzi 
trebuie să fie cuvîntul unui nou umanism, 
să dea răspuns problemelor majore ale 


umanităţii, să conducă la un umanism 
iluminat. Criticul N. Tertulian a 
vorbit despre raportul dintre marxism şi 
curentele de avangardă. 

De la tribuna congresului a vorbit şi 
scriitorul portughez Urbano Rodriguez, 
arestat de mai multe ori de poliția lui 
Salazar pentru lucrările sale, pentru con- 
vingerile sale politice. După ce a relatat 
despre tendințele existente astăzi în lite- 
ratura țării sale, el a subliniat vitalitatea 
şi importanța unor adevărate fenomene de 
avangardă existente mai ales la scriitorii 
din Angola şi Mozambic, care trăiesc încă 
sub opresiunea colonialiştilor portughezi. 
Un alt scriitor portughez, Jorge Reiss, care 
trăieşte în exil în Franța, a denunțat con- 
ditiile grele în care. trăiesc şi creează 
scriitorii din patria sa, arestați şi trataţi 
ca deținuți de drept comun. El a făcut 
un apel la C.O.M.E.S. cerîndu-i să in- 
tervină pe lîngă forurile internaționale, 
pentru a obține eliberarea scriitorilor în- 
temniţaţi. 

Cu vie emoție a fost ascultat cuvîntul 
scriitorului spaniol Barral, care a denunţat 
opresiunea la care este supusă astăzi 
literatura în Spania. „Cenzura împiedică 
libera circulaţie a ideilor şi contactul cu 
experiența pozitivă a culturii celorlalte 
tiri europene“, 

Scriitorul guatemalez Miguel Angel As- 
turias, unul dintre candidaţii la Premiul 
Nobel din acest an şi promotorul Comu- 
nităţii latino-americane a scriitorilor, care 
va lua fiinţă în mod oficial în februarie, 
cu prilejul Congresului de la Mexico, s-a 
referit la necesitatea colaborării dintre 
diferitele comunităţi create în afara con- 
tinentului european şi C.O.M.E.S. De alt- 
fel, în legătură cu aceasta, C.O.M.E.S., in 
colaborare cu U.N.E.S.C.O., preconizează 
constituirea unei Federaţii Internationale 
a Comunităţii Scriitorilor. 

Aşa cum s-a mai arătat, noii membri ai 
Consiliului, printre care şi reprezentantul 
țării noastre, Titus Popovici, au fost pri- 
miti la Palatul Quirinal de către presedin- 
tele Republicii Italia, Giuseppe Saragat. 

În încheierea dezbaterilor a fost aprobat 
programul întîlnirilor pentru anul 1966, 
care prevede discuţii şi colocvii la Bu- 
cureşti, Stockholm, Dublin, Tbilisi, Paris, 
Varşovia, iar — in afara continentului 
european — la Mexico şi Addis Abeba. 


Roma, 12 octombrie 


Scena de balet ,,Comoara“, prezentată de Teatrul satiric-muzical ,,C. Tănase“ din București 
la ,Friedrichstadtpalast“, cu prilejul „Zilelor festive ale Berlinului” 


Dialoguri 


despre N.A.T.O. 


»NA.T.O. se află într-o situație dificilă 
din cauza existenței forțelor care riscă să 
dezintegreze această organizație“ (Josef 
Luns, ministrul de externe al Olandei). 


„Alianţa atlantică a devenit o relicvă isto- ` 


rică“ (Michel Boscher, conducătorul dele- 
atiei franceze la conferința parlamentari- 
a N.A.T.0.). „Există în prezent în Nor- 
vegia un puternic curent de idei în fa- 
voarea unei revizuiri a angajamentului 
acestei tiri față de N.A.T.O., în sensul re- 
întoarcerii la situația care a precedat 
angajarea Norvegiei şi Danemarcei față de 
Pactul atlantic“ (ziarul Aftonbladet). „Se 
impune o confederație de state indepen- 
dente în Europa Occidentală“ (broşura „O 
Europă a naţiunilor“, apărută la Londra). 

Acestea sînt cîteva spicuiri din decla- 
rațiile şi articoleie de presă înregistrate în 
ultima perioadă. După cum se vede dia- 
logul despre N.A.T.O. este la ora actuală 
în plină desfăşurare, deşi actuala preocu- 
pare despre viitorul N.A.T.O. apare nele- 
gată de nici o întrunire importantă a 
Pactului nord-atlantic. Totodată, „preocu- 
pările asiatice“ — respectiv angrenarea — 
într-o formă sau alta — a puterilor occi- 
dentale şi în primul rînd a Statelor Unite 
în evenimentele de tipul războiului agre- 
siv din Vietnam — nu au împins pe un 
plan secundar problemele interocciden- 
tale. Se apropie data alegerilor fran- 


ceze, acest „termen de graţie“, cum 
le numeşte un ziar vest-german. In 
acelaşi timp, din Paris surse oficioase 


anunţă că la începutul anului viitor Franta 
va fi în măsură să ridice problema reor- 
ganizării N.A.T.O. Această iniţiativă ar 
urma să oficializeze nemulțumirile Franţei 
față de N.A.T.O. Surse informate din ca- 
pitala Franţei apreciază că tratativele ce- 
rute de Franţa „vor trebui să se ocupe 
de ansamblul problemei organizaţiei atlan- 


tice“ (France Presse). În sfârşit, în perspec- . 


tivă se află o nouă serie, dificilă, de tra- 
tative bilaterale şi sesiunea anuală a 
N.A.T.O. 


Probabil că de aceea oameni politici, 
editorialişti cunoscuţi, experți militari caută 
remedii şi oferă, fiecare în felul său, ,,me- 
dicamentul potrivit“ (Economist). 


Ideea „reformei  N.A.T.0.“ nu este 
nouă, ea îmbrăcînd succesiv aspecte din 
ce în ce mai vaste. Iniţial, în 1958 pre- 
şedintele de Gaulle, în memorandumul 
adresat conducătorilor S.U.A. şi Angliei, 
cerea un statut de egalitate al Franţei cu 
celelalte două mari puteri occidentale. 
Principiul „directoratului“ din N.A.T.O. 
presupune în concepția franceză o de- 
plină egalitate între marile puteri occiden- 
tale. Dar lucrurile nu s-au limitat la 
aceste proiecte, Ulterior, planurile de re- 


formă a NA.T.O. au generat ideea înlo- 
cuirii ca atare a organizaţiei nord atlantice 
printr-un sistem de pacte bilaterale. În 
prezent, la Paris se susține că nu mai 
există cauzele care au dus la constituirea 
NA.T.O. „Preşedintele de Gaulle a pus 
bazele crizei generale a alianţei atlan- 
tice“ (New York Times). 

Bineînţeles, politica americană a reac- 
tionat cu ostilitate atit la ideea reorgani- 
zării N.AA.T.O. de natură să pună sub 
semnul întrebării hegemonia S.U.A. cît şi 
la aceea a desființării alianţei. Eforturile 
Statelor Unite de a impune un plan de 
„integrare“ militară sînt destinate, printre 
altele, menținerii intacte a unității 
N.A.T.O. 

Totuşi în ultimul timp, brusc, într-o serie 
de cercuri politice occidentale, se recu- 
noaşte necesitatea reorganizării N.A.T.O. 
Asistăm chiar la o adevărată supralici- 
tare in acest domeniu. Se declară 
adepţi ai schimbărilor în organizaţia nord 
atlantică chiar şi cei care nu doresc în 
fond aceasta. La New York a fost creat 
un fel de nou „consiliu al inteleptilor“ 
care, pînă în toamna anului viitor, va tre- 
bui să prezinte concluziile asupra sensu- 
lui şi direcțiilor în care N.A.T.O. ar pu 
fi modificat. Mai mult, a fost chiar 
elaborat un „proiect de soluţii“ în acest 
sens. 

Dar cum este concepută această refor- 
mă ? „Trebuie să menţinem problema re- 
formei pe un teren practic“ declară 
M. Brosio (secretarul general al N.A.T.0.). 
În cazul de faţă însă, preluînd ideea, sau 
mai precis sloganul reformei N.A.T.O., 
Brosio urmăreşte exact contrariul. În 
schema argumentării sale găsim următoa- 
rele: 1. Organizaţia nord-atlantică „este 
tot atît de necesară astăzi ca şi atunci 
cînd a fost constituită“. 2. „Nu trebuie să 
facem deosebiri teoretice între alianță şi 
organizaţia creată pentru traducerea ei în 
practică“. 3. Acordul în problemele nu- 
cleare „trebuie să aibă prioritate politică“ 
față de orice acord în problemele dez- 
armării. 

Prin urmare, ideile de reformă a 
NA.T.O. apar la Brosio ca o obişnuită 
pledoarie pentru unitatea N.A.T.O. şi 
pentru aprobarea proiectelor de  „inte- 
grare“ nucleară. De unde concluzia sa: 
„Este lipsit de logică să afirmăm că alian- 
tele nu mai sînt valabile in era nucleară“. 

Secretarul general al N.A.T.O. apare ca 
exponent fidel al politicii americane ostilă 
oricărei modificări a actualei structuri a 
NA.T.O. şi nemulțumită de manifestarea 
tot mai pronunţată a unor tendințe cen- 
trifuge în acest bloc. „Alianța trebuie 
să continue sub forma sa actuală dar în- 
soţită de unele reforme de structură esen- 
tiali“ (din soluţiile preconizate la confe- 


rinta parlamentarilor N.A.T.O. de la New 
York). Ceea ce prevalează însă este „con- 
tinuitatea N.A.T.O.“. Pe de altă parte în 
cercurile americane se încearcă o tentativă 
de ultimă oră pentru rediscutarea şi apro- 
barea proiectelor de „integrare“ nucleară. 
Este ceea ce declară vicepreşedintele 
S.U.A., Humphrey: „Trebuie să menţi- 
nem structura apărării în comun pe care 
se bazează N.A.T.O. Trebuie să adaptăm 
această structură împrejurărilor în con- 
tinuă schimbare“. lar într-un interviu 
transmis în Marea Britanie, subsecretarul 
de stat George Ball susține că problema 
formării unei forţe nucleare înăuntrul 
NA.T.O. „va trebui din nou abordată in 
viitorul foarte apropiat. Aceasta este o 
problemă care nu poate fi lăsată de o 
parte“. 

Recent, cea de a Il-a adunare generală 
a asociaţiei tratatului atlantic a adoptat 
aşa-numita „Declaraţie de la Roma“. Aci 
sînt prezente toate postulatele liticii 
atlantice şi sînt exprimate în modul cel 
mai fidel poziţiile acelor cercuri occiden- 
tale care nu doresc de fapt nici un fel 
de modificare în actuala structură şi în 
actuala ierarhie stabilită implicit în inte- 
riorul Pactului atlantic. Declaraţia reafirmă 
faptul că N.A.T.O. „este la fel de preţios 
şi necesar“ în prezent cum a fost la data 
semnării sale. De aci recomandarea pre- 
ă la punctul 1: „Tratatul trebuie 
menţinut intact, asigurînd durata conti- 
nuă a pactului“. La punctul 2, o altă pre- 
vedere, avînd o semnificație apropiată: 
„Trebuie creată o forță nucleară a cărei 
folosire ar depinde de N.A.T.O.“ Con- 
cluziile generale avertizează împotriva „ori- 
cărei slăbiri a forţei N.A.T.O. şi a spi- 
ritului de solidaritate“, cerînd totodată 
formarea unei uniuni politice şi făcînd 
apel „la o înţelegere mai generoasă şi mai 
justă“ a intereselor. 

Declaraţia de la Roma nu oferă nimic 
temerilor exprimate de unele cercuri po- 
litice din Europa occidentală faţă de po- 
litica organismelor supranationale în afara 
obişnuitelor promisiuni privind „dezvol- 
tarea posibilităţilor N.A.T.O. la nivel eco- 
nomic, financiar, social sau politic“, ex- 
tinderea solidarităţii N.A.T.O. „dincolo de 
regiunea geografică a pactului“ etc. 


Tinind seama de evoluţia relațiilor şi 
evenimentelor în Pactul nord atlantic, ape- 
lurile de tipul declaraţiei de la Roma sau 
ale secretarului general N.A.T.O. nu pot 
estompa fenomenele importante care se 
petrec în viaţa politică occidentală şi care 
se caracterizează prin recunoaşterea tot 
mai largă a neconcordantei între politica 
blocurilor militare agresive de tipul 
N.A.T.0O. şi interesele naţionale ale statelor 

membre, precum şi interesele păcii şi secu- 
rităţii popoarelor. 

Poziţia Franţei este binecunoscută în 
această problemă. Ea a fost recent reafir+ 
mată în conferința de presă a preşedin- 
telui de Gaulle care, după părerea obser- 
vatorilor, a dezlintuit un nou moment de 
criză în pactul NA.T.O. După cum se 
ştie, preşedintele de Gaulle a respins „teo- 
riile arbitrare şi interesele în baza cărora 
se susține că Franţa ar trebui să renunţe 
la personalitatea ei în cadrul unor orga- 
nisme internaționale construite în aşa fel 
încît Statele Unite să poată exercita dină- 
untru sau din afară un rol preponderent 
iar noi, din principiu, n-ar trebui decît să 
ne conformim“. 

În prezent se comentează cu mult in- 
teres ultima declaraţie a ministrului de 
externe englez, Stewart, apreciată ca o 
schimbare a poziţiei engleze în ce priveşte 
„integrarea“ nucleară în N.A.T.O. După 
luni de tratative şi de amiînări, la Londra 
se vorbeşte despre eventualitatea aban- 
donării proiectelor „forţei nucleare multi- 
laterale“ sau „forţei nucleare atlantice“. 
Observatorii politici din Marea Britanie 
interpretează declaraţia lui Stewart ca un 
pas categoric în această direcţie, şi ca o 
exprimare a temerii față de eventuala 
înarmare nucleară a Germaniei occiden- 
tale. Observer remarca oportunitatea re- 
considerării atitudinii britanice în proble- 
mele „integrării“ nucleare. În ţările nor- 
dice . comentatorii vorbesc şi ei despre 
o ,reconsiderare“ a atitudinii față de 
N.A.T.O. Ziarul Aftonbladet, pe care l-am 
citat, scrie că fostul ministru de externe, 
Halvard Lange, este răspunzător direct 
pentru aderarea Norvegiei la N.A.T.O. 
pe care o consideră „o nenorocire“. De alt- 
minteri în Norvegia a fost creat un grup 
de specialişti avînd misiunea să studieze 
posibilităţile şi consecinţele încheierii unei 
alianțe defensive între Norvegia şi Suedia 
după 1969, data expirării valabilităţii 
N.A.T.O., ca alternativă la prezenta Nor- 
vegiei în Pactul nord atlantic. 

Nici flancul sudic al N.A.T.O. nu este 
scutit de tendinţe similare. Nu este de mi- 
rare că disensiunile greco-turce au sugerat 
comentatorilor numeroase rezerve în ce 
priveşte trăinicia legăturilor acestor ţări cu 
N.A.T.O. Iată ce scrie ziarul turc Ulus: 
„Turcia a constatat că NA.T.O. o leagă 
de miini şi de picioare şi că această or- 
ganizatie o privează chiar de propria ei 
iniţiativă în politica externă“. 

Deci fisurile din N.A.T.O. nu apar nu- 
mai în zona franceză. Probabil acesta este 
motivul pentru care sînt luate în conside- 
ratie, în cercurile politice ale adepților 
NA.T.O., „posibilităţile cele mai rele“. În 


presa americană au apărut ştiri despre 
planurile care se fac la Washington pen- 
tru cazul în care Franţa îşi va modi- 
fica în mod oficial atitudinea faţă de 
NA.T.O. În aceste planuri se iau în 
consideraţie următoarele posibilități: În 
primul rînd, de Gaulle să ia Statelor Unite 
dreptul de a folosi în continuare liniile 
de comunicaţie scumpe şi complicate de 
pe teritoriul Franţei; în al doilea rînd, 
să interzică utilizarea celor 14 aeropor- 
turi militare din Franţa, care stau acum 
la dispoziţia N.A.T.O.; în al treilea rînd, 
să ceară mutarea depozitelor de muniții 
şi celorlalte depozite de aprovizionare. 

Ziarista americană Margaret Higgins, a- 
flindu-se la Paris în toamna aceasta, pre- 
zenta astfel recomandările experților ameri- 
cani care „au studiat în ultimul an viitorul 
N.A.T.O.“ : „Este oare de preferat o alianță 
atlantică ciuntită alternativei desființării sa- 
le ? Concluzia experților a fost: mai bine 
N.A.T.O. fără Franța decît nici un fel de 
NA.T.O.“ Deci ideea mai bine N.A.T.ỌO. 
fără Franța îşi face loc ca alternativă de 
rezervă pentru eventualitatea în care Fran- 
ta va cere într-adevăr revizuirea Pactului 
atlantic. Intelegem astfel de ce cercurile 
americane pledează pentru „menţinerea u- 
nităţii N.A.T.O.“ promitind modificări evi- 
dent neesentiale. 

În rîndul experţilor militari eventuali- 
tatea ieşirii Franţei din N.A.T.O. pro- 
voacă îngrijorări reale. În Occident a 
făcut vilvă articolul „Care va fi viitorul 
NA.T.O. în cazul retragerii Franţei“, de 
general-maior în retragere Max S. Johnson 
din armata terestră a S.U.A., fost ofițer 
în grupul de planificare al Comitetului 
mixt al şefilor de stat major, publicat 
la sfîrşitul lunii trecute de revista ame- 
ricană U. S. News and World Report. 
„Experții încep să se întrebe de data 
aceasta, nu în mod ironic, ci foarte se- 
rios: scrie Max S. Johnson «Ce este 
NA.T.O. fără Franta». Răspunsul rapid, 
prea exact pentru a fi plăcut este: 
«Acelaşi lucru care este N.A.T.O. fără 
N.A.T. — un zero l»“. Şi mai departe: 
„Deşi unii strategi din S.U.A. susțin că 
N.A.T.O. poate fi o alianță militară via- 
bilă chiar şi fără Franţa, şi în ciuda unei 
oarecari deplasări militare concrete a unor 
linii de comunicaţie din Franţa în por- 
turi mai nordice, alți experţi consideră că 
această concepţie este mai mult un ex- 
pedient politic decît o realitate militară.“ 
Autorul citează ca argumente : importanța 
teritoriului francez „pentru desfăşurarea 
efectivă a întregii vaste rețele de instalaţii 
logistice“ ; liniile de comunicaţie — căi 
ferate, şosele, conducte petroliere, care trec 
prin Franta „ca degetele unei miini, por- 
nind din arcul format de marile forte 
navale franceze de la Canalul Minecii, 


Locuiiorii orașului belgian Florennes au organizat un marş de protest împotriva de- 
pozitării de armament nuclear la baza militară americană din apropierea localităţii lor 


Oceanul Atlantic, Golful Biscaia şi Marea 
Mediterană“ ; importanţa teritoriului fran- 
cez pentru forţele aeriene şi rachete etc. 

Totuşi această eventualitate convine 
unora. La Bonn, perspectiva unei puneri 
în practică a planurilor franceze în con- 
textul politicii „mai bine N.A.T.O. fără 
Franța decît desființarea N.A.T.O.“ apare 
ca deosebit de convenabilă. Experții mi- 
litari vest-germani consideră că aceasta 
ar duce la o creştere categorică a rolului 
vest-german în alianța atlantică şi va 
netezi foarte mult calea spre înarmare nu- 
cleară a Germaniei occidentale. Comenta- 
torul militar vest-german Adelbert Wein- 
stein face astfel în Frankfurter Allgemeine 
o adevărată pledoarie în legătură cu „rolul 
de rezervă“ al Germaniei occidentale în 
cazul iesirii Franței din N.A.T.O. Wein- 
stein se declară nemulțumit de perspectiva 
„capitulării americane“ în fața deziderate- 
lor lui de Gaulle în problema N.A.T.O. 
„Apărarea frontului atlantic — scrie el — 
nu mai este imaginabilă nici fără (subli- 
nierea mea — S.V.) R.F.G.“ Şi mai dė- 
parte : „Capul de pod american în Europa 
nu ar avea fără Germania occidentală nici 
adincime militară şi nici vreun sens po- 
litic“. 

Opiniile comentatorului militar al lui 
Frankfurter Allgemeine, considerat în lu- 
mea presei vest-germane ca un purtător 
de cuvînt neoficial al politicii guverna- 
mentale, constituie de fapto reluarea :de- 
ilor exprimate mai de mult în paginile re- 
vistei americane Foreign Affairs de către mi- 
nistrul de război Kai Uwe von Hassel şi 
prezentate ulterior în paginile aceluiaşi 
ziar. „Noi trebuie să vorbim ferm cu prie- 
tenii noştri. Putem face aceasta. Fără di- 
viziile noastre nu se mai poate imagina 
politica militară a Occidentului“. 

La Bonn mulţumirea latentă creată 
de eventualitatea retragerii franceze din 
NA.T.O. coincide, de asemenea, cu o 
zgomotoasă reafirmare a „comunităţii de 
interes“ vest-germano-americană, Le 
Monde şi-a consacrat un articol acestei 
probleme sub titlul : „Amerika iiber alles“. 
Sînt cunoscute opiniile recente ale lui 
Erhard şi Schroeder în problemele atlan- 
tice. „Nimic nu trebuie făcut fără Statele 
Unite“ (interviu acordat de Schroeder zia- 
rului Rheinischer Post). Şi în acelaşi in- 
terviu ideea : „Scopul suprem al politicii 
(vest-)germane este cel al Statelor Unite“. 
Astfel în cercurile diplomatice şi militare 
din Germania occidentală se afirmă că 
orice reformă care ar „zgudui N.A.T.0.“ 
ar însemna un pas înainte spre realizarea 
„Mitsprache“ -ului, dreptul de co-hotărire 
în domeniul nuclear. 


Dialogul despre N.A.T.O. continuă. El 
se va concretiza printr-o reafirmare ofi- 
cială a unor poziţii cu prilejul terminării 
convorbirilor ministrului de externe englez 
Stewart la Washington, a vizitei cance- 
larului Erhard în Statele Unite şi mai 
ales în cadrul sesiunii anuale din decem- 
brie a consiliului N.A.T.O. Deşi aceasta 
va trece fără a lăsa probabil rezultate 
practice, problema ca atare a viitorului 
NA.T.O. continuă şi va continua să do- 
mine scena politică occidentală. Aceasta 
este o expresie a procesului complex care 
se petrece pe plan mondial şi care de- 
monstrează cu tot mai multă pregnanţă 
caracterul anacronic al politicii blocurilor 
militare, opoziţia ireductibilă între intere- 
sele păcii, ale statelor independente şi 
existenţa blocului agresiv N.A.T.O. Evo- 
lutia internaţională orientează acest dialog 
spre o materializare a eşecului inevitabil 
al politicii promovată de N.A.T.O. 


Sergiu VERONA 


IN LUMEA ȘTIINȚEI umno 


aaa ÎN LUMEA ȘTIINȚEI 


CONFERINŢA GENERALĂ A 
AGENŢIEI INTERNATIONALE: 
PENTRU ENERGIE ATOMICA 


În a doua jumătate a lunii septembrie s-a desfășurat la Tokio a 9-a conferință 
generală a Agenției Internaționale pentru Energie Atomică. Revista LUMEA a adre- 
sat acad. prof. HORIA HULUBEI, șeful ei ja române și vicepreședinte al 


Conferinței generale, citeva întrebări privin 
rezultatele şi semnificațiile dezbaterilor : 


“ “a 


— Este pentru prima oară, a precizat 
prof. Horia Hulubei, cînd lucrările fo- 
rului suprem al A.LE.A. au loc înafara 
Vienei, sediul oficial al Agenţiei. Anul 
trecut, a S-a sesiune a acceptat invitaţia 
guvernului japonez de a întruni urmă- 
toarea conferinţă generală la Tokio. Cu 
prilejul sesiunii din capitala Japoniei, 400 
de reprezentanţi ai celor 93 de ţări mem- 
bre (la conferință numărul membrilor a 
sporit la 95), au ascultat raportul anual 
prezentat de directorul general al A.LE.A., 
Sigvard Eklund (Suedia), şi au discutat 
problemele principale ale ordinii de zi, 
dintre care cele mai importante au fost: 
aprobarea sistemului de garanții revizuit, 
alegerea de noi membri în Consiliul gu- 
vernatorilor şi votarea bugetului. 

Referindu-se la sistemul de garanţii re- 
vizuit, adoptat la Conferinţă, acad. H. 
Hulubei a spus: 

— Un sistem de garanţii exista mai 
demult. dar el nu era acceptat de toate 
țările. În cursul acestui an, Consiliul gu- 
vernatorilor, format din reprezentanţii a 
25 de ţări, printre care şi România, a re- 
vizuit sistemul existent. Propunerile Con- 
siliului guvernatorilor au fost supuse apro- 
bării Conferinţei generale. Faţă de sis- 
temul de garanţii anterior, a cărui ri- 
giditate a făcut ca el să nu întrunească 
acceptarea mai multor ţări de a supune 
controlului Agenției atomice activitățile 
lor nucleare, prezentele amendamente au 
întrunit adeziunea marii majorități a sta- 
telor membre. Delegații Republicii Socia- 
liste România au considerat că acest sis- 
tem revizuit întemeiază colaborarea stiin- 
ţifică dintre ţările membre ale A.L.E.A. pe 
principiile asigurării independenţei, suve- 
ranității şi neamestecului în treburile in- 
terne ale statelor în spiritul politicii de 
cocxistenti paşnică. De asemenea, dele- 
gatia noastră a specificat că pe măsura 
experimentării aplicării sistemului de ga- 
ranții revizuit, el este susceptibil de noi 
îmbunătățiri. 

În continuare, acad. H. Hulubei ne-a 
vorbit despre problemele mai semnifica- 
tive prezentate în raportul anual: 

— Raportul a relevat unele din acţiunile 
tehnico-stiintifice mai importante ale Agen- 
ţiei atomice. Sub auspiciile Agenţiei se 
efectuează studii şi cercetări ştiinţifice de 
interes internaţional, se studiază posibili- 
tatea aplicării rezultatelor lor. Voi enumera 
cîteva dintre aceste preocupări la care îşi 
dau concursul savanţi de reputaţie mon- 
dială din diferite ţări. Studiile hidrologice 
cu metode radioactive au o însemnătate 
cu totul particulară. Apa este astăzi „ma- 
teria primă“ care lipseşte cel mai mult 
în lume. Nevoile industriale sînt atît de 
mari încît apa potabilă şi apa nesărată 


principalele probleme discutate, 


existentă nu le mai poate satisface. 
Această lipsă ne obligă să procurăm apa 
pe două căi: prin metode radioactive să 
se găsească apa care există, iar prin con- 
struirea de reactoare, pe lîngă producerea 
de căldură şi electricitate, să se poată 
realiza şi operaţia de desalinizare a apelor 
sărate, Această problemă este de un in- 
teres vital nu numai pentru ţările pe care 
poziţia lor geografică le situează în zone 
de secetă acută, dar şi pentru statele 
cele mai dezvoltate, a căror industrie nu 
poate urmări ritmul civilizaţiei secolului 
XX, fără acest element primar — apa. 
O altă problemă în care s-au obținut 
rezultate excelente cu ajutorul metodelor 
radioactive şi respectiv şi prin contribuţia 
ALE.A. este eradicarea insectelor dăună- 
toare în agricultură. Produsele chimice în- 
trebuintate în general pot avea consecințe 
nocive asupra întregii recolte. Prin apli- 
carea metodelor radioactive acest pericol 
este înlăturat. 
-Un rol de conducere l-a avut Agenţia 
atomică şi în cercetarea posibilităţilor de 
sterilizare a alimentelor cu ajutorul radia- 
tiilor. În Turcia, de pildă, a fost instalată 
o stație pilot pentru a proteja depozitele 
de cereale. În colaborare cu Organizaţia 
internaţională a muncii a fost abordată 
problema protejării personalului care lu- 
crează în extragerea şi tratarea minerale- 
lor radioactive. 


Anul acesta s-a organizat la Bucureşti, 
de către Agenţia atomică împreună cu 
Comitetul pentru energie nucleară, un 
colocviu privind controlul prin metode 
nedestructive a combustibilului nuclear. 

Tot sub egida Agenţiei atomice au fost 
publicate o serie de studii ştiinţifice şi 
de lucrări privind posibilitatea aplicării 

ractice şi organizatorice a metodelor ela- 
Perito de cei mai mari specialişti ai lumii : ⁄ 
efectele chimice ale transformării nucleare, - 
difuzia inelastică a neutronilor, fizica plas- 
mei, reglementarea transformărilor radioac- 
tive, organizarea serviciilor de protecţie 
radiologică. 

În cadrul Conferinţei de la Tokio, dele- 
gatia română, alături de alte tiri socialiste 
şi nesocialiste a ridicat problema menţinerii 
R. P. Chineze în afara ALE.A., situaţie 
incompatibilă cu caracterul de universali- 
tate al acestei organizații internaţionale. 

L-am rugat pe acad. H. Hulubei să ilus- 
treze prin cîteva exemple raporturile ţării 
noastre cu A.L.E.A. : 

— România a avut o contribuţie activă 
în planificarea activităţii ştiinţifice. a 
ALE.A. Gazdă în ultimul timp a două 
importante colocvii ale Agenţiei, România 
a avut şi şase contracte de colaborare 
directă cu A.LE.A., unele dintre ele fiind 
în curs de reînnoire. 

Oamenii de ştiinţă din domeniul cer- 
cetărilor nucleare de la noi din ţară efec- 
tuează un rodnic schimb de comunicări, 
experiențe si publicaţii cu A.LE.A. Tara 
noastră a fost vizitată în mai multe rîn- 
duri de personalități din conducerea Agen- 
tiei în frunte cu directorul general, dr. 
S. Eklund, care au observat şi apreciat 
activitatea desfăşurată în acest domeniu 
de cercetătorii noştri. 

Dată fiind ponderea tot mai mare a 
acțiunilor legate de energia nucleară, în 
cadrul programului de dezvoltare a stiin- 
tei şi tehnicii mondiale — a spus în 
încheiere acad. H. Hulubei — România 
a arătat că în ansamblul activităţii Agen- 
ţiei o grijă primordială trebuie să se 
acorde formării de cadre ştiinţifice în 
țările în curs de dezvoltare, pentru ca 
acestea .să poată pune în valoare asis- 
tenta tehnică care li se oferă prin inter- 
mediul Agenţiei. 


ASALTUL ASUPRA LUNII ÎNTR-O FAZĂ NOUĂ 


După faza fotografierii intense a Lunii, pe 
suprafața vizibilă ca şi pe cea invizibilă, 
asaltul asupra Lunii a intrat într-o fază 
nouă. 

Comentind recent observaţiile științifice 
pe care le permit cele 1500 de fotografii 
ale Lunii, obținute de rachetele de son- 
daj americane Ranger 7—9, savantul vienez 
prof. dr. Josef Hopmann conchide că su- 
prafața - Lunii prezintă atitea forme ,moi“ 
încît este de presupus că straturile supe- 
rioare sint extrem de friabile si de ca- 
sante. De miliarde de ani, scoarța lunară 
este supusă acţiunii distrugătoare a raze- 
lor Roentgen și corpusculare de prove- 
nienta solară. Situaţia aceasta — confirmată 
de măsurători fotometrice si de cercetări 
de laborator. — il determină pe savantul 
vienez să considere aselenizarea — şi cu 
atit mai mult circulația pe Lună — drept 
practic imposibilă, 

Dar cercetătorii şi oamenii de ştiinţă 
care se consacră astronauticii nu se lasă 
descurajati de asemenea previziuni pesimiste, 

Încă la: Atena, cu prilejul ultimului Con- 
gres al. Federației internaționale de astro- 
nautică; profesorul Sedov a anunţat că teh- 
nicienii sovietici lucrează la -un vehicul 
spaţial capabi! să aterizeze pe solul lunar 
şi să întreprindă la comandă automată ob- 
servalii ştiinţifice. 


La 4 octombrie 1965 a fost lansată în 
direcţia Lunii o rachetă cosmică sovietică, 
avind la bord stația automată Luna-7, in 
greutate de 1506 kg. Ultima treaptă a ra- 
chetei a circulat in prealabil pe o orbită 
intermediară de satelit artificial al Pămîn- 
tului, iar apoi a plasat stația automată pe 
o traiectorie în direcţia Lunii. După o co- 
rectare a traiectoriei, efectuată la 5 octom- 
brie, stația Luna-? a atins suprafața Lunii 
la 8 octombrie, în regiunea Oceanului Fur- 
tunilor, la vest de craterul Kepler. Deși 
unele operaţii necesare pentru aselenizarea 
lină pe suprafața Lunii nu au fost îndepli- 
nite în conformitate cu programul — 
Luna-7 a obținut un mare volum de date 
utile pentru noi lucrări, care apropie cu 
pași repezi ziua succesului deplin în asal- 
tul asupra satelitului nostru natural. 

Cercetătorii americani fac și ei eforturi în 
aceeaşi direcţie. Dar N.A.S.A. nu poate încă 
preciza data primei lansări a unui vehicul 
spațial în vederea aselenizării. Evenimen- 
tul nu va avea loc înainte de iarna acestui 
an. Mai mult decit atit, tehnicienii de la 
Hughes Aircraft, care construiesc stația 
automată Surveyor — destinată aseleniză- 
rii — se arată sceptici şi prevăd că primele 
tiruri nu-și vor -atinge probabil ţinta. 

Peisajul lingvistic 


al Africii 


Exiinderea sistemului de învățămînt — unul dinobiectivele primordiale ale tinerelor state 


Există un domeniu al realităţii africane, 
al patrimoniului Africii, unde ar fi aproape 
imposibil să se alcătuiască un inventar 
exhaustiv al urmărilor nefaste ale colonia- 
lismului — şi acesta este cel al culturii. 

Într-adevăr, se poate alcătui un bilanţ 
complet al falsificărilor istoriei popoarelor 
africane operate de colonizatorul de ieri; 
se poate stabili efectivul comerțului cu 
sclavi şi condiţiile inumane ale deportării 
negrilor ; se poate contabiliza spolierea 
economică a Africii de-a lungul secolelor, 
se pot număra asasinatele politice. 

Dimensiunea prejudiciilor cauzate de co- 
lonialism culturii africane originale se sus- 
trage însă oricărei încercări de evaluare. 
„Sub dominaţia colonială, cultura natio- 
nală este o cultură contestată, a cărei alie- 
nare este urmărită în mod sistematic“, 
sublinia Frantz Fanon în comunicarea fă- 
cută la cel de-al II-lea Congres al scriito- 
rilor si artiştilor negri de la Roma, din 
1959. Dar perioada colonială nu numai că 
a întrerupt şi frînat dezvoltarea normală a 
culturilor africane. „Colonialismul cultural, 
spunea cunoscutul africanolog dr. DuBois, 
a creat în noi un sentiment ciudat, o de- 
dublare a conştiinţei care ne lasă cu im- 
presia că ne urmărim cu ochii altora, prin 
optica culturii şi conştiinţei altora. Simtim 
permanent această dedublare. Două per- 
sonalități, două feluri de a gîndi, două 
tendinţe de neîmpăcat, două idealuri lup- 
tîndu-se într-un același trup negru si care 
nu este sfişiat de această luptă decît pen- 


18 


tru că e insufletit de o forță de neînvins“. 

Decolonizarea politică şi economică ar 
fi incompletă — din această pricină — 
dacă nu ar fi însoţită de o decolonizare 
culturală, dacă nu s-ar pune capăt acestei 
dualitšti dramatice în primul rînd prin 
reabilitarea patrimoniului cultural al po- 
poarelor africane. În cadrul acestei opere 
uriaşe, un loc de primă importanţă îl ocupă 
studierea limbilor africane ca factor de 
cristalizare a naţiunilor şi ca mijloc de 
vehiculare a patrimoniului literar şi istoric 


al Africii. 
[z] 


Problema limbilor africane este cu atît 
mai complexă cu cît ea se pune simultan 
pe mai multe planuri. Este în primu! rînd 
o problemă ştiinţifică, dar în același timp 
are implicaţii politice şi chiar economice 
şi sociale, toate aspectele fiind, de altfel, 
strîns legate între ele. 

Studierea limbilor africane, îndelung ne- 
glijată, a făcut în ultima vreme progrese 
mari. Cercetarea peisajului lingvistic al 
Africii a început cam prin jurul anilor 
1875 şi a înregistrat pînă azi succese sub- 
stantiale, dacă se tine seama de obstaco- 
lele ce le-a avut de depăşit: distanțele şi 
dificultățile de studiere la faţa locului cit 
şi existența unui număr restrins de vechi 
texte scrise. Anumite limbi sînt, de exem- 
plu, cunoscute numai după denumirea lor, 
fără ca specialiştii să fie siguri dacă mai 


multe asemenea denumiri nu indică una şi 
aceeaşi limbă. Cu anumite rezerve s-a în- 
tocmit un inventar şi un clasament general 
al limbilor şi dialectelor africane. Din 
acestea, limbile mai importante sînt des- 
tul de bine cunoscute şi fac obiectul unui 
studiu regulat în principalele ţări euro- 
pene, în S.U.A. şi într-o serie de state din 
ca, 


Potrivit clasificărilor efectuate (în primul 
rînd de Meinhoff şi Delafosse), pe conti- 
nentul african ar exista următoarele princi- 
pale familii şi grupe de limbi : 

Familia  hamito-semită (care cuprinde 
grupa semită cu subgrupele arabă şi etio- 
piană, şi grupele huşită şi berberă), a că- 
rei arie de rispindire se întinde pe teri- 
toriul Africii de nord şi nord-est, înglobînd 
Maghrebul, Sahara, R.A.U., Etiopia, So- 
malia şi Sudanul Oriental. Ele sînt vorbite 
de aproximativ 33 la sută din totalul lo- 
cuitorilor continentului. Limbile semite se 
apropie mult unele de altele prin fondul 
principal de cuvinte şi structura gramati- 
cală. Limba arabă literară se deosebeşte 
însă simţitor de cea vorbită, ultima cu- 
prinzind trei dialecte fundamentale : ma- 
ghrebian, egiptean şi sudanez ; 

Grupa hausa, care înglobează limbile 
Nigeriei de nord şi ale regiunilor limi- 
trofe din ţările vecine (Camerunul de nord, 
zona de frontieră Niger-Nigeria) ; 

Familia bantu, conglomeratul cel mai 
însemmat de limbi (circa 350 de limbi şi 
dialecte) vorbite de o populaţie de 60 de 
milioane de locuitori din Africa centrală 
şi sud-estică. Din familia bantu face parte 
şi limba swahili, răspîndită în Africa O- 
rientală (Kenya, Tanganica şi Uganda) ; 

Familia limbilor sudaneze, care cuprinde, 
printre altele, limbile nilotice şi cele vor- 
bite în regiunea Marilor Lacuri ; 

Limba songhai, limba triburilor aşezate 
pe cursul mijlociu al fluviului Niger (Mali 
şi Niger); grupa khoisan, care cuprinde 
limbile vorbite în cea mai mare parte de 
hotentoti şi boşimani ce populează cîm- 
piile secetoase şi deşerturile din Africa de 
sud-vest. În insula Madagascar sînt răs- 
pîndite limbile apartinind familiei malayo- 

Unele sînt vorbite doar de cîteva sute 
sau cel mult de cîteva mii de oameni, 
în timp ce altele formează limba maternă 
a milioane de locuitori. Numărul limbilor 
africane tinde în acelaşi timp să descrească, 
fie dispărînd o dată cu grupul etnic care 
le vorbeşte (cazul limbii triburilor pigmei- 
lor), fie printr-un proces de asimilare 
(cazul a o serie de dialecte bantu) sau de 
influențare (dialectele berbere îşi restrîng 
aria de răspîndire, fiind treptat înlocuite 
de limba arabă). Practic, în afară de arabă, 
doar două limbi cunosc o difuzare cu ade- 

vărat însemnată pe continent: swahili in 
est si hausa in vest. 

Swahili s-a răspîndit din porturile Tan- 
ganicăi prin intermediul navigatorilor in 
tot răsăritul Africii tropicale. Cu mult 
înaintea apariţiei colonizatorilor europeni, 
ea devenise limba de comunicare între 
triburile din această parte a continentului ; 
limba swahili, consemnată mai întîi in 
scriere arabă, apoi în scriere latină, era 
cunoscută încă demult. Astăzi, alături de 
o poezie epică swahili, există o lirică cla- 
sică şi modernă foarte răspîndită, cît şi o 
literatură în proză. Ziarele de la Dar-es- 
Salaam consacră zilnic o pagină poemelor 
în swahili, cele mai multe inspirate din 
realităţile cotidiene. Scriitorul tanganican 
Shaaban Robert a introdus eseul ca gen 
in literatura swahili, iar preşedintele Julius 
Nyerere a tradus în această limbă piesa 
»lulius Cezar“ a lui Shakespeare. 


In numeroase alte regiuni ale Africii, 
înainte de apariţia colonizatorilor, începuse 
rocesul irmării limbilor inter-tribale, 
imbi de comunicare ale unor mari grupuri 
etnice. Instaurarea regimului colonial a în- 
trerupt însă dezvoltarea normală a acestui 
proces. Ţelurile anexioniste ale puterilor 
coloniale s-au precizat pe anumite axe geo- 
politice care nu ţineau seama de frontierele 
naturale sau etnice ale perioadei precolo- 
niale. Ca urmare, colonialismul a dez- 
membrat unități pe care istoria şi afini- 
tățile culturale le constituise. (Poporul 
somalian, de exemplu, care avea toate 
condiţiile pentru ca în procesul unei dez- 
voltări normale istorico-naturale să se în- 
chege în națiune, s-a văzut firimitat în 
cîteva părți. În lupta pentru stăpînirea ie- 
şirii din Marea Mediterană şi Marea Roşie 
la Oceanul Indian, Anglia, Franţa şi Ita- 
lia au na intre ele teritoriul locuit 
de poporul somalian). Aceasta a avut drept 
rezultat faptul că in prezent nu există a- 
roape nici un stat in Africa a cărui popu- 
atie să vorbească o singură limbă sau chiar 
dialectele aceleiaşi limbi. In mod exceptio- 
nal, în unele state (de pildă Republica 
Mali), cea mai mare parte a populaţiei 
vorbeşte limbi apartinind aceluiaşi grup 
lingvistic. În alte state, diversitatea 
lingvistică este mai însemnată, dar 


Şcoală în Coasta de Fildeş 


pentru o rațiune sau alta, o anumită 
limbă are deja o extindere ce depăşeşte 
considerabil limitele etnice unde ea este 
vorbită ca limbă maternă (cazul limbii 
swahili adoptată ca limbă administrativă 
de autoritățile coloniale în Kenya şi Tan- 
ganica). Rămîn, în sfârşit, statele în care 
nici o limbă locală nu predomină — în 
afara unor -regiuni restrinse. 

După cucerirea Africii, limba oficială a 
fiecărei colonii a devenit limba metropolei; 
ea era folosită la adunări, în presă, la ra- 
dio, cît şi ca limbă de comunicare între 
oameni aparţinînd diferitelor triburi. Cel 
care dorea să iasă din limitele tribului său 
trebuia să cunoască înainte de toate res- 
pectiva limbă oficială. Limba metropolei 
nu era însă cunoscută decît de un număr 
restrins al populaţiei băştinaşe. Învăţămîn= 
tul, atît cel elementar čit şi cel superior, 
în măsura în care era promovat, era adap- 
tat necesităţilor de ordin colonial şi dădea 
o formaţie ce reflecta valorile şi idealurile 
puterilor ocupante, fără a desfăşura o ac- 
tivitate de stimulare a formării şi dezvol- 
tării limbilor naționale. În unele colonii din 
Africa tropicală, de pildă, nu s-a făcut 
nici o încercare de a crea dintr-o serie 
de limbi africane limbi scrise. În altele, a 
fost elaborată pe baza alfabetului latin o 
scriere pentru numeroase dialecte, fără a 
se crea însă un alfabet unic al acestora. 
În Coasta de Aur, de pildă, numai pentru 
limba acan au fost create patru alfabete 
prin transformarea dialectelor aşanti, fanti, 
achim şi acvapim în limbi scrise. Necu- 
noaşterea limbii cuceritorului străin repre- 
zenta nu numai un dezavantaj social si 
economic, ci indica pur şi simplu că afri- 
canul respectiv era  ,necivilizat“. La a- 
ceasta se adăuga faptul că educatia se 
efectua într-o limbă străină şi că nivelul de 
pregătire al unui individ era apreciat după 
felul în care poseda această limbă. 


Independersa statelor africane, înlătu- 
rînd dominația  colonialismului străin 
în domenii foarte importante (politic, eco- 
nomic) a ridicat o serie de probleme 
noi. Astfel, dacă urmărim numai revistele 
culturale africane se poate observa că 
centrul dezbaterilor îl reprezintă în mare 
parte teme noi ca: poate o limbă străină 


să devină o bază lingvistică pentru for- 
marea comunităţilor naţionale ; cum să se 
asigure renaşterea culturală în ţările foste 
colonii ; ce rol să se rezerve tradiţiei; 
cum să se elaboreze o cultură africană 
originală care să ţină seama atît de tradi- 
tie cit şi de cuceririle civilizaţiei moderne ? 

În același timp, în statele africane se 
desfăşoară în prezent o mişcare pentru li- 
chidarea  analfabetismului. Legat de a- 
ceasta se pune deseori cu acuitate pro- 
blema : în ce limbă trebuie să înveţe carte 
poporul ? 

Toate acestea sînt amplu dezbătute şi 
constituie o preocupare reală atît a guver- 
nelor noilor state independente cît şi a 
intelectualității africane. O primă conclu- 
zie care s-a impus este că nu se poate 
pune problema încetării învăţării limbi- 
lor străine, cel puţin în faza actuală ; din 
cauze multiple, de ordin ştiinţific, tehnic 
şi, deci, practic, limbile străine sînt nece- 
sare. Tocmai de aceea limbile fostelor me- 
tropole continuă să fie limbile oficiale ale 
majorităţii noilor state din Africa. Preocu- 
parea principală o constituie în prezent 
stabilirea raportului între limba maternă 
şi cea străină, problemă care, fireşte, a 
fost sau va fi rezolvată de înseși popoarele 
şi guvernele lor, iar lingvistica africană, în 
sugestiile sale, va reflecta soluţii determi- 
nate de realitate ca şi de evoluţia istorică 
a limbilor. Într-o serie de state (R.A.U., AL 
geria etc.) studierea limbii arabe este obli- 
gatorie încă din clasele elementare. În 
Guineea, reforma învățămîntului adoptată 
în iulie 1959, „în scopul de a ușura rapor- 
tarile dintre populaţiile africane“, a sta- 
bilit să se introducă studiul obligatoriu al 
limbii engleze din şcoala elementară şi al 
limbii arabe din şcoala secundară, iar în 
Mali limba arabă a devenit din octombrie 
1961 obligatorie. În alte state, cum ar fi 
majoritatea celor din Africa tropicală, gu- 
vernele nu au luat, încă, o hotărîre. 

Un pas important a fost făcut prin crea- 
rea unor institute de cercetări lingvistice în 
multe din universităţile africane. La Uni- 
versitatea din Dakar, ca şi la cea de la 
Yaunde, există de mai mulţi ani o catedră 
de lingvistică africană. La Levon, in 
Ghana, îşi desfăşoară activitatea Institutul 
de studii africane şi un departament de fo- 
netică. Universitatea din Ibadan, care a in- 
treprins o muncă uriaşă de colectare a tex- 
telor literare şi istorice din Nigeria scrise 
în limba arabă, cuprinde şi un departa- 
ment de lingvistică şi limbi nigeriene, în 
timp ce Universitatea Ahmadu Bello din 
Zaria se consacră în special studierii limbii 
hausa ca şi a altora din nordul Nigeriei. 
Într-un discurs rostit la Universitatea din 
Bahia, Leopold Sedar Senghor relata că 
în Senegal a fost introdus studiul limbilor 
negro-africane la nivelul universităţii, ur- 
mind ca într-o etapă următoare această 
măsură să fie extinsă şi în şcolile medii, 
apoi în cele de gradul întîi şi doi. 

Fără îndoială că universităţile nu pot 
opta pentru o limbă sau alta înainte de a 
fi rezolvată problema limbilor naţionale, 
iar lipsa de eficiență a unei asemenea 
inițiative este evidentă în condiţiile în care 
nu s-a găsit mijlocul eficace de comuni- 
care, acceptat de majoritatea populaţiei 
date. Sînt chestiuni pe care numai evolu- 
tia politică si socială a fiecărei tiri a 
continentului le poate hotărî. „Alegerea 
limbilor de «vocaţie naţională», sublinia 
lingvistul senegalez Pathé Diagne, tre- 
buie să răspundă înainte de toate exigen- 
telor de unitate a popoarelor şi să se efec- 
tueze pe o bază care să depăşească limi- 
tele tribale şi comunale“. 


Rodica GEORGESCU 

Festivalul 


de jazz 


e la Newpor 


Newport (statul Rhode Island), o mică loca- 
litate balneară cu 50000 de locuitori, aşezată la 
citiva kilometri nord de Boston pe țărmul ocea- 
nului Atlantic, a devenit in ultimii ani Mecca 
iubitorilor de jazz din lumea întreagă. Istoria 
festivalului de la Newport a inceput in vara 
anului 1954 şi a înregistrat de-a lungul celor 12 
ediții ale sale succese însemnate pentru muzica 
de jazz. N-au lipsit fireşte nici momentele de 
grea încercare care erau cit pe aci să pună in 
pericol existența acestei manifestări artistice de 
renume internaţional. 

Noţiunea de festival, atunci cind vorbim de 
jazz, diferă întrutotul de ceea ce marele pu- 
blic s-a obișnuit să gindească despre un festi- 
val, indiferent de natura lui. La Newport ca şi 
la cele citeva zeci de alte festivaluri organizate 
anual pe toate continentele, interpreţii de jazz, 
reprezentanți ai celor mai diverse stiluri, cu- 
rente si şcoli, se intilnesc pentru citeva zile de 
concerte spre a oferi ascultătorilor tot ceea ce 
au mai reprezentativ în activitatea lor, spre a 
supune marelui critic care este publicul experien- 
tele si căutăriie lor. Prin urmare nu este vorba 
de un concurs și de obişnuitul juriu care să 
impartă premii si menţiuni. 

Prin prezenta lor in fiecare an (pe scena Fes- 
tivalului de la Newport), artiștii remarcabili ai 
jazzului au atras an de an zeci şi zeci de mii 
de participanţi. 

Dacă în 1954, publicul primului Festival de jazz 
de la Newport pentru toate concertele era de 
numai 14 000 de persoane, el a crescut la 60000 
in 1959, iar in 1965 a atins cifra record de 75 000. 
Numărul interpretilor a crescut si el simţitor de 
la 65 in 1954 la mai bine de 200 in 1965. 


1954 : Deși a suferit de două mari lipsuri: 
n-a existat o formație orchestrală mare si nici 
un grup experimental, primul festival de jazz de 
la Newport a fost un succes promiţător. În prima 
din cele două zile, Ella Fitzgerald, acompaniată 
de pianistul John Lewis, a cucerit publicul care 
a rechemat-o de nenumărate ori la microfon. 
Culmea concertului de seară a fost atinsă de 
cintăreaţa Billie Holiday, înconjurată ca în zilele 
ei bune de Teddy Wilson (pian), Buck Clayton 
(trompetă) si Lester Young (saxofon tenor) că- 


Count Basie 


rora li s-a alăturat si G. Mulligan (saxofon bari- 
ton). „Niciodată n-am ascultat-o pe Billie cin- 
tind atit de bine”, spunea criticul John Ham- 
mond, acel care a descoperit și încurajat talen- 
tul celebrei vocaliste a jazzului. Formaţiile O. 
Peterson Trio, Lennie Tristano Sextet şi G. Shea- 
ring Quintet cu specialistul in ritmuri afro-cu- 
bane, Armando Perazza, au contribuit de aseme- 
nea la succesul acestei prime manifestări de 
amploare. 


1955 : Sub conducerea lui George Wein, pianist 
și organizator al festivalului, cele trei zile s-au 
desfășurat cu minimum de dificultăţi. Cel de al 
doilea festival s-a dovedit superior precedentu- 
lui. Lipsa inovatiilor îndrăzneţe și a experimen- 
tărilor a fost suplinită de citeva apariţii de o 
excepțională calitate. În prima seară, succesul 
trioului E. Garner și al orchestrei Woody Her- 
man a fost net in faţa lipsei de formă a ansam- 
blului lui Coleman Hawkins-saxofon tenor. 

Al doilea concert a fost rezervat în special 
moderniștilor printre care Max Roach-CIl. Brown 
— Quintet, Chet Baker — Quartet ; cvartetul lui 
Dave Brubeck a fost cel mai călduros aplaudat. 

Al treilea concert, avind ca prezentator pe 
Duke Ellington a fost corolarul Festivalului New- 
port 1955. 


1956 : Concertul de deschidere a întrunit 
2 500 de persoane in ciuda ploii care cădea in- 
sistent. Orchestra C. Basie, M.J.Q., pianista ja- 
poneză Toshiko Akioshi (acompaniată de Percy 
Heath — contrabas, și savurosul Ed. Thigpen-ba- 
terie) si ciničreata Sarah Vaughan au cîntat cu 
succes rind pe rind, lăsind loc celei mai aplau- 
date reușite a acestei prime seri: grupul expe- 
rimental al lui Ch. Mingus: 

În concertul serii a doua, J. J. Johnson-Kai 
Winding Quintet Dave Brubeck — Quartet (ex- 
celent in ,The Duke“, un omagiu adresat lui 
Ellington) și Ella Fitzgerald cu T. Flanagan-pian, 
Benny Moten-bas și Gus Johnson-baterie, preced 
apariția ansamblului lui L, Armstrong, apreciat 
ca deceptionant. 

În cea de-a treia seară, două momente impor- 
tante în istoria Festivalului de la Newport: pri- 
mul oferit de trioul lui Teddy Wilson cu Jo Jo- 
nes (la baterie) într-o formă extraordinară ; cel 
de-al doilea aparţine orchestrei lui Ellington, 
care, cu toată ora înaintată (a cintat între 11,45 
şi 1 noaptea) a ridicat in picioare intreaga asis- 
tență prin magnifica interpretare dată unui vechi 
succes al orchestrei sale datind din 1938: „,Di- 
minuendo and Crescendo in Blue“. Meritele a- 
cestei reușite revin în primul rind saxofonistului 
tenor Paul Gonzalves. Anuntat ca executant al 
unui interludiu între cele două părți ale com- 
poziției, Gonzalves într-un moment de mare in- 
spiratie, începe să expună idei după idei într-o 
succesiune logică uimitoare și cu o fervoare rit- 
mică atit de antrenantă incit cele 8000 de per- 
soane prezente la acest act de creație spontană 
nu-și mai pot stăpini entuziasmul. Din fericire, 
microfoanele casei de discuri Columbia erau a- 
prinse şi astfel pretiosul document nu lipseşte 
din colecţia amatorilor de jazz. 


După doi ani de calm Feslivalul 1958 s-a re- 
marcat prin revenirea triumfală a lui Armstrong, 
traordinarul concert al Mahalici Jackson pe care 
asistența a ascultal-o sub o ploaie interminabilă 
fără a părăsi Parcul Freebody și din nou un mare 
succes al orchestrei Ellington. În 1959, Marshall 
Brown, care dirijase în anul precedent o or- 
chestră. internaţională (,,Turnul Babel“) prezintă 
o orchestră de tineri între 14 si 18 ani cintind 
în stilul lui Count Basie. Revelația Festivalului 
Newport 1959: trioul vocal Lambert-Hendricks- 
Ross a cărui apariţie a prilejuit mari satisfacţii, 

Remarcabilă si apariţia a doi veterani ai jaz- 
zului : pianistul Willie The Lion Smith (1959) si 
trompetistul Phil Napoleon (1959). 


Louis Armstrong si dna Loriilard, organiza- 
toare a Festivalului din 1958 


1960 : Moment crucial în viaţa Festivalului. Ca 
urmare a unor disensiuni apărute in rindul or- 
ganizatorilor, festivalul a fost împărțit in două: 
cel obișnuit de la Freebody Parc și un altul al 
„rebelilor“ avind în frunte pe Ch. Mingus, Max 
Roach, C. Hawkins și Ornette Coleman, ținut la 
hotelul Walk Manor. Principalele revendicări ale 
„rebelilor“ erau : a) participarea muzicanţilor la 
organizarea concertelor, acordarea respectului cu- 
venit artei lor şi încetarea exploatării la care 
erau supuși de patronii de cluburi de noapte; 
b) lichidarea prejudecăţilor rasiale în încheierea 
şi achitarea contractelor ; c) combaterea dificul- 
tăţii de a obline permise pentru a fi angajaţi in 
localurile din New York. 

lată de ce acești muzicieni au decis să se aso- 
cieze pentru a conduce, organiza și finanța pro- 
priul lor festival. Fără a fi o reușită pecuniară, 
încercarea lor le-a adus un succes de stimă, 

Supraaglomerat de vizitatori, Newportul devine 
la un moment dat teatrul unor manifestări huli- 
ganice a căror intensitate au decis notabilităţile 
orașului să suspende licența acordată organiza- 
torilor pentru festival. Abuzurile de alcool, vio- 
lările de domicilii, incendiile, perturbarea circu- 
laţiei, jefuirea magazinelor etc. au determinat 
reflecliile amare ale maestrului de ceremonii al 
festivalului, Willis Conover : ,,pseudo-beatnici si 
amatori de rock-and-roll care n-au nici un in- 
teres pentru adevăratul jazz s-au decis pur şi 
simplu să se folosească de festival și de oraș, 
ca de o scuză pentru a da curs liber instinctelor 
primare“, 

În fața pericolului desființării festivalului, ,,re- 
belii“ au făcut front comun cu organizatorii ve- 
chiului festival și astfel au reuşit să obţină 
aprobarea de a folosi în continuare Newportul 
ca oraș al festivalului. 

Anul acesta totuși festivalul a părăsit definitiv 
Parcul Freebody din cauza vacarmului si a in- 
tensei circulații, pentru a se desfăşura pe un te- 
ren de 15 ha de lingă oraș. 

In cele patru zile (1—4 iulie) s-au perindat pe 
scena festivalului cele mai diverse ansambluri si 
interpreți de la cintiretul de folclor Peter Seeger 
pină la grupul experimental „„Jazz Composers 
Orchestra“, condus de pianista Carla Bley. 

O proastă impresie a lăsat Frank Sinatra des- 
pre care s-a spus că este „singurul cintiret de 
jazz care nu cinti jazz“; de asemenea tinăra 
tintăreață japoneză de 18 ani Micko Hirota a 
cărei voce lipsită de inflexiuni nu evocă întru 
nimic o cintireatš de jazz. În același timp Duke 
Ellington a fos! bine inspirat atunci cind a ales-o 
pe tinăra cîntăreață sud-africană Bea Benjamin, 
care s-a dovedit a fi cea mai frumoasă voce din 
tot festivalul. 

Dintre prezentele -europene la Festivalul de la 
Newport, remarcăm pe aceca a ansamblului po- 
lonez „The Wreckers” condus de pianistul An- 
drej Trzaskowsky (1962), a pianistului francez 
Martial Solal (1963) și a excelentului trombonist 
german Albert Mongelsdorf (1965), 

Reflectind veridic viața muzicală a jazzului, 
promovind ansamblurile si interpreţii ei cei mai 
reprezentativi, Festivalul internaţional de jazz de 
la Newport este o manifestare de autentică ți- 


nută artistică. 
Cornel CHIRIAC 

POE SERDAR Rup o e a o 
RSN 
REP O RTAJ A doua zi, cînd m-am trezit, mi s-a pă- 
rut că durata ultimei opriri a depăşit orice 
PE limită. Era ora 7 ; la 9 trebuia să sosim. 
— Ce s-a întîmplat ? l-am întrebat pe 
GLOB controlor. 
— O, mi-a răspuns, în faţa noastră se 
află un tren, cu roțile în sus, iar noi am 
| ! i fost trasi pe o linie moartă. 
n re n — O să dureze mult ? 
— Quien sabe ? 
A ti În jurul meu, călătorii rămîneau foarte 
Fa t liniştiţi. Neliniştea începu să se simtă, a- 
€ a | n 17) r e S bia după ce s-a aflat că proviziile de sand- 
vişuri şi băuturi gazoase ale insotitorilor 
fuseseră consumate în timpul nopţii. Arun- 
Un reportaj despre Guatemala, semnat de Anne Manson, figurează cînd o privire în jur, am văzut călători 
printre ultimele lucrări apărute în „Atlasul călătoriilor“ tipărit de care mincau ouă cu ardei, stropite cu cå- 
Editions Rencontre. Publicăm mai jos un fragment în care este vorba fea fierbinte, într-un vagon scos din cir- 
de o călătorie pitorească cu un tren guatemalez. culatie. Indienii din satul apropiat se şi 
s prezentaseră cu resouri, cu provizii, îşi pu- 
. Å: Pa. 3 ; A seseră copiii în coşuri şi transformaseră 
Trenul, care are nevoie de două zile Atît pentru a respira un pic de aer curat, vagonul într-o cantină volantă. Citeva clipe 
pentru a ajunge de la Guatemala City la cit şi pentru a vedea detilind în imediata mai tîrziu, toți călătorii muscau din plă- 
frontiera mexicană, seamănă cu acele tre- mea apropiere pădurea deasă, adevărat zid cinte şi scuipau veseli pe ferestre; semințe 
nuri din Far West care se văd încă în de o parte şi de alta a drumului, cu lia- de portocale. 
vechile filme „westerns.“ nele ei care se ridică din pămînt şi trec — Unde ne aflăm? am întrebat gaz- 
El are o clasă întîi, cu fotolii care la de la un trunchi la altul, cu florile ei dele noastre improvizate. 
curbe alunecă dintr-un colț în altul, ca pe animale care par a se cățăra, asaltînd cren- — La 20 de centavos de cel mai apro- 
o corabie atinsă de coada unui ciclon. Are gile. Din timp în timp, un şarpe luneca piat sat. 
o clasă a doua, tixită de călători indieni de-a lungul drumului şi, înspăimîntat, se — Unde a avut loc accidentul ? 
şi ladinos aşezaţi, ca de obicei, claie peste pierdea in desişul verde. Mă gindeam la — La un sfert de oră distanță de aici, 
grămadă, cu copii, animale şi coşuri. Co- ceea ce-mi spusese o dată o specialistă în mi s-a răspuns. La două ore distanţă, își 
piii sug, părinţii îşi trec din mînă în mînă studiul veninurilor, doamna Phisalix, di- dădură cu părerea unii. Nu e prea de- 


serbări populare 


tortillas şi beau dintr-o, sticlă care are, ca 
dop, virful unui cocean de porumb. Si 
apoi, noaptea, vagonul de dormit, ale că- 
rui paturi, închise fiecare printr-o mică 
intrare, dau toate în culuarul principal pe 
unde se perindă călătorii care nu pot să 
doarmă. La un capăt, salonul doamnelor, 
cu chiuvete înşiruite la rînd, şi cu banchete 
pe care, dimineaţa, se regăsesc toate pen- 
tru a trăncăni, cu capul plin de moaţe. 
La cealaltă extremitate, fumoarul-toaletă 
al domnilor, avînd, în plus, o duzină de 
scuipătoare. A pătrunde pe teritoriul sexu- 
lui opus, fie numai pentru a-ţi întreba so- 
tul, din prag, dacă are chibrituri sau mă- 
runtis, ar fi o culme a prostului gust. 

Călătorii de la clasa a doua arborează 
toți, cu mîndrie, la sombrero, sau lipit de 
geam cu-un pic de salivă, biletul de tren, 
ceea ce permite controlorului, prezent tot 
timpul şi mai vigilent decît un încasator 
de tramvai, să controleze pe toată lumea 
în mai puţin de o clipă. Rolul lui este de 
altfel destul de greu, deoarece orice călă- 
tor are dreptul să plătească la fiecare sta- 
tie pentru stația următoare, să călătorească 
la clasa intiia o bucată de drum, plătind 
un supliment, dacă a zărit o fată frumoasă 
sau s-a întîlnit cu un prieten, si să-şi ia 
apoi bilet de a doua pînă la capăt. 

Eu am preferat, pentru citva timp, scă- 
rile unui compartiment de clasa a doua. 


Într-o localitate guatemaleză procesiune tradițională, în timpul unei 


rectoarea unui laborator al Muzeului de 
Ştiinţe Naturale din Paris. 

— Dacă te duci în America Centrală, 
adu-mi un crotal (şarpe cu clopoței), noi 
n-avem aici nici unul, iar acolo nu mai ştiu 
ce să facă cu ei! 

Si, deoarece i-am spus că animalul e 
greu de transportat : 

— De loc, mi-a tăiat-o ea, nimic mai 
simplu. Îl pui într-un coş bine închis şi-l 
strecori sub pat. Nimeni n-o să observe 
nimic ; şarpele poate suporta călătoria fără 
să manince. 

Un controlor mă scoase din gîndurile 
mele : > 

— Seniora, urcați! n-aveţi dreptul să 
stati aici. Es peligroso. 

Dar un altul interveni imediat : 

— Seniora, stati liniştită. Eu comand 
aici. Puteți să faceți tot ce vă place. 

Trenul merge preţ de cinci minute şi, 
îndată ce zăreşte cîteva cabane, fluieră 
vesel pentru a-și anunţa sosirea. Nu pleacă 
decît 20 de minute mai tîrziu, -după ce 
toate tranzacţiile comerciale s-au terminat. 
De fapt, îndată ce se opreşte, indienii dau 
năvală oferindu-şi mărfurile:  blanquillos 
(ouă fierte), tacos (prăjituri garnisite cu 
mii de ingrediente diverse), refrescos (apă 
călduţă, adeseori scoasă, vai ! din mlaştina 
vecină, unde zac minunate ierburi odori- 
fere sau fructe proaspete). 


Femei la fintina din mijlocul unui sat 


parte dar drumul este de netrecut, inter- 
veniră alții. 

— Vreau să văd ce se petrece, m-am 
hotărît eu. Dar dacă mă incrucisez pe 
drum cu maşina care le-a dat ajutor, rise 
să pierd trenul. 

— Ei, mi-a spus controlorul, dacă o în- 
tilniti, îi faceţi semn. Si-o să vă intoarceti 
pe locomotivă ! 

Locul accidentului se afla la 20 de mi- 
nute de mers pe jos. Un grup vesel îşi 
făcea de lucru printre vagoanele cu măr- 
furi răsturnate ; peştele. începea să răsnîn- 
dească un puternic miros de maree. Ploaia 
violentă surpase drumul. Vagoanele ar fi 
trebuit să fie ridicate, dar macaraua nu 
funcţiona. Probabil că va trebui să rămi- 
nem pe loc mai multe zile, în mijlocul 
pădurii; în care orhideele sălbatice ardeau 
ca nişte pete roșii. Era desigur neplăcut, 
dar oare eram chiar atît de grăbită să 
ajung în Mexic? Da? Eram aşteptată ? 
Dar de ce n-am spus asta mai devreme ? 
Vărul unuia dintre feroviari avea o ma- 
şină ca vai de ea, care, pusă la punct, ar 
putea să mă ducă mai departe. Peste două 
ore, . această mașină, legată cu sfori, se 
opri în dreptul unui pod care era pe punc- 
tul de a fi dinamitat. O duzină de călă- 
tori se îngrămădeau acolo, si 6 ore mai 
tîrziu ne aflam la frontieră. 

Anne MANSON 
(Copyright France Presse) 

PRECIP ete Zi tie At ZL > Sta, - "e ata ara ferite SZE O DA 


Jules Moch 
ŞI | 


reinarmarea vesi-germană 


Cea mai recentă lucrare a lui Jules 
Moch, apărută în cursul acestei veri în 
colecţia „Istoria pe care o trăim“ a edi- 
turii Laffont!), nu este de fapt, aşa cum 
pare să enunţe titlul, o expunere asupra 
etapelor reînarmării vest-germane. Ci una 
— scrisă de un participant direct la eve- 
nimente — asupra sensului în care a evo- 
luat, cu deosebire între 1950 si 1955, po- 
litica puterilor occidentale făcînd posibilă 
această reînarmare. Studiu? Operă me- 
morialistică ? Şi una, şi cealaltă, fără în- 
doială, În ciuda formaţiei tehnico-stiinti- 
fice a autorului — Jules Moch este ingi- 
ner al marinci militare — talerul memo- 
rialistic e cel care atîrnă mai greu: con- 
tribuie la aceasta, perde o parte, relatarea 
la persoana intiia ; pe de alta, sentimentul 
de vinovăţie ce pare a-l urmări şi tenta- 
tivele de justificare (adresate cititorului ? 
istoriei ? lui însuşi ?) uneori directe, mai 
deseori indirecte, mereu prezente însă în 
paginile cărţii. De aici poate şi accentele 
demascatoare pe care le capătă, în pri- 
mele rînduri ale primului capitol, enuntarea 
celor „şase caracteristici“ pe care le con- 
sideră definitorii pentru procesul de re- 
înarmare al Germaniei occidentale : acest 
proces 1) este „punct cu punct, contrariu 
angajamentelor subscrise de Aliați, în ajun 
de şi imediat după victoria lor comună“ ; 
2) constituie „o verigă dintr-un lung lanţ 
de violări succesive“ ale acordurilor, fie- 
care dintre ele căutîndu-și justificare sau 
scuză în cea precedentă şi în situația pe 
care aceasta a creat-o; 3) „s-a efectuat 
împotriva dorinței poporului german“ ; 
4) după „o pornire lentă“, însoţită de 
„prelungite negocieri“ interoccidentale, a 
fost realizat cu mare grabă, „într-o viteză- 
record“ ; 5) „nici o măsură nu era de na- 
tură să încordeze mai mult relaţiile Est- 
Vest“ ; 6) „nici o măsură nu era mai za- 
darnică şi mai inutilă, nici atunci cînd a 
fost întreprinsă, nici de atunci“. 


„O verigă dintr-un lung lanț...” 


1950... Nimeni nu se gîndeşte să re- 
înarmeze Germania, atunci cînd Acheson 
lansează bomba din septembrie şi caută 
să impună concepţiile sale, scrie Moch la 
începutul capitolului intitulat „Concluzii“, 
Aliaţii rezistă, cu mai multă sau mai pu- 
dini vigoare, un timp mai mult sau mai 
pun îndelungat. Dar, la sfîrşitul lui 11956, 

otărîrea este luată. Este ireversibilă. Este 


1) Jules Moch : Histoire du réarmement alle- 
mand depuis 1950, Ed. R. Laffont, Paris 1955. 

executată metodic, pînă la a face, în mai 
puţin de zece ani, din armata (vest)-ger- 
mană, cea mai puternică forță conzenţio- 
nala în sînul N.A-T.O. Nu-i mai lipseşte, 
la începutul lui 1965, decît armament nu- 
clear — pe care de altfel Statele sale Ma- 
jore l-au şi revendicat“ (p. 376). 

Nimeni nu se gîndea în 1950 să reînar- 
meze (Germania occidentală ? Jules Moch 
însuşi, afirmînd că reînarmarea a fost „o 
verigă dintr-un lung lanț“ de violări suc- 
cesive ale acordurilor dintre aliați, îşi ilus- 
trează demonstraţia cu o cronologie (p. 21- 
29) pe care o consideră „seacă“, „Si - 
tică şi incompletă“ dar care, azi, în retro- 

iva evenimentelor ce aveau să se 
desfăşoare, apare deosebit de expre- 
sivă. Spicuim,  alegînd mai ales dintre 
punctele considerate chiar de autor, în 
mod explicit, contrare acordurilor cvadri- 
partite — care prevedeau că orice hotă- 
rire cu privire la Germania va fi luată în 
comun : 19 iunie 1948 — o conferință 


peni 

„violînd astfel acordul de la Potsdam 
şi reforma cvadrizonală aflată în stu- 
diu“; 10 august 1948 — reuniune a 
reprezentanţilor  „laender“-elor vest-ger- 
mane, „în vederea creării unui stat ger- 
man occidental, ceea ce reprezenta o vio- 
lare a acordurilor cvadripartite“ („această 
adunare va deveni Constituanta R.F.G.“) ; 
octombrie 1948 — „pregătirea fuzionării 
zonei franceze cu «bizona» (anglo-ameri- 
cană) şi a abrogării statutului de ocupaţie, 
violîndu-se acordurile  cvadripartite“ ; 
8 mai 1949 — „«trizona» se transformă în 
Republica Federală Germană (R.F.G.}, 
violîndu-se acordurile cvadripartite ; con- 
stituirea ei este un preludiu pentru tre- 
cerea Germaniei occidentale de la statutul 
de ţară ocupată la acela de aliat cu drep- 
turi egale“ (în cadrul N.A.T.O., tratatul 
fusese parafat cu o lună înainte — n.n.) ; 
16 martie 1950 — la Londra, Winston 
Churchill propune înrularea unor contin- 
gente (vest)-germane ; 25 iulie 1950 — 
înaltul comisar american Mac Cloy suge- 
rează reînarmarea R.F.G.; 12 sept i 
1950 — Acheson, secretarul Departamen- 
tului de Stat, propune miniştrilor de ex- 
terne englez și francez, Bevin şi Robert 
Schuman, un plan de reînarmare a Ger- 
maniei occidentale. 

Este de remarcat — şi Jules Moch o 
face — că violate au fost nu numai anga- 
jamentele intervenite între puterile apu- 
sene şi Uniunea Sovietică ci, de asemenea, 
tripartite profesii de credință occidentală. 
La 28 august 1947, de pildă, o reuniune 


anglo-americană ținută la Londra (şi care 
de altfel constituia ea însăşi o încălcare a 
prevederilor acordurilor de la Potsdam), 
proclama că „dezarmarea, demilitariza- 
rea şi democratizarea Germaniei rămîn 


nie 1948, cele trei puteri occidentale şi 
cele trei ţări din Benelux, întrunindu-se 
la Londra, decideau să se consulte în vii- 
tor dacă vreunul dintre participanți „va 
considera că există o primejdie de renaş- 
tere a puterii militare germane” şi îşi re- 
afirmau fidelitatea faţă de „interdicțiile 
prevăzute în acordurile cvadripartite“. Co- 
mentariul lui Moch : „Totuşi, doi ani şi 
trei luni mai tîrziu, secretarul de stat 
american propune ca aceste angajamente 
să fie violate. Colegul său englez îl spri- 
jină. Guvernul rezistă mai intii, 
dar, la sfîrşitul anului, acceptă reinar- 


marea 


În miezul evenimentelor 


De la propunerea americană a unui 
plan pentru reînarmarea Germaniei occi- 
dentale — de la momentul „bombei lui 
Acheson“, al „bombei din septembrie“ — 
începe relatarea propriu-zisă a evenimen- 
telor la care autorul a participat, intii în 
calitate de me i = gre — pînă in 
august 1951, cînd S.F.1.O. părăseşte guver- 
nul; mai tîrziu — din A der 1953 la 
sfîrşitul lui august 1954 — în calitate de 
raportor al comisiei afacerilor externe al 
Adunării Naţionale pentru proiectul aşa- 
numitei Comunităţi Defensive Europene ; 
în fine, de-a lungul numerosilor ani — din 
1951 pînă în 1960 — în care a condus 
delegaţia franceză la negocierile în pro- 
blema dezarmării. (Succesul negocierilor, 
scrie Moch, „ar fi constituit - antidotul 
reînarmării (vest-germane, dar ele nu 
puteau reuşi, între altele, din pricina ten- 
siunii create de această reinarmare“.) 

Jules Moch nu a fost prezent la şe- 
dinta în care, acum 15 ani, Acheson 
„lansa“ planul reînarmării vest-germane. 
După cum reiese şi din cronologia mai sus 
citată, propunerea a fost enunțată pentru 
prima oară într-una din acele reuniuni 
care, „pentru a pregăti cu maximum de 
discreţie activitatea consiliului N.A.T.0.%, 
miniştrii de externe ai S.U.A., Marii Bri- 
tanii şi Franţei „luaseră obiceiul să le 
tina fără participarea celorlaiti nouă co- 


legi“ (nouă — pentru că Grecia, Turcia 
şi, bineînţeles, R.F.G. încă nu aderaseră 
la pact) — apoi înfăţişată, la 16 septem- 
brie, celor 12 miniştri de exteme, în ca- 
drul consiliului, Propunerea americană pre- 
coniza în esenţă crearea în Europa a unei 
„forțe integrate“ incluzind un număr de 
divizii vest-germane, asociate — în cor- 
puri de armată sau unități şi mai mari, 
mixte — diviziilor de alte naţionalităţi ; 
în acelaşi timp eliberarea industriilor vest- 
germane de restricţiile impuse prin armis- 
titiu, astfel încît să poată produce pentru 
nevoile militare, în condiţii care să men- 
țină însă dependenţa lor fali de alte ţări 
în ceea ce priveşte armamentul. Făcînd 
bilanţul celor două zile de deliberări ale 
consiliului atlantic, Moch — care urmă- 
rea lucrările de la Paris — scrie: „După 
dările de seamă, notăm o slăbire care 
inspiră temeri ale opoziţiei britanice față 
de  reînarmarea (vest)-germană. Londra 
pare să se mulțumească de fapt cu o for- 
mulă a lui Acheson, potrivit căreia este 
vorba să se ia o simplă hotărîre de prin- 
cipiu, nu imediat realizabilă, necompor- 
tind nici crearea unui stat-major (vest)- 
german, nici reducerea prioritatii Aliaților 
în ceea ce priveşte livrările de arme. Bel- 
gienii, olandezii şi norvegienii par să rămînă 
ostili acestei reînarmări. Franta a adoptat, 
la 17 septembrie, poziţia nuanțată expusă 
mai sus“ 2), Ceilalţi şapte aliaţi cad însă 

*) „Reacţia lui Robert Schuman (la reuniunea 
în trei), apreciază Moch, e ceva mai fermă decit 
contam... Nu acceptă decit instituirea unui co- 
mandament unic, integrat, după expresia la 
modă ; sporirea în Ewopa occidentală a efecti- 
velor şi a producției de arme; in fine, unele 
măsuri de ordin politic în Germania, dar nu 
reinarmarea. Tine piept lui Acheson în cursul 
convorbirilor tripartite din 13 și 14 septembrie”. 

În consiliul atlantic ministrul de externe fran- 
cez  „recidivează* şi „face declarații ostile 
acestei reinarmări“, referindu-se, după relatarea 
colegului. său de la apărare, la statul-major 
atlantic în care „dacă am înțeles bine, Germa- 
nia (occidentală) ar putea fi reprezentată“; 
la faptul că integrarea unor trupe vest-germane 
în forțele atlantice implică admiterea Germaniei 
occidentale in pact si in toate organismele lui, 
ceea ce la rindu-i „implică aprobarea celor 
12 parlamente“ ; la argumentele psihologice deja 
invocate de miniștrii Norvegiei și Luxembur- 
gului. El încheie insă declarind că guvernul său 
nu vrea să „opună un refuz definitiv reglemnen- 
tării acestei probleme“, care trebuie „examinată 
în discuţii“. „Ceea ce nu pot să fac, spune 
Robert “Schuman, ceea ce guvernul meu nu 
poate face, in momentul de față si in impreju- 
rările actuale, este luarea unei hotăriri «pre- 
mature»". 


„Această luare de poziție mă nelinișteşte desi- 
gur prin ambiguitatea ei“, scrie Moch. 


# 


de acord cu Statele Unite şi acceptă teza 
lui Acheson. Cum hotšririle în N.A.T.O. 
se iau numai în unanimitate, participanţii 
„se despart la 18 septembrie, după pu 
licarea unui comunicat cu desăvirşire 
mut în ceea ce priveşte reînarmarea (vest)- 
germană“. 


„Sextuorul“ de la New York 


Comunicatul din 18 septembrie 1950 
rămîne mut în această problemă, vor mai 
fi şi alte comunicate mute sau evazive 
—dar se dezlintuie o adevărată campanie 
pentru acceptarea planului Acheson. Chiar 
în timp ce la New York se desfăşoară lu- 
crările consiliului atlantic, ministrul fran- 
cez al apărării şi cel britanic, Shinwell, 
primesc — nu din partea omologului lor 
american, Marshall, ci din partea secreta- 
rului Departamentului de Stat — invita- 
tia de a trece oceanul în vederea unor 
convorbiri al căror obiect nu este indicat. 
Un moment, Moch se întreabă dacă nu 
e cumva acesta răspunsul la o mai veche 
sugestie a lui, ca reuniunile ministeriale 
în trei să devină reuniuni în nouă, titu- 
larii afacerilor de externe asociindu-şi pe 
colegii lor de la apărare şi finanțe. Dar 
nu, e vorba de un „sextuor“, 

Prima reacţie a lui Moch, a premierului 
Pleven, a întregului cabinet: cel invitat 
nu va pleca decît împreună cu minis- 
trul de finanțe si pentru examinarea an- 
samblului  diplomatic-militar-economic . al 
problemelor alianţei ; în nici un caz sin- 
gur, în nici un caz pentru a discuta nu- 
mai nana vest-germană la alcătui- 
rea forţelor atlantice. Dar Acheson (şi 
ministrul de externe francez ) in- 
sistă de la New York, la Londra Shin- 
well se şi pregăteşte de plecare. „Îmi pe- 
trec o parte din seară cîntărind argumen- 
tele pro şi argumentele contra. A ne opu- 
ne acestei intilniri dorite de Washington 
mi se pare dificil. Din simplă curtenie, 
mai întîi. Apoi, pentru că Statele Unite 
poartă răspunderea principală şi povara 
cea mai grea în apărarea Occidentului... 
Cum poți refuza în asemenea condiții să 
examinezi ceea ce Washingtonul consideră 
mecesar acestei apărări ?“ 

Apărare faţă de ce, apărare împotriva 
cui? Nu se poate uita că întreaga poli- 
tică occidentală a acelor ani s-a dus sub 
lozincile imaginarei „primejdii“ de „agre- 
siune comunistă“, că sfîrşitul monopolului 
atomic al S.U.A. şi insuccesele americane 
pe frontul coreean sporiseră în cercurile 
militare şi în anumite cercuri politice din 
Apus, inclusiv persoane de răspundere în 
conducerea unor partide socialiste, psihoza 
„cruciadei“ împotriva comunismului. In 
plus, economiile zdruncinate de război ale 
țărilor vest-europene erau încă tributare 
planului Marshall... Optînd deci pentru 
planul american, Moch notează: „Rămîn 
însă în mod categoric ostil reînarmării 
Germaniei (occidentale) şi, pentru mo- 
ment, toți colegii mei împărtăşesc acest 
punct de vedere. Fără îndoială unii din- 
tre ei, în special Pleven, se şi gindesc 
să admită soldaţi germani într-o armată 
comună, dar nimeni nu acceptă concepția 
lui Acheson privitor la înființarea unor 
divizii (vest)-germane“. 

Efectiv, Pleven se gîndeşte să admită. 
Cînd, după cinci zile, Moch se întoarce 


în ţară cu multumirea foarte relativă că, 
la capătul convorbirilor „sextuorului“, în 
ciuda dezacordului profund, nimic „nu s-a 
rapt“ (în parte datorită faptului că textul 
menit să informeze pe ceilalți parteneri 
din NA.T.O. este astfel redactat încît 
anglo-saxonii îl înţeleg într-un fel, iar 
francezii într-altul), premierul îi comunică 
un plan destinat să preîntîmpine even- 
tualele noi cereri americane. Este vorba 
de formarea unor divizii europene prin 
juxtapunerea unor batalioane naţionale, 
printre care şi vest-germane. Statele-ma- 
jore ar fi de asemenea internaţionale. 
Comandantul suprem al N.A.T.O., cînd 
va fi desemnat, va avea sub ordinele lui 
divizii naţionale, dintre care nici una nu 
va fi germană, şi divizii europene cu par- 
ticiparea vest-germană. „Opun argumen- 
telor lui Pleven obiecțiile pe care le-am 
formulat şi împotriva planului Acheson. 
Mai întîi, că după patru ani de ocupaţie, 
după atîtea deportări şi sute de mii de 
masacre fără măsură comună cu vreo 
crimă anterioară, opinia publică franceză 
se revoltă împotriva  reînarmării, chiar 
dacă nu a Germaniei, a unor germani. 
Apoi, “că voinţa noastră de pace ne dic- 
tează (să asumăm) un rol permanent de 
conciliator între U.R.S.S. şi Statele Unite. 
Cum să-l îndeplinim, dacă propunem mă- 
suri a priori ireconciliabile cu tratatele 
în vigoare şi care vor aduce o înăsprire 
a atitudinii Moscovei ? În sfirşit, că nu 
trebuie să cedăm psihozei de război; 
Moscova nu va ataca Washingtonul“. 
Plecînd de la Pleven, a cărui hotărîre e 
însă luată, se gîndeşte, scrie el, să trimită 
acestuia demisia sa. 


De la companie la „grupul tactic” 


Totuşi va susţine formula Pleven. Im- 
preună cu guvernul, în fața Adunării 
Naţionale. Ca reprezentant al guvernului, 
în comitetul defensiv (reuniunea miniştri- 
lor apărării) al blocului atlantic. Între 
timp, unităţile vest-germane pe care planul 
francez este dispus să le accepte s-au 
mărit: au început de la compania inte- 
grată într-un batalion mixt, au trecut prin 
batalionul integrat într-un regiment mixt 
şi ajung la regimentul integrat în „grupuri 
tactice“ („combat teams“). Planul Pleven 
însă nu va fi adoptat şi Moch, deopotrivă 
cu autorul de altfel, îl va abandona — 
atunci cînd Spofford, unul dintre supleantii 
generalului Marshall, va amenda proiectul 
american, renuntind la crearea de divizii 
vest-germane pentru a le înlocui cu 
„grupurile tactice“, mai mici într-adevăr 
decît divizia (5—6000 de oameni în loc 
de 12—15000), dar avînd, ca şi ea, ca- 
racterul  „interarme“ care-i conferă o 
anumită autonomie şi pe care poziția 
franceză iniţială voise să-l evite. „Tran- 
zactia finală, scrie totuşi Moch, mi se 
pare admisibilă. Pe de o parte mă gîn- 
disem de mult să accept, între divizie şi 
batalion, crearea grupurilor tactice (vest)- 
germane. Pe de altă parte, nu mă seduce 
ideea ca armata europeană să fie începu- 
tul construcției europene, ar trebui să fie 
mai degrabă incununarea ei...“ 

Multe din capitolele sau subcapitolele 


cărţii se încheie cu asemenea notații 
— 

bilantiere, care se vor liniştitoare şi care 


marchează îndeobşte sfîrşitul cite unei 
reuniuni atlantice. Succesiunea lor dese- 
nează de fapt graficul unor repetate dări 
înapoi, ale guvernelor pe care Moch le-a 
reprezentat, în fața presiunilor externe 
(bazate pe nevoile de echipament militar 
generate de războiul din Indochina sau 
pe problemele reconstrucției economice), 
ale lui personal în fața unor riscuri de 
altă natură (declanşarea unei crize in 
coaliția guvernamentală sau în conducerea 
S.F.I.O., preocupări electorale etc.). În 
acelaşi timp, consideratiile autoaprobatoare 
alternează cu întrebări ingrijorate. Astfel 
cîteva pagini după rîndurile mai sus citate, 
partea a II-a a cărţii se termină pe ideea : 
„Rămîne să negociem cu  (vest)-ger- 
manii...“ 

Într-adevăr, este momentul în care intră 
în scenă reprezentanții Germaniei occi- 
dentale. 


Conferinta de la Paris 


La începutul lui 1951, în planurile de 
lucru ale puterilor occidentale, problema 
reînarmării vest-germane îmbracă două 
aspecte: acela al convorbirilor înalților 
comisari american, englez şi francez cu 
autoritățile de la Bonn privitor la „condi- 
tiile în care (acestea) ar consimți la reîn- 
armare“ şi acela al conferinței însărcinate 
între altele să studieze planul Pleven. 

Primul aspect, al cărui conținut l-am 
desemnat în formularea lui Jules Moch, 
necesită cîteva explicații. Referindu-se la 
acele vremi, Jules Moch, interesat de evo- 
lutia Germaniei în dubla lui calitate de 
participant în timpul războiului la Rezis- 
tența anti-nazistă şi de participant după 
război la tratativele pentru reînarmarea 
vest-germană, nota: „Cît despre guver- 
nul de la Bonn... se spune că (în rîndurile 
lui) părerile ar fi destul de împărțite. 
Unii miniştri sînt prezentați ca partizani 


fanatici ai reînarmării. Poziția medie à- 


celor mai mulți dintre ei este subtilă şi 
totuşi simplă: nu au decît să aştepte, 
evitind orice inițiativă, şi să nu dea im- 
presia că ar voi reînarmarea, chiar dacă 
o doresc. Căci cu cît mai puțin se vor 
declara favorabili reinarmării, cu atît mai 
mult vor fi dispuşi americanii să le plă- 
tească scump consimțămîntul“. 

În ceea ce priveşte conferința de la 
Paris care avea să examineze planul 
Pleven, aceasta includea pentru prima dată 
delegati ai- Germaniei occidentale parti- 
cipînd la discuţii privind structura arma- 
tei vest-europene. Jules Moch, care ar fi 
trebuit în mod normal să prezideze prima 
şedinţă si să rostească alocuţiunea de 
deschidere a lucrărilor, relatează cum s-a 
eschivat de la această obligaţie, decla- 
rînd lui Robert Schuman că „preferă să 
se treacă bolnav ca un soldat care vrea să 
scape de o corvoadă...* Ceea ce, fireşte, 
nu a modificat cursul evenimentelor. Con- 
ferinta a durat luni îndelungate şi a fost 
marcată de două evenimente: 1) apariţia 
planului Mac Cloy, elaborat în comun de 
experții americani şi vest-germani, desti- 
nat să torpileze în acelaşi timp planul 
Pleven si planul Spofford, substituindu-le 
o formulă potrivit căreia era considerabil 
sporită importanța — cantitativă şi la 
nivelul organelor de conducere — a parti- 
cipării Germanici occidentale ; 2) întărirea 
delegației vest-germane la tratative, a că- 
rei conducere o preia Theodor Blanck 

(ulterior el va fi primul titular al depar- 
tamentului apărării în guvernul de la 
Bonn). Către sfîrşitul lui iulie 1951, un 
„raport provizoriu“, adresat de conferință 
guvernelor membre ale coaliţiei atlantice 
şi comandamentului N.A.T.O., poartă pe- 
cetea concepțiilor  profesate de Mac 
Cloy: e vorba de-a dreptul de divizii 
vest-germane, au dispărut şi limitarea 
contingentelor şi prevederile menite să 
împiedice reconstituirea în R.F.G. a unui 
minister al apărării, a unui stat major 
general. „Dacă proiectul de armată (vest)- 
europeană rămîne aşa cum mi-l descrieti, 
declară Moch lui Herve Alphand, nu va 
avea adversar mai hotărît decît mine...“ 

Adversari mai hotiriti a avut. Si, mai 
cu seamă, mai consecventi — dintre cei 
care, din prima clipă, s-au opus alcătuirii 
unor structuri „defensive“ care aveau îm- 
pătrita vină de a nu corespunde nici unei 


nevoi reale de apărare; de a agrava în. 


Europa şi în lume tensiunea războiului 
rece; de a absorbi considerabile resurse 
economice ; de a adinci, prin reînarmarea 
părţii ei occidentale, scindarea Germaniei 
şi de a menţine astfel în centrul continen- 
tului un factor de încordare. Este însă 
adevărat că, în anii care au urmat, Moch 
a militat împotriva formulelor militare care 
împiedică reînarmarea R.F.G. 


Prăbușirea C.D.E. 


Momentul în care ministrul socialist al 
apărării făcea categorica declaraţie de mai 
sus coincidea însă cu acela în care el 
devenea un fost ministru: S.F.L.O. pără- 
sea guvernul. Însărcinări directe în legă- 
tură cu problema reînarmării vest-germane 
fostul ministru nu va mai avea decît în 
perioada februarie 1953 — august 1954, ca 
raportor al comisiei de politică externă a 
Adunării Naţionale în problema Comuni- 
tăţii Defensive Europene. După cum se 
ştie, laborioasele negocieri privitoare la 
această formulă s-au încheiat abia în mai 
1952, prin tratatele de la Bonn şi Paris. 
Ratificarea a întîmpinat însă rezistenţe în 
toate ţările europene implicate, iar în 
Franta, C.D.E. a fost respinsă de Adu- 
narea Naţională cu 319 voturi față de 264, 
12 abţineri, 31 neparticipanti la vot (din- 
tre care cei 26 deputaţi-miniştri). Moch 
aminteşte dramaticele înfruntări pe care, 
pînă la vot (şi după), le-a generat proble- 
ma C.D.E. şi, în acest cadru, în primul rînd 
problema reînarmării vest-germane: „Timp 
de cincisprezece luni, serie el, controversele 
în jurul C.D.E. otrăvesc în același timp 
relaţiile internaţionale, viaţa politică fran- 
ceză si viaţa internă a partidelor“. Si 
mai departe: „Acest vot a fost consecinţa 
unei profunde diviziuni a spiritelor în 
Franţa. Aproape toate partidele au fost 
pe punctul să se spargă si au suferit dez- 
binări dureroase. În familii chiar au izbue- 
nit certuri, cam ca pe vremea afacerii 
Dreyfus sau a Rezistenței. Un singur partid 
a rămas monolitic în scrutinul final: co- 
munistii, împreună cu alte forțe progre- 
siste, şi-au dat cele 99 de voturi împotriva 
tratatului“. Moch evocă, nu fără emoție, 
apariția cu acest prilej în incinta Adunării 


a venerabilului ei preşedinte de onoare, 
Edouard Herriot, prestigiosul lider al radi- 
calilor în epoca de glorie a acestui partid : 
»O lovitură de teatru: Herriot,... în vîrstă 
de 82 de ani, imobilizat de dureri, a ce- 
rut să fie adus în hemiciclu pe fotoliul 
lui cu rotile şi vocea lui, rămasă tot atît 
de vibrantă, de persuasivă, de elocventă 
se ridică împotriva C.D.E.“ „Vreau, spune 
el în aclamatiile majorităţii celor prezenţi, 
pacea prin pacea însăşi, nu prin reînar- 
marea anumitor ţări... Eu prefer garanţia 
acordurilor  cvadripartite compromisului 
Europei celor şase“. 

Mai puţin de 48 de ore după prăbuşirea 
C.D.E., Churchill şi Eden sugerează în- 
trunirea la Londra a unei conferinţe în opt 


— „cei şase“ plus Marea Britanie si Sta- ` 


tele Unite — pentru a studia, după ex- 
presia lui Moch (care poate o reia pe a 
inițiatorilor reuniunii) „ce se mai poate 
salva din acordurile de la Paris şi Bonn“. 
Canada, membră în coaliția atlantică, so- 
licită şi ea o invitaţie. Convorbirile au deci 
loc în nouă, durează şase zile şi, într-ade- 
văr, „salvează“ o serie de prevederi ale 
acordurilor anterioare : se abrogă regimul 
de ocupaţie în R.F.G., se prevede (ca în 
tratatul C.D.E.) participarea Germaniei 
occidentale la alcătuirea forţelor armate 
vest-europene ; se făgăduieşte R.F.G. votul 
celorlalţi participanţi la conferința în fa- 
voarea primirii ei în N.A.T.O.; se subli- 
niază că elaborarea unor proceduri rapide 
va trebui să asigure realizarea fără intir- 
ziere a celor stabilite. 


De atunci au trecut unsprezece ani. 
Zece, probabil, pînă în momentul în care 
Jules Moch îşi redacta volumul. Cifrele 
rotunde invită în general la concluzii bi- 
lantiere. Ale fostului ministru francez al 
apărării sînt amare. Dar de o amărăciune 
precaută, care vorbeşte despre caracterul 
inutil din punct de vedere militar şi exor- 
bitant din punct de vedere economic al 
reînarmării vest-germane, despre dificultă- 
tile suplimentare pe care le-a introdus in 
problemele destinderii în general şi ale 
dezarmării în special — niciodată însă 
despre primejdiile pe care această politică 
le implică. Pentru că autorul — căruia 
i-a trebuit un anumit timp şi, poate, con- 
ditia mai favorabilă a intrării în opoziţie, 
pentru a se proclama adversar hotărît al 
reînarmării vest-germane, a contribuit la 
geneza ci, cedind pas cu pas în numele 
principiului de îndoielnică eficacitate a 
răului celui mai mic. La începutul acestei 
recenzii, ne întrebam dacă lucrarea, ex- 
trem de interesantă şi instructivă, a lui 
Jules Moch trebuie considerată ca un stu- 
diu sau ca operă memorialistică. Este şi 
una, şi cealaltă, spuneam. Fără îndoială — 
dar, la o analiză mai atentă, pare a fi mai 
ales o pledoarie. În limbajul juridic francez 
se face o deosebire între apărarea axată pe 
recunoaşterea unei culpe, pe preocuparea 
de a justifica sau atenua, şi apărarea ca- 
re-şi propune să respingă ideea însăşi de 
culpă. În problema reînarmării vest-ger- 
mane, Jules Moch pledează non-coupable... 


Florica SELMARU 


PUNCTE DE VEDERE 


Ae Monde 


PARIS 


SE CREDE CĂ 
DE GAULLE VA CANDIDA 


ÎN AFARĂ de anunțarea unei declaratii 
radio-televizate pe care primul ministru o 
va face joi 14 octombrie, nu s-a înregis- 
trat nici un element nou în pregătirile 
Elysée-ului în vederea alegerilor preziden- 
tiale. 

Totuşi, membrii guxwernului, conducătorii 
regimului şi, după ei, cercurile politice de- 
clară pe neaşteptate şi într-un singur glas 
că hotărîrea este luată şi că generalul de 
Gaulle va candida la 5 decembrie. 

Această unanimitate cu totul nouă con- 
stituie, prin ea însăşi, un fapt politic care 
merită să fie analizat. 

În mod oficial nu s-a schimbat nimic: 
generalul de Gaulle păstrează secretul în 
privinţa intenţiilor sale şi, aşa cum arată 
purtătorii săi de cuvînt, el nu-şi va face 
cunoscută hotărîrea decît în jurul datei de 
25 octombrie. Singura indicație oarecum 
nouă, provenită din surse bine informate, 
se referă la formă: un comunicat al Ely- 
sće-ului publicat în dimineaţa zilei, va a- 
nunta că şeful statului va pronunţa în 
seara aceleiaşi zile un discurs radio-televi- 
zat. Acesta va fi semnalul. 

Totuşi, chiar miniştrii, parlamentarii sau 
personalităţile regimului — care încă săp- 
timina trecută îşi rezervau pronosticurile 
sau se declarau convinşi că generalul ar 
înclina mai degrabă spre retragere sînt 
acum formali: „el“ se va prezenta. Şi, 
adaugă imediat : „Dar cu un context care 
va da un sens şi o amploare neaşteptată 
candidaturii sale“. De ce această schim- 
bare de atitudine ? 

Sînt invocate mai multe situaţii de fapt, 
nu ca argumente în sprijinul unei ipoteze 
ci ca tot atitea dovezi. 

Se afirmă, în primul rînd, că voiajul 
primului ministru în Ardeni, la 30 sep- 
tembrie, nu a căpătat caracterul specta- 
culos pe care fără îndoială l-ar fi avut 
dacă Pompidou s-ar fi pregătit să concu- 
reze pentru postul cel mai înalt: nu a 
existat nici un cuvînt care să se adreseze, 
dincolo de Ardeni, naţiunii întregi, nici 
unul din acele gesturi semnificative care, 
în simbolismul gaullismului, sînt acte po- 
litice. Or, nimic nu-l împiedica pe primul 
ministru, fie să-şi amine sosirea, fie să 
dea mai multă strălucire şi relief unei de- 
plasări care pînă la urmă nu a depăşit 
cadrul pur local. 

În aceeaşi zi, generalul de Gaulle pri- 
mea cu solemnitate si cu o amabilitate 
deosebită la Elysée pe conducătorii prin- 
cipalelor mişcări şi asociaţii de foşti com- 
batanti. Ar fi făcut el acest lucru dacă ar 
trebui să se retragă la sfîrşitul anului ? 

În acelaşi sens este interpretată relu- 
area în mînă a guvernului şi a partidului 
U.N.R. În ce priveşte guvernul, șeful sta- 
tului i-a rugat personal pe miniştrii în- 
truniti în consiliu să nu se îndepărteze de 
Paris „în perioada sesiunii bugetare a Par- 


lamentului“, ceea ce a fost de natură să. 


pună capăt discursurilor duminicale şi ma- 
nifestaţiilor susceptibile să jeneze desfăşu- 
rarea strategiei guvernului în cursul săp- 
tămînilor hotăritoare. În ce priveşte parti- 
dul U.N.R., Pompidou şi-a asumat sarcina 


. 


de a-l sfătui să se ţină de-o parte de 
această campanie şi să se mulţumească 
să-şi strîngă rîndurile, atunci cînd s-a a- 
dresat deputaţilor partidului  întruniţi la 
Barbizon. El a arătat în încheiere că alege- 
rea este o problemă care îl priveşte pe 
preşedinte şi numai pe el. 

Se menţionează, de asemenea, autorizaţia 
dată lui Couve de Murville de a-i întoarce 
lui A. Gromiko, la 28 octombrie, vizita pe 
care acesta i-a făcut-o la Paris. Este clar 
că această vizită se înscrie în diplomaţia 
franceză ca un gest important; ministrul 
de externe nu se poate duce la Moscova 
ca purtătorul de cuvînt al unui om pe 
cale să plece. 

În sfîrşit, ultimul dar nu cel mai puţin 
important lucru : anunţarea intervenţiei de 
joi 14 octombrie, a primului ministru la 
radio şi televiziune, a lungit şi mai mult 
lista faptelor reţinute ca dovezi. Se afirmă 
că Pompidou nu ar comite greşeala prea 
evidentă de a folosi undele radioului şi 
televiziunii franceze pentru a-şi începe 
campania cu o lună înaintea celorlalți can- 
didati, în cazul cînd el însuşi ar face parte 
dintre aceştia. Desigur, nimeni nu se aş- 
teaptă ca el să dea la iveală intenţiile 
preşedintelui republicii, dar se ştie de pe 
acum că se va ocupa de alegeri, de sem- 
nificatia şi amploarea lor. Obiceiul: de a 
pregăti opinia publică, prin acţiuni succe- 
sive, pentru o hotărîre importantă, de- 
termină convingerea că declaraţia primului 
ministru face parte dintr-un plan de an- 
samblu. 

Dar toate aceste demonstraţii nu sînt 
suficiente — şi unele din datele care au 
fost menţionate pot fi tot atît de bine in- 
terpretate într-un sens exact invers. 

Unanimitatea şi tonul categoric al afir- 
maţiilor înregistrate însă în ultima săptă- 
mînă semnifică în mod clar că generalul 
de Gaulle însuși şi-a împărtăşit în ultimele 
zile hotărîrea adoptată fie unora dintre 
colaboratorii săi, fie unora dintre vizita- 


torii primiţi în audienţă. Lăsînd ca ştirea 
mult așteptată să se strecoare pe nesim- 
tite, fără ca în mod oficial să fi făcut vreo 
declaraţie, el poate măsura mai bine reac- 
tile, poate cunoaşte condiţiile în care va 
trebui să ducă bătălia şi să-şi adapteze în 
consecinţă propria tactică. 

„Candidaţii la candidatură“, şi aceia care 
— ca Antoine Pinay — sînt presati să-și 
depună- candidatura, vor şti de-acum îna- 
inte cu cine vor trebui să se măsoare. 

Rămîne faimosul „context“ în care vor 
avea loc alegerile. În această privinţă, nu 
există decît ipoteze. Cele lansate pînă acum 
merg de la un referendum care ar orga- 
niza succesiunea sau ar încredința primu- 
lui ministru grija de a termina o perioadă 
de şapte ani întreruptă de o dispariţie sau 
o demisie, pînă la alegeri legislative anti- 
cipate sau chiar o cascadă de consultări. 


Pierre VIANSON-PONTE 


LONDRA 


MISIUNEA 
GENERALULUI 
LANSDALE 


CABOT LODGE, ambasadorul ameri- 
can înapoiat recent la Saigon, şi generalul 
Lansdale, protejatul său politic, sînt ca 
doi oameni care se înapoiază la masă şi 

constată că se joacă acelaşi joc dar că 
pachetul de cărţi a fost schimbat şi căr- 
tile şi-au pierdut luciul. În Vietnam pro- 
blema politică a rămas aceeaşi. 

Americanii din Saigon care cunosc 
situația afirmă că noua sarcină a lui 
Cabot Lodge este de „a zîmbi şi a strînge 
mâini“. Generalul Lansdale, care a mai 
acţionat în Vietnam, între 1954 şi 1956, 
are însă altă sarcină. Ea constă în a 
manevra în culise şi a obţine sprijinul 
necesar pentru înlocuirea „comitetului de 
conducere naţională“ format din militari, 
al mareşalului Ky, printr-un guvern civil. 

Vieinamezii care au contribuit la răs- 
turnarea preşedintelui Ngo Dinh Diem 
în urmă cu doi ani se întreabă dacă au 
realizat ceva. Obiectivul lor era oare doar 
înlocuirea unei dictaturi civile printr-o 
dictatură militară ? De aceea, prima pro- 
blemă a generalului Lansdale este de a 
înlătura junta fără prea multă zarvă. 

Dar acesta nu ar fi decit primul pas. 
Proiectatul guvern civil ar trebui să aibă 
un caracter durabil. Unde poate fi găsit 
noul conducător? Într-adevăr, generalul 
Lansdale se află în mijlocul unui pustiu. 
Americanii din Saigon sînt de acord asu- 
pra unui lucru : politicienii care s-au opus 
guvernului Ngo Dinh Diem au avut o 
comportare jalnică în ultimii doi ani. Nu 
au existat decît certuri, intrigi, corupţie 
şi cea mai mare confuzie în privinţa 
obiectivelor. 

Generalii care au preluat ulterior pu- 
terea nu au obţinut nici ei rezultate mai 
bune. Nu s-a făcut nimic pentru îmbună- 
tăţirea nivelului de trai al poporului, în 
special al ţăranilor, care şi-au părăsit 
satele cu miile. În prezent 600000 de 
tirani se află la oraşe; pînă la sfîrşitul 
acestui an numărul lor va ajunge la cel 
puţin 1000000 de oameni fără hrană, 
locuinţe sau slujbe. 

Economia este într-o stare dezastruoasă. 
Preţurile au crescut vertiginos (cu 7 la 
sută numai în iulie). Se face speculă cu 
terenuri. Exportul de orez, care aducea 
de obicei ţării un venit de 45 de mi- 
lioane de dolari anual, a scăzut anul 
acesta la zero. Rezervele de valută străină 
au fost irosite. Cele patru milioane dolari 
cheltuiţi în fiecare lună de trupele ame- 
ricane au ajuns în seifurile băncilor 
străine. Peste toate acestea, deficitul bu- 
getar a atins 46 miliarde de piaştri 
(115 milioane lire sterline la cursul de 
la bursa neagră, care reprezintă de patru 
ori cursul oficial). 

Oficialtăţile sud-vietnameze au vorbit 
mult despre necesitatea de a „cuceri 
inima ţăranului“. Pînă în prezent, aceste 
discuţii au rămas academice. Ţăranii su- 
porta greul poverii războiului: funcțio- 
nari prădalnici, muncă forțată, bombarda- 
mente terestre şi aeriene ale forțelor 
guvernamentale şi acum ale americanilor. 

Vietnamezii sînt patrioți si sînt sensibili 
la orice aduce a colonialism. Si colonia- 
lismul ia cele mai diverse înfățișări de la 
puşcașii marini, beti, de pe străzi, pînă la 
funcţionarii lipsiţi de tact ai ambasadei 
americane care vorbesc prea fitis despre 
dependența totală a Vietnamului de sud 
faţă de S.U.A. 

Problemele care se pun sînt extraordi- 
nar de grele. A doua încercare a genera- 
lului Lansdale de a alcătui un guvern 
stabil la Saigon începe într-o atmosferi 
sumbră. 

PRIMEJDIA 
EXTREMISMULUI 


CELE DOUĂ mari partide politice a- 
mericane sînt asaltate în prezent de ele- 
mente de extremă dreapta care încearcă 
să se folosească de ele pentru a cîştiga 
putere şi pentru a-şi răspîndi propaganda 
dăunătoare. 

Preşedintele Johnson şi partidul demo- 
crat au o asemenea poziţie încît manevrele 
lui George Wallace, guvernatorul statului 
Alabama, nu-i îngrijorează. Intenţia pe care 
şi-a anuntat-o Wallace de a candida la pre- 
sedintie în 1968 nu va provoca probabil 
altă reacţie decît ilaritatea. 

Republicanii, foarte slibiti de infringerea 
gravă de anul trecut, au mai puţine posibi- 
lititi să reziste infecţiei extremiste. Mem- 
brii cu răspundere ai partidului constată că 
elementele de dreapta cele mai fanatice 
din mijlocul lor nu au învăţat nimic de pe 
urma respingerii zdrobitoare de către opi- 
nia publică a candidaturii lui Goldwater. 
Din Connecticut în California, elementele 
de dreapta se străduiesc la nivel local şi 
la nivelul statelor să pună mîna ferm pe 
organizaţia partidului. Ele acţionează ade- 
sea în cadrul unor întruniri secrete orga- 
nizate de Societatea John Birch. 

După ce au ocolit și neglijat timp de 
mai multi ani problema radicalismului de 


dreapta conservatorii tradiţionali din par- 
tidul republican încep să-şi dea seama de 
seriozitatea ei. În ultimele zile, senatorul 
Everett McKinley Dirksen, senatorul Thrus- 
ton B. Morton si membrul Camerei + Re- 
prezentanţilor Gerald R. Ford au condam- 
nat cu toţii Societatea Birch şi au arătat 
clar că ea nu are loc în partidul republi- 
can. În prezent, conservatorilor şi modera- 
tilor din întreaga ţară le revine sarcina de 
a sprijini aceste declaraţii frumoase unin- 
du-se într-un front comun cu liberalii din 
partid şi luptînd împotriva extremiștilor, 
ori de cîte ori aceştia încearcă să acapa- 
reze funcţiile de control. 

S-ar putea ca în curînd conducătorii re- 
publicani din Congres să fie supuşi unui 
nou examen în ce priveşte judecata lor 
sănătoasă. După cum se relatează, John 
Bell Williams, membru democrat al Came- 
rei Reprezentanţilor din partea statului 
Mississippi, intenționează să intre în parti- 
dul republican. Williams, campion înflăcă- 
rat al „supremaţiei albe“, care l-a sprijinit 
anul trecut pe Goldwater, a fost pedepsit 
ulterior de democraţii din Camera Re- 
prezentantilor care nu i-au mai permis să 
conducă unul dintre comitete. În prezent, 
„Republicanii pentru Progres“, şi alte or- 
ganizatii liberale din partidul republican, 
au cerut conducerii naţionale a partidului 
să-i arate clar lui Williams şi altor recruți 
sudisti potenţiali că opiniile lor rasiste „nu 
vor fi ascultate cu simpatie în consiliile 
republicane”. 

Nimeni nu poate fi împiedicat să-şi 
schimbe apartenenţa politică, dar conducă- 
torii republicani din Congres au posibili- 
tatea să hotărască dacă aceşti rasişti dis- 
creditati vor primi funcţii importante in 
comitete şi o primire călduroasă sau primi- 
rea rece pe care o merită. 


RFEEATIJ 


La 14 octombrie sosește in Polonia într-o 
vizită olicială Giuseppe Saragat, preşedintele 
Italiei. Vizita va constitui un nou pas im- 
portant în dezvoltarea contactelor polono- 
italiene, foarte vii în ultimii ani. Intensifi- 
carea acestor contacte demonstrează vastele 
posibilităţi de colaborare intre două state cu 
orinduiri sociale diferite. 

După cum se știe, J. Cyrankiewicz, pre- 
şedintele Consiliului de Miniștri al R.P. Po- 
lone, s-a intilnit în 1963 la Roma cu repre- 
zentanti de frunte ai Italiei. De asemenea, 
Adam Rapacky a fost primit de președintele 
Saragat. În acest an. la Varșovia s-au aflat 
Mario Zagari, ministru adjunct al afacerilor 
>xterne al Italiei, si subsecretarul de stat 
Angelo Solizzoni. În 1957 a făcut o vizită 
în Italia delegaţia grupului interparlamentar 
polono-italian condusă de Jozef Ozga-Mi- 
chalski, iar in 1963 a tăcut o vizită în tara 
noastră delegația Asociaţiei italiene de co- 
laborare culturală cu Polonia. 

Sint frecvente vizitele reprezentanților or- 
ganizaliilor de comerţ exterior și din in- 
dustrie şi aceasta în strinsă legătură cu creş- 
terea sistematică a schimburilor comerciale 
dintre cele două ţări. În 1960—1964 schim- 
burile polono-italiene au crescut de la circa 
208 milioane zloți la peste 339 milioane zloți. 
În iulie a.c., ministrul comerţului exterior al 
Italiei, Bernardo Mattarella, a semnat la 
Varşovia acordul de colaborare economică, 
industrială şi tehnică dintre Polonia si Italia. 
Tot în acest an, la invitaţia lui Stefan Jen- 
drychowski, a făcut o vizită în Polonia mi- 
nistrul bugetului şi programului economic al 
Italiei — Giovanni Pieraccini. 

Anul trecut, la Roma s-a desfășurat un 
seminar parlamentar polono-italian organizat 
de Asociaţia italiană de colaborare culturală 
cu Polonia. Întilnirea a fost consacrată te- 
mei „Parlamentul în societatea contemporană 
— Seimul polonez”. 


POLONOJTALIENE 


În domeniul economie, Italia ocupă locu: 
al patrulea printre partenerii noştri comcr- 
ciali din Occident, Astfel, schimburile comer- 
ciale dintre cele două țări cresc sistematic. 
Livrările noastre către Italia cuprind, prin- 
tre altele, instaMţii pentru .nave, instalaţii 
automate pentru industria siderurgică, mașini 
textile, construcții de oţel și alte articole 
industriale de larg consum. Din Italia im- 
portăm diferite mașini si utilaje pentru in- 
dustria chimică, alimentară, siderurgică şi 
textilă, precum si materii prime chimice, mi- 
nerale si altele. 

Totuşi, structura schimburilor polono-italie- 
ne nu este încă satisfăcătoare. Astfel, in 
exportul polonez in Italia 75 la sută il con- 
stituie livrările de articole agricole și ali- 
mentare. Se allă într-un stadiu avansat con- 
vorbirile privind liberalizarea schimburilor, 
renunțarea la contingentări, ceea ce va per- 
mite îmbunătăţirea structurii exportului nos- 
tru în Italia. 

Acordul de colaborare economică, indus- 
trială şi tehnică, încheiat în acest an, are 
o importanță deosebită pentru dezvoltarea 
colaborării polono-italiene. Polonia și Italia 
s-au angajat să înlesnească dezvoltarea co- 
laborării în toate domeniile vieţii economice 
a celor două “ţări, si în primul rind în do- 
meniul industriei de mașini electrice, în con- 
structii, agricultură și comunicaţii. Sfera de 
colaborare include contacte între întreprin- 
derile industriale din cele două ţări în do- 
menii ca livrările comune pe terte pieţe, coo- 
perarea, colaborarea şi proiectarea în con- 
struirea de utilaje și obiective complete, ca 
şi schimbul de experienţă și contacte în do- 
meniul cercetărilor ştiinţifice și al formării 
cadrelor. Va fi creată o comisie mixtă po- 
lono-italiană, căreia îi va fi încredinţată re- 


alizarea hotăririlor acordului. 


(Din Trybuna Ludu) 


THE OBSERVER 


LONDRA 


CINE ESTE 
IAN SMITH 


DE CÎND a devenit premier al Rhode- 
siei în urmă cu 17 luni, lan Smith a 
adus de două ori ţara sa în pragul rebe- 
liunii împotriva Marii Britanii, şi a măr- 
turisit ulterior că s-a dedat la o încercare 
de intimidare. Numai micul grup al in- 
timilor săi ştie dacă confruntarea sa cu 
Wilson la Londra este sau nu o nouă 
încercare deliberată de a intimida guver- 
nul britanic pentru a-l sili să facă con- 
cesii. Ceea ce e însă cert este că nereuşind 
nici de data aceasta să obțină o formuli 
acceptabilă, Smith nu va avea altă alter- 
nativă decit să demisioneze sau să traducă 
în fapt amenințarea sa de a declara uni- 
lateral independenţa. 

În cazul demisiei lui Smith, succesorul 
său — probabil William Harper, actualul 
ministru al afacerilor interne — nu va 
ezita să declare independența Rhodesici. 

lan Smith este un om greu de apre- 
ciat. Imaginea sa este cea a unui condu- 
cător de tipul lui Verwoerd sau Salazar, 
pe care Smith îi admiră extrem de mult. 
ln rîndurile partidului său s-au ivit suspi- 
ciuni din februarie, cînd Smith a avut o 
întrevedere secretă cu ministrul Common- 
wealthului, Arthur Bottomley, care vizita 
Salisbury, Puţini ştiu ce s-a spus la această 
întrevedere, dar după cum se pare a fost 
suficient pentru a-i încuraja pe amindoi 
să considere că este posibilă realizarea 
independenţei Rhodesiei pe calea trata- 
tivelor. De atunci, criticii lui Smith din 
propriul său partid au urmărit cu o în- 
grijorare crescîndă relaţiile lui cu Londra. 

la august, Frontul rhodesian a ţinut un 
consiliu secret de război pentru a afla 
cum stau lucrurile. Smith a ieşit nevătă- 
mat; dar el se angajase în mod neechi- 
voc să obțină independența pînă la 
sfîrşitul anului 1965. „S-o proclamăm — 
s-o obţinem, s-o smulgem, spuneţi-i cum 
vreți, efectul va fi acelaşi“. Hotărîrea sa 
bruscă de a se fntilni cu Wilson la 
Londra este rezultatul acestei scindări 
interne din cadrul Frontului între Smith 
şi criticii săi. 

Frontul rhodesian este un amestec cu- 
prinzînd elementele cele mai conserva- 
toare din ţară, de la adepții fatisi ai 
politicii de apartheid şi  anticomuniştii 
fanatici pînă elementele de dreapta 
mai rafinate, care formau odinioară nu- 
cleul şovinismului britanic din societatea 
colonială. 

În 1962, Frontul a reuşit să-l înlăture 
din funcţia de prim-ministru al Rhodesiei 
de sud pe Edgar Whitehead, om cu idei 
mai Polare, în mare măsură ca reacție 
la apropiata scindare a Federaţiei Africii 
Centrale şi la evenimentele din Congo. 

Strigătul de luptă al Frontului era „su- 
pravieţuirea albilor în faţa dictatului 
negrilor“; iar obiectivul lui era să oprească 
naționalismul african la fluviul Zambezi 
(frontiera cu Rhodesia de nord, în prezent 
Zambia). 

Pentru funcţia de prim lider al Fron- 
tului, Smith l-a sprijinit pe Winston 
Field, fermier de origine britanică. Dar 
scurt timp după ce a devenit prim-mi- 
nistru, Field a început să se îndoiască 


dacă ar fi înțelept să declare independenţa 
Rhodesiei printr-o acţiune  neconstitu'io- 
nală, şi în aprilie 1963 a fost înlăturat din 
funcţie de un complot de cabinet condus 
de Smith și Harper. 

Smith este primul premier al Rhodesiei 
originar din această ţară de la obţinerea 
autoguvernării interne a  Rhodesiei în 
1923. S-a născut în 1920, în familia unui 
măcelar şi fermier care se stabilise în 
Rhodesia în 1898 ; el afirmă că tatăl său 
a fost „unul dintre cei mai mari crescători 
de vite pe care i-a avut vreodată tara“. 
După ce a obținut licenţa în economie 
politică, în 1941 s-a înrolat în forțele 
aeriene britanice. Două avioane pilotate 
de el au fost doborite. 

Războiul i-a dat o uriaşă încredere în 
sine şi i-a deşteptat interesul pentru poli- 
tică. După ce a fost demobilizat în 1946, 
a devenit fermier. (Are o fermă de ce- 
reale de 4500 de acri şi o fermă de vite 
de 6000 de acri.) În 1948 a fost ales în 
parlamentul Rhodesiei de sud. Ca parla- 
mentar a fost un orator slab care nu s-a 
bucurat de prea mult prestigiu. 

Dar cariera sa a luat o întorsătură ciu- 
dată după ce a devenit premier. Consti- 
tutia din 1961 nu-i place mai mult decît 
cea precedentă, dar de atunci a făcut 
din ea piatra de temelie a tratativelor 
sale, insistind că reprezintă limita „sacri- 
ficiilor“ la care sînt dispuşi rhodesienii 
albi ca preţ al independenţei. 

Guvernul britanic nu a considerat însă 
niciodată constituţia din 1961 decît drept 
o etapă de tranziţie spre independenţă. 
Sub forma ei actuală, această constituție 
asigură regimul minorităţii albe pe o pe- 
rioadă nelimitată de timp. Aceasta con- 
cordă cu ideile lui Smith şi tocmai acest 
conflict reprezintă nucleul actualei crize. 

Este greu de înţeles cum şi-au închipuit 
vreodată britanicii că îl vor determina pe 
Smith să accepte o constituție care să 
încredinţeze viitorul a 4 milioane de afri- 
cani guvernului său. El a declarat în 
sjede rînduri: „Dacă va exista vre- 
odată o majoritate africană în această 
țară, vom fi eşuat în politica noastră de 
a încerca s-o într-o ţară a 
omului alb“. 

Şi el a refuzat să excludă posibilitatea 
de a recurge într-o zi la o politică de 
apartheid. 

În ciuda tuturor poziţiilor lor în mod 
vădit ireconciliabile, ambelor părti le-a 
convenit să tărăgăneze tratativele cît mai 
mult posibil. Wilson, cu majoritatea lui 

precară, nu a renunţat la ideea unei în- 
truntări în Hhodesia — chiar dacă nu 
implică folosirea forţelor britanice — deşi, 
aşa cum a spus Bottomley, acest lucru nu 
poate fi exclus „în orice împrejurare“. 
lar Smith a avut nevoie de-timp pentru 
a-şi consolida sprijinul în rîndul alegăto- 
rilor albi (în alegerile din aprilie a câştigat 
toate cele 50 Se locuri), pentru a-şi în- 
tări forțele de securitate, pentru a pregăti 
econcmia ţării în vederea rezistenţei faţă 
de sancţiunile cu care l-a amenințat 
Commonwealthul, şi pentru a pune bazele 
unei alianţe între Rhodesia, Africa de sud 
şi Portugalia. 

E 
DIFICULTĂŢILE 
„INTEGRĂRII“ ECONOMICE 


ÎN SITUAŢIA actuală, şi multi ani de 
acum înainte, este o iluzie să se creadă 
în integrarea economică a Europei occi- 
dentale. 

Chiar şi numai exemplul Republicii Fe- 
derale Germane şi Franţei ilustrează foarte 
clar această imposibilitate, 

Structurile economice ale R.F.G. si Fran- 
tei sînt oarecum diferite. Este suficient să 
reamintim pe scurt că economia vest-ger- 
mană se bazează pe de-a-ntregul pe sec- 
torul particular. Statul vest-german nu de- 
tine în nici un sector, exceptind poate cel 
al aluminiului şi cel al producţiei şi distri- 
buţiei curentului electric, poziţii impor- 
tante. Departe de a nationaliza, statul ger- 
man „denaţionalizează“. Prin „Volkswagen“, 
el deținea o societate a cărei importanţă 
i-ar fi permis să influenţeze intrucitva a- 
supra industriei de automobile ! ,,Volks- 
wagen“ a fost denationalizat. Cît despre 
centralele electrice, ele aparţin în general 
unor comune şi sînt administrate fără să 
se ţină seama citugi de puţin de conside- 
rente de politică energetică generală. 

După cum bine se ştie, în Franţa 


Femei si copii. Aceștia sînt ,,caplura“ unui soldat din infanteria-marină americană, într-un 
sat din Vietnamul de sud 

PO i E i CO CI CNO N O CE ONU ANI CON ON NN CONIC E CU Oa 


statul este prezent în toate sectoarele 
mari. Domeniul energiei este acela care le 
pune „europenilor“ de la Bruxelles pro- 
blemele cele mai insolubile. Aceste pro- 
bleme nu provin, aşa cum se afirmă, numai 
din faptul că industria cărbunelui nu intră 
în competența Comisiei europene (de vre- 
me ce este supusă competenţei Comuni- 
tăţii europene a cărbunelui şi Sp Eilat) 
Industria minieră vest-germană suferă de 
mai mulţi ani de o criză pe care Bonnul 
este neputincios s-o lichideze. Niciodată 
un sector nu a dovedit mai bine incapa- 
citatea întreprinderilor particulare de a 
remedia dificultăţi structurale. Întreprin- 
derile particulare se dovedesc incapabile 
să înfrîngă obstacolele care nu îşi au ori- 
ginea în conjunctură. 

lată un exemplu concret care ilustrează 
imposibilitatea de a se ajunge fie chiar 
la un simplu început de integrare : 

După cum se ştie, Franţa a considerat 
necesar să încheie cu Algeria acorduri pe- 
troliere care implică unele concesii. Ar 
accepta oare automobilistul vest-german să 
plătească litrul de benzină cu un pfening 
mai mult în favoarea petrolului saharian ? 
Chiar dacă el ar fi dispus s-o facă, gu- 
vernul lui ar fi cu totul neputincios să 
permită un asemenea aranjament : firmele 
„Shell“, „Esso“ ete. desfac în mod liber 
pe piaţa vest-germană cantităţile pe care 
le doresc, la preţurile care le convin. Chiar 
şi pentru a apăra cărbunele din Ruhr, 
Ludwig Erhard a trebuit să implore ma- 
rile firme petroliere să-și reducă întrucît- 
va vînzările, fără să poată recurge la cea 
mai mică măsură concretă. Ele au accep- 


PUNCTE DE VEDERE 


tat cu titlu pur provizoriu şi într-o măsură 
cu totul insuficientă. 

Acelaşi lucru este valabil pentru zăcă- 
mintele de gaze de la Lacq (Franta) sau 
din Sahara : mai multe societăţi vest-ger- 
mane mari au încheiat cu producătorii o- 
landezi contracte care vor asigura întreg 
consumul vest-german timp de multi ani. 


R. QUERCY 

CINCI ANI DE 
„ALIANȚĂ PENTRU 
PROGRES“ 


„ALIANȚA pentru progres“ are în urma 
ei o activitate de cinci ani. A sosit mo- 
mentul să încercăm să facem bilanţul re- 
zultatelor şi să vedem în ce măsură ele 
răspund intenţiilor declarate la Punta del 
Este. 

Textul pactului de la Punta del Este 
făcea o listă aproape completă a flagelu- 


rilor de care trebuia scăpată America La- 
tină : locuinţele mizere (art. 3), bolile 
(art. 7), analfabetismul (art. 6), şomajul 
(art. 10). Textul nu făcea însă nici o alu- 
zie la beneficiile excesive ale societăţilor 
străine şi la funesta monoproducţie. Dar 
în art. 11 se semnala necesitatea de a se 
găsi o „soluţie rapidă problemei pe care 
o constituie pentru America Latină varia- 
tiile excesive ale preţurilor produselor de 
export“. 

Aceste variaţii urmau aproape să anu- 
leze beneficiile finanțării prevăzute de 
alianță în cursul primilor doi ani de func- 
tionare a sistemului (1961—1963). Într-a- 
devăr, din 1958 se asista la o bruscă ac- 
celerare a procesului de scădere -pe termen 
lung care continua din 1938, paralel cu 
variațiile momentane ale cursurilor. De 
aceea, preţul tonei exportate, care în 1930 
reprezenta 58 de dolari de fiecare latino- 
american, scăzuse în 1963 la 30 de dolari 
pe cap de locuitor. Dezechilibrul balanței 
de plăţi provocat de această scădere li- 
mita importurile de utilaj şi, ca urmare, 
creşterea produsului naţional brut. 

În perioada 1963—1964, unele ţări ca 
Peru şi Argentina au realizat o redresare 
economică, în timp ce în Mexic şi Vene- 
zuela noua conjunctură accelera un pro- 
ces de redresare ale cărei origini sînt an- 
terioare „Alianţei pentru progres“, 

Dar aceste progrese au fost promovate 
de o conjunctură foarte favorabilă. Pe 
piața mondială se înregistra o redresare a 
cursurilor principalelor produse latino-ame- 
ricane de export (petrol, cafea, cupru, 


NU NUMAI 


Statisticile guvernului federal arată că nu- 
mărul săracilor albi din S.U.A. este de peste 
două ori mai mare decit numărul săracilor 
nealbi. Tot potrivit statisticilor, descendenții 
indienilor americani, stăpinii ţării la venirea 
albilor, sint cei mai săraci dintre toți. 

În 1963, ultimul an pentru care există sta- 
tistici pe grupuri etnice, Administraţia pen- 
tru asigurările sociale a anunțat că în S.U.A. 
trăiau 23 900 000 de albi săraci şi 10 700 000 
de nealbi săraci. Negrii formează aproximativ 
92 la sută din populația nealbă ; indienii a- 
mericani 2,50 la sută ; japonezii, chinezii, fi- 
lipinezii si alli nealbi reprezintă restul de 
5,50 la sută. 

Redactori ai săptăminalului U.S. News and 
World Report au cercetat situația săracilor 
care nu sint negri din diferite părţi ale ţă- 
r Cele de mai jos sint rezultatul anchetei 
or. 

Fără îndoială, indienii americani sînt 
grupul etnic cel mai sărac din S.U.A. Nu- 
mărul indienilor care au supraviețuit este 
de aproximativ 550000. Dintre aceştia, vreo 
380 000 trăiesc în rezervații sau în apropierea 

- lor, venitul mijlociu al unei familii reprezen- 
tind aproximativ un sfert din venitul mijlo- 
ciu al unei familii de albi din S.U.A. 

În majoritatea rezervațiilor 40—50 la sută 
dintre indieni sint şomeri. Indienii sint lip- 
sili de pregătirea culturală și de calificarea 
necesară pentru a concura pentru slujbe. E- 
xistă excepţii — de pildă, indienii din tri- 
bul Mohawk, care ciștigă salarii mari ca 
otelari. Dar excepţiile sint rare. 

Nouă din zece locuințe ocupate de familii 
indiene in rezervaţii sau lingă rezervaţii — 
unde verile sint de obicei toride iar iernile 
geroase — sint mult inferioare nivelului mi- 
nim al locuințelor urbane. Indienii trăiesc 
în cocioabe sau în hrube. 

Copilul indian născut într-o rezervaţie nu 
are decit 50 la sută din şansele unui copil 
neindian de a împlini virsta de un an. Du- 
rata medie a vieţii pentru locuitorii indieni 
din rezervaţii reprezintă două treimi din me- 
dia pentru tot teritoriul S.U.A, 


NEGRII 


Din cei vreo 17000 de indieni care au 
părăsit rezervaliile pentru a lucra in oraşe, 
puţini duc o viață mai bună. Majoritatea lor 
trăiesc în cartiere mizere. Aproximativ o 
treime din indienii care au fost convinși să 
se mute la orașe se înapoiază în rezervaţii. 
Pe lingă problemele sărăciei, în unele părţi 
ale vestului S.U.A. indienii trebuie să sufere 
discriminarea din partea albilor. 

Sute de mii de portoricani au plecat în 
nord în căutarea unei vieți mai bune. Dar 
mulți dintre ei nu au reușit să scape din 
ghearele sărăciei. Dintre orașele mari, New 
Yorkul are cea mai mare concentrare de 
portoricani — aproximativ 750 000. Majoritatea 
lor sint săraci. Problemele portoricanilor sint 
expuse într-un document prezentat recent de 
trei membri ai Asociaţiei baroului portorican 
din New York: 

„În căutarea unei vieţi mai bune, porto- 
ricanul a renunțat la obiceiurile, normele si 
moravurile lui. El a acceptat să trăiască in- 
tr-un loc în care există alte reguli de com- 
portare, multe străine lui. El s-a deplasat 
dintr-o societate rurală într-o societate ur- 
bană foarte complexă care, pe lingă alte ob- 
stacole, prezintă și pe acela al unei limbi 
pe care nu o cunoaște, 

Portoricanul imigrant a moștenit de la imi- 
grantii precedenţi în metropolele urbane ale 
S.U.A. locuințele mizere, muncile necalifi- 
cate, procentul ridicat al șomajului, prejude- 
citile si celelalte lipsuri inerente vieţii săra- 
cilor...“ 

Mulţi porloricani din New York trăiesc 
aceleași greutăţi care au fost cauza revoi- 
telor negrilor din vara anului 1964 — lo- 
cuinte pline de șobolani, lipsa de slujbe, o 
existență de ,,ghetto“. 

Locuitorii cu nume de familie spaniole — 
majoritatea lor americani-mexicani — sint în 
număr de peste 3 500000 in cele cinci state 
din S.U.A. în care recensămîntul face această 
distincţie. Este vorba de California, Texas, 
New Mexico, Arizona și Colorado. 

O mare parte dintre ei sint trecuţi, po- 
trivit criteriilor federale, in categoria săra- 


cilor, 


Deoarece culoarea pielii lui nu-l face să 
se deosebească de ceilalţi americani, ameri- 
canul-mexican nu este supus de obicei dis- 
criminării făţișe. Jose Castorena, funcţionar 
al Comisiei statului California pentru prac- 
tici echitabile în domeniul folosirii braţelor 
de muncă, declară că „majoritatea mexica- 
nilor au probabil posibilitatea să găsească 
locuințe oriunde își pot permite să plătească”, | 
Antonio Rios, președintele Organizaţiei pen- | 
tru serviciul comunității din districtul Los 
Angeles, afirmă că „grupul mexican are ten- 
dința să se amestece foarte uşor cu celelalte 
grupuri”. Dar în decursul anilor, mulţi ame- 
ricani-mexicani din Los Angeles au simțit, 
după cum s-a exprimat unul dintre ci, că 
„poliţia se află aici pentru a apăra comu- 
nitatea anglo-saxonă albă și pentru a veghea 
ca negrii si americanii-mexicani să nu scape 
de sub control“, 

Milioane de albi săraci trăiesc în regiunile 
rurale. Unul din exemple este Appalachia. 

Cartierul Uptown din Chicago constituie 
de multă vreme „portul de intrare” pentru 
noii veniţi din Appalachia. Povestea albilor 
săraci din Uptown a fost relatată de Ra- 
leigh Campbell, director executiv al organi- 
zaţiei particulare ,,Consiliul munţilor din suc, 
Inc.“. 

După cel de-al doilea război mondial, cind 
regiunile muntoase din sud au fost lovite 
de automatizare și declinul industriei căr- 
bunelui, locuitorii albi au început să plece. 
La început, a arătat Campbell, ei aveau ten- 
dinta să se mute in orașe apropiate ca Cin- 
cinnati si Dayton, căutind munci necalificate 
şi semicalificate. În aceste orașe continuă 
să existe un mare număr de albi săraci. Dar 
în ultimii zece ani, pe măsură ce slujbele 
au devenit tot mai rare, multi dintre ei s-au 
mutat in orașe mai mari, în special la Chi- 
cago. Aici ei s-au lovit de acelaşi obstacol 
— lipsa de slujbe. 

Mii de locuitori din regiunile de munte 
s-au indreptat spre cartierul Uptown din Chi- 
cago, unde sperau să găsească rude și prie- 
teni vechi. Care sint problemele lor? Una, 
firește, este șomajul. O alta o constituie 
locuințele. 

„Condiţiile de locuit sint inimaginabile — 
a declarat Campbell. Oamenii trăiesc înqră- 
miditi în apartamente mici, cu mobilă jer- 
pelită. Chiriile sint extrem de mari. Dar ei 
locuiesc acolo deoarece nu au nevoie de 
contract de închiriere și pot plăti chiria săp- 
tăminal”. $ 

(După U.S. News and World Report) 

carne, lină, banane şi cositor), în timp ce 
cursul zahărului, în ciuda unei uşoare scă- 
deri, continua să rămînă foarte ridicat în 
comparaţie cu nivelul din 1962 (epoca la 
care a început tendinţa de creştere a aces- 
tui produs). Dar creşterea nu s-a menţinut. 
În cursul anului 1965, s-a produs o scă- 
dere generală, care afectează în special 
cacaua, plumbul, zincul şi zahărul. Încă de 
pe acum, ritmul de creştere este amenin- 
tat de situaţia dezastruoasă a balanței de 
plăţi. Deficitul balanței de plăţi, care de- 
păşeşte 1 miliard de dolari, riscă să limi- 
teze importurile de utilaj necesare indus- 
trializării. Si aceasta cu atît mai mult cu 
cît America Latină trebuie să plătească 
aproape 2 miliarde dolari pentru amortizarea 
datoriilor externe acumulate în cursul ulti- 
milor zece ani. 

Această situație se va menţine atît timp 
cît monoproductia materiilor prime şi pro- 
duselor agricole va accentua în acelaşi 
timp  saturatia pieței mondiale, instabi- 
litatea cursurilor şi vulnerabilitatea econo- 
mică a diferitelor ţări latino-americane. 
Dar flagelul monoproductiei nu este pe 
cale să dispară. De fapt, dintre toate ţările 
latino-americane, pînă în prezent Mexicul 
este singura care a reușit să-şi diversifice 
producţia. Pentru ansamblul Americii La- 
tine, statisticile dovedesc că în 1964, la 
trei ani după Punta del Este, nouă pro- 
duse, al căror nume se identifică în gene- 
ral cu acela al unei ţări, continuă să re- 
prezinte 70,3 la sută din totalul exportu- 
rilor latino-americane, față de 71,4 la sută 
in 1960. 

Redresarea economică din 1963—1964 nu 
a folosit decît unei minorităţi privilegiate. 
Într-adevăr, reformele sociale anunţate la 
Punta del Este au rămas literă moartă. 
Lupta împotriva analfabelismului este sin- 
gurul domeniu în care se realizează unele 
vezultate, 

Inflaţia şi creşterea preţurilor — alte fla- 
gele subliniate la Punta del Este — con- 
tinuă să submineze salariul oamenilor mun- 
cii. lar reforma agrară, care ar trebui să 
constituie cheia transformării sociale lati- 
no-americane, nu este în curs de realizare 
decît în două ţări: Mexic si Venezuela. 
În ţări ca Ecuador, Columbia şi Peru, legile 
votate dorm în sertarele administraţiei sau 
sint traduse în viaţă în ritmul cel mai lent. 

Aplicarea reformelor presupunea cel puţin 
prezenţa unor guverne dispuse să aplice 
programul de la Punta del Este. Dar toa- 
te guvernele cu intenţii de reformă de pe 
continent — încă o dată cu excepţia ace- 
lora din Mexic şi Venezuela — au fost 
răsturnate prin lovituri de stat militare. 

Începînd din 1962, America Latină a 
fost teatrul a opt lovituri de stat. Unii 
conducători au fost risturnati deîndată ce 
au anunţat că trec la aplicarea anumitor 
reforme. Acesta a fost cazul preşedintelui 
Goulart în Brazilia şi al preşedintelui Juan 
Bosch, în Republica Dominicană. Alte lo- 
vituri de stat au fost efectuate împotriva 
unor conducători care intraseră într-o fază 
de consolidare (ca preşedintele Paz Estens- 
soro, în Bolivia) sau care nu fuseseră în 
stare să impună programul lor de reforme 
(ca preşedintele Arturo Frondizi, în Ar- 
gentina). În sfîrşit, unele lovituri de stat 
au fost dezlănțuite împotriva unui refor- 
mism viitor sau virtual. Astfel, armata pe- 
ruviană s-a răsculat pentru a impune anu- 
larea alegerilor cîştigate de conducătorul 
reformist Haya de la Torre. Iar lovitura 
de stat din Guatemala a fost efectuată pen- 
tru a împiedica alegeri care riscau să re- 
aducă la putere pe profesorul Arevalo. 

În S.U.A, unde psihoza anticomunistă 
capătă o formă acută, simpla acuzaţie de 


comunism lansată la întîmplare este sufi- 
cientă pentru a înăbuşi protestele şi a jus- 
tifica toate iniţiativele armatei şi ale lob- 
by-urilor zahărului sau petrolului. Și se 
pare că aceste iniţiative au fost numeroase. 
Dacă s-a putut pune la îndoială temeiul 
acuzațiilor de complicitate lansate împo- 
triva anumitor servicii americane cu pri- 
lejul loviturilor de stat din 1962 şi 1963, 
îndoiala nu mai este permisă începînd din 
aprilie 1964, de cînd guvernul american 
a felicitat pe promotorii loviturii de stat 
din Brazilia, chiar înainte de plecarea în 
exil a preşedintelui Goulart. 

Contradictia fundamentală a politicii 
Washingtonului a ieşit la iveală în mod 
brusc în luna aprilie, în urma intervenţiei 
nord-americane la Santo Domingo împo- 
triva adepților fostului preşedinte Juan 
Bosch. S.U.A. au aruncat în mod făţiş în 
luptă pe puscasii lor marini şi pe parasu- 
tiştii lor pentru a ridica un obstacol în 
calea conducătorului venit odinioară la pu- 
tere cu sprijinul lui Kennedy şi pentru a-l 
împiedica să traducă în viaţă reformele 
prevăzute la Punta del Este. 

Guvernul de la Washington nu poate 
deci să se mire de eşecul „Alianţei pentru 
progres“, de lipsa de realizări concrete si 
de scepticismul popoarelor. El nu poate să 
fie surprins nici de succesul campaniei lan- 
sate împotriva interamericanismului de de- 
mocraţia-creştină, mişcare în ascensiune în 
America Latină. 

La întrunirea lui de la Rio de Janeiro 
(9—11 martie 1964), Consiliul Confedera- 
tiei latino-americane a sindicatelor creştine 
(C.L.A.S.C.) a declarat fără ocol că toate 
instituţiile panamericane, în care reprezen- 
tanţii S.U.A. se află alături de cei ai 
Americii Latine, trebuie să fie lichidate. 
Ostracismul la care au fost supuse în mod 
explicit O.S.A. şi Confederaţia sindicală in- 
teramericană (O.R.I.T.) se aplică evident şi 
„Alianţei pentru progres“. Afirmînd că nu 
sînt ostili poporului nord-american, semna- 
tarii „Scrisorii de la Rio“ adaugă că „re- 
latiile viitoare trebuie să se situeze într-un 
nou context: America Latină în fața Ame- 
ricii de Nord şi în faţa lumii“. 

PERSPECTIVE DUPĂ 
BLACKPOOL 


CONFERINȚA de la Blackpool a parti- 
dului laburist a început printr-un apel la 
unitate şi s-a încheiat printr-o ciocnire 
făţişă între guvern şi. unele din cele mai 
importante sindicate din Marea Britanie. 

Au fost exprimate 2284000 voturi îm- 
potriva guvernului în problema Vietna- 
mului, 1500000 împotriva politicii lui de 
imigrație si peste 2500000 împotriva 
legislaţiei cu privire la anunţarea obli- 
gatorie de către sindicate a revendicărilor 
de salarii. S-a cerut, de asemenea, în mod 
fatis guvernului să arate care este poziţia 
lui în privința  naţionalizării industriei 
siderurgice. Datorită politicii lui, guvernul 
este tot mai mult în conflict cu mişcarea 
muncitorească, Dezvoltarea protestelor ex- 
primate la Blackpool şi la conferința 
T.U.C. constituie următorul pas important 
în stabilirea viitorului politic. 

Încotro ne îndreptăm ? În prezent nici 
un socialist, nici un militant, indiferent 
dacă a fost sau nu la Blackpool, nu 
poate da înapoi. Lupta trebuie să con- 
tinue. Este o luptă pentru viitorul însuşi 
al mişcării laburiste. 

Fundalul politic al conferinței l-au 
constituit majoritatea extrem de redusă a 
partidului laburist, apelul liderului liberal 
Grimond la o înțelegere între liberali şi 
laburişti şi posibilitatea permanentă a 
unor alegeri generale neprevăzute. 

După cum era de prevăzut, Wilson a 
respins propunerea lui Grimond. In reali- 


> 


Tšrani sicilieni din apropierea orașului Agrigento au organizat un mars demonstrativ, pen- 
tru a cere împărțirea păminturilor deținute de moșierii absenteişti 

tate însă, politica primului ministru echi- 
valează cu o coaliție bine ascunsă, în 
ciuda tuturor atacurilor verbale violente 
la adresa conservatorilor şi liberalilor. Este 


o coaliție a miniștrilor laburişti cu ban- | 


cherii britanici şi străini, şi cu cel mai 
mare grup de putere reactionar, politic si 
economic, din istoria britanică: marile 
monopoluri. În vorbe avem atacuri înver- 
şunate împotriva cercurilor conservatoare 
reacționare şi a contribuţiilor financiare 
ale marelui business la partidul conser- 
vator, dar în fapte cea mai strînsă colabo- 
rare cu City-ul, cu trezoreria S.U.A. şi 
cu membrii consiliilor de administraţie ai 
marilor firme. 

După cum arăta Times într-un edito- 
rial, cînd Grimond cere un guvern neso- 
cialist de stînga, el pare „să ignore faptul 
că avem deja mai mult sau mai puţin un 
asemenea guvern“. Conţinutul socialist al 
activităţii desfăşurate pînă în prezent de 
guvern, continuă editorialul, „este negli- 
jabil“. Principala lui realizare a fost de a 
salva lira sterlină — o „victorie care ar 
trebui “sărbătorită mai curînd la un ban- 
chet organizat în City decît la o confe- 
rință laburistă. Solidaritatea cu comuni- 
tatea- bancară internațională nu face parte 
din planurile socialiste“. 

În ciuda tuturor atacurilor sale la 
adresa liberalilor şi a amenințării sale 
că va organiza alegeri, principalul discurs 
al lui Wilson s-a încheiat printr-un apel 
la sprijinul liberalilor. „Sper că şi alţii 
vor reuşi să sprijine aceste măsuri (viitoa- 
rea legislaţie a guvernului), deoarece con- 
siderăm că ele sînt în interesul naţional“ 
— a spus Wilson. 

Naţionalizarea industriei siderurgice nu 
a fost menţionată. „Am lichidat-o“, excla- 
mase jubilînd Grimond cu o săptămînă 
în urmă. Tar ziarul Daily Telegraph, co- 
mentînd modul in care s-a votat. la confe- 
rinţă în problema Vietnamului în cazul 
în care lupta ar ajunge la o ciocnire 
hotăritoare, sublinia că  consolarea lui 
Wilson este că se poate bizui probabil pe 
sprijinul conservatorilor în ambele pro- 
bleme. 

Planul naţional, a declarat primul mi- 
nistru la conferință, constituie „un salt în 
politica economică naţională“. George 
Brown, ministrul problemelor economice, 
a vorbit despre o revoluţie socială. Pe 
lîngă întrebarea dacă se va realiza sau nu 
o creştere de 25 la sută a producţiei (si 
măsurile adoptate de Callaghan, ministrul 
finanţelor, nu numai că au redus asistența 
socială, dar vor restringe expansiunea), 
cum va arăta Marea Britanie în 1970? 

Din punct de vedere social, „planul“ 
adinceste şi confirmă caracterul capitalist 
al economiei. El apără economia pe piața 
capitalistă. Datorită planului marile mo- 
nopoluri vor deveni şi mai mari, în urma 
aprobării fuzionărilor de către guvern. 

Iată cum se explică presiunile neînce- 
tate asupra sindicatelor, politica veniturilor, 
obligativitatea legală a anunţării revendi- 
cărilor de salarii, atacurile lui Wilson 
împotriva delegaților sindicali la tratati- 
vele colective pe care i-a calificat drept 
sabotori. încercarea de a intimida sau a 
sili sindicatele să renunțe la funcţia lor 
reală. 

Politica externă a partidului laburist nu 
are şanse de succes. În Vietnam nu poate 
exista altă soluţie decît retragerea ameri- 
canilor. Mult trimbitata politică „la est de 
Suez” a avut ca urmare vetragerea statu- 
lui Singapore din federaţia fictivă şi un 
nou război colonial în Aden. 

Posibilitatea unor noi progrese şi re- 
forme sociale este tot mai limitată de 

politica economică generală a guvernului 
şi de grelele poveri militare. 

Este fals să se afirme că trebuie să 
alegem între politica actualului guvern şi 
o revenire a conservatorilor. Noi respingem 
ambele alternative. De 12 luni, partidul 
comunist susţine că lupta pentru a schimba 
actuala politică şi pentru a împiedica o 
revenire a conservatorilor constituie cele 
două feţe ale aceleiaşi monede. 

Creşterea mişcării de protest în legătură 
cu Vietnamul si alte probleme, conflictul 
tot mai intens în legătură cu politica 
veniturilor dovedesc justeţea acestei po- 
zitii. 

Oricine doreşte o schimbare va saluta 
şi va sprijini mişcarea ciescîndă care 
şi-a găsit expresia, fie chiar şi parţial, la 
conferinţa T.U.C., iar acum la conferința 
partidului laburist. Partidul comunist a 
jucat rolul ce-i revenea în apariţia acestei 
mişcări, prin campania lui neîncetată, prin 
participarea lui la acţiunile de protest, la 
comitetele pentru Vietnam, la mişcarea 
pentru pace şi prin acţiunea comună a 
stîngii în sindicate şi în uzine. 

Această mişcare, cu marea ei forță po- 
tenţială, trebuie să fie ridicată pe o nouă 
treaptă de luptă împotriva politicii gu- 


vernului. 
John GOLLAN 


secretar general al Partidului Comunist 
din Marea Britanie 

CRITICATĂ 


în Suedia... 


INDIGNAREA publică manifestată la 
Stockholm față de politica americană în 
Vietnam ridică o problemă fundamentală 
cu privire la viitorul neutralității suedeze. 

Opoziția faţă de războiul din Asia de 
sud-est a fost atît de amplă încît lideri 
de frunte ai guvernului s-au simţit obli- 
gati, după cit se pare, să adopte atitudini 
făţişe de critică la adresa Washingtonului. 
Rareori — dacă nu chiar niciodată — în 
ultimii ani, au intervenit aceste oficialități 
în mod direct în problemele unei mari 


puteri. 
Cetăţenii suedezi — în special generaţia 
mai tînără — manifestă un interes tot 


mai mare față de problemele mondiale 
şi tendinţe sporite de a-şi spune părerile 
asupra situaţiei existente. 

La Stockholm, continuă acţiunea de 
strîngere de fonduri pentru Vietcong. 
Demonstraţii de protest an fost îndrep- 
tate atît împotriva oamenilor politici ame- 
ricani cît şi a celor suedezi. 

Criticile provenind din partea tineretu- 
lui şi a intelectualilor de stînga găsesc 
un sprijin larg. Aproape întreaga presă 
din Stockholm, inclusiv ziarele conserva- 
toare, participă în diferite grade la atacu- 
rile împotriva Washingtonului. 

Ziarul. Stockholms Tidningen, care 
oglindeste adeseori părerile guvernului, 
l-a denumit pe ambasadorul american în 
Suedia, Graham Parsons, „un prototip al 
americanului urit“. Acest lucru a provocat 
un protest grabnic din partea Departa- 
mentului de Stat şi o dezmintire a auto- 


rititilor suedeze că ar avea vreo legătură 
cu această declaraţie. 

La sfîrşitul lunii iulie, Olof Palme, mi- 
nistrul de externe adjunct în acea pe- 
rioadă şi presupus succesor al primului 
ministru Tage Erlander, a prezentat agre- 
siunea americană în Vietnam în contrast 
cu „urmărirea justiţiei sociale“ de către 
Vietcong. După cum s-a anunţat, această 
declaraţie nu fusese revăzută şi aprobată 
în prealabil. Totuși, Erlander şi ministrul 
de externe, Torsten Nilsson, s-au simţit 
obligaţi să sprijine declaraţia. 


Richard NEFF 


„Și în Mexic 


ACŢIUNEA Camerei Reprezentanţilor a 
S.U.A. — care a votat recent o rezoluţie 
anticomunistă — a reuşit să creeze la 
Mexico City un front ideologic destul de 
solid, care cuprinde toate partidele poli- 
tice din ţară. Verdictul aproape general 
cu privire la rezoluţia Camerei este: 
ofensivă. 

Rezoluţia, votată la Washington cu 
372 voturi contra 52, adoptă în principiu 
ideea că Statele Unite sau orice altă ţară 
din emisfera occidentală au dreptul să 
intervină în mod unilateral, „pentru a 
menţine comunismul în afara celor 'două 
Americi“. 

Un scriitor de stînga sublinia cu dis- 
pret: „Statele Unite s-au antrenat într-o 
aventură periculoasă“. Acest romancier, 
ale cărui opere sînt larg răspîndite în 
Statele Unite, comenta mai departe: „Să 
uităm pentru moment că acţiunea Camerei 
Reprezentanţilor este îndreptată împotriva 
întregii Americi Latine. Voi, americanii, 
trebuie să ţineţi seama de faptul că ea 
este îndreptată şi împotriva voastră“. 

Rezoluţia (Camerei este calificată la 
Mexico City drept „noua doctrină 
Monroe“. În această calitate, ea este con- 
siderată ca fiind în totală contradicţie cu 
dreptul la autodeterminare. Este critica 
cea mai blindă care i se aduce. Francisco 
Ordiz Mendoza, deputat al partidului so- 
cialist popular, a declarat: „Este o de- 
monstraţie clară făcută de Statele Unite 
că nici părerile nici drepturile ţărilor 
acestui continent nu sînt considerate ca 
avînd cea mai mică importanţă“. 

Un deputat de dreapta, Jorge Rocaud 
Rothiot (partidul Acţiunea naţională), a 
declarat : „Poporul mexican este cu totul 
împotriva rezoluţiei nord-americane“. Cei 
mai infuriati sînt însă liberalii moderați. 
Ei sînt de părere că rezoluția Camerei a 
sacrificat cauza lor ultraconservatorismu- 
lui. „Indiferent ce vom spune sau vom 
face acum, va fi etichetat drept comunism 
şi aceasta cu mai multă promptitudine 
decît în trecut“, s-a plins un element 
moderat de stînga. 

Ziarul moderat de dreapta Novedades 
a exprimat o părere oarecum similară. 
„Pentru cei care se lasă speriaţi uşor — 
scrie ziarul în editorialul său — calea 
este şi mai uşoară astăzi decît în trecut 
pentru a lovi într-un vecin atunci cînd o 
lege favorabilă muncitorimii sau reforme- 
lor sociale este etichetată drept «comu- 
nista»“. 

Ziarul de stînga El Dia a declarat: 
„Rezoluţia reprezintă o sinteză tragică a 
celei mai reprobabile forme de reacțiune. 
Este o negare completă a suveranității și 
a autodeterminării“. 


PER BORTEN 


După 30 de ani de guvernare social-demo- 
crată, în Norvegia s-a anunțat crearea 
unui cabinet de coaliție, format din re- 
prezentanlii a patru partide de centru şi 
dreapta. Noul prim-ministru, Per Borten, a 
alăturat in parlament cele 18 mandate ale 
partidului țărănesc de centru, fost agrarian 
(din care face parte), celor 3t de mandate 
ale conservatorilor, 18 ale liberalilor (Venstre) 
şi 13 ale partidului crestin-popular. 

Fiu de fermier, născut în aprilie 1913 în 
mica locali.ate Fiaa din apropiere de Trond- 
heim, Per Borten a făcut studii de agrono- 
mie : din 1932 pînă în 1934 a învăţat la o 
şcoală agricolă, iar din 1936 pină in 1939 la 
colegiul agricol din Aas. În 1946 a început 
să lucreze ca inginer agronom în districtul 
Sor-Trondelag. 

In viaţa politică a intrat, cu 20 de ani in 
urmă, în 1945, cînd a fost ales președinte al 
consiliului municipal din oraşul său natal. A 
fost ales pentru prima oară ca depulat în 
Storting în 1950, iar în 1958 a devenii mem- 


La Paris a fost format un nou guvern, in 


frunte cu Briand. Într-un interviu acordat co- 
respondentului parizian al ziarului Times, no 
prim-ministru a dat asigurări că va continua 
politica dusă în cursul ultimelor 16 luni de 
către noone său, fag De jeee 
ostul premier deține in noul guvern funcția 
h vicepreşedinte al Consiliului de Miniştri. 
Ca ministru de război a fost numit generalul 
Callieni. A 


Presa italiană consideră că situația cabinetu- 
lui grec condus de Zaimis este foarte precară. 
„Ne aflăm in fața unui guvern care pentru 
a se menţine la putere este constrins la in- 
acțiune — scriu ziarele italiene. Existenţa lui 
este condiționată de bunăvoința lui Venizelos“. 
Se semnalează, de asemenea, că în sînul fa- 
milici regale ar exista neînţelegeri grave, de- 
terminate de atitudinea politică pe care tre- 
buie s-o urmeze tara în actualul conflict. A.T.I. 
anunţă că principele George, fratele regelui, 
ar. fi intervenit pe lingă acesta pentru a-l de- 
termina să ia armele alături de Quadrupla 
Înţelegere. 


Generalul Joffre, comandantul armatei fran- 
ceze, a sosit la Londra pentru a conferi asupra 
situației militare cu membrii guvernului englez. 
La prima întrevedere, care a avut loc la re- 
şedinţa premierului britanic Asquith, au mai 
participat lordul Kitchener, Balfour şi Lloyd 
George, precum şi înalte personalități militare 
engleze şi franceze. 


Presa acum 50 de ani 


bru al Consiliului Nordic. Peste doi ani şi-a 
pag tara la Adunarea Generală a 

Dar activitatea cea mai importantă de care 
este legată cariera sa politică a fost orga- 
nizarea partidului pe care-l conduce acum. 
Partidul agrarian a fost creat în 1920 cu in- 
tenția declaraiă de a apăra interesele 1š- 
rănimii, împotriva politicii dusă pe atunci 
de liberali, care, din 1884, dominau scena 
politică a Norvegiei. După venirea la putere, 
15 ani mai tirziu, a social-democratilor, care 
şi-au menținut în continuare guvernarea, 
partidul agrarian s-a transformat treptat 
într-o grupare a marilor proprietari de pă- 
mint. 

Devenit lider al agrarienilor la virsia de 
42 de ani, Per Borten a reuşit să obţină 
schimbarea numelui partidului în Partidul ţă- 
rănesc de centru, cu intenţia manifestă de a 
cuceri si păturile mijlocii de la oraşe si din 
centrele industriale. Printre sloganurile cu 
care şi-a cucerit popularitatea în rindurile 
partidului, Per Borten a lansat ideea descen- 
tralizării teritoriale a industriei, în asa fel 
încit în fiecare din cele peste 150 de co- 
mune ale țării să existe cel puţin o fabrică. 

Din 1957, Per Borten este şi liderul parla- 
mentar al partidului său. 

Misiunea noului prim-ministru al Norvegiei 
este considerată dificilă, ținind seama de di- 
vergențele dintre cele patru partide de coa- 
litie în majoritatea problemelor, ca și de 
iaptui că în interiorul coaliției governamen- 
tale, par.idul lui Per Borten nu deține o po- 
ziţie dominantă. Se apreciază, de pildă, că 
relaţiile dintre agrarieni si liberali nu au 
fost niciodată prea cordiale ; că o rivalitate 
constantă opune pe liberali conservatorilor ; 
că parlidul creștin-popular manifestă un Ca- 
racter sectar care îngreunează colaborarea. 

Pe plan extern se crede că politica lui Per 
Borten nu va aduce schimbări imporiunie; 
el este cunoscut ca un partizan al alianței 
atlantice şi al Asociaţiei europene a liberului 
schimb. În acelaşi timp, Per Borten se pre- 
nunță pentru colaborare internațională în 
nordul Europei şi între toate țăriie conti- 
nentului. 

V. B. 


1915. Pe bordul unui vas-spital a fost montată 
o instalaţie specială pentru imbarcarea răniților 
și salvarea naufragialilor din luptele navale. 


Uniunsa Internaţională 
a Organismelor Oficiale 
de Turism CU.L.O.O0.T.) 


O DATĂ cu puternica dezvoltare a activităţii 
turistice mondiale au luat naștere un număr de 
organizaţii, uniuni si asociaţii cu caracter înter- 
national, menite să inlesnească colaborarea în 
acest domeniu, 

Principalul organ de lucru in domeniul turis- 
mului internațional este Uniunea Internaţională 
a Organismelor Oficiale de Turism — U.LO.O.T. 
— la care sint afiliate in prezent organizaţiile 
oficiale de turism din 94 de țări. 

Înființarea unui astfel de organ a devenit 
necesară in condiţiile creșterii insemnate a cir- 
culatiei turistice internaționale, pentru asigurarea 
coordonării eforturilor pe care statele le fac în 
acest domeniu, pentru a prilejui un larg schimb 
de experiență in studierea fenomenelor noi 
apărute pe piața turistică și pentru a sprijini 
acordarea de facilități turiștilor. 

În 1925, conducătorii turismului din diverse 
țări au inființat ,,Uniunea Internaţională a or- 
ganismelor oficiale de propagandă turistică”, 
Acest organism a funcționat pină în ajunul celui 
de-al doilea război mondial. Ulterior, in 1947, a 
fost inființată Uniunea Internațională a orga- 
nismelor oficiale de turism — U.LO.O.T. De 
atunci încoace, U.LO.O.T. și-a extins mereu do- 
meniile sale de activitate, iar numărul membrilor 
săi nu a incetat să crească. 

Uniunea are ca scop creșterea şi favorizarea 
circulaţiei turistice, in interesul dezvoltării eco- 
nomice si al întăririi relaţiilor sociale si cultu- 
rale intre state. 

U.1.0.0.T. se straduieste să faciliteze solutio- 
narea tuturor problemelor din domeniul schimbu- 
rilor turistice internaționale, cooperind cu alte 
organizaţii internaţionale in scopul realizării 
obiectivelor sociale și economice ale O.N.U., fapt 
pentru care i s-a conferit Statut Consultativ pe 
lingă Consiliul Economic şi Social. 

Cu toate că in prezent 94 de state sint mem- 
bri efectivi ai U.L.O.O.T., universalitatea şi 
prestigiul acestei organizaţii sint stirbite prin 
absența reprezentanţilor R. P. Chineze şi ai altor 
țări. 

Activitatea U.I.O.O.T. se desfășoară prin in- 
termediul comisiilor sale regionale și al comi- 
siilor tehnice. Principalele organe __U.1.0.0.T. 
sint : Adunarea generală, Comitetul executiv, 
cele 7 comisii regionale, cele 4 comisii tehnice. 
Comitetul membrilor asociați. Secretariatul gjene- 
ral U.I.O.O.T. are sediul permanent la Geneva. 

Membrii U.I.O.O.T. participă de drept la acti- 
vitatea Comisiei regionale respective şi la fie- 
care din cele 4 comisii tehnice. 

În afară de membrii efectivi, care sînt sin- 
gurii care au drept de vol, conform prevederilor 
statutare, la U.1.0.0.T. se pot afilia, cu titlu de 
membri asociaţi, organizațiile internaţionale spe- 
cializate in turism, precum si alte organizaţii tu- 
ristice comerciale sau necomerciale care sint re- 
cunoscute ca importante pentru dezvoltarea tu- 
rismului international. În prezent, U.I.O.O.T. nu- 
mără 72 de membri asociaţi. 

Anul acesta, Adunarea generală, care are loc 
din doi in doi ani, își va desfăşura lucrările 
între 20—27 octombrie in Mexic. . 

Cu prilejul Adunării generale, un Forem inter- 
national va face bilanțul progreselor realizate de 
state in ce priveşte aplicarea recomandărilor 
Conferinţei pentru turism si călătorii internafio- 
nale de la Roma, din 1963. 

Pentru a contribui la realizarea obiectivelor 
sale, U.1.0.0.T. pwcedează la anchete și studii 
permanente si periodice U.I.O.O.T., organizează 
de asemenea periodic seminarii și colocvii pe 
diverse teme turistice, precum şi cursuri de 
studii prin corespondenţă, pentru pregătirea per- 
sonalului care lucrează în turism. 

Oficiul Naţional de Turism din România a 
participat la lucrările acestei organizații prin 
lucrări, studii si cercetări turistice, fie la reu- 
niunile Adunării generale, fie in cadrul Comisiei 
regionale europene U.1.0.0.T., ori in cadrul altor 
comisii. Astfel, de exemplu, in 1962 una din 
comisiile tehnice a înființat o grupă de studiu 
condusă de reprezentantul României, pentru 
problema amenajării statiunilor, cu care prilej 


O.N.T. a lost însărcinat a prezenta raportul | 


respectiv. 

Între anii 1960—1963, O.N.T. a fost membru 
în Comitetul executiv al U.I.O.O.T. În cadrul 
acestui organ, prin activitățile depuse în cadrul 
Comisiei regionale europene U.IL.O.O.T., cit şi 
în comisiile tehnice, O.N.T. a promovat în per- 
manenid linia adoptării unor planuri de activi- 
tate concrete și a unor obiective menite să în- 
drepte atenția organizaţiei spre sarcinile cele mai 
importante ale turismului internaţional şi să o 
determine să aducă un sprijin eficient pentru 
dezvoltarea gi promovarea acestei activităţi, 


H. A. 

BREVIAR 


6 octombrie 

Cu prilejul celei de-a XVl-a ani- 
versări a proclamării Republicii De- 
mocrate Germane, tovarășii Nicolae 
Ceaușescu, secretar general al Comi- 
telului Central al Partidului Comu- 
nist Român,- Chivu Stoica, presedin- 
tele Consiliului de Stat al Republicii 
Socialiste România, Ion Gheorghe 
Maurer, președintele Consiliului de 
Miniștri al Republicii Socialiste Ro- 
mânia si Ştefan Voitec, președintele 
Marii Adunări Naţionale a Republicii 
Socialiste România, au trimis o te- 
legramă de felicitare tovarășilor Wal- 
ter Ulbricht, prim-secretar . al Comi- 
tetului Central al Partidului Socialist 
Unit din Germania, preşedintele Con- 
siliului de Stat al Republicii Demo- 
crate Germane, Willi Stoph, preşe- 
dintele Consiliului de Miniştri al Re- 
publicii Democrate Germane, prof. dr. 
Johannes Dieckmann, preşedintele 
Camerei Populare a Republicii De- 
mocrate Germane, prof. dr. Erich Cor- 
rens, preşedintele Consiliului Naţional 
al Frontului Naţional al Germaniei 
Democrate. 


Corneliu Mănescu, ministrul aface- 
rilor externe al Republicii Socialiste 
România, şeful delegației romane la 


cea de-a XX-a sesiune a Adunării Ge- 
nerale a O.N.U., a avut o intrevedere 
cu Michael Stewart, ministrul aface- 
rilor externe al Marii Britanii, in 
cursul căreia au fost abordate o se- 
rie de probleme de interes comun. 


Consiliul de Stat al Republicii So- 
cialiste România a adresat Consiliului 
de Stat al Republicii Populare Po- 
lone o telegramă prin care exprimă 
sincere condoleanţe cu prilejul ince- 
tării din viaţă a prof, Oskar Lange, 
membru al Comitetului Central al 
Partidului Muncitoresc Unil Polonez, 
vicepreşedinte aì Consiliului de Stat 
al Republicii Populare Polone. 


A plecat spre Chile tovarășul Va- 
sile Potop, membru al C.C. al P.C.R., 
prim-secretar al Comitetului regional 
Suceava al P.C.R., care va reprezen- 
ta Partidul Comunist Român la lu- 
crările Congresului al XIII-lea al P.C. 
din Chile. 


7 octombrie 


A it în 
Republicii 


București preşedintele 
India, dr. Sarvepalli Rad- 
hakrishnan, care, în calitate de oas- 
-pete al președintelui Consiliului de 
Stat al Republicii Socialiste România, 
Chivu Stoica, face o vizită în ţara 
noastră ca răspuns la vizita făcută 
in India de conducătorii de stat 10- 
mini in anul 1962. 


Între 2 si 7 octombrie 1965, George 
Thomson, ministrul de stat la Min:s- 
terul Afacerilor Externe al Marii Bii- 
tanii, impreună cu soția, au făcut o 
vizită în Republica Socialistă Romi- 
nia, la invitaţia Ministerului Aface- 
rilor Externe. 


8 octombrie 


La Palatul Consiliului de Stat au 
avut loc convorbiri oficiate intre pre- 
ședintele Consiliului de Stat al Re- 
publicii Socialiste Rominia, Chivu 
Stoica, şi preşedintele Republicii In- 
dia, dr. Sarvepalii Radhakrishnan, 


În cadrul lucrărilor Adunării Gene- 


rale O.N.U. a luat cuvintul Corneliu 
Mănescu, ministrul afacerilor exter- 
ne, şeful delegaţiei Republicii Socia- 


liste România la sesiunea a XX-a a 
O.N.U. 

Corneliu Mănescu, ministrul aface- 
rilor externe al Republicii Socialiste 
România, şeful delegaţiei române ia 
cea de-a XX-a sesiune a Adunării Ge- 
nerale a O.N.U., a oferit, ia sediul 
misiunii permanente a ţării noastre la 
O.N.U., un dejun la care au parti- 
cipal : Amintore Fanfani, președintele 
celei de-a XX-a sesiuni a Adunării Ge- 
nerale, U Thant, secretar general al 
O.N.U., Hias Tsirimokos, vic>prese- 
dinte al guvernului si ministrui aface- 
rilor externe al Greciei, Vaclav Da- 
vid, ministrul afacerilor externe al R. 
S. Cehoslovace, J. Luns, ministrul 
afacerilor externe al Olandei, M. Du- 
ghersuren, ministrul afacerilor externe 
al R.P. Mongole, Katema Yifru, mi- 
nistrul afacerilor externe al Etiopiei, 

Ahmed Yusuf Dualeh, ministrul afa- 
cerilor externe al Somaliei, Arthur J. 
Goldberg, şeful delegației S.U.A., re- 
prezentant permanent la O.N.U., 1e- 
prezentanții permanenți ai Ceħosiova- 


ciei — Jiri Hajek, Danemarcei — 
Hans R. Tabor, Greciei — A. Liatis, 
Olandei — dr. J. B. De Beus, Mon- 
goliei — L. Toib și adjunctul secre- 


tarului general al O.N.U. pentru pro- 
blemele politice — A. Nesterenko. 
Dejunul s-a desfășurat într-o atmos- 
feră deosebit de cordială. 


9 oc.ombrie 


A părăsit Capitala, indreptindu-se 
spre Roma, o delegaţie a Comitetului 


Central al Partidului Comunist Ro- 
mân, condusă de tovarășul Paul Ni- 
culescu-Mizil, membru al Comitetului 
Executiv, secretar al C.C. al P.C.R., 
care, la invitaţia Comitetului Central 
al Partidului Comunist Italian, va 
face o vizită in Italia. 


A plecat la Belgrad o delegatie a 
Comitetului Central al U.T.C., con- 
dusă de tovarășul Petre Enache, prim- 
secretar al C.C. al U.T.C., care, la 
invitația Uniunii Tineretului Tugoslav, 
va face o vizită in R.S.F. Iugoslavia. 


La invitația Comitetului naţional 
pentru apărarea păcii din Republica 
Socialistă România, o delegaţie a Mis- 
cării algeriene pentru pace ne-a vi- 
zitat ţara între 30 septembrie si 9 
octombrie. 


10 octombrie 


A părăsit Bucureștiul președintele 
Republicii India, dr. Sarvepalli Rad- 
hakrishnan, care a vizitat lara noas- 
tră în calitate de oaspete al prese- 


dintelui Consiliului de Stat al Repu- 
blicii Socialiste România, Chivu 
Stoica, 

A părăsit definitiv țara noastră 


William Crawford, ambasadorul extra- 
ordinar şi plenipotențiar al Statelor 
Unite ale Americii la București. 


11 octombrie 


A sosit la Roma delegația Co- 
mitetului Central al Partidului Comu- 
nist Român, condusă de tovarășul 
Paul Niculescu-Mizil, membru al Co- 
mitetului Executiv, secretar al C.C. 
al P.C.R., care face o vizită in Italia 
la invitația C.C. al Partidului Comu- 
nist Italian. 

La sosire, membrii delegației au 
fost salutati de tovarășii Mario Ali- 
cata, membru al Direcțiunii, secretar 
al C.C. al P.C.I., Armando Cossutta, 
membru al Direcliunii C.C. al P.C.I., 
Giuliano Pajetta, membru al C.C. al 
P.C.I., şeful secției externe, senatorul 
Antonio Roasio, membru al C.C. al 
P.C.I., de activiști ai C.C. ai P.C.I. 
A fost, de asemenea, prezent Mihai 
Marin, ambasadorul Republicii Socia- 
liste România la Roma, și alți membri 
ai ambasadei. 


S-a înapoiat la București, venind 
de la Paris, delegaţia Comitetului 
Central al Partidului Comunist Român 
condusă de tovarășul Alexandru Dră- 
ghici, membru al Comitetului Executiv 
și al Prezidiului Permanent al C.C. 
al P.C.R., secretar al C.C. al P.C.R., 
care, la invitaţia Comitetului Central 
al Partidului Comunist Francez, a 
făcut o vizită în Franţa. 

La plecarea din Paris, delegația 
C.C. al P.C.R. a fost salutată de to- 
varășii Raymond Guyot, membru ai 
Biroului Politic al C.C. al P.C. Fran- 
cez, Gaston Plissonnier, membru su- 
pleant al Biroului Politic, secretar al 
C.C. al P.C. Francez, Lucien Mathey, 
membru al C.C. al P.C. Francez. 
Erau, de asemenea, de faţă, V. Dimi- 
triu, ambasadorul Republicii Socialiste 
România, și membri ai ambasadei, 
precum şi Valentin Lipatti, delegatul 


permanent al Republicii Socialiste 
România la U.N.E.S.C.O. 
Corneliu Mănescu, ministrul a- 


facerilor externe al Republicii Socia- 
liste România, seful delegației romane 
la cea de-a XX-a sesiune a Adunării 
Generale a O.N.U., a avut o întreve- 
dere cu secretarul general af O.N.U., 
U Thant. Cu acest prilej au fost 


luate în discuţie o serie de probleme 
înscrise pe ordinea de zi a actualei 
sesiuni.  Întrevederea s-a desfășurat 
intr-o atmosferă de lucru  cordială. 


A părăsit Capitala, plecind spre 
Ulan Bator, o delegaţie a Mani A- 
dunări Naţionale a Republicii Socia- 
liste România care, la invitația Ma- 
relui Hural Popular al R.P. Mongole, 
va face o vizită in R.P. Mongola. 
Delegaţia este condusă de Kovacs 


György, vicepreşedinte al Marii A- 
dunări Naţionale. 

În aceeași zi delegația a sosit la 
Moscova, unde a avut o intrevedere 


cu I. V. Spiridonov, preşedintele So- 
vietului Uniunii al Sovietului Suprem 
al U.R.S.S. 


12 octombrie 


Tovarășul Nicolae Ceaușescu, secre- 
tar general al C.C. al P.C.R. a pri- 


mit in audiență pe Giăn Du Hoan, 
ambasador extraordinar și  plenipo- 
tenţiar al R.P.D. Coreene la Bucu- 
resti, la cererea acestuia. 


În ultimul număr al revistei ati a- 
nunțat apariția unui nou cotidian pa- 
rizian, 24 Heures. Sper că veţi re- 
produce la rubrica „Puncte de ve- 
dere“ și articole din acest ziar care 
după cum reiese din articolul reluat 
după Financial Times, exprimă vede- 
rile unei grupări economice influente. 


OCTAVIAN RIZEA 
Oradea 


Nu vă vom putea satisface curio- 
zitatea şi aceasta nu din vina noas- 
tră ci peniru că 24 Heures nu pu- 
blică articole. Actualiialea internaţio- 
nală este prezentată prin citeva pa- 
gini de fotografii. „S-a zis cu lectura 
si cu reflecliunea — comentează iro- 
nic Combat. 24 Heures joacă cu căr- 
tile pe masă. Arunci o privire peste 
paginile lui și ai si făcut turul pla- 
netei noastre : Papa, Brigitie Bardot, 
Johny Hallyday, Jazy, Beatles, toţi 
sînt prezenţi în fotografii enorme... 
24 Heures „se citeşte“ — dacă ne 
putem exprima astfel — în 24 de 
secunde. Poate că acesta va fi chiar 
sloganul său. Este un ziar care se 
laudă că nu are substanţă. Este, în- 
ir-un fel, un jurnal televizat static si 
nesonor. Din punct de vedere politic, 
24 Heures se situează la dreapla şi o 
mărturisește fără nici o ipocrizie“, 

Evident, 24 Heures nu conține nu- 
mai fotografii. Din cele 24 de pagini 
ale sale, 12 sint consacrate reclame- 
lor, iar alte 8—9 informațiilor despre 
spectacole, modă, cancanuri etc şi pu- 
blicării de  romane-foileton. 


Ing. Eugen Chicos si ing. Stefan 
Suteu, Bucureşti : Vă răspundem, in 
acest număr, la întrebarea despre 
organizaţia teroris:ă „Fraţii musul- 
mani“. Vom încerca să realizim si 
materialul documentar sugerat de dv. 
În legătură cu articolele pe care do- 
riti să le scrieţi, vă rugăm să ne co- 
municaţi ce material inedit aveţi la 
dispoziţie. 


Liviu Tătar, Cluj: Majoritatea 
populaţiei Statelor Unite nu este asa 
cum credeți dv., catolică, ci protes- 
tantă. Alegerea unui preşedinie cato- 
lic (J. F. Kennedy) a părut cu atit 
mai surprinzătoare cu cît catolicii nici 
nu sint considerați de cercurile con- 
servatoare „americani sută la sută". 
Organizațiile de extrema dreaptă pre- 
conizează persecutarea lor. Abia cu 
o săptămînă înainte de vizita Papei 
în Statele Unite, Ku-Klux-Klan-ul a 
anunțat că a hotărît să-și modifice 
atitudinea faţă de catolici şi să-i pri- 
mească în rîndurile sale pe cei care 
ar dori acest lucru, ceea ce a provo- 
cat o vie reacţie de protest din par- 
tea conducă orilor bisericii catolice 
americane, care nu doresc stabilirea 
de legături între credincioşii lor şi 
această organizaţie teroristă com- 
promisă. 

În altă ordine de idei, in ceca ce 
priveşte efectul practic imediat al a- 
pelului la înțelegere ~- internaţională 
și rezolvare pașnică a litigiilor, lan- 


Între 7 şi 12 octombrie au avut 
loc la București lucrările sesiunii 
a Vil-a a Comisiei mixte româno- 


iugoslave de colaborare tehnico-stiin- 
tificd. 


A plecat la Paris o delegaţie a 
Sfatului popular al Capitalei condusă 
de lon Cosma, președintele comite- 
tului executiv, care va face o vizită 
in Franta la invitația Consiliului Mu- 
nicipal al capitalei franceze. 


A sosit la Pekin delegaţia condusă 
de Dumitru  Simulescu, ministrul 
postelor si telecomunicaliilor, care la 
invitația ministrului poștelor si tele- 
comunicaţiilor al R. P. Chineze va 
face o vizită în această ţară. În 
aceeași zi, delegaţia a fost primită de 
Bo l-bo, vicepremier al Consiliului de 
Stat al R. P. Chineze. 


În cadrul lucrărilor Congresului Sin- 
dical Mondial de la Varşovia, a luat 
cuvintul tovarășul Constantin Drăgan, 
președintele C.C.S., conducătorul de- 
legaţiei sindicatelor din Republica So- 
cialistă România. 


POSTA REDACŢIEI 


sat de Papă de la tribuna Adunării 
Generale a O.N.U., observatorii sint 
sceptici. lată cum prezintă lucrurile, 
cu o ironie incisivă, ziaristul francez 
F. Fonvieille-Alquier : „Deşi protes- 
tant, Johnson a fost foarte zguduit 
de cuvintele interlocutorului său şi va 
lua, în zilele imediat următoare, cite- 
va hotiriri energice : va restabili în 
Republica Dominicană statu quo ante, 
va elibera America Latină de sub ju- 
gul economic, va lichida bazele de 
agresiune răspîndite în vastul Uni- 
vers, va evacua Vietnamul (unde 
prezenta americană nu se justifică 
prin nici un precept al Evangheliei)“... 


Gh. T. Brandeburu, comuna Cil- 
cesti, raionul Gorj : Prima dintre pro- 
biemele care vă interesează fiqurează 
în toate enciclopediile. Ca atare, nu 
vedem rostul prezentării ei în re- 
visti. 

In legătură cu cea de-a doua su- 
gestie : urmăriţi rubricile noastre ,,Re- 
portaj pe glob“ şi „Documentar“ care 
au tratat si vor trata în continuare 
si aspec.ele pe care doriţi să le cu- 
noasteli. 


G. C. Stere, București şi Valeriu 
Naum, comuna Poiana Vărbilău, raio- 
nul Teleajen : Eroarea semnalată de 
dv. a fost îndreptată în numărul pre- 
cedent al revistei. 


Marin Dumitrescu, Galaţi: Iniţial, 
din O.N.U. au făcut parte numai trei 
state airicane : Etiopia, Egiptul si Li- 
beria. În anii 1950—1959, au mai in- 
trai în O.N.U. încă șase țări africane 
şi anume: Libia, Marocul, Sudanul, 
Tunisia, Ghana si Guineea. La a 
XV-a sesiune a O.N.U, (1960) alte 16 
state africane independente au deve- 
nit membre ale O.N.U. În 1960, din 
98 de membri ai O.N.U. 25 erau state 
africane. In prezent, există 36 de 
state africane membre ale O.N.U. 

Teheran. Președintele Consiliului de Miniștri al Republicii 
Socialiste România, lon Gheorghe Maurer, împreună cu primul 
ministru al Iranului, Amir Abbas Hoveida (stînga) și dr. M. 
Eghbal, președintele Societăţii naționale iraniene a petrolului 

8 BUENOS AIRES — Implicaţiile ac- 

Radgowski 

LUMEA ÎN CĂRŢI Si REVISTE 


21 Marile bătălii din Vietnamul de 
sud 

23 „De la un capăt la altul” Mclike 

DIN PRESA MONDIALĂ 


24—30 New York Herald Tribune, 
Pravda, Le Monde, New York Ti- 

tions, Combat, Die  Weltwoche, 
VUnita, Le Nouvel Observateur, 
The New Republic, The Christian 
Science Monitor 

BREVIAR, POȘTA REDACŢIEI 


Vizita în lran 


a președintelui Consiliului de Miniștri al Republicii Socialiste 
România, lon Gheorghe Maurer, a marcat o nouă și impor- 
tantă etapă în dezvoltarea relațiilor dintre Iran și Româ- 
nia (pag. 2). 


În această săptămînă 


s-a sărbătorit cea de-a XX-a aniversare a Organizaţiei Na- 
tiunilor Unite (pag. 2), a fost adoptat preambulul proiectului 
de declaraţie în problema tineretului inițiat de România la 
O.N.U. (pag. 3), s-a încheiat conferința la nivel înalt 
a statelor africane (pag. 4), cinci ţări membre ale Pieței 
comune au ajuns la un compromis în problema finanţării 
agriculturii (pag. 6), în Indonezia situația s-a menținut încor- 
dată (pag. 7), primul ministru al Angliei a plecat în Rhodesia 
de sud (pag. 4), în Austria a izbucnit o criză de guvern 
(pag. 3), în Argentina (pag. 8) și în Republica Dominicană 
(pag. 10) s-au produs tulburări. 


Premiul Nobel pentru pace 


a fost decernat, pentru a noua oară, nu unei personalități ci 
unei organizații. Anul acesta alegerea s-a oprit asupra Fon- 
dului O.N.U. pentru copii (U.N.I.C.E.F.). Relatăm de ase- 
menea despre descoperirile savanților care au fost distinși 
cu Premiile Nobel pentru fizică și chimie (pag. 16). 


Scrisori de peste hotare : 


viața culturală a Varșoviei (pag. 18), structura și problemele 
agriculturii britanice (pag. 20), a doua parte a studiului des- 
pre lupta statelor africane împotriva neccolonialisrului 
(pag. 12). 

Lupta poporului vietnamez 


împotriva agresiunii americane este evocată în cartea „Ap- 
Bac: Marile bătălii din Vietnamul de sud 1963-1964“ 


(pag. 21). 
Puncte de vedere : 


Mendès France despre proiectele de reformă monetară in- 
ternajională (pag. 26), Walter Lippmann despre problema 
germană (pag. 24), Andre Fontaine despre atitudinea Fran- 
tei față de pactul atlantic (pag. 25), E. Grigoriev despre 
planurile nucleare ale N.A.T.O. (pag. 24), Dominique De- 
santi despre rolul jucat de Kasavubu (pag. 24), William 
Carter despre lupta kurzilor (pag. 15), Mario Galleiti despre 
un raport al F.A.O. (pag. 28), Yvon Le Vaillant despre Con- 
ciliul Ecumenic (pag. 29). 


LUMEA ÎNTR-O SĂPTĂMÎNĂ 


COMUNICAT 


adoptat la încheierea vizitei președintelui 


Consiliului de Ministri în Iran 


La invitația Excelenței Sale Domnul 
Amir Abbas Hoveida, prim-ministru al 
Iranului, Excelenta sa Domnul lon 
Gheorghe Maurer, preşedintele Consi- 
liului de Miniștri al Republicii Socialiste 
România, a făcut între 21 si 25 octom- 
brie 1965 o vizită oficială în Iran. 

Președintele Consiliului de Miniștri al 
României, lon Gheorghe Maurer, a fost 
însoțit de Corneliu Mănescu, ministrul 
afacerilor externe, Gheorghe Cioară, 
ministrul comerțului exterior, Alexandru 
Boabă, ministrul petrolului, și alte perso- 
nalitčti oficiale. 

Această vizită a marcat o nouă și im- 
poriantă etapă în dezvoltarea relațiilor 
dintre Iran si România. 

În timpul șederii sale în Iran, presedin- 
tele Consiliului de Miniștri al României, 
împreună cu persoanele care l-au inso- 
tit, a vizitat obiective economice, car- 
tiere de locuințe, instituţii de cultură și 
artă și a avut mai multe convorbiri prie- 
tenești și fructuoase cu primul ministru 
al Iranului. 

Înaltul oaspete român a fost primit 
de Maiestatea Sa Imperială, Sahinsahul 
Arya Mehr, cu care a avut o întrevedere. 

Aceste  întilniri, caracterizate de o 
mare cordialitate, au prilejuit trecerea în 
revistă a unor probleme actuale ale si- 
tuatiei internaţionale, într-un spirit de 
sinceritate și înțelegere reciprocă. 

Preocupate în egală măsură de asigu- 
rarea menținerii păcii, cele dovă părți 
consideră că o condiție de bază pentru 
realizarea acestui tel este ca relațiile 
internaționale să se bazeze pe principiile 
integrității, suveranității si independenței 
naționale. 

Cele dovă părți își exprimă convin- 
gerea că Organizaţia Naţiunilor Unite 
poate deveni un instrument capabil să 
realizeze cooperarea internațională si să 
slujească în mod eficace cauza păcii, 
acționind în direcția respectării princi- 
piilor Cartei, reflectării cu fidelitate a 
realităților și transformărilor din lumea 
contemporană, respectării depline a e- 
galității suverane a statelor, a dreptului 
popoarelor de a dispune de propria lor 
soartă. Ele consideră că coexistenta 
pașnică trebuie să se dezvolte într-o co- 
laborare strinsă a tuturor țărilor. 

Cei doi premieri apreciază că este ne- 
cesar să se acorde prioritate probleme- 
lor dezvoltării şi cooperării economice 
internaționale, pentru ca schimburile co- 


merciale să contribuie la apropierea 
între state, indiferent de orinduirea lor 
socială și politică, să devină o pirghie 
eficientă în vederea îndeplinirii năzuin- 
țelor de bunăstare și progres ale po- 
poarelor din țările în curs de dezvoltare. 

În domeniul relaţiilor economice bi- 
laterale, cele dovă guverne au consta- 
tat că acordul comercial încheiat în 
1964 a si dat roade. Cele dovă părți 
şi-au manifestat dorința de a dezvolta 
si diversifica schimburile lor comerciale, 
si în acest scop, la 25 octombrie 1965, 
a fost semnat un nou acord comercial 
între Iran și România. 

Ca o expresie a dorinței celor două 
părți de a lărgi colaborarea multilate- 
rală româno-iraniană pe baza egalității 
și avantajului reciproc, guvernul Re- 
publicii Socialiste România și guvernul 
Iranului au hotărît să ridice nivelul re- 
prezentării lor diplomatice la rang de 
ambasadă. 

În cursul șederii sale în Iran, presedin- 
tele Consiliului de Miniștri al României 
a putut să constate și să-și exprime ad- 
miratia față de importantele reforme 
structurale economice si sociale realizate 
în Iran la iniţiativa Maiestăţii Sale Im- 
periale, Șahinșahul Arya Mehr, menite 
să asigure poporului iranian un viitor 
de fericire și prosperitate crescîndă. 

Vizita in Iran a președintelui Consiliu- 
lui de Miniştri al Republicii Socialiste 
România a oferit guvernului Iranului 
prilejul de a exprima înaltului oaspete 
stima și simpatia cea mai sinceră a gu- 
vernului și poporului iranian față de Ro- 
mânia, care a obținut realizări substan- 
tiale pe plan economic si social-cultural 
si care are un rol de seamă în dezvol- 
tarea relațiilor internaționale. > 

Președintele Consiliului de Miniștri al 
României și-a exprimat satisfacția și 
viile sale mulțumiri, în numele său per- 
sonal și al persoanelor care l-au înso- 
tit, pentru primirea ce le-a fost rezer- 
vată de către Maiestatea Sa Imperială 
Șahinșahul Arya Mehr, precum si de gu- 
vernul și poporul iranian. 

Președintele Consiliului de Miniștri al 
Republicii Socialiste România a invitat 
pe primul ministru al Iranului să facă 
în viitorul apropiat o vizită oficială în 
România. Invitatia a fost acceptată cu 
plăcere de Excelența Sa Domnul Ho- 
veida. Data vizitei urmează să fie sta- 
bilită ulterior. 


NEW YORK 


Corespondenţă de la 
V. BARBU 


De ziua 
Naţiunilor Unite 


1. 24 octombrie de- 
legaţiile participante la cea de-a XX-a 
sesiune a Adunării Generale au sărbă- 
torit, împreună cu opinia publică mon- 
dială, „Ziua Națiunilor Unite“. 

Marea sală de şedinţe a Adunării şi-a 
schimbat înfăţişarea obişnuită : tiblitele 
cu numele statelor membre au dispărut 
iar în locul tribunelor de marmură a 
apărut un podium pe care se aflau 
Orchestra filarmonică din New York şi 
renumitul său dirijor Leonard Bernstein. 

În jurul orei 15 coridoarele palatului 
de otel şi sticlă din Manhattan sînt 
deosebit de animate. Pentru a sărbători 
douăzeci de ani de la naşterea organiza- 
lici s-a întrunit un public numeros : dele- 
gali, reprezentanţi ai oraşului New York, 
ziarişti acreditaţi la O.N.U. Un soare 
puternic străbate prin ferestrele „Salonului 
delegaților“, dînd parcă şi mai multă 
strălucire festivititii. În parcul din față, 
statuia lui Vucetici „Să transformim să- 
biile în pluguri” reamintește vizitatorului 
idealul pentru care a fost creată organi- 
zatia —  izbăvirea generaţiilor viitoare de 
flagelul războaielor. 

Adunarea este deschisă de secretarul 
general al O.N.U., U Thant. El trece în 
revistă drumul parcurs în cei douăzeci de 


Cu ocazia celei de a 20-a aniversări a Car- 
tei Naţiunilor Unite, la New York au fost 


puse în circulație două noi emisiuni de 
timbre 


ani: „Organizaţia a prevenit ceea ce 
putea fi mai rău, chiar dacă nu a reuşit 
să obțină ceea ce este mai bun. Naţiunile 
poate că nu şi-au armonizat suficient ac- 
tiunile politice, dar luate în ansamblu, ele 
au reuşit să se retragă de pe marginea 
prăpastiei şi am fost salvaţi de ororile 
unei conflagrații mondiale. de la care s-ar 
putea să nu mai fie o cale de în- 
toarcere şi nici şansa unui nou început 
pentru omenire“. Cum trebuie privit viito- 
rul, cum va fi O.N.U. peste zece ani? 
„Ceea ce aş vrea să văd, mai mult decât 
orice spune U Thant — este accep- 
tarea şi respectarea Cartei, folosirea ei de 
către toate statele ca un ghid de activi- 


tate, în condiţiile secolului al XX-lea“. 
„Să sperăm — conchide secretarul ge- 
neral —- că cei care vor fi în această 


sală peste zece ani vor putea să vadă în 
jurul lor o lume mai pașnică, mai des- 
tinsă decît cea în care trăim astăzi. Fie 
de asemenea ca aceasta să fie o lume în 
care toate naţiunile să-şi dea mîna pen- 
tru a construi pacea şi a o menţine în 
interesul tuturor”. 


Cuvintarea lui U Thant — ca şi întreg 
programul de altfel — a fost ascultată 
simultan la Paris, Londra şi Moscova. A 


urmat apoi concertul festiv. Beethoven şi: 


Șostakovici răsună emoţionant în sala în 
care s-au pronunțat atitea chemări pate- 
tice la pace şi amicitie între popoare. Pen- 
tru această ocazie compozitorul englez 
Benjamin Britten a creat o lucrare de- 
dicată O.N.U.: „Voci pentru astăzi“. 

In spatele orchestrei. emblema O.N.U. 
— două ramuri de măslin care cuprind 
globul pămintese — oferă probabil de- 
corul cel mai adecvat pentru acest pro- 
gram. 

Festivităţile au rămas în urmă... 

La ieşirea din sediul O.N.U., la colţul 
Strizii a 42-a cu First Avenue are loc o 
demonstraţie. Din mersul maşinii citim: 
„Să se pună capăt războiului din Viet- 
nam“. „Opriţi agresiunea“. 

O.N.U. piseste în cel de-a! 21-lea an 
de activitate. Speranţa tuturor celor care 
au asistat la acest eveniment este că er- 
ganizatia se va dovedi pe viitor la înălţi- 
mea încrederii pe care şi-o pun în ea 
popoarele lumii. 


A fost adoptat 

în unanimitate 
preambulul proiectului 
ds declaraţie 

în problema tineretului 
iniţiat de România 


Lucrările sesiunii Adunării Generale a 
O.N.U. continuă în comitete, 

În comitetul pentru problemele sociale, 
umanitare şi culturale a fost abordat 
punctul de pe ordinea de zi intitulat: 
„Proiect de declaraţie cu privire la promo- 
varea în rîndurile tineretului a idealurilor 
de pace, respect reciproc şi înţelegere între 
popoare“. Iniţiativa elaborării acestui pro- 
iect de declaraţie aparţine României, la 
care s-au asociat în calitate de coautori 


26 de state. 


În cadrul discuţiilor privind adoptarea 
preambulului, au luat cuvîntul reprezen- 
tanţii Libanului, Iranului, Ghanei, Româ- 
nici, S.U.A., Angliei, Arabiei Saudite si 
alţii. Din aceste discuţii a reieşit dorinţa 
unanimă a delegaților de a se adopta 
neintirziat proiectul declaraţiei amintite. 

„Sîntem in prezent în situaţia în care 
ideea adoptării unei asemenea declaraţii 
este larg recunoscută pe plan internaţional”, 
a declarat reprezentanta ţării noastre, Mia 
Groza. Telul acestei declaraţii „este de a 
consacra o serie de principii fundamen- 
tale conform cărora să fie insuflate tine- 
rilor idealurile nobile de pace, de res- 
pect reciproc între oameni şi între po- 
poare, respectul pentru valorile spirituale 
şi materiale create de omenire“. Fidela 
spiritului de colaborare, „delegaţia română 
este animată de dorința de a se ajunge 
la un text final care să întrunească ade- 
ziunea unanimă“. 

În şedinţa de luni după-amiază a fost 
adoptat în unanimitate preambulul pro- 
iectului de declaraţie. În preambul se 
subliniază, printre altele, rolul important 
care revine tinerei generaţii în toate dome- 
niile de activitate ale societăţii şi faptul 
că ea va fi chemată să conducă destinele 
omenirii. Se exprimă, de asemenea, încre- 
derea că educarea tinerei generaţii, ca şi 
schimburile de idei în spiritul păcii, res- 
pectului reciproc şi înţelegerii între po- 
poare pot contribui la îmbunătăţirea rela- 
țiilor internaţionale si la întărirea păcii si 

securităţii. Lucrările consacrate adoptării 
acestui preambul s-au desfăşurat într-o 
atmosferă de colaborare, fiind aprobat. 

După vot, numeroşi delegaţi au felicitat 
pe reprezentanţii ţării noastre pentru a- 
ceastă iniţiativă a României si pentru suc- 
cesul cu care a fost abordată chiar de la 
început. 


New York, 25 octombrie 


VIENA 


Demisia 
guvernului 


a de func- 
tionare a coalitiei guvernamentale, formati 
din partidele populist si socialiste erau 
cunoscute de mai multe luni. Demisia gu- 
vernului — provocată de eşecul înregis- 
trat în ultima etapă a negocierilor privind 
elaborarea bugetului — a surprins însă 
pe observatorii politici din capitala 
Austriei. 

Declaratiile oficiale ale conducătorilor 
celor două partide despre cauzele crizei 
diferă în ceea ce priveşte stabilirea res- 
ponsabilităților. Telespectatorii austrieci 
au luat cunoştinţă de declaraţiile făcute 
de Josef Klaus, cancelarul federal si pre- 
şedintele partidului populist, şi Bruno 
Pittermann, vicecancelar şi preşedinte al 
partidului socialist. 

Josef Klaus a declarat că „partidul so- 
cialist a arătat în cursul tratativelor că 
urmăreşte stabilirea unui buget provi- 
zoriu“. El a mai afirmat că socialiștii nu 
sînt de acord cu mărirea cheltuielilor în 
sectorul educaţiei naţionale şi că nu doresc 
căutarea unei soluţii a problemei deficitu- 
lui crescînd al căilor ferate. „Situaţia creată 
prin demisia guvernului este serioasă. Po- 
porul va trebui să ia o hotărîre“ — a 
conchis Josef Klaus. 

Vicecancelarul Bruno Pittermann a de- 
clarat la rîndul său că din cauza sporirii 
sensibile a costului vieţii în 1965 socia- 
liştii au refuzat să admită o creştere a 
tarifelor pe căile ferate, sporirea impozite- 
lor asupra produselor petroliere şi scum- 
pirea laptelui. El şi-a exprimat părerea că 
numai un buget de austeritate ar putea 
garanta stabilitatea șilingului. Pittermann 
a afirmat că populiştii au urmărit eşecul 
negocierilor bugetare şi organizarea anti- 
cipată a alegerilor generale. 

Stabilirea bugetului a creat probleme 
dificile. Într-un comunicat recent, minis- 
trul de finanțe a anunţat că deficitul 
bugetar al acestui an va fi de 1,5 miliarde 
şilingi. Neexistind posibilitatea micşorării 
deficitului pînă la sfirşitul anului, minis- 
terul a redus o parte din creditele excep- 
tionale. În acelaşi timp, partidul populist 
a mai propus o sporire generală de 5 la 
sută a impozitelor asupra salariilor şi ve- 
niturilor precum şi a impozitelor asupra 
societăţilor, Socialiştii au cerut însă o spo- 
rire cu 50 la sută a impozitului pe veni- 
turi pentru ca marile societăți să fie acelea 
care să suporte principala parte a poverii. 

Deficitul căilor ferate (500 milioane 
şilingi) nu este decît una din cauzele 
eşecului negocierilor. Pentru acoperirea 
deficitului căilor ferate, ministrul de fi- 
nante a refuzat sporirea subvenţiilor de 
stat şi a cerut lichidarea acestuia fie pe 
calea economiilor, fie prin sporirea tarife- 
lor. Ministru! a mai propus crearea unui 

— 


Vizita în Italia a delegaţiei C.C. 
al P.C.R. 


Între 11 si 25 octombrie 1965 o delegaţie 
a Comitetului Central al Partidului Comu- 
nist Român a făcut o vizită in Italia la 
invitația Comitetului Central al Partidului 
Comunist Italian. Din delegație, condusă de 
tovarășul Paul Niculescu-Mizil, membru al 
Comitetului Executiv, secretar al C.C. al 
P.C.R., au făcut parte tovarășii Vasile Vilcu, 
membru supleant al Comitetului Executiv al 
C.C. al P.C.R., prim-secretar al Comitetului 
regional Dobrogea al P.C.R., Ilie Rădulescu, 
membru supleant al C.C. al P.C.R., șef ad- 
junct de secţie la C.C. al P.C.R., Gheorghe 
Badrus, redactor-șef adjunct al ziarului Scin- 
teia, Coriolan Atanasiu, activist la C.C al 
P.C.R. 

În timpul vizitei, delegaţia a avut întil- 
niri la secțiile externă, culturală, editorială, 
ideologică, organizatorică, munca de masă, 
economică, presă și propagandă ale C.C. al 
PC.I., precum si la redacţia ziarului L'Unita. 

Delegaţia C.C. al P.C.R. a depus o co- 
roană de flori la mormintul lui Palmiro 
Togliatti, de la cimitirul Del Verano din 
Roma. 

Delegaţia a vizitat Federaţiile partidului 
din Roma, Bari, Taranto, Torino şi Livorno, 
unde a avut convorbiri cu conducători și 
activişti ai federaţiilor și organizaţiilor lo- 
cale, s-a intilnit cu oameni ai muncii din 
localităţile respective. Cu acest prilej, dele- 
gatia a fost informată despre activitatea or- 
ganizaţiilor P.C. și, totodată, a înfățișat 
munca Partidului Comunist Român, succesele 
obtinute in opera de construire a socialis- 
mului. Au fost vizitate întreprinderile indus- 
triale  ,,Italsider“ din Taranto și „Olivetti“ 
de la lvrea-Torino, instalaţii portuare din 
Livorno, unități agricole, instituții de artă 
şi cultură. De asemenea, delegaţia a avut 
întilniri cu primarii și membri ai Consiliilor 
municipale din Bari, Torino, Livorno, Gru- 
gliasco. 

La sfirsitul vizitei în Italia, delegația C.C. 
al P.C.R. a avut o convorbire la sediul C.C. 
al P.C.I. cu tovarășii Luigi Longo, secretar 
general al C.C. al P.CI., Mario Alicata, 
Pietro Ingrao, Giancarlo Pajetta, membri ai 
Direcţiunii P.C.I. si ai Secretariatului C.C. 
al P.CI., Arturo Colombi, membru al Di- 
recțiunii P.C.I., Giuliano Pajetta și senatorul 
Antonio Roasio, membri ai C.C. al P.C. 

Cu acest prilej a avut loc un schimb de 
păreri asupra unor probleme de interes re- 
ciproc privind activitatea celor două partide, 
situația internațională și mișcarea comunistă 
și muncitorească mondială. Convorbirile s-au 
desfășurat într-o atmosferă tovărășească, in 
spiritul prieteniei si frčliei care leagă cele 
două partide. 


În cursul zilei de luni, delegația C.C. al 
P.C.R., condusă de tovarășul Paul Niculescu- 
Mizil, membru al Comitetului Executiv, se- 
cretar al C.C. al P.C.R., a avut o intilnire 
cu tovarășii Tullio Vechietti, secretar gene- 
ral al Partidului Socialist Italian al Unităţii 
Proletare, Francesco Lami, membru al Direc- 
tiunii, Pino Tagliazucchi, membru al Consi- 
liului Naţional al P.S.I.U.P.  Întilnirea s-a 
desfășurat intr-o atmosferă caldă, tovără- 
şească. x z 

La 25 octombrie, delegația s-a inapoiat în 
țară, 


Vizita tovarăşului Todor Jivkov 
în U.R.S.S. 


În Uniunea Sovietică se află într-o vizită 
de prietenie, la invitația C.C. al P.C.US,, 
Todor Jivkov, prim-secretar al Comitetului 
Central al Partidului Comunist Bulgar, pre- 
şedintele Consiliului de Miniştri al R. P. 
Bulgaria, precum și membrii Biroului Politic 
al C.C. al P. C. Bulgar: Jivko Jivkov, prim- 
vicepreședinte “al Consiliului de Miniștri, 
Boian  Bilgaranov, secretar al C.C. al 
P. C. Bulgar, Stanko Todorov, vicepreședinte 
al Consiliului de Miniștri al R. P. Bulgaria, 
si Tano Tolov, membru supleant al Biroului 
Politic al C.C. al P. C. Bulgar, vicepreședinte 
al Consiliului de Miniștri al R. P. Bulgaria. 
În cursul convorbirii care a avut loc la 
Kremlin între conducătorii de partid şi de 
stat sovietici și delegaţia de partid și de stat 
din R. P. Bulgaria, a avut loc un schimb de 
păreri în probleme prezentind interes pentru 
ambele partide. 

capitol al „cheltuielilor eventuale“ pentru 
toate cheltuielile care nu pot fi acoperite 
prin încasările normale. Acest „buget even- 
_tual“ ar fi fost alimentat prin refetele 
superioare prevederilor, înregistrate în alte 
domenii de activitate, şi ar fi trebuit să 
fie repartizat între diferitele ministere. 
Propunerea a fost respinsă de socialişti. 

În bugetul preconizat, ministrul de fi- 
nante a prevăzut suma de 450 de milioane 
şilingi în vederea achiziţionării de arme şi 
echipament militar. Socialiştii au cerut su- 
pomara acestor credite şi alocarea sume- 
or rămase în vederea acoperirii altor 
capitole bugetare. În acelaşi timp, socia- 
liştii au refuzat ministrului de finanțe 
dreptul de a prescrie, în caz de necesitate, 
reducerea creditelor privind diverse capi- 
tole ale bugetului. 

Cam acestea ar fi, pè scurt, cauzele 
„tehnice“ care au provocat neînțelegerile 
din sînul guvernului. În ultimele luni nici 
o problemă importantă — locuințe, reforma 
radio-televiziunii, ajutorul pentru sinistraţii 
de pe urma inundațiilor — n-a putut fi 
rezolvată din cauza neînțelegerilor dintre 
cele două partide. Dar şi în anii prece- 
denti au avut loc discuţii îndelungate si 
dificile cu privire la buget şi la alte ches- 
tiuni financiare. Divergenţele de păreri 
erau însă lichidate printr-un compromis în- 
cheiat în ultimul ceas. De data aceasta 
nici unul dintre partide nu a vrut să-și 
abandoneze poziţiile. 

În cercurile politice din Viena domneşte 
impresia că atitudinea intransigentă a 
populiştilor se datoreste convingerii lor de 
a fi prezentat un buget conform necesită- 
tilor actuale şi credinţei că ar putea în- 
frunta alegeri anticipate cu şanse mari de 
succes, 

Impresia iniţială a început să se apropie 
de certitudine mai ales după alegerile care 
au avut loc pentru dieta provincială a 
landului Tirol. Sporul de voturi obţinut 
de populişti, în dauna socialiștilor, le-a 
permis acestora să dispună acum de ma- 
joritatea absolută a mandatelor — două 
treimi plus unul. Un element suplimentar 
care i-a putut determina pe strategii parti- 
dului populist să grăbească confruntarea 
electorală : intenţia lui Franz Olah, fostul 
ministru de interne şi fost membru al 
partidului socialist, de a crea un nou 
partid de coloratură socialistă. Se apreciază 
că prin crearea unei dizidente socialiste 
şansele electorale ale partidului socialist 
ar putea fi slăbite. Se mai mizează, de 
asemenea, şi pe faptul că în momentul de 
față liberalii s-ar afla „în pierdere de 
viteză“. 

Dacă vor avea loc, alegerile anticipate 
se vor desfăşura peste minimum trei 
luni. Deocamdată, guvernul demisionar a 
fost însărcinat cu expedierea afacerilor cu- 
rente pînă în momentul luării unei hotărtri 


definitive. 
Eugen PHOEBUS 


LONDRA 


Harold Wilson 
în Rhodesia 


£ cursul războiului, - 


cînd era obligatoriu să se facă economii 
drastice în domeniul combustibilului şi al 
transportului, guvernul britanic a creat o 
expresie care a devenit o glumă populară: 
„Călătoria dv. este oare într-adevăr nece- 

sară ?* Deşi se pare că pînă în prezent 
nici o publicaţie nu a folosit în mod di- 
rect această expresie, în multe cercuri se 
pune întrebarea : „Călătoria premierului 
Wilson în Rhodesia este oare într-adevăr 
necesară ?“ 

Wilson, care a părăsit Marea Britanie 
la sfîrşitul săptămînii trecute, se va ina- 
poia probabil vineri. S-ar putea ca la 
înapoiere să se oprească în unele capitale 
africane pentru a-l informa cel puţin pe 
unul dintre conducătorii africani despre 
convorbirile sale cu premierul Rhodesiei, 
Smith. ; 

Este semnificativ că la sosirea sa la 
Salisbury, exceptînd primirea oficială care 
i-a fost făcută de vice-premierul Dupont, 
nici un rhodesian alb nu a venit să-l salute 
pe Wilson. Dar mii de africani, dintre 
care majoritatea veniseră pe jos cîte 10 
mile, purtau pancarte cu lozinci ca : „Sal- 
vati-ne de torturi şi de U.D.I.“ (decla- 
rația unilaterală de independență), ,,Sal- 
vati majoritatea“, „Cereți o nouă consti- 
tutie“ şi „Arestaţi-i pe rebelii adepți ai 
U.DI.“. 

Această demonstraţie a scos in evidenţă 
faptul că majoritatea locuitorilor Rho- 
desiei nu-şi face iluzii în privinţa hotăririi 
încăpăţinate a conducătorilor albi ai Rho- 
desiei de a se menţine la putere prin- 
tr-un mijloc sau altul — adică fie prin- 
tr-o declaraţie fitisi de independenţă uni- 
laterală, fie prin vreo formă oarecare de 
„independenţă“. 

Dacă Wilson va reuşi să-i intilneasci 
pe conducătorii arestaţi ai partidelor afri- 
cane, Nkomo şi reverendul Sithole, aşa 
cum şi-a exprimat speranţa, vizita sa va 
avea o oarecare valoare deoarece în tot 
cursul crizei rhodesiene el nu a avut con- 
tacte directe cu conducătorii celor 
4000000 de africani, sau măcar cu re- 
prezentantii lor la Londra. 

Din păcate, Nkomo şi Sithole nu sînt 
uniți în lupta pentru independenţa ţării 
lor. Dar este absolut cert că nici un 
african din Rhodesia, cu excepţia even- 
tuală a unor şefi de triburi, nu poate 
accepta aşa-zisa constituţie din 1961. 

În ajunul sosirii lui Wilson, Smith a 
declarat : ,,Hotšrirea lui Wilson de a vi- 
zita Rhodesia este rezultatul direct al 
mesajului meu din ceasul al 11-lea, in 
care am oferit un tratat solemn garantind 
că ne vom conforma noii noastre consti- 
tutii. Iată deci ce temă urmează a 
discutată“. Dar Wilson a declarat de 
multe ori în mod public că nu poate 
exista o reglementare fără aprobarea ma- 
jorititii rhodesienilor, adică fără aprobarea 
africanilor. 

Constituţia din 1961, negociată cu gu- 
vernul conservator britanic, era menită să 
fie o constituție de tranziţie înainte de 
independența ţării. Înainte de acordarea 
unei asemenea independente, urma să se 
creeze posibilitatea de a se asigura un 
regim al majorităţii. Constituţia din 1961 
nu dă nici o garanţie în acest sens. 
Într-adevăr, africanii nu au decît 15 lo- 
curi într-un parlament cu 65 de membri, 
şi conducătorii minorităţii albe depun 
toate eforturile pentru a se asigura că 
nici nu vor dobindi nivelul cultural de 
care depinde, în baza actualei constituţii, 
dreptul lor de a obține mai multe locuri. 
De curînd, de pildă, au fost reduse cu 
25 la sută locurile în şcolile normale 
pentru pregătirea de învăţători africani. 

Constituţia din 1961 a fost boicotată de 
africani, deoarece au considerat-o o cap- 
cană pentru menţinerea actualului lor 
statut, sau chiar pentru înrăutățirea lui. 

Se subliniază totuşi că partidul Fron- 
tului rhodesian condus de Smith a fost 


constituit în 1962 deoarece el şi prietenii 
săi politici considerau că această constitu- 
ţie ar reprezenta „o capitulare în faţa 
africanilor“, iar Smith însuşi a calificat-o 
drept „diabolică“. Acelaşi Smith oferă 
însă acum un tratat solemn  garantind 
că ne vom conforma noii noastre con- 
stitutii“. 

Nu este de mirare că în aceste condiţii 
în multe cercuri s-a exprimat scepticism 
în ce priveşte utilitatea vizitei lui Wilson. 

Ziarul liberal The Guardian scrie : „Nu 
trebuie să ne punem multe speranţe în 
vizita primului ministru în Rhodesia. El 
nu se poate aştepta să determine cabi- 
netul rhodesian să facă o cotitură de 
180 grade, şi acesta ar fi singurul rezultat 
satisfăcător“. După Daily Telegraph, păre- 
rea generală la Salisbury este că ,,perspec- 
tivele ca actualele convorbiri să ajungă 
la prima etapă a unei soluţii sînt foarte 
reduse“. Potrivit ziarului Times, „nu se 
poate spune că speranțele într-un modus 
vivendi cu Smith cu privire la indepen- 
denta Rhodesiei sînt mai mari decît erau 
în cursul convorbirilor eşuate de la 
începutul acestei luni sau ulterior“. 

Între timp, opinia mondială pare, de 
asemenea, să privească cu un oarecare 
scepticism vizita lui Wilson. La Accra, 
delegaţii africani la conferința Organiza- 
tiei Unităţii Africane şi-au exprimat de- 
ziluzia în legătură cu vizita în Rhodesia. 

Adjunctul lui Nkomo, James Chike- 
rama, a declarat: „Concluzia noastră este 
că Wilson duce un dialog cu un rebel. 
Este prima oară în istoria colonială en- 
gleză cînd o colonie s-a revoltat împo- 
triva guvernului şi împotriva Maiestăţii 
Sale şi guvernul britanic nu a considerat 
imperios necesar să înăbuşe revolta“. 

Evident, Wilson însuşi consideră că, 
tinind seama de opinia publică mondială 
şi în special de poporul britanic, trebuie 
să arate că face tot posibilul pentru a 
evita o criză irevocabilă. El preferă a- 
ceastă metodă unei suspendări a consti- 
tutiei. 

Wilson doreşte să „lase deschise posi- 
bilititi de tratative“. lată de ce s-ar 
putea ca după plecarea sa la Londia, 
ministrul britanic pentru relaţiile cu Com- 
monwealthul, Arthur Bottomley, să mai 
rămînă la Salisbury. 


J. G. 


Londra, 26 octombrie 


Conferinţa africană 
la nivel înalt 


Ka Accra se manifestă 
satisfacţie pentru climatul constructiv in 
care - şi-a desfăşurat lucrările Conferinţa 
africană la nivel înalt. S-a depus o muncă 
răbdătoare pentru apropierea poziţiilor, 
astfel încît Organizaţia Unităţii Africane să 
iasă întărită dintr-o conferință precedată de 
un cor de sumbre prevestiri. 

Această a treia reuniune s-a desfăşurat 
„într-o atmosferă şi în condiţii foarte dife- 
rite de primele două conferinţe la nivel 
înalt ale O.U.A.“ — consemna France 
Presse. Aprecierea are în vedere evoluţia 


N a a TON N a E E VOI PT mo ma 


urmată de statele africane în anii care au 
trecut de la crearea O.U.A. şi apariţia 
unor particularităţi şi nuanţe mai net con- 
turate în dezvoltarea lor internă şi externă. 
Asupra conferinţei actuale acest lucru s-a 
răstrînt prin absența mai multor ţări 
„francofone“ — Niger, Dahomey, Coasta 
de Fildeş, Volta Superioară, Ciad, Togo, 
Gabon şi Madagascar. Alte absente de şefi 
de state sau guverne au fost într-un fel 
compensate prin prezenţa unor persona- 
lităţi influente din aceste tiri (Senegal, 
Kenya, Maroc, Tunisia, Libia, Africa Cen- 
trală). 

Preşedintele Nkrumah a plasat proble- 
mele africane într-un context mai larg. De- 
finind colonialismul şi imperialismul drept 
sursa pericolelor care amenință continentul 
negru, preşedintele Ghanei a spus: „For- 
tele imperialiste exploatează şi subjugi sta- 
tele noastre independente. Aceste forte se 
află la baza conflictelor şi sărăciei care 
domneşte si pe alte continente“. Nkrumah 
a accentuat: Africa nu poate „visa pacea 
şi progresul într-o luhe zguduită de con- 
flicte armate, foamete şi boli şi amenintatš 
permanent de agresiunea  imperialistă“. 
Vorbitorul s-a pronunțat pentru găsirea 
unor mijloace cficiente pentru a pune 
capăt conflictelor care nelinistese omenirea 
şi de pe urma cărora profită doar impe- 
rialismul. El a subliniat în mod special 
gravitatea intervenţiei S.U.A. în Vietnam. 

Liderii africani au acordat prioritate în 
dezbateri situaţiei din Rhodesia de sud. 
Rezoluţia adoptată, a cărei lectură a fost 
încredințată preşedintelui Liberiei, Wiliam 
Tubman, condamnă în termeni energici 
eventualitatea proclamării unilaterale a 
independenţei Rhodesiei de către guvernul 
minorităţii albe. Rezoluţia se adresează 
tuturor guvernelor şi organizaţiilor inter- 
naţionale cu cererea de a nu recunoaşte 
guvernul Smith în cazul declarării „inde- 
pendentei“ şi afirmă necesitatea unor mă- 
suri efective în cazul în care rasistii ar 
sfida cererile Africii şi ale tuturor statelor 
îngrijorate de soarta populaţiei africane 
din Rhodesia de sud. Rezoluţia cere Marii 
Britanii să suspende imediat constituţia 
din 1961 şi să preia administraţia Rhode- 
siei, la nevoie prin forţă. Dacă orice altă 
măsură egueuzi, rezoluţia cere țărilor mem- 
bre ale Organizației Unității Africane 
„să-şi reconsidere relaţiile economice, di- 
plomatice şi financiare cu Marea Brita- 
nie“, şi „să folosească toate mijloacele 
posibile, inclusiv forţa, pentru a se opune 
unei declaraţii unilaterale de indepen- 


“denţă.“ În cercurile conferinţei, vizita pre- 


mierului britanic Wilson la Salisbury 
a constituit obiectul unor critici as- 
pre. Voiajul şefului guvernului Angliei 
a fost apreciat drept „o tentativă 
de compromis“, drept un indiciu că Lon- 
dra ar fi dispusă să-i facă noi concesii lui 
Smith. În mod deosebit, manifestă ne- 
linişte statele africane membre ale Com- 


monwealthului obligate la o posibilă recon- 
siderare a poziţiilor lor. Exponenţii miş- 
cării de eliberare din Rhodesia de sud 
aflaţi la Accra au exprimat o adîncă în- 
grijorare pentru urmările pe care le poate 
avea gestul premierului englez. Ei au 
reafirmat punctul de vedere potrivit căruia 
situaţia explozivă din Rhodesia se poate 
normaliza doar prin convocarea unei con- 
ferinte a factorilor reprezentativi spre a 
elabora o nouă constituţie şi a instaura 
un guvern al majorităţii africane a ţării. 

Conferinţa de la Accra a dezbătut pro- 
blema refugiaților, pe care Reuter o so- 
cotea drept „cea mai importantă problemă 
de pe ordinea de zi“. Mii de refugiaţi 
politici pot fi intilniti în ţările de pe 
continent şi se ştie că unele din absentele 
înregistrate la reuniunea O.U.A. se dato- 
resc „obiecţiilor împotriva acceptării de 
către Ghana a refugiaților politici din tä- 
rile învecinate“ -— semnala agenţia lon- 
doneză. Dezbaterile au pus în relief două 
tendinţe care, după France Presse, ar 
preconiza : aplicarea strictă a convențiilor 
internaționale cu privire la refugiați 
(Senegal) şi examinarea problemei refu- 
giatilor în fondul ei, ceea ce ar presu- 
pune cercetarea cauzelor care i-au deter- 
minat apariția (Guineea şi Tanzania). 
Participanții la discuții au cerut să se 
facă o distincție clară între participanții 
la mişcarea de eliberare națională din 
teritoriile încă sub dominație colonială, 
care se refugiază în statele independente, 
şi acei refugiați care prin activitatea lor 
prejudiciază bunele relații dintre ţările 
africane. Rezoluția adoptată prevede că 
statele membre ale O.U.A. nu vor admite 
pe teritoriul lor o activitate ostilă la 
adresa altor țări membre ale organizației. 
Participanții la conferință s-au angajat să 
folosească metoda consultărilor — bila- 
terale şi multilatrale — pentru a soluţiona 
conflictele indiferent de natura lor. 

Sfera problemelor abordate de condu- 
cătorii africani a fost largă şi, firesc, o 
atenţie specială a obţinut tratarea aspec- 
telor activității O.U.A. S-au preconizat mă- 
suri de natură să întărească unitatea or- 
ganizatiei şi eficienţa ei. Raportul lui 
Diallo Telli, secretar general al O.U.A., 
a subliniat nevoia unui program concret 
de activităţi viitoare care să fie întocmit 
pe o perioadă cuprinzînd, eventual, viitorii 
5 ani. Reprezentanţii africani au mai făcut 
şi un schimb de păreri în legătură cu 
apropiata conferință afro-asiatică de la 
Alger. 

Documentele conferinței de la Accra re- 
flectă aspiraţiile către unitate ale statelor 
africane. Valoarea lor exactă va putea 
fi însă evaluată mai tîrziu, în măsura în 
care rezolutiile vor fi însoţite de măsuri 
care să întrunească adeziunea statelor 
africane. 


Eugeniu OBREA 


Accra: noua clădire cu 
12 etaje în care cu avut 
loc lucrările  Conicrinţei 
O.U.A. 

Plecarea tovarăşului Gheorghe Apostol 
în R. P. D. Coreeană 


La. invitația guvernului Republicii Popu- 
lare Democrate - Coreene, “tovarășul -Gheor- 
ghe Apostol, prim-vicepresedinte al Consi- 
liului de Miniştri al Republicii Socialiste 
România, a plecat marţi dimineața într-o 
vizită in R. P. D. Coreeană. Prim-vicepre- 
şedintele Consiliului de Miniştri este înso- 
tit de Eduard Mezincescu, adjunct al mi- 
nistrului afacerilor externė. 

Cu acelaşi avion au plecat ambasadorul 
Republicii Socialiste România la Phenian, 
Manole Bodnaraş, și ambasadorul Republicii 
Populare Democrate Coreene la București, 
Giăn Du Hoan. 

La plecare, pe aeroportul Băneasa, erau 
prezenți tovarășii Alexandru Birlădeanu, 
prim-vicepreşedinte al Consiliului de Miniştri, 
Gheorghe Rădulescu, Petre Blajovici şi 
Gheorghe Gaston Marin, vicepreședinți ai 
Consiliului de Miniştri, George Macovescu, 
adjunct al ministrului afacerilor externe, mi- 
nistri, conducători ai unor instituții centrale. 

De asemenea, au fost de față I. A. Iliu- 
hin, însărcinatul cu afaceri ad-interim al 
Uniunii Sovietice la București, şi membrii 
Ambasadei R. P. D. Coreene la București. 


In aceeași zi, tovarășul Gheorghe Apostol 
şi persoanele care il însoțesc au sosit la 
Moscova. 

Pe aeroportul Vnukovo au fost intimpi- 
nati de K. T. Mazurov, prim-vicepresedinte 
al Consiliului de Miniştri al U.R.S.S., 
A. L. Orlov, adjunct al ministrului aface- 
rilor externe al U.R.S.S., si de alte persoane 
oficiale. 

K. T. Mazurov a oferit în cinstea tova- 
rčgului Gheorghe Apostol un prînz, care s-a 
desfășurat într-o atmosferă caldă, priete- 
nească. 

După amiază, tovarășul Gheorghe Apostol 
a părăsit Moscova, indreptindu-se spre Phe- 
nian. 


încheierea lucrărilor 
Congresului Sindical Mondial 


Vineri 22 octombrie au luat sfirsit lucrările 
celui de-a! VI-lea Congres Sindical Mondial. 
Şedinţa din 22 octombrie a fost consacrată 
adoptării rezolutiilor şi celorlalte documente 
ale Congresului. 

Preşedintele prezidiului a anunțat apoi 
Congresului că în cea de-a 15-a sesiune a 
sa, Consiliul general a ales în unanimitate 
pe Louis Saillant in funcţia de secretar qe- 
nerai al Federaţiei Sindicale Mondiale, iar 
în cea de-a 3l-a sesiune a Comitetului exe- 
cutiv a fost ales în unanimitate ca președinte 
al Federaţiei Sindicale Mondiale Renato Bitossi 
şi cei 12 vicepreședinți. De asemenea, se- 
siunea Comitetului executiv a ales Secreta- 
riatul Federaţiei Sindicale Mondiale format, 
în afară de secretarul general, dintr-un secre- 
tar general adjunct si 8 secretari, printre 
care şi tovarăşa Stana Drăgoi, reprezentantă 
a sindicatelor din Republica Socialistă Ro- 
mânia. 


La 21 octombrie, după încheierea discuţiilor 
pe marginea rapoartelor prezentate, a luat 
cuvintul Louis Saillant, secretar general al 
F.S.M.; care a tras concluziile dezbaterilor la 
primele trei puncte ale ordinii de zi. 

Delegații au ales in unanimitate Consiliul 
general ai Federației Sindicale Mondiale, 
format din 165 de membri. Din partea sin- 
dicatelor din Republica Socialistă România au 
fost aleşi în consiliul general tovarășii Con- 
stantin Drăgan, preşedintele C.C.S., si Du 
mitru Bejan, secretar al C.C.S., ca memhri 
titulari, si Teodora Serşuan, membru al Pre- 
zidiului C.C.S., si Ion Vilsan, președintele 
Consiliului regional al sindicatelor Dobrogea, 
ca membri svplcanti În Comitetul executiv 
al Federației Sindicale Mondiale, format 
din 76 de persoane, a fost ales ca membru 
titular şi tovarăşul Constantin Drăgan. 


ei 


PARIS 


Congresul 
partidului radical 


S trecută, la 
Lyon, au luat sfîrşit lucrările celui de-al 
62-lea Congres al Partidului radical fran- 
cez. În centrul discuțiilor s-au aflat pro- 
blema aderării radicalilor la Federaţia 
stîngii democratice şi socialiste, alegerea 
noului preşedinte al partidului si spriji- 
nirea candidaturii lui Francois Mitterand. 
Cu prilejul acestor discuţii — aşa cum 
au subliniat majoritatea vorbitorilor şi, 
mai ales, Maurice Faure, preşedintele 
partidului -— s-a constatat „necesitatea 
păstrării unităţii partidului“. Maurice Fau- 
re, în alocutiunea sa, a “amintit istoricul 
unor mai vechi divergențe manifestate 
cu diverse ocazii în cadrul partidului (de 
pildă, în 1956 între partizanii şi adver- 
sarii lui Mendes-France, în 1958, cu oca- 
zia referendumului privind Constituţia ce- 
lei de-a V-a Republici). Totuşi, el — 
asa cum a reieşit la sfîrşitul congresului 
— s-a plasat în fruntea unei minorităţi 
a partidului radical prin sprijinul pe care 
a anunţat că-l va acorda candidaturii lui 
Jean Lecanvet. Majoritatea congresiştilor 
au arătat însă că singura candidatură 
compatibilă cu poziţia partidului este cea 
a lui Francois Mitterand şi în cele din 
urmă au adoptat hotărîrea de a-l sprijini 
pe acesta în alegerile prezidenţiale. 
Francois Mitterand se bucură astfel de 
sprijinul tuturor  fracţiunilor de stînga, 
fără excephe (Partidul Comunist Fran- 
cez, partidul socialist unificat, partidul so- 
cialist S.F.L.O., partidul radical precum şi 
alte organizaţii printre care Federaţia stîn- 
gii democratice şi socialiste). 
Unii participanţi la congres s-au pro- 
nuntat pentru păstrarea „caracterului des- 
chis“ al partidului. A diferit însă felul 


în care aceştia au înțeles necesitatea unei 
deschideri : unii o văd numai spre M.R.P., 
adică s? centru (atitudine tradiţională 
a partidului), alţii — care s-au dovedit 
a fi cei mai numeroşi — spre Federaţia 
stîngii democratice şi socialiste (fără a ne- 
glija însă posibilitatea unei colaborări cu 
M.R.P.) Primii consideră că asocierea cu 
Federaţia ar determina o nedorită alune- 
care spre partidul socialist. 

La sfirsitul lucrărilor, congresul a adop- 
tat totuşi o moţiune în care se arată că 
partidul radical din Franţa este favora- 
bil adeziunii la Federaţia stîngii democra- 
tice şi socialiste. De asemenea, ca succe- 
sor al lui Maurice Faure în funcţia de 
preşedinte al partidului, a fost ales René 
Billere, deputat în Hautes-Pyrenćes. 


R. P. 


BRUXELLES 


Un compromis 
problematic 


S: fii prezent tocmai 
prin absenţă pare un paradox. Totuşi 
aşa s-a întîmplat în Consiliul ministerial 
al Pieței comune desfăşurat luni şi marti 
în fața fotoliului gol al reprezentantului 
francez. Deşi absentă, Franţa a dominat 
discuţiile celor cinci: chestiunea readu- 
cerii ei la masa tratativelor s-a dovedit 
singura cale practică de a depăşi criza 
sub semnul căreia îşi desfăşoară activi- 
tatea Piaţa comună de aproape patru luni 
de zile. 

Preludiul tehnic al Consiliului ministe- 
rial l-au constituit discuţiile dintre su- 
pleanţii miniştrilor celor cinci ţări parti- 
cipante în jurul controversatei probleme 
a finanţării „Europei verzi“, cu alte cu- 

vinte, a regulamentului financiar de sub- 
venționare a agriculturii ţărilor membre. 
După cum se ştie, tocmai acest regula- 
ment, care trebuia să fie adoptat pînă 
cel mai tîrziu la 30 iunie a.c. a declanşat 
criza C.E.E. Poziţiile ţărilor importatoare 
de produse agricole au fost şi au rămas 
atît de incompatibile cu cele ale ţărilor 
exportatoare ale unor astfel de mărfuri, 
incit nu s-a putut ajunge la un punct 
comun de vedere nici în reuniunea su- 
pleantilor. Franța se arătase dispusă să 
negocieze în continuare,  susţinîndu-şi 
poziția : țările care importă produse agro- 
alimentare dinafara Pieței comune să fie 
cele care să suporte finanțarea agricul- 
turii ţărilor membre. Modalititile concrete 
ale finanţării prevedeau ca tarifele va- 
male speciale pentru aceste importuri să 
fie vărsate în casa Comunităţii. Princi- 
palul adversar al acestui plan s-a dovedit 
a fi Germania federală, care importă can- 
tititi mult mai mari de produse agricole 
din afara CE.E. decît din interiorul ei, 
şi care, în mod firesc, ar fi fost afectată 
mai direct de aplicarea unei asemenea 
politici. Este ştiut că, practic, complica- 
tile s-au ivit din pricina propunerilor 
comisiei Hallstein care legau rezolvarea 
problemei finanţării de accelerarea „in- 
tegrării” politice a ţărilor Pieței comune, 
de lărgirea atribuţiilor comisiei şi ale 
„Parlamentului“ de la Strasbourg. Era 
vădit că adoptarea propunerilor comisiei 
ar fi pus Franţa în situaţia de a se su- 
pune hotărîrilor majorităţii în condiţiile 
în care ea nu obținuse încă o cît de 
neînsemnată compensație pentru concesiile 
sale anterioare în domeniul tarifelor va- 
male industriale. 

Pornind de la aceste controverse, mi- 
nistrul de externe al Belgiei, Paul Henri 
Spaak, a elaborat un plan de relansare 
a Pieței comune, despre care cititorii au 
fost informați în numărul precedent al 
revistei noastre. Intrind în ședința de 
luni dimineaţa, ministrul Spaak declara 
presei că este hotărît să-şi apere „cu 
invergunare“ planul. A urmat o oră de 
discuţii asupra problemei finanţării, fără 


DOUĂ EXPERIENŢE SUBMARINE 


Două interesante experiențe submarine au 
stirnil anul acesta curiozitatea si au ținut 
treaz interesul opiniei publice. 

Între 24 iulie și 13 octombrie, batiscaful 
marinei americane Sealab-2 a stat așezat, la 
61 m adincime, pe fundul Oceanului Pacific, 
in dreptul localităţii calitorniene La Jolla. 
Trei echipe, insumind 27 oameni, au locuit 
cu rindul in batiscaf, cite 15 zile. Doar şeful 
expediției, fostul cosmonaut Scott Carpenter, 
a stat sub apă timp de 29 de zile si 14 ore. 
Revenirea la suprafață a lui Carpenter a 
necesitat o perioadă de decompresiune de 
30 de ore. 


„Sealab II“ la suprafaţă 

Aproape în același timp, între 22 septem- 
brie si 24 octombrie, „casa de sub mare“ 
franceză intitulată Precontinent-lii, a stat in 
imersiune la 100 m sub apele Mării Medite- 
rane. Stagiul de decompresiune, la încheie- 
rea misiunii echipajului francez, a durat 
90 de ore. Cei șase oceanonauti conduși de 
comandantul Yves Cousteau au efectuat sub 
apă diverse lucrări, printre care cea mai 
spectaculoasă a fost montarea pe fundul 
mării, la 120 m adincime, a unui cap de puț 
petrolier. 

Această operație — dincolo de cercetările 
strict stiintifice — dezvăluie caracterul prac- 
tic al recentelor scufundări voluntare. 

S-a constatat că in jurul tuturor conti- 
nentelor se află, pină la o adincime medie 
de 200 m sub apă, un așa-numit , platou 
continental" care ascunde numeroase bogății 
minerale și in special petrol. Tinind seamă 
de întinderea de aproximativ 26 milioane 
kmp a platoului continental, se înțelege cu 
cit ar putea crește suprafața exploatabilă de 
petrol a planetei noastre. 

Din păcate, însă, sculundarea la mari adin- 
cimi si mai ales munca in aceste condiţii — 
nu sint tocmai ușoare. Construcţia batiscafe- 
lor si a altor „,case” submarine a fost deter- 
minată tocmai de necesitatea de a face cu 
putință activitatea sub apă cu posibilitatea 
unei retrageri rapide într-un adăpost sigur 
tot sub apă. Se ştie că ieșirea din apă com- 
portă o perioadă foarte lungă de decom- 
presiune (multe zeci de ore). 

Experiențe analoge se lac concomitent în 
Uniunea Sovietică, in Anglia si în alte ţări. 
Ceea ce justifică întrebarea ziarului Le 
Monde : „Vom avea in curind muncitori 
submarini ?* 


André Laban, şeful echipei ,,Prćcontinent IH" 
iese din sfera submarină in care a petrecut 
o lună de zile 


să se ajungă nici de data aceasta la un 
eompromis. 

Soluția concretă părea de negăsit. Exista 
totuşi una (disperată), de acceptare in- 
directă a poziţiei franceze si anume de a 
duce discuţiile la un nivel exclusiv poli- 
tic, lăsînd la o parte orice aspect prac- 
tic. În acest scop toţi experţii şi func- 
tionarii Pieței comune ca si ai ţărilor par- 
ticipante părăseau sala de consiliu, lă- 
sînd numai miniştrii la masa verde. 

Prelungit în condiţiile „uşilor închise“, 
Consiliul ministerial al celor cinci a a- 
juns la o înţelegere: planul Spaak este 
aprobat. Preşedintele actualei sesiuni, re- 
prezentantul italian, este însărcinat să 
comunice Franței că s-a căzut de acord 
asupra unui compromis între cei cinci 
în ce priveşte finanţarea Pieței agricole 
comune, de natură să permită reluarea 
negocierilor. În acelaşi timp, el primeşte 
mandat să invite Franţa la o sesiune ex- 
traordinară a Consiliului ministerial în 
absența comisiei Hallstein, la o dată cît 
mai apropiată. 

După cum se pare, Franţa a obţinut 
cîştig de cauză. Punctul ei de vedere pri- 
vitor la restrîngerea atribuţiilor comisiei 
a prevalat de astă dată ca şi trans- 
punerea întregii probleme pe plan 
politic. Aceasta pare să răspundă cerin- 
telor formulate de Couve de Murville, 
ministrul de externe, în Adunarea Naţio- 


nală franceză, cînd acesta spunea că e 
necesar „un acord politic înainte de a 


putea fi reluate dezbaterile asupra pro- 
blemelor concrete şi tehnice“. 

Cauzele compromisului pot fi multiple. 
Totuşi, a jucat un rol important faptul că 
pînă şi cercurile vest-germane au ajuns 
să recunoască, după expresia ziarului 
Handelsblatt, „riscul hegemoniei econo- 
mice şi politice a R.F.G. într-o Comuni- 
tate economică numai a celor cinci“. Căci, 
dacă în ultima vreme se vîntura, tot mai 
des, în special în Germania federală, ideea 
unei Piețe comune fără Franța, a devenit 
evident că ea este efectiv de neimaginat 
pentru partenerii mai mici. 

Aşadar, apărătorii „integrării“ politice 
au trebuit să dea un pas înapoi în fața 
poziţiilor apărate cu atita fermitate de 
către oficialităţile franceze. Ar fi însă cu 
totul exagerat să se afirme că înţelegerea 
Ja care a ajuns Consiliul ministerial re- 
prezintă punctul final al disputelor intra- 


comunitare. 
N. S. STĂNESCU 


Clădirea din Bru- 
xelles a Comunită- 
ţii Economice Eu- 


DJAKARTA 


Situatia 
din Indonezia 


A 


E ultima săptămînă 
evoluția evenimentelor din Indonezia a con- 
tinuat să provoace îngrijorarea opiniei pu- 
blice internaționale. În esenţă, pe primul 
plan al vieţii politice din ţară se situează 
violenta campanie desfăşurată de forțele 
extremiste împotriva forţelor democratice şi 
progresiste şi în primul rînd împotriva par- 
tidului comunist. Grupările de dreapta din 
armată, forțele reacționare din ţară, din 
care unora le fusese interzisă, pînă nu de 
mult, participarea la viaţa politică, profi- 
tind de situaţia încordată existentă, se de- 
dau la acte de teroare antipopulară şi 
persecuții anticomuniste. 

Factori politici de răspundere din ţară 
fac apel la calm. Au fost difuzate decla- 
ratii în acest sens ale președintelui Sukarno, 
ale primului vicepreşedinte  Subandrio. 
După întrunirea pe care a avut-o sîmbătă 
cu conducătorii militari, cu un număr de 
membri ai cabinetului şi cu reprezentanţii 
consiliilor provinciale, preşedintele Sukarno 
a cerut din nou în discursul său ca popu- 
latia să renunţe la „rasism. calomnii şi răz- 
bunare“. El a afirmat că „sciziunile care 
s-au creat pun în primejdie Indonezia din 
punct de vedere economic, politic, social, 
intelectual şi fizic“. De asemenea, din de- 
claraţiile preşedintelui rezultă că nu există 
încă „o concluzie finală“ asupra încercării 
de lovitură de stat care a avut loc la 30 
septembrie. 

Cu toate acestea, agenţia Antara anunţă 
că prezidiul cabinetului indonezian a emis 
ordinul ca toate agenţiile guvernamentale 
şi toţi miniştrii din cabinet să epureze 
departamentele respective de „elementele 
implicate în tentativa de lovitură de stat“. 
Acest ordin dă practic putere de lege cam- 
paniei anticomuniste şi  antidemocratice 
dusă de elementele extremiste din armată. 
Agenţia Associated Press subliniază că or- 
dinul prezidiului cabinetului indonezian 
„urmează de fapt după ordinele emise an- 
terior de foruri militare de a se epura toate 

> 


LUMEA INTR-O SAPTAMINA 


Primul ministru irakian 
în vizită la Cairo 


Relaţiile dintre Irak si R.A.U. au lost evo- 
cate în cursul recentelor intrevederi care au 
avut loc la Cairo intre președintele Nasser şi 
Bazzaz, preşedintele Consiliului de Miniștri 
al Irakului. Comunicatul dat publicităţii după 
întrevederi precizează că pe agenda convor- 
birilor au ligurat problema kurdă, problema 
Yemenului, relaţiile dintre țările arabe după 
conferința şefilor de state arabe de la Casa- 
blanca, și relaţiile bilaterale egipteano-ira- 
kiene. Într-un interviu acordat ziarului Al 
Ahram, premierul irakian a arătat că se im- 
pune „adoptarea unei metode care să fie 
realistă si care să ţină seama de toate im- 
prejurările pentru a permite directoralului 
comun  egipleano-irakian să progreseze spre 
obiectivele prevăzute prin acordurile dintre 
cele două ţări“. După cum se ştie, direclora- 
tul politic a fost creat la sfirșitul anului 
trecut prevăzindu-se că el trebuie să pregă- 
tească o uniune progresivă a celor două (ari. 


O aniversare uitată 


La 22 octombrie 1884 convenția internatio- 
nală intrunită la Washington a adoptat, cu 
o majoritate de 23 de voturi contra trei 
(Franța, Brazilia şi Santo Domingo), meridia- 
nul de la Greenwich ca meridian 0 si ca 
bază a orei universale, În Franta legea care 
a introdus această oră n-a tost votată decit 
in 1911. Interesant este că, in 1883, a 7-a 
Conferinţă generală a Adunarii internaționale 
de Geodezie, “care a recomandat aleqerea 
meridianului Greenwich, şi-a manifestat tot- 
odată speranța că „Anglia va vedea în a- 
cest fapt un motiv in plus de a face, la 
rindul ei, un pas înainte in favoarea unifi- 
cării măsurilor și greutăților, aderind la Con- 
ventia metrului din 20 mai 1875...* Speranţă, 
după cum se ştie, incă neimplinită, 


Simultan pe 14 scene 


Siplamina trecută a avut loc, simultan, la 
14 teatre din R.D.G. si R.F.G., premiera 
piesei „Ancheta“, un „oratoriu în 11 cin- 
tece“, a dramaturgului suedez de origine ger- 
mană Peter Weiss. 

Piesa tratează, cu mijloace sobre, realita- 
tea crudă a lagărelor de exterminare şi pro- 
cesul criminalilor de la Auschwitz. Ea nu 
are un conflict dramatic inventat si nici as- 
pectul unui reportaj judiciar, ca în ,,Vicarul* 
lui Hochhuth sau ,,Cazul Oppenheimer“ al lui 
Kipphardt. Autorul a preluat faptele reale 
și cuvintele pronunțate în instanţă, concen- 
trindu-le intr-un proces dramatic al lagăre- 
lor. Cei 18 acuzaţi figurează în piesă sub 
numele lor adevărate, iar cei 9 martori (aleși 
din cei 409 reali) ramin anonimi, aşa cum 
au fost si în lagăr. 


Peter Weiss a asistat — ca și Arthur Miller 
(,Inlimplare la Vichy“) si Max Frisch (,,An- 
dorra“) - la procesul criminalilor de la 


Auschwitz, care a avut loc in 1963 la Frank- 
furt pe Main. Atunci i-a venit ideea piesei. 
Autorul declară că veniturile de pe urma 
reprezentării piesei le va pune la disnozi- 
tia unui fond de ajutorare a victimelor 
fascismului, < 


Piesa ,,Ancheta“ pe scena teatrului din Stutt- 
gart. Pe fundal, fotografiile celor 18 acuzaţi 
reali 


ministerele şi serviciile guvernamentale de 
comunişti“. Agenţiile au transmis de ase- 
menea declaraţiile făcute de ministrul apă- 
rării, Nasution, care a cerut preşedintelui 
Sukarno interzicerea Partidului Comunist 
din Indonezia şi continuarea epurării tu- 
turor elementelor forţelor armate implicate 
în tentativa de lovitură de stat. Associated 
Press interpretează această declaraţie, ca şi 
alte declaraţii ale militarilor indonezieni, ca 
„0 expresie a dezacordului dintre Sukarno 
şi armată“, 

Desfăşurarea normală a activității în 
toate sectoarele vieții publice din Indone- 
zia este serios afectată. Au fost destituiti 
72 de membri ai parlamentului indonezian 
şi mai multi membri ai Consiliului Con- 
sultativ Suprem. Au fost suspendati nume- 
roşi funcţionari ai administraţiilor munici- 
pale din Djakarta si din alte regiuni si 
oraşe din ţară. Activitatea Partidului Co- 
munist din Indonezia a fost interzisă şi 
în Sumatra de sud, ceea ce face ca în mo- 
mentul de faţă activitatea comuniştilor să 
fie considerată ilegală în regiunea Dja- 
karta, Jawa centrală, Borneo de sud, regi- 
unea de sud a insulei Celebes, regiunea 
de sud a Insulei Sumatra. În numeroase 
oraşe au fost ocupate sediile partidului 
comunist. Postul de radio Medan din nor- 
dul Sumatrei a anunţat „interzicerea tem- 
porară“ a activității în toate departamen- 
tele şi agențiile guvernamentale din această 
regiune a Indoneziei pentru toți membrii 
Partidului Comunist din Indonezia şi ai or- 
ganizatiilor democratice şi progresiste. Poli- 
tia şi forţele militare indoneziene au efec- 
tuat descinderi si perchezitii în birourile 
ziarelor comuniste şi ale agenției Antara. 
La Djakarta si în alte regiuni ale ţării au 
continuat arestările. 

A fost interzisă activitatea pe întreg te- 
ritoriul Indoneziei a Federaţiei sindicale 
SOBSI, cunoscută ca cea mai influentă or- 
ganizatie sindicală din Indonezia. 

Au fost de asemenea închise numeroase 
universități din ţară. Postul de radio Dja- 
karta anunţă că în ultima săptămînă au 
fost închise trei universităţi, şi anume Uni- 
versitatea populară din Bandung, Universi- 
tatea populară de la Bogor şi Academia 
de ziaristică de la Cheribon. Motivul invo- 
cat „sprijinirea directă său indirectă a miş- 
cării de la 30 septembrie“. Astfel, pînă în 
prezent au fost închise 17 institute de învă- 
ţămînt superior din Indonezia. 

Forţele ostile independenţei Indoneziei şi 
care de ani de zile nutresc speranțe în le- 
gătură cu prăbuşirea regimului indonezian, 
vorbesc în prezent despre posibilitatea 
distrugerii Frontului unităţii naţionale, care 
reprezintă practic Indonezia independentă, 
şi despre perspectiva instaurării unui regim 
de dictatură militară. Actualul curs al eve- 
nimentelor, teroarea antipopulară şi perse- 
cuţiile anticomuniste, tulburind întreaga 
viaţă social-politică a Indoneziei, creînd 
dezmembrare în ţară, sînt de natură să 
aducă prejudicii intereselor fundamentale 
ale poporului indonezian. 


N. PĂTRAŞCU 


LUMEA ÎNTR-O SĂPTĂMÎNĂ 


BUENOS AIRES 


Implicatiile 
actlunilor 
peroniste 


| Era N care au 

avut loc săptămîna trecută la Buenos Aires 
îndreptăţesc oare aprecierea unor observa- 
tori potrivit cărora „politica de conciliere“ 
promovată de cercurile guvernamentale a 
luat sfîrşit ? În capitala argentiniană se vor- 
beşte tot mai mult de încordarea care va 
exista de acum încolo în relaţiile dintre 
guvern şi sindicatele peroniste. Numeroși 
sînt, de asemenea, cei care apreciază că 
militarii se pregătesc să-şi asume din nou 
importantul rol politic pe care l-au jucat 
după căderea lui Peron, în septembrie 
1955, pînă acum doi ani. În cercurile opo- 
zitiei, numirea generalului Osiris Villegas 
în funcţia de ministru al apărării şi pre- 
zenta lui în conducerea forțelor armate 
alături de generalul Juan Carlos Ongania, 
considerat „omul forte“ al armatei, sînt 
apreciate ca o „revenire“ a grupului dur“ 
al militarilor la conducerea treburilor ţării. 
Situaţia de încordare pe care a cunos- 
cut-o capitala argentiniană a fost provo- 
cati de noile agitatii peroniste prilejuite de 
sosirea în Argentina a Isabelei Peron — 
soţia generalului Peron — în legătură cu 
aniversarea a 20 de ani de la instalarea la 
putere a fostului preşedinte. Această vi- 
zită, considerată un preludiu la reîntoar- 
cerea lui Peron însuși, şi intenţia Isabelei 
Peron de a lua cuvîntul la mitingul ce 
trebuia să aniverseze data de 17 octom- 
brie 1945, a provocat o vie reacţie în cercu- 
rile politice. În ciuda interzicerii de către 
guvern a mitingului programat de peronisti, 
cîteva sute de manifestanți au încercat 
totuşi să demonstreze ; aceasta a determi- 
nat intervenția poliţiei soldată cu ciocniri 
violente. A urmat apoi hotărîrea guvernu- 
lui de a interzice activitatea politică a or- 
ganizaţiilor sindicale, ceea ce a provocat 
numeroase demonstraţii de protest în în- 
treaga ţară. După relatările agenţiilor de 
presă străine, poliţia a întreprins percheziţii 
la sediile organizaţiilor sindicale controlate 


Buenos Aires. 
Incidente 

între 

demonstranți 

e şi poliţie 


de peronişti şi a arestat numeroşi condu- 
cători sindicali. > 

Vineri, C.G.T. (Confederaţia Generală a 
muncitorilor, care grupează 60 la sută din 
muncitorii argentinieni) a chemat la grevă 
generală pentru 24 de ore sindicatele din 
transporturile rutiere şi feroviare, întreprin- 
derile din industria metalurgică, industria 
textilă şi rețeaua comercială legată de 
aceste industrii, pentru a protesta împo- 
triva măsurilor represive luate de guvern. 
Greva a cuprins mai ales provincia. În ca- 
pitală, activitatea a fost aproape normală, 
căci Federaţia salariaţilor din comerț apar- 
tine grupului sindicatelor independente care 
a hotărît să nu adere la grevă. Au răspuns 
totuşi chemării muncitorii portuari şi fero- 
viari, cu toate că fac parte şi ei din grupul 
sindicatelor independente. 

Reacţia față de recentele evenimente a 
fost diferită în capitala argentiniană. In 
sînul cercurilor conducătoare se manifestă 
divergențe de păreri. Membrii moderați ai 
guvernului consideră că numai printr-un 
acord cu peroniştii se poate evita ca aceştia 
din urmă să iasă învingători în alegerile 
pentru posturile de guvernatori şi pentru 
reînnoirea celeilalte părţi a parlamentului, 
ce se vor ţine în 1967, si apoi peste doi 
ani în alegerile prezidenţiale. După unii 
observatori, noile agitatii peroniste permit 
guvernului Illia să ia o serie de măsuri 
împotriva justitialistilor, fapt ce ar mulţumi 
cercurile militare intransigente. „Dacă 
acesta este calculul lui Illia, sublinia ziarul 
Le Monde, el pare destul de riscant“. 
Rolul armatei în viața politică a țării nu 
este de loc neglijabil. „Or, îşi pune între- 
barea acelaşi ziar, cedînd în fața armatei 
guvernul nu o încurajează oare să inter- 
vină şi mai direct în treburile ţării ?“ În 
orice caz, forţele armate se opun oricărei 
„atitudini tolerante“ față de peronişti si 
oricăror tratative cu ei, unele elemente mi- 
litare considerînd chiar ca inevitabilă solu- 
tia unui puci pentru a împiedica reintoar- 
cerea generalului Peron. 

Continuînd să fie destul de confuză si- 
tuatia din Argentina, subliniază observato- 
rii, nu pare totuşi să evolueze spre un 
puci militar. Recenta încercare de „relan- 
sare“ a peroniştilor şi confruntarea dintre 
forţele politice ale țării — apreciază acelaşi 
comentator — nu vor avea consecinţe ime- 
diate pentru guvernul condus de președin- 
tele Illia. 


Rodica GEORGESCU 


WASHINGTON 


Ku Klux Klan 
sub reflector 


io lumea ştia că 


Leroy Wilkins, tînărul membru al Ku 
Klux Klan-ului care a asasinat-o cu cî- 
teva focuri de revolver pe Viola Gregg 
Liuzzo, participantă la „marşul pentru 
drepturile civile  Montgomery-Selma“ va 
fi achitat. Si a fost. În ultimii 5 ani, 
27 de americani care militau pentru ega- 
litatea în drepturi a negrilor au fost 
ucişi. Nimeni, absolut nimeni, nu a fost 
condamnat pentru aceste omoruri. Jurii 
atent triate, judecători fără scrupule, au 
transformat toate procesele (în cazurile 
în care s-a intentat măcar proces) în 
prilejuri de osanale publice pentru rasis- 
mul agresiv. 

Şi totuşi, de data aceasta se părea că 
există o şansă: în primul rînd, un mar- 
tor ocular irecuzabil a povestit cu lux 
de amănunte cum a ucis Leroy Wilkins; 
în al doilea rînd, procurorul era ferm 
decis să obţină un verdict just. Totul a 
fost însă zadarnic. Acelaşi tribunal din 
Lowndess County care, cu trei săptă- 
mini în urmă, i-a absolvit de orice vină 
pe asasinii a doi preoţi albi sub cuvînt 
că uciderea lor fusese „necesară pentru 
apărarea femeilor albe“ a procedat acum 
la fel cu asasinul unei femei albe. Este 
de mirare că nu s-a invocat, pentru si- 
metrie, „necesitatea apărării preoţilor 
albi“. 

Procurorul general al statului Alabama, 
căruia judecătorul Thaggard i-a refuzat 
în procesul precedent dreptul de a sus- 
tine acuzarea s-a prevalat de data a- 
ceasta de împuternicirile sale legale şi a 
încercat să imprime procesului o turnură 
mai apropiată de ceea ce se înțelege 
îndeobşte prin justiţie. Timp de o zi şi 
jumătate, asistenții lui Flowers au adre- 
sat juraților propuşi următoarele între- 
biri: „Credeţi că negrii sînt inferiori al- 
bilor ?“ „Credeţi că activiștii pentru drep- 
turile civile sînt inferiori celorlalți albi ?“ 
„Da!“ au răspuns la ambele întrebări 
11 dintre juraţi. Flowers a cerut ca ei 
să fie descalificaţi. Tribunalul a refuzat, 
şi refuzul lui a fost întărit de Curtea 
Supremă a statului Alabama. Juriul fiind 
alcătuit, procesul putea începe. Justiţia 
şi cei care ar fi dorit ca ca să-şi urmeze 
cu adevărat cursul mai aveau iotuşi o 
şansă : mărturia lui Gerry Thomas Rowe. 
Este vorba de un agent F.B.I. care pă- 
trunsese în Ku Klux Klan pentru a in- 
forma autorităţile federale despre acti- 
vitatea cagularzilor. Întîmplarea a făcut 
să se alle în maşina lui Leroy Wilkins în 
momentul crimei. Declaraţiile făcute de 
el la proces au fost extrem de precise şi 
de amănunțite : 

— La vrco 20 de mile de Selma. pe 
şoseaua 80, maşina noastră avea în faţă 
masina în care se afla victima. Mai în- 
Hi l-am văzut pe Wilkins scotind mina 
e geam. În mînă avea un pistol. Wil- 
ins i-a spus lui Eugene Thomas care 
conducea : „Frăţioare, bagă viteză“. Fe- 
meia din ceulaltă maşină a întors capul 
şi a privit spre maşina noastră. În timp 
ce ca privea, Wilkins a început să tragă. 
Sint aproape sigur că a tras şase focuri, 
dintre care două foarte repede unul după 

altul. Apoi s-a întors spre mine şi mi-a 
spus : „Nu fi îngrijorat, frăţioare. Şi că- 
teaua şi bastardul negru sint morti de-a 
binelea“. 

Wilkins se înşela. Tînărul negru care 
se afla în maşina Violei Gregg Liuzzo 
nu fusese atins. După cuma arătat Rowe, 
un al treilea membru al Ku Klux Klan- 
ului, William Eaton, a tras şi el. 

De altfel, expertiza a dovedit că unul 
din gloantele care au pătruns în trupul 
victimei provenise din pistolul găsit acasă 
la Eaton. 

După cum era însă de așteptat, apă- 
rarea a adus un martor care a declarat 
că lucrează la un club de noapte situat 
Ja 80 de mile de locul crimei şi a jurat 
că în noaptea respectivă Wilkins a fost 
la acel club „cam pe la ora la care s-a 
comis asasinatul ; cel puţin aşa presupune 
deşi nu s-a uitat la ceas“. Alibiul a fost 
socotit perfect şi Leroy Wilkins a părăsit 
victorios tribunalul în aplauzele tuturor 
celor prezenţi. 

— Dacă nu-l veţi pedepsi pe acest om 
— le spusese procurorul Flowers jurati- 
lor — sîngele păcatului lui va cădea asu- 
pra sufletului întregului district. Dacă 
nu-l veţi pedepsi, nu vă mai rămîne de- 
cît să puneţi sub lacăt tribunalul, să des- 
chideti închisorile şi să aruncaţi cheile. 

Nu l-au pedepsit. 

Alarmat de această nouă sfidare a ce- 
lor mai elementare principii de justiţie, 
pastorul Martin Luther King, laureatul 
de anul trecut al premiului Nobel pentru 
pace, a întrerupt un turneu de conferinţe 
prin Europa şi s-a înapoiat de urgenţă 
în Statele Unite. 

King şi-a făcut cunoscută intenţia de a 
se strădui să obţină ca cel puţin pe viitor, 
uciderea unor militanti pentru drepturile 
civile să fie considerată „crimă federală“, 
adică să fie scoasă de sub jurisdicţia sta- 
telor. 

Se crede că acesta va fi următorul 
obiectiv nr. 1 al luptei populaţiei de 
culoare. Sprijinindu-l, New York Times 
scrie într-un editorial: „Repetata batio- 
corire a justiţiei în Lowndess County şi 
în alte districte din sud face evidentă 
necesitatea unei legi federale in virtu- 
tea căreia să fie considerată crimă fede- 
rală orice atac şi orice ameninţare la 
adresa oricărei persoane dacă sînt deter- 
minate de motive rasiste. O asemenea lege 
ar permite stringerea și prezentarea de 
probe de către agenţi federali, punerea 

sub inculpare a vinovatului de către un 
procuror federal într-un tribunal federal 
şi alegerea juralilor dintr-o zonă mai largă 
decît poate oferi un oraş marcat de pre- 
judecăţi rasiste“. 

Privită din afara Statelor Unite, suc- 
cesiunea aceasta de pseudo-procese care 
certifică, unul după altul, impunitatea asa- 
sinilor rasisti pare de neînțeles. Greu de 
înţeles este şi sensul publicităţii neobiş- 
nuite care se face în aceste zile Ku Klux 
Klanului. De peste o săptămînă, toate 
ziarele îi rezervă un spaţiu important în 
prima pagină. Ocazia : anchetarea lui de 
către Comisia pentru cercetarea activități- 
lor antiamericane. Ea are totuşi un anumit 
sens: este o încercare de demistificare. 
Opinia publică americană este invitată in- 
direct să ia în deridere pe misterioşii ca- 
valeri ai glugilor şi bitelor, cu nomencla- 
tura lor ridicolă şi cu obiceiurile lor me- 
dievale. Cînd „marele vrăjitor imperial“. 
adică şeful suprem al acestei organizaţii 
teroriste, pe nume Robert Shelton invocă 
de 156 de ori al cincilea amendament al 
Constituţiei americane pentru a nu răs- 
punde la 156 de întrebări şi de 156 de ori 
spune „Respectiv (respectively) refuz să 
răspund“ în loc de ,,Cu respect (respect- 
fully) refuz să răspund“, el se autoprezintă 
ca un ignorant. Cînd Comisia de- 
monstrează că toți conducătorii Ku 
Klux Klan-ului sînt nişte  măsluitori 
de semnături şi nişte escroci care 
solicită de la membrii organizației 
donații pentru a le folosi apoi în cele 
mai personale şi meschin interesate 
scopuri, ei apar ca nişte şarlatani. Dar 
toate cele de mai sus ar avea o impor- 
tanti minoră dacă n-ar fi — şi aceasta în 
primul rînd — criminali dintre cei mai 
odioşi. Va pune în lumină Comisia acest 
aspect esenţial al problemei ? Rămîne de 
văzut. Pentru ea este o experienţă nouă 
acest contact cu o organizaţie de extremă 
dreapta. În trecut s-a ocupat nu cu de- 
mascarea unor asasini ci, după cum bine 
se ştie, cu persecutarea organizaţiilor şi 
personalităţilor cu vederi libere şi de 
stînga. 

Ku Klux Klan-ul este pus pentru prima 
oară sub reflector. Nu este însă de loc 
sigur că se va merge pînă la scoaterea 
lui în afara legii. După cum nu se ştie 
nici cît va dora pînă la adoptarea unei 
legi care să anuleze actuala impunitale 
de fapt a criminalilor rasisti. 


Felicia ANTIP 

La Aden, trupele engleze continuă să aresteze populaţia locală 


ki 


SANTO DOMINGO 


Din nou 
tulburari 


CI ika oraşului San- 
to Domingo de către trupele interameri- 
cane subliniază înrăutățirea situaţiei din 
Republica Dominicană. Agenţia Reuter 
transmitea marţi seara că autoritatea gu- 
vernului cedează în faţa valului de vio- 
lenti. Grupuri de extremă dreaptă au 
ocupat o serie de clădiri ministeriale. Care 
blindate şi efective ale trupelor nord-ame- 
ricane şi braziliene patrulează pe străzile 
capitalei, îndeosebi în sectorul ocupat cînd- 
va de constitutionalisti. Forte interameri- 
cane au ocupat imobilele ziarelor Patria 
(de stînga) şi La Nation (favorabil guver- 
nului Godoy). În felul acesta singurul ziar 
care continuă să apară este cotidianul de 
dreapta La Hoja. Străzile oraşului sînt 
ustii, nici o instituţie de stat nu mai 

ctioneazi, iar activitatea organizaţiilor 
comerciale ca şi a celorlalte întreprinderi 
a încetat. Întregul detaşament al poliţiei 
naţionale care păzea locuinţa lui Juan 
Bosch a fost arestat. Fostul preşedinte, 
afirmă unele agenţii de presă, ar fi pără- 
sit locuinţa şi s-ar afla în prezent într-o 
clădire la marginea orașului. Alte surse 
spun că el ar fi cerut azil politic la una 
din ambasadele latino-americane. 

Toate acestea sînt semne evidente ale 
unei noi crize care pare să compromită 
şansele de supravieţuire a soluţiei provi- 
zorii intervenite o dată cu instalarea gu- 
vernului Godoy la 31 august. Încă acum 
zece zile, observatorii subliniau dificul- 
tatea pe care o are guvernul provizoriu 
de a stăvili valul de anarhie care se 
dezvolta în capitala ţării, precum şi exis- 
tenţa unor serioase disensiuni între co- 
mandanţii armatei dominicane şi guvern. 

La originea actualei crize stă faptul că 
militarii lui Wessin y Wessin nu au ac- 
ceptat compromisul de la 31 august decît 
formal. De la Miami, unde este exilat 
pentru moment, generalul Wessin conti- 
nuă să instige făţiş reacţiunea dominicană 
în intenţia evidentă de a exploata o si- 
tuatie confuză şi din nou explozivă. Lu- 
nea trecută, oamenii de la San Isidro, 
sprijiniti de tancuri si artilerie, au intrat 
în sectorul ocupat de trupele constitutio- 
naliste încă de la începutul luptelor, şi au 
pus stipinire pe fortul Ozama. Această 

acţiune a provocat la Santo Domingo o 
indignare cu atît mai mare cu cit avea 
să se soldeze în aceeaşi noapte prin focuri 
de armă şi noi victime în rîndul civililor. 
Motivul invocat pentru a justifica ocu- 
parea bruscă a fortului Ozama se referea 
la incidentele înregistrate în ajun în for- 
tireati şi la necesitatea de a participa la 
dezarmarea civililor. Cercurile de dreapta 
acuzau guvernul că „tărăgănează“ dezar- 
marea civililor, amenintind cu o interven- 
tie deschisă. Ele au început să desfăşoare 
prin intermediul unui post de radio clan- 
destin o campanie de atacuri împotriva 
guvernului provizoriu şi a partidului 
„Mişcarea 14 iunie“ al fostului preşedinte 
Juan Bosch. 

Evenimentele s-au precipitat după pu- 
blicarea unor declaraţii. Preşedintele Gar- 
cia Godoy îi denuntase pe conducătorii 
postului de radio clandestin, acuzîndu-i 
de intenția „de a provoca agitatii“. La 
rîndul său, preşedintele Bosch ceruse să 
aibă loc convorbiri între liderii politici şi 
guvernul provizoriu. Agenţiile străine afir- 
mau chiar că Bosch s-a întîlnit cu lideri 
ai „Mişcării 14 iunie“ şi ai partidului so- 
cial-creştin, cu care a discutat situaţia 
gravă din oraş. 

În această situaţie încordată au inter- 
venit trupele interamericane. Un purtător 
de cuvînt al Departamentului de Stat a- 
firma că aceasta s-a făcut „la cererea gu- 
vernului dominican“. În capitala domini- 
cană continuă să circule zvonuri în legă- 
tură cu o apropiată demisie a guvernului 
provizoriu. În acelaşi timp, precizează 
agenţiile străine, Palatul Naţional, sediul 
guvernului provizoriu, este aproape pustiu, 
intrările lui fiind păzite de forţe inter- 
americane puternic înarmate, 

În orice caz, toate ştirile agenţiilor sub- 
liniază existența unei situaţii „extrem de 
confuze“, Partizanii colonelului Caamano, 
care consideră ocuparea fortului Ozama 
drept o declaraţie de război din partea 
oamenilor de la San Isidro, par a fi mai 
puţin dispuşi ca oricînd să predea ar- 
mele. La rîndul lor, cercurile militare con- 
sideră acest lucru mai mult ca oricînd 
drept revendicarea lor principală şi se 
pare că l-ar fi anunţat deja pe preşedin- 
tele Garcia Godoy că, în cazul în care 
el ezită să dea ordinele necesare, vor 
acționa ei înşişi. 

În aceste condiţii, afirmă observatorii, 
preşedintele Godoy se află în faţa unei 
dileme evidente. „Dacă cedează milita- 
rilor, scria ziarul Le Figaro, populaţia va 
dori să le reziste ; dacă nu cedează mili- 
tarilor, aceştia vor dori să-l măture“, 


Stefan CORNU 


Dinamica 
schimburilor 
internaţionale 


Î, cursul anului tre- 
cut comerțul mondial a făcut un impor- 
tant pas înainte : in raport cu 1963 schim- 
burile au sporit cu 12 la sută si s-au ridi- 
cat la aproximativ 169 miliarde dolari. 
Ritmul de dezvoltare e superior celui în- 
registrat în anul anterior (9 la sută) şi este 
de peste două ori mai mare în comparaţie 
cu cel al anilor 1961 si 1962 care a fost 
de 5 la sută. Acestea sînt primele cifre 


care rețin atenția la citirea raportului 
anual al GA.T.T., dat publicităţii la 
Geneva. 


Mercur... pe un drum bun 


Deşi în documentul elaborat de G.A.T.T. 
nu se ţine seama decît parţial de schim- 
burile comerciale ale statelor socialiste, 
analizindu-se în principal politica schim- 
burilor internaţionale a ţărilor care fac 
parte din această organizaţie, cifrele date 
publicităţii merită să fie reținute, în mă- 
sura în care reflectă situaţia generală a co- 
mertului mondial, 

Ritmul de creştere a schimburilor inter- 
naţionale în cursul anilor 1964 şi 1963 
— 12 şi 9 la sută — este asemănător celui 
din anii 1959 şi 1960, cînd s-a înregistrat 
o „relansare“ a comerțului mondial după 
declinul sensibil din 1958. 

Conform calculelor  G.A.T.T., volumul 
schimburilor internaţionale a crescut mai 
rapid decît volumul producţiei industriale 
a anilor 1963 şi 1964. Pentru ultimul din- 
tre aceşti ani, volumul schimburilor a cres- 
cut de două ori mai rapid decit volumul 
producţiei. 

Raportul afirmă că volumul exporturilor 
țărilor în curs de dezvoltare către statele 
industriale a crescut cu 6 la sută în 1963 
şi 1964, deci într-un ritm asemănător ce- 
lui din primii ani ai deceniului al cin- 
cilea. 

În acelaşi timp, valoarea exporturilor a 
sporit cu 9 la sută în aceşti doi ani dato- 
rită unei oarecari îmbunătăţiri a preţu- 
rilor unora dintre materiile prime exportate 
de ele. Raportul apreciază că pentru 
perioada 1958—1960, şi mai cu seamă 
1960—1962, din pricină că preţurile ma- 
teriilor prime înregistraseră scăderi sensi- 
bile, retetele obţinute de pe urma expor- 
turilor către statele industriale crescuseră 
într-un ritm anual extrem de slab : de or- 
dinul a 5 la sută în 1958—1960 şi mai 
puţin de 3 la sută în 1960—1962. Evo- 
luţia relativ mai favorabilă a încasărilor 
de pe urma exporturilor a permis statelor 
în curs de dezvoltare să-şi sporească im- 
porturile din statele industriale cu 5 la 
sută în 1963 şi cu 10 la sută în 1964. 

Deficitul comercial al tuturor statelor în 
curs de dezvoltare a urmat de-a lungul 
ultimilor ani o curbă destul de sinuoasă. Se 
afirmă că el a fost de 30 milioane dolari 
în 1963 — după ce în perioada 1957— 
1961 atinsese 1,5 miliarde dolari anual; 
în 1964, deficitul se cifra la 220 milioane 
dolari. În raport se spune că exporturile 
de produse manufacturate ale statelor în 
curs de dezvoltare au sporit într-un ritm 
superior celui de materii prime. Această 
tendinţă a fost deosebit de puternică 

în 1964, cînd livrările de produse manu- 
facturiere în statele industrializate a fost 
de 18%. 


De la 45 la 57 la sută 


După ce face aceste cîteva considera- 
iuni generale asupra dezvoltării comerțu- 
ui internaţional, raportul  G.A.T.T. se 
ocupă în cea de-a doua parte a sa de 
tendințele înregistrate în schimburile cu 
produsele de bază şi cu cele manufactu- 
riere. În 1963 valoarea exporturilor mon- 
diale, atît a materiilor prime cît şi cea 
a articolelor manufacturiere, a crescut 
cu 9 la sută. Expansiunea a continuat în 
acelaşi ritm în 1964 în ceea ce priveşte 
exporturile de materii prime (valoarea lor 
a fost de 71 miliarde dolari), în timp ce 
ritmul exporturilor de produse finite sau 
semifinite a sporit la 14 la sută (valoarea 
lor fiind de 95,7 miliarde dolari). De la 
un procent de 45 la sută, cît reprezen- 
tau produsele manufacturiere în ansamblul 
comerțului mondial al anului 1953, s-a 
ajuns la o pondere de 57 la sută în 1964. 

Un capitol al raportului G.A.T.T. se 
ocupă de evoluţia schimburilor în ceea ce 
priveşte materiile prime şi produsele ma- 
nufacturiere. 

Cu toate că exporturile de produse ma- 
nufacturiere din statele neindustrializate au 
avut tendința de creştere în cursul anului 
trecut, trebuie să subliniem că asemenea 
livrări nu reprezintă încă decît 7 la sută 
din importurile totale de produse manu- 
facturiere ale statelor industriale ; amintim 
totodată că nomenclatorul produselor ma- 
nufacturiere exportate de statele în curs 
de dezvoltare este extrem de restrins. 


Progres în schimburile 
Est-Vest 


Cea de-a treia si ultima parte a rapor- 
tului G.A.T.T. analizează schimburile efec- 
tuate între diferite grupe de state şi orga- 
nizatii economice. Comerţul dintre statele 
industriale a sporit cu 14 la sută față de 10 
la suti în anul precedent. Evoluţia a fost 
favorizată de o anumită sporire a produc- 
tiei în unele state — cum ar fi, de 
exemplu, Anglia, R.F.G., Belgia, Olanda, 
Luxemburg, statele scandinave, Statele 
Unite. 

Schimburile dintre Europa occidentală 
şi America de Nord au cunoscut un pro- 
gres. Ritmul de creştere al exporturilor 
către America este însă net inferior celui 
al exporturilor americane. 

Raportul G.A.T.T. acordă atenţie schim- 
burilor dintre Est şi Vest. Se semnalează 
faptul că statele recent eliberate cumpără 
din ce în ce mai multe produse din ţările 
socialiste. Al doilea factor amintit se re- 
feră la extinderea schimburilor dintre sta- 
tele capitaliste şi cele socialiste. Anul tre- 
cut exporturile statelor capitaliste au cres- 
cut cu 25 la sută, față de 6 la sută în 
1963, iar importurile lor din ţările socia- 
liste au sporit cu 11 la sută. În ambele 
sensuri volumul comerţului a fost de peste 
şapte miliarde dolari. 

În ce priveşte statele din Piaţa comună, 
raportul semnalează existența continuă a 
unor puternice deficite comerciale. În 


1963 a existat un deficit fără precedent 
(3,5 miliarde dolari), iar anul trecut el 
s-a menţinut la nivelul ridicat de 2,6 
miliarde dolari. 


Exporturile cresc, 
deficitele sporesc! 


În ultima parte a raportului G.A.T.T. 
se face o analiză a rezultatelor ob- 
ţinute de statele în curs de dezvol- 
tare din Asia de sud-est, Africa şi 
America Latină. Concluziile generale ne 
arată că cifrele totale privitoare la re- 
zultatele obţinute de ansamblul statelor 
pot crea un tablou fals cu privire la rea- 
lititi. Concluzia că exporturile statelor în 
curs de dezvoltare către statele industria- 
lizate au sporit, precum şi micşorarea defi- 
citului lor general în cursul anilor 1963 şi 
1964 nu corespunde realităţii decît pentru 
unele state. O analiză mai amănunţită a 
statisticilor ne arată o deosebire frapantă 
între ritmul sporirii exporturilor statelor 
producătoare de petrol, pe de o parte, şi 
cel al celorlalte state în curs de dezvol- 
tare. Dacă facem însă abstracție de exce- 
dentul comercial al statelor exportatoare 
de petrol, deficitul total al statelor în 
curs de dezvoltare este mult mai mare 
decît apare în statisticile generale în 
care se contopesc cifrele privitoare la toate 
statele, indiferent de produsele pe care 
le comercializează. Curba deficitului glo- 
bal al tuturor statelor aflate în curs de 
dezvoltare (dacă scădem comerțul pro- 
ducătorilor de petrol) se prezintă asttel : 
5420 milioane de dolari în 1962, 4130 
milioane dolari în 1963, 4870 milioane 
dolari în 1964. 

Analiza cifrelor statistice ne arată exis- 
tenta unor mari fluctuații în prețurile ob- 
ţinute de statele în curs de dezvoltare 
pentru materiile prime pe care le ex- 
porti. Aceste fluctuații determină mari 
salturi în veniturile obţinute de la un an 
la altul. Celălalt aspect se referă la pre- 
turile scăzute practicate pe pieţele mon- 
diale la diferite materii prime. Sporirea 
volumului produselor exportate nu este 
acompaniată de o creştere  corespun- 
zătoare a încasărilor. Raportul G.A.T.T. 
semnalează, printre altele, următorul 
fenomen : deşi în perioada 1954—1962 
volumul tuturor mărfurilor exportate 
de statele în curs de dezvoltare a sporit 
cu 50 la sută, valoarea mărfurilor a scăzut 
cu 11 la sută. 

Datele cuprinse în raportul G.A.T.T. 
arată că în anul 1964 s-au înregistrat pro- 
grese importante pe calea extinderii schim- 
burilor comerciale dintre state. În acelaşi 
timp sînt vizibile contradicţiile între pro- 
gresele înregistrate de unele state capita- 
liste şi cele ale statelor în curs de dez- 
voltare. 

Datele cuprinse în raportul G.A.T.T. ne 
atrag deci atenția nu numai asupra ele- 
mentelor pozitive amintite ci şi asupra ne- 
cesităţii luării unor măsuri pentru mai buna 
reglementare a schimburilor comerciale in- 
ternationale. 


E. CEDRU 


In apropiere de Sanhai, la Kao Khiao, a luat ființă o nouă întreprindere petrochi- 


mică pentru fabricarea de fire şi fibre sintetice din gaze naturale 


Un zgirie-nori la Paris 


La Paris, se va construi peste patru ani o 
clădire cu 50 de etaje care va atinge 180 m 
înălțime. 300000 metri pătrați deserviti de 
50 de ascensoare vor fi rezervati birourilor. 
În interiorul imobilului s-a mai prevăzut ame- 


najarea unui ansamblu comercial, a unei 
bănci, a unui oliciu poştal, a unor săli de 
conferințe, de cinema, de concert, si a unei 
piscine. Construcţia va necesita 25000 tone 
oțel, 100000 tone beton şi... 20 milioane 
franci, 


Premiul Cristofor Columb 


Premiul Cristofor Columb — un fel de 
Nobel pentru tehnica şi dezvoltarea comuni- 
catiilor — a fost acordat anul acesta italia- 
nului F. Aimone Jelmoni, profesor la Poli- 
tehnica din Milano si responsabil cu econo- 
mia transporturilor la Universitatea Sacro 
Cuore. Înalta distincţie i-a fost acordată pen- 
tru proiectarea vestitei Autostrăzi a: Soarelui 
(Neapole-Milano), precum şi pentru proiectele 
a două mari aeroporturi din apropierea orasu- 
lui Milano. Anul trecut, premiul Columb a 
încununat opera englezului Mervin Kelly, 
realizatorul primului cablu telefonic transa- 
tlantic submarin Scotia de nord — America, 
cu amplificatori subacvatici, 


Beatles în frunte 


Un institut britanic de anchetă publică a 
stabilit că în fruntea celebrităților din An- 
glia se află grupul de cintčreti Beatles. Din 
2000 de persoane adulte supuse sondajului, 
96 la sută au identificat cu exactitate foto- 
grafiile cintčretilor şi numai 83 la sută au 
recunoscut pe Alec Douglas-Home, fostul 


prim-ministru conservator. 


Fotbal duminica în Anglia 


Guvernul britanic a anulat recent una din 
legile tradiţionale, datind de secole, privi- 
toare la interdicția de a organiza manifes- 
taţii sportive duminica. Se știe că meciurile 
campionatului englez de fotbal se dispută 
simbăta. Începind cu sezonul viitor, ele vor 
avea loc duminica, ceea ce — in intenţia 
legiuitorilor — va permite sporirea încasă- 
rilor. De pe acum, cluburile de cricket au 
inceput să organizeze partide şi duminica. 
Deși in decizia guvernului nu este menlio- 
nat şi interdicția de a deschide case de 
bilete duminica, organizatorii sportivi vor 
găsi desigur mijloace de a eluda această re- 
gulă anacronică, vinzind de pildă biletele 
de intrare încă de simbătă | 

Probleme 
economice 

ale noilor state 
africane“ 


Toate acestea reprezintă în sine o imensă 

roblemă, în special. dacă se ține seama 
đa analfabetism şi de răspîndirea pe scară 
mare a bolilor (factori care tin in loc pro- 
ductivitatea), de lipsa de transporturi, lipsa 
de muncitori şi tehnicieni calificaţi, de 

ersoane cu experienţă în conducerea fa- 
ari ea Ceea ce face ca sarcina statelor 
africane să fie şi mai grea este opoziţia 
fățişă a marilor puteri imperialiste faţă 
de o asemenea revoluţie economică, şi ten- 
dinta lor de a folosi orice armă pe care o 
au la dispoziţie pentru a împiedica reali- 
zarea acestui scop. Puterile imperialiste se 
află într-o poziţie avantajată pentru a 
face acest lucru, întrucît ele deţineau uriaşe 
investiţii în noile state, atunci cînd acestea 
au obținut independenţa. Nu numai că 
aceste investiţii sînt considerabile, dar sec- 
toarele hotiritoare ale economiei — minele 
şi terenurile petroliere, băncile şi societă- 
tile de asigurări, fermele şi plantațiile, co- 
mertul, porturile şi transporturile maritime 
— se află, în multe state africane, în 
mîinile monopolurilor străine. Avînd în 
mina lor aceste întreprinderi şi resurse, fir- 
mele străine continuă să pompeze profituri 
uriaşe şi, prin controlul pe care îl exercită 
asupra comerțului, continuă să jefuiască 
Africa de milioane de lire sterline pe an 
prin sistemul schimbului neechivalent de 
mărfuri. 

Sub sistemul colonial, puterile imperia- 
liste au oprimat şi au jefuit în mod fățiș 
popoarele africane. Acum, cînd există 37 
de state africane independente, vechile si 
fštisele metode de jaf nu mai pot fi apli- 
cate cu aceeași uşurinţă : imperialismul s-a 
văzut obligat să adopte metode neocolonia- 
liste. Aceasta reprezintă o dovadă a slă- 
birii imperialismului : el nu mai poate con- 
tinua să guverneze în mod direct; dar 
faptul că metodele neocolonialiste pot fi 
folosite de către imperialisti, adeseori cu 
succes, dovedeşte că mişcările africane de 
eliberare naţională nu sînt întotdeauna su- 
ficient de puternice sau avansate din punct 
de vedere politic pentru a evita presiunile 
sau înşelăciunile neocolonialismului. 


„Argumente“ colonialiste 


Neocolonialismul foloseşte toate metode- 
le — militare, politice, ideologice şi eco- 
nomice — pentru a continua exploatarea 
popoarelor africane şi a resurselor lor şi 

entru a lega Africa de ţelurile imperia- 
fraula. Metodele economice practicate de 
neocolonialism în scopul de a continua je- 
fuirea Africii includ crearea de obstacole 
în calea industrializării, acordarea de îm- 


* Prima parte a acestui articol a fost publi- 
cată in numärul trecut al-revistei. 

Statele africane au în fața lor sarcina uriașă de a-și transforma 
din temelii economia, de a-și extinde și diversifica agricultura 


(producția sporită a unor recolte de export existente în unele ca- 
zuri, la care să se adauge dezvoltarea unor recolte de export supli- 
mentare si, în primul rînd, masiva dezvoltare a producției de ali- 
mente pentru consumul intern) și de a-și crea o industrie. Crearea 
acestei industrii nu înseamnă numai construirea de uzine pentru 
prelucrarea materiilor prime și crearea industriei ușoare (textile, 
articole de piele, mobilă, cărămizi, sticlă, mici obiecte de metal, 
articole de uz casnic etc.), ci și crearea bazelor industriei grele (si- 
derurgică, chimică, precum și a surselor de combustibil — electri- 
citate, gaz, petrol), astfel încît să poată lua ființă o industrie de 


construcții metalice, de construcții de mașini, de mașini-unelte și de 


utilaje. 


prumuturi cu dobinzi înrobitoare, acorda- 
rea de „ajutor“ în condiţii care împiedică 
dezvoltarea economiei naţionale şi favoriza- 
rea dezvoltării unor pături ale burgheziei 
indigene care — speră imperialiştii — se 
vor dovedi aliați complezenti ai lor. În- 
treaga strategie a neocolonialismului are 
la bază presupunerea că se va crea o a- 
lianţă între imperialişti şi păturile burghe- 
ziei birocrate si comerciale africane, care 
vor pune propriile lor interese şi privilegii 
înguste deasupra celor ale naţiunii şi ale 
sănătoasei sale dezvoltări economice. 

Din acest motiv, „consilierii“ fostelor 
puteri coloniale luptă pentru introducerea 
unor forme de proprietate agricolă, care să 
înlocuiască formele tradiţionale de proprie- 
tate comunală asupra pămîntului prin pro- 
prietatea capitalistă. Din aceleaşi motive 
fundamentale, firmele monopoliste care 
operează în Africa oferă participări şi 
posturi de conducere unui număr redus de 
africani. Pe lîngă aceasta, sînt folosite for- 
me directe de corupție şi mituire, cumpă- 
rarea pur şi simplu a acelor elemente slabe 
care au devenit obsedate de posibilitatea 
de îmbogăţire. 

Puterile imperialiste depun un mare efort 
pentru a împiedica Africa să se industria- 
lizeze. Astfel, proiectele occidentale de 
„ajutor“ şi majoritatea investiţiilor occiden- 
tale sînt îndreptate spre industriile extrac- 
tive, în special minereuri. În afară de fap- 
tul că nu pot fi obţinute cu uşurinţă, îm- 
prumuturile occidentale sînt acordate nu- 
mai cu dobinzi foarte mari; totodată pu- 
terile occidentale manifestă o serioasă re- 
zervă cînd e vorba să acorde împrumuturi 
pentru obiective ale unei industrializări 


Vedere de ansamblu a ba- 
rajului şi centralei hidro- 
electrice de la Okosombo, 
pe malul fluviului Volta 
(Ghana) intrată în funcfi- 
une la 1 septembrie 1965 


reale. In schimb, se acordă împrumuturi 
pentru dezvoltarea infrastructurii, în spe- 
cial a transporturilor şi comunicaţiilor, în- 
trucit prin aceasta monopolurile imperialiste 
pot să exploateze mai uşor bogăţiile Africii. 
Nu se acordă însă împrumuturi pentru con- 
struirea unor baze siderurgice sau a unor 
obiective hidro-electrice, aşa cum a dove- 
dit-o experienţa R.A.U. şi a Ghanei. De 
fapt, raportul Băncii Mondiale pe anii 
1946—1953 se ridică în mod fățiș împo- 
triva acordării de împrumuturi în vederea 
industrializării. 

În ultimii ani, imperialistii au lansat, 
prin diverşii lor „consilieri“ şi cu aju- 
torul rapoartelor întocmite de „experţi“. un 
masiv baraj de propagandă împotriva dez- 
voltării taduateiale în Africa. Astfel, Ken- 
neth Bradley încearcă să „argumenteze“ 
într-o publicaţie a guvernului britanie 
Britain's Purpose in Africa (H.M.S.0. 
1959) că economia Africii „trebuie să se 
bazeze întotdeauna pe o economie țără- 
nească“. De asemenea, T. R. Batten (în 
Problemele dezvoltării Africii) pretinde că 
„cea mai mare parte a Africii este cu to- 
tul nepotrivită pentru producția industrială 
pe scară mare“ şi că în consecinţă „agri- 
cultura trebuie să rămînă principala sursă 
de bogăţie“. 

Banca Internationala de reconstrucție şi 
dezvoltare, care a întocmit rapoarte de dez- 
voltare economică pentru o serie de teri- 
torii africane, trădează o îngrijorare per- 
manentă față de posibilitatea ca statele 
africane independente să ia asupra lor sar- 
cina de a-şi crea o industrie. Astfel, în 
studiul despre Tanganika întocmit de 
Banca Internaţională şi publicat în 1961, 


ća încearcă să descurajeze industrializarea 
gi să pună în schimb accentul pe agricul- 
tură. Studiul afirmă că „amploarea pieţei 
interne este limitată, iar dezvoltarea sa tre- 
buie să depindă în primul rînd de dezvol- 
tarea veniturilor agricole. Nu există nici 
necesitatea, nici posibilitatea absorbirii ra- 
pide a unui mare număr de muncitori şo- 
meri sau partial folosiți, prin dezvoltarea 
industrială” (pag. 233). Chiar cînd se ocupă 
de posibilitatea dezvoltării în Tanganika a 
manufacturilor locale pentru a înlocui ac- 
tualele importuri, studiul se concentrează 
asupra unor articole ca berea, tigaretele, 
zahărul, textilele si cimentul, avertizind că 
„trebuie în mod clar excluse maşinile si 
echipamentul de transport care reprezintă 
o cincime din totalul importurilor“. 


Primii pași în dezvoltarea economică 

In lupta lor împotriva neocolonialismului, 
un şir de state africane au si adoptat o 
serie de măsuri importante în direcţia cre- 
ării unei economii naţionale proprii. Mali, 
de pildă, care în trecut nu avea industrie, 
a păşit la crearea şi dezvoltarea unei in- 
dustrii de materiale de construcţii, alimen- 
tare, textile, precum si a producţiei de 
energie electrică. S-ar putea ca acestea să 
pară începuturi foarte modeste, dar pentru 
oricine cunoaşte acest teritoriu, aşa cum 
arăta el sub guvernarea colonială franceză, 
progresul este impresionant. Şi mai semni- 
ficativ este scopul clar exprimat de guver- 
nul din Mali de a adopta o cale necapita- 
listă şi de a construi o economie socialistă. 

Congo (Brazzaville) este un alt stat afri- 
can care a fost în măsură, în răstimp de 
numai doi ani de la răsturnarea regimului 
marionetă al lui Yolou, să pornească pe 
calea unei dezvoltări economice indepen- 
dente. El a înfiinţat o societate comercială 
naţională pentru comerţul exterior, un fond 
de investiţii agricole al statului şi o socie- 
tate de aviaţie, Air-Congo. Noul oficiu de 
stat Palm Plantation, organizat de curînd, 
a preluat conducerea unui număr de plan- 
taţii care au aparținut unor coloni francezi 
şi unor societăţi coloniale. În afară de a- 
ceasta se construiesc un număr de uzine 
de ulei de palmier, proprietatea statului. 
La Jacobe se construieşte o mare rafină- 
rie de zahăr, iar la Lutete o fabrică de ci- 
ment. Ca şi în Mali, aceste noi întreprin- 
deri sînt construite din iniţiativa statului 
şi cu fondurile statului. Ele vor întări în 
Congo (Brazzaville) sectorul de stat al eco- 
nomiei care va include si întreprinderile 
de transport, uzinele electrice şi staţiile de 
aprovizionare ; toate acestea urmează să 
devină proprietatea statului, conform ho- 
tărîrii congresului inaugural al Mişcării 
Revolutionare Naţionale (partidul de gu- 
vernimint) adoptată in vara anului 1964. 

In Ghana, Guineea, Algeria, R.A.U. si in 
Tanzania au fost adoptate o serie de mă- 
suri similare pentru a slăbi sau a înlătura 
controlul imperialismului, pentru a înfrînge 
comploturile şi conspiraţiile neocolonialis- 
mului, pentru a dezrădăcina marile mono- 
poluri străine şi pentru a începe construirea 
unei noi economii de natură să îmbunătă- 
țească nivelul de trai al poporului si să 
consolideze suveranitatea naţională. 


Direcţii convergente 


Nu este posibil ca într-un singur articol 
să ne ocupăm pe larg de toate schimbările 
care au avut loc în aceste state; dar, în 
ultimii cinci ani, s-au realizat suficiente 
lucruri pentru a ne da posibilitatea să tra- 
gem unele concluzii generale. Deşi fiecare 


——— ———— 


stat a dobindit independenţa într-un mod 
diferit, în condiţii diferite, deşi posedă tra- 
ditii, instituţii şi obiceiuri diferite, şi deşi 
dispune de resurse diferite, ca şi de diferite 
niveluri de dezvoltare industrială şi stadii 
de conştiinţă şi organizare politică, se pot 
totuşi discerne, în progresele realizate de 
un şir de state din Africa, unele legi gene- 
rale ale dezvoltării lor de la o economie 
colonială la o economie independentă. 

Aceste legi includ: diversificarea pro- 
ducţiei ; reforma agrară, cu dezvoltarea 
puternică a unor noi ramuri ale agricul- 
turii, creşterea masivă a producţiei de ali- 
mente, folosirea metodelor agricole stiin- 
tifice, încurajarea cooperaţiei şi înființarea 
fermelor de stat ; naţionalizarea monopolu- 
rilor străine şi a domeniilor agricole stră- 
ine ; industrializarea, crearea întreprinderi- 
lor industriale de stat şi planificarea eco- 
nomică ; controlul asupra comerţului exte- 
rior ; înființarea de cooperative şi maga- 
zine de stat şi a unui aparat de distribuire; 
crearea unui sistem bancar şi a unei mo- 
nede independente ; formarea de tehni- 
cieni şi muncitori specializaţi ; îmbunătă- 
tirea situaţiei sănătăţii şi a învățămîntului 
general ; lichidarea monopolului asupra co- 
mertului deţinut de fosta putere colonială, 
creîndu-se astfel posibilitatea dezvoltării 
unor relaţii comerciale reciproc avantajoase 
cu ţările socialiste. 

Însemnătatea relaţiilor economice cu tă- 
rile socialiste constă în aceea că asemenea 
legături sprijină în mod direct dezvoltarea 
unor economii independente, prin furniza- 
rea de fonduri (cu dobinzi scăzute sau no- 
minale) pentru întreprinderile de stat in- 
clusiv pentru construirea industriei de 
bază. O importanţă deosebită, între alte 
forme de asistenţă acordate de ţările so- 
cialiste, prezintă instruirea de tehnicieni şi 
muncitori calificaţi, precum şi executarea 
de cercetări geologice. 

Existenţa unei puternice lumi socialiste 
marchează desființarea monopolului deţinut 
de imperialişti asupra comerțului, împru- 
muturilor, aprovizionării cu maşini şi ma- 
şini-unelte, ca şi asupra pregătirii de teh- 
nicieni şi muncitori calificați pentru in- 
dustria modernă. Acest lucru ușurează 
mult lupta noilor state africane împotriva 
neocolonialismului, le ajută să iasă din or- 
bita economică a imperialismului. 

Din cele 37 de state africane indepen- 
dente, se poate spune că numai un număr 
relativ restrîns a pornit, într-o măsură mai 
mare sau mai mică, pe calea necapitalistă. 
Chiar şi în aceste state, aşa cum arată ex- 
perienta, se pot produce infringeri si eşecuri 
temporare, înainte ca imperialismul să fie 
complet smuls din rădăcini. Este neîndo- 
ielnic că existenţa încă a unui număr mare 
de state africane, dintre care multe dispun 
de resurse slabe şi o populaţie redusă, 
ușurează imperialistilor posibilitatea de a-şi 
menţine influența în aceste regiuni. 


O luptă care continuă 


Ultimele 12 luni, de la atacul imperialist 
împotriva oraşului Stanleyville în noiembrie 
anul trecut, au marcat o nouă intensificare 
a acţiunilor agresive ale imperialismului în 
Africa. Departe de a se fi împăcat cu gin- 
dul că 37 de state africane au obţinut in- 
dependenţa politică şi că într-o serie din 
acestea se înregistrează progrese pe 
calea cîştigării independenţei economice, 
puterile imperialiste luptă pe toate căile 
pentru a opri în loc mersul înainte al re- 
volutiei africane si a întoarce roata istoriei. 


Tm 


La Dovala (Camerun), viitori tehnicieni în- 
vati mînuirea aparatajului modern 


În unele state au fost înscenate comploturi 
colonialiste ; activităţi de subminare în rin- 
durile O.U.A. pentru a slăbi unitatea afri- 
cană. 

Împotriva mișcării de eliberare naţională, 
cercurile imperialiste folosesc mijloace mi- 
litare, politice, ideologice şi economice. 
Sînt folosite la maximum poziţiile puternice 
pe care imperialismul le mai deţine în 
Atrica. Un punct central al strategiei pu- 
terilor occidentale îl constituie obiectivul 
lor de a menţine jumătatea de sud a Afri- 
cii ca un bastion sub dominaţia albă. In 
această regiune, care include Republica 
Sud-Africană, teritoriile Swaziland, Basuto- 
land, Bechuanaland, Africa de Sud-Vest, 
Rhodesia de sud, Angola şi Mozambic, se 
află cele mai masive investiţii occidentale, 
în special în zona bogată în minereuri. Pe 
baza celor patru milioane coloni albi care 
locuiesc în această regiune şi cu sprijinul 
economic, diplomatic şi militar al puterilor 
NA.T.O., se încearcă să se împiedice sfir- 
şitul colonialismului în Africa de sud şi, 
în acelaşi timp, să se folosească această re- 
giune ca o trambulină pentru a combate 
progresul statelor independente. În acest 
complot, un rol important a fost atribuit 
regimului marionetă din Congo (Leopold- 
ville) care, de pe acum, este folosit ca o 
bază pentru conspirații şi operaţiuni mili- 
tare împotriva statelor vecine. 

Ultimii trei ani au văzut bătălii indir- 
jite în Africa. Popoarele africane îşi făurese 
viitorul în mijlocul unor uriaşe probleme 
politice, sociale şi economice şi trebuind să 
facă față unor permanente hărțuiri din 
partea puterilor imperialiste. În unele state 
s-au produs o serie de eşecuri, iar în altele 
pot fi înregistrate doar mici progrese. Dar 
popoarele africane au învăţat mult din a- 
ceste experiențe şi statele mai avansate au 
fost în măsură să continue transformarea 
cconomiilor lor si să dea lovituri grele 
neocolonialismului. Caracterul inamicului 
neocolonialist este acum cunoscut în mod 
clar şi, cu toate dificultăţile pe care le 
vor mai înfrunta, popoarele africane își 
continuă lupta pentru independenţa eco- 
nomică şi pentru desăvîrşirea eliberării lor 
naţionale. 


Jack WODDIS 


Londra, octombrie 1965 

Vedere generală a Vienei. În primul plan —  Burgiheater 


S-ar părea, dacă te indrepti spre Viena 
primăvara, vara sau toamna, şi ai 
în fața ochilor Dunărea lunecînd do- 
mol, într-o linişte de înfiorată eternitate, 
s-ar părea că în asemenea anotimpuri te 
cuprinde melancolia infinitului egal cu sine 
însuşi şi auzi un suspin, suspinul sfişietor 
al sonatei Clar de lună de Beethoven. 

Iar dacă ajungi cu trenul la Viena iarna 
— cînd te împresoară parcă frigul, ceața 
sau umezeala — gara, cu explozia ei de 
lumină tignind parcă din sticlă şi beton cu 
o eleganţă plină de simplicitate, e ca o 
primă gazdă ospitalieră întîmpinîndu-te cu 
o afecţiune nedisimulată. Apoi, în primul 
contact cu străzile Vienei, ghirlandele de 
becuri multicolore îți oferă spectacolul 
unui uriaş pom de iarnă, unui vesel şi 
poznaş joc de copii, sfişiind ostilitatea 
nopţii. 


Arhitectura Vienei, cu palatele ei fas- 
tuoase, Schönbrunn, Hofburg sau Belve- 
dere, încărcate de istorie şi frumuseţe, 
reprezintă o componentă dominantă a cita- 
delei de pe Dunăre. Orgoliul şi severita- 
tea clădirilor, luxul şi strălucirea interioa- 
relor unde s-au perindat atitia împărați ai 
Austriei sau regi ai Europei, tot ceea ce 
reprezintă sigiliul unei aristocrații obişnuită 
să-şi etaleze bogăţia şi puterea, nu înlătură 
curgerea intimă a victii cotidiene. 

Există un cuvînt foarte des folosit pentru 
a caracteriza ambianța vieneză : gemütlich- 
keit. Cuvîntul e aproape intraductibil. El 
poate însemna bucuria de a trăi manifes- 
tată discret sau mai gălăgios într-un kel- 
ler din Kirtnerstrasse sau din Griinzingul 
plin de viti de vie, unde îşi căutau re- 
fugiul un Beethoven sau un Mozart, el 
poate reprezenta o plimbare fără țintă pre- 
cisă înăuntrul şi în jurul Ringului — inel 
de străzi circulare, — sau o raită prin ve- 
selul Prater şi planturoasa, fremătătoarea 
pădure vieneză. 

Gemiitlichkeit-ul are însă o semnificaţie 
mai largă. Am avut prilejul, cu ocazia vi- 
zitei unei delegaţii de ziarişti români invi- 
tati în Austria de Cancelariatul Federal, 
să ascult la celebra Operă din Viena reîn- 
viată din cenuşă, mai splendidă ca altădată, 
Răpirea din Serai. Orchestra, compusă din 

instrumentiști a căror vocaţie se transmite 
de multe ori din tată în fiu, orchestra con- 
dusă altădată de bagheta unui Mozart, 
Haydn sau Mahler funcţiona ca un ceasor- 
nic perfect. Există o pasiune a talentului, 
convertită în studiere temeinică şi serioasă, 
care a făcut ca tradiţia să nu rămînă un 
vestigiu al trecutului, Austria fiind şi astăzi 
o mare putere muzicală. Corul de copii al 
capelei din Hofburg, care se reînnoieşte 
mereu şi care cu o desăvîrşită religiozitate 
în pregătire tinde către perfecțiune, sau 
măiestria unui Schneiderhan recunoscut ca 
o stea de primă mărime pe plan mondial 
sînt semne ale unei arte a prezentului, în 
care nu simţi efortul, migala unei munci 
tenace, uneori chinuitoare, pentru că mu- 
zica este transmisă cu plăcere, gemiitlich- 
keit, oficiată ca un cult. 


Acelaşi lucru se poate observa şi în tea- 
tru. La Burgtheater se juca John Gabriel 
Borkman de Ibsen. Paula Vessely, în ciuda 
anilor, este încă frumoasă, de o frumuseţe 
rasată, fină, umplind scena cu prezenta ei. 
Replicile, rostite cu o dictie impecabilă, 
sunau ca o muzică meditativă, gravă, 
erau învăluite de o tristețe fără nume, 
uşor mascată de un surîs imperceptibil, 
pentru a căpăta accente de răscolitor pa- 

tetism omenesc în scena morţii, jucată 
împreună cu marele actor Balser. Şi mai 
ales tăcerile ei — tăceri care durau minute 
şi minute in şir — exprimind o dramatică 
frămîntare lăuntrică, cu o forţă mai mare 
decît cuvintele, o dezvăluiau pe marea ac- 
trita, desăvîrşită stăpînă pe cea mai mică 
nuanţă mimică, amintind de ilustra şi re- 
gretata Lucia Sturdza Bulandra, f 
Secretul unei asemenea pregătiri l-am 
utut afla la Institutul Reinhardt, unde se 
ormează viitoarele cadre de actori. Gestul 
armonios care va fi sesizat mai tîrziu pe 
scenă presupune nenumărate şi uneori is- 
tovitoare ore de dans şi gimnastică în in- 
stitut ; frazarea clară o cîştigă viitorul ac- 
tor prin asidue lecții gi exerciții de dicție, 
de vocalizare, de canto. Trecînd prin sălile 
de curs, unde se simte prezentă umbra 
ilustră a marelui Reinhardt, am avut oca- 
zia să vedem la parter un mic balet im- 
rovizat de o clasă de actorie, în timp ce 
a etaj, acompaniat la pian de profesor, un 
student cînta, cu pasiune şi chiar price- 
perea unui viitor tenor, o melodie de Schu- 
bert. Directorul institutului, prof. dr. Hel- 
muth Schwartz, ne-a explicat că această 
pregătire este însoțită de obligativitatea de 
a studia o limbă străină, engleza de pildă, 


ceea ce le-a îngăduit studenţilor să prezinte 
scene din My Fair Lady. 

Tendinţa de a trimite pe scenă un artist 
complet este o tradiţie adînc încetăţenită 
la Institutul Max Reinhardt care a atras 
numeroşi tineri din alte ţări, doritori a 
deveni regizori sau actori (între alte nume 
ilustre pe care le-a dat această şcoală este 
amintit, figurind la loc de cinste, şi marele 
actor român Mihai Popescu). Tradiţia nu 
înseamnă scleroză în gîndire, nici lipsă de 
permeabilitate la diverse curente înnoitoare 
ale teatrului contemporan. Ne-au demons- 
trat-o tinerii indrizneti de la Atelier-Thea- 
ter care, într-o sală mică avînd doar cîteva 
zeci de locuri, îndeplinindu-şi mai întîi 
funcţia de garderobieri, casieri, plasatori, 
se dăruiesc apoi cu frenezie scenei într-o 
concepţie modernă de joc. 

Sunet, culoare, spectacol, artă decora- 
tivă, arhitectură gotică sau barocă, în toate 
se regăseşte cîte ceva din farmecul acelui, 
foarte greu de definit, gemiitlichkeit. 


Salzburgul e unul din cele mai frumoase 
oraşe ale Europei. Care e secretul fasci- 
natiei neobişnuite pe care o exercită asu- 
pra vizitatorului ? Poate că aşezarea sa 
între dealuri, coline şi munți, străbătute de 
o apă ce se desfăşoară larg, tăind în două 
oraşul; poate că straturile de arhitectură 
atît de diferite aştemute de-a lungul a 
sute de ani de civilizaţie, ca o geologie 
armonioasă în contrastele sale; poate că 
străzile şi ulicioarele atît de pitoreşti, ca 
ale oraşelor italieneşti, urcînd spre stînci 
drepte, tăiate parcă dreptunghiular cu ri- 
gla, cu casele povirnite ametitor pe margi- 
nea prăpastiei şi cu oamenii apărînd ca 
nişte puncte minuscule suspendate sus spre 
cer ; poate că sunetul de clopote, cople- 
şind cu melodia lor gravă, ca un memento 
mori, liniştea solemnă, divină, a împrejuri- 
milor ; pc că ghirlandele de vile, în- 
conjurind ca un semicerc peisajul alpin al 
orașului, poate că sentimentul pe care ţi-l 
dă un oraş unde piatra înseamnă istorie, 
peticul de cer înseamnă fugă spre înăl- 
timi, geometria înseamnă destindere şi 
po de viaţă, catedrala sau sala de 2000 
ocuri a celebrului Festival muzical în- 
seamnă desfătare artistică. 


Delegaţia de ziarişti români s-a bucurat 
de o caldă ospitalitate din partea dr. Fritz 
Meznik, şeful departamentului de presă din 
Cancelariatul Federal al Austriei. Ni s-a 
oferit prilejul să fim primiţi de vice-cance- 
larul Austriei, dr. Bruno Pittermann, care, 
într-o convorbire foarte pritenească, ne-a 
împărtăşit opiniile sale favorabile despre 
dezvoltarea relaţiilor  româno-austriece. 
Vice-cancelarul a avut cuvinte de pre- 
ţuire pentru primirea călduroasă care i 
s-a rezervat în tara noastră, despre reali- 
zările remarcabile pe plan economic, des- 
pre frumuseţea României. Dr. Bruno Pit- 
termann a apreciat că ţara noastră oferă 
mari satisfacţii turistice vizitatorilor din 
orice colț al Europei şi ne-a împărtăşit 
dorința de a se populariza cît mai larg in 
Austria realităţile româneşti, modul de 
viaţa şi ospitalitatea poporului nostru, 
condiţiile avantajoase oferite turiştilor 
străini. 

Intilnirea cordială cu un reprezentant de 
frunte al guvernului austriac ne-a întărit 
convingerea că există toate condiţiile ca în- 
tre poporul român şi poporul austriac să 
se întărească relaţiile economice şi cultu- 
rale, în spiritul coexistentei paşnice între 
state. 


lon MIHĂILEANU 


Kurzii 
continuă 
lupta 


Nu există pe pămînt nici un loc care să 
semene cu Kurdistanul irakian. El cuprinde cele 
mai fantastice peisaje de munte situate între 
Elveţia şi Tibet — dar nici un turist nu le vi- 
zitează. Pe lingă bogatele terenuri petrolifere 
de la Kirkuk, posedă nebănuite avutii petroli- 
fere și minerale pe care nimeni nu a început 
încă să le exploateze. Conţine comori arheolo- 
gice care datează încă de la originile civilizaţiei 
umane, dar nici un arheolog nu se duce acolo. 

De ce? Pentru că de patru ani kurzii, sub 
conducerea lui Mullah Mustafa Barzani, duc un 
război civil împotriva guvernului Irakului. 

M-am reintors recent dintr-o vizită îndelun- 
gată prin Kurdistanul irakian. Invitatia nu a pro- 
venit din partea guvernului de la Bagdad, care 
susține că răscoala nu ar exista, ci chiar de la 
răsculații înşişi. Kurzii din Irak, care numără 
aproximativ 2 milioane de oameni, constituie pu- 
tin sub o treime din populaţia ţării si în prezent 
controlează întregul ţinut muntos din nord, unde 
Irakul se mărgineşte cu regiunile kurde ale Ira- 
nului, Turciei, Siriei și Azerbaidjanului sovietic. 

Am intrat în Irak și l-am părăsit fără să mi 
se fi pus vreo viză pe pașaport. Au fost nece- 
sare doar patru săptămini de persuasiune şi un 
marș de noapte de 14 ore în secret prin noroi 
și ploaie, pină la Penjwin, un mic oraş din 
apropierea frontierei iraniene, care servește drept 
cartier general pentru una din cele trei divizii 
ale armatei răsculaților, 

Mi s-a spus că această divizie, divizia a III-a, 
se află pe poziţii mai înaintate decit cele- 
lalte. Operind pe un front larg care se 
întinde spre sud-est de Kirkuk de-a lungul ex- 
tremităților sudice ale munţilor Zagros din 
Kurdistan, ea a fost cel mai mult în luptă după 
ruperea acordului de încetare a focului de anul 
trecut. Aziz Akrawi, comandantul de divizie, 
este foarte diferit de ceea ce te-ai aştepta să 
fie un „comandant rebel“, Ferm dar politicos, el 
pare generalul ideal pentru o armată modernă 
mai curind decit pentru o forță de răsculați 
prost echipați. 

Deosebit de impresionant este moralul ridicat 
al răsculaților. Soldaţii kurzi se autointitulează 
cu mindrie „Pesh Mergas”, adică „cei ce vor 
să moară pentru o cauză”. Ei trăiesc cu piine 
nedospită, orez, ceai şi iaurt. 

In cele şase săptămîni petrecute alături de 
aceşti „Pesh Mergas“, nu am auzit pe nici unul 
care să exprime vreo nemulţumire. Fiecare om 
este voluntar si de curind recrutările au fost 
suspendate din cauza lipsei de echipament și a 
dificultăților de aprovizionare. 

Kurzii au comun cu arabii numai religia isla- 
mică si anumite instituţii sociale a căror sem- 
nificatie este tot mai neînsemnată. 

Pe lingă spiritul de luptă al kurzilor, cel mai 
mare atu militar al lor este situaţia geografică. 
Ei se află în largul lor în munţii abrupți, iar 
întăriturile lor sint aproape de necucerit. Guver- 
nul Irakului are de ales între trei posibilităţi: 
să negocieze o pace, să se resemneze cu faptul 
că guvernul central nu deține controlul asupra 
unei treimi din țară, sau să încerce să înainteze 
în Kurdistan. După patru ani de eforturi zadar- 
nice, el continuă încă să încerce cea din urmă 
alternativă, dar nu ajung la nici un rezultat. 

Armatele irakiene pot să ocupe și să men- 
țină cu ușurință ţinuturile de cîmpie, întrucit 
kurzii nu pot opune nimic acestor detașamente 
care dispun de tancuri, artilerie şi aviaţie. Dar 
ținuturile de cimpie reprezintă o foarte mică 
parte din Kurdistan. 

Trupele irakiene au plătit scump în vieţi ome- 
neşti şi echipament menţinerea celor citeva pos- 
turi ce pot fi apărate împotriva incursiunilor de 
noapte ale partizanilor. În citeva regiuni ira- 
kienii se pot aproviziona numai sub escorta 
tancurilor. Ei pierd sute de oameni în încercările 
de a inainta cîțiva metri în munţi, iar apot 
sint nevoiţi să se retragă. Bombardierele lor 

La un post de observaţie 


atacă zilnic satele kurde cu colibe din lut, în 
timp ce ,,Pesh Mergas” le pindesc, in „afara ori- 
cărui pericol, din pivnițe sau de pe vîrful mun- 
ților. Artileria bombardează munții în mod săl- 
batic zi si noapte, de obicei fără să aibă măcar 
o tinta precisă. Cu răbdare, kurzii recuperează 
obuzele neexplodate, le demontează şi din pra- 
ful de pușcă își fac grenade. 

Deși terenurile petrolifere din Kirkuk se află 
situate in marginea de sud a Kurdistanului, ve- 
niturile lor sint incasate de guvernul din Bag- 
dad. Kurzii sint nemulțumiți de acest lucru. La 
un moment dat, conducătorul lor Mustafa Bar- 
zani a cerut doar 10 la sută din redeventele pe- 
trolifere pentru Kurdistan drept o condiţie de 
încheiere a păcii. Acum el mi-a spus însă că 
o treime din redeventele petrolifere ar fi partea 
echitabilă ce s-ar cuveni kurzilor. 

Există, după părerea mea, motive plauzibile 
să ne așteptăm la o presiune armată exercitată 
de kurzi asupra Kirkuk-ului, dacă luptele vor 
continua. 

Am pornit împreună cu comandantul de divizie 
Akrawi și cu un detașament puternic inarmat 
de „Pesh Mergas“ spre periculoasele cimpii de- 
ținute de trupele guvernamentale la nord-est 
de Kirkuk, într-o noapte, pentru a face o recu- 
noastere pe terenurile petrolifere. Ne-am ghe- 
muit pe o mică ridicătură la o foarte mică dis- 
tanță de staţia de pompare, in timp ce Akrawi 
trasa pe pămînt planuri conversind in șoaptă cu 
ofițerii săi subalterni. 

După ce am părăsit frontul din sud, m-am 
deplasat spre nord, spre a-l întilni pe Mullah 
Mustafa Barzani. 

E! trăiește în perpetuă mișcare, petrecindu-si 
zilele in aer liber cind timpul e frumos, dor- 
mind în alt sat în fiecare noapte, sau dormind 
ziua deoarece deseori rămine treaz cea mai 
mare parte a nopții. Pentru a ajunge la el a 
trebuit să trec printr-o serie de bariere repre- 
zentate de gărzile sale instruite cu grijă, bariere 
văzute şi nevăzute. Am stat ore intregi dormi- 
tind sau mincind în spatele unui bolovan uriaş 
mai înainte de a mi se fi spus pe neașteptate 
că Barzani s-a aflat in tot acest timp de cea- 
Jalti parte a bolovanului și că acum este gata 
să mă primească. 

Este un bărbat neobișnuit de voinic pentru un 
kurd. Fata sa este puternic brăzdată și bronzată ; 
ea exprimă încordarea a 64 de ani grei de viață. 
Barzani se bucură de un respect uriaş din partea 
marii majorități a kurzilor. 

Hotăririle Adunării legislative kurde recent 
formată si a Comitetului său central sint supuse 
aprobării lui Barzani, dar el pare că preferă să 
se concentreze asupra războiului şi să fie liber 
de orice răspundere privitoare la treburile admi- 
nistrative, incredintind aceste probleme Adunării 
si unui grup restrins de tineri intelectuali care 
îi servesc drept consilieri. El declară că doreşte 
să servească doar atita timp cit va fi nevoie 
de dinsul, iar apoi se va retrage. 


William CARTER 


(Din Sunday Times, Londra) 

PREMIILE 
NOBEL 
1965 


pentru 
pace 


Premiul Nobel pentru pace pe anul 1965 
a fost decernat U.N.I.CE.F. (Fondul 
O.N.U. pentru copii). - Este încununarea 
binemeritată a eforturilor umanitare depuse 
în întreaga lume de această organizaţie a 
cărei activitate constă în special în ajuto- 
rarea copiilor din medii sărace. U.N.I.C.E.F. 
acţionează atît pe plan medical cit şi pe 
planul învăţămîntului, şi în special al în- 
vitimintului sanitar. Cea mai mare parte 
a activităţii ei se exercită în folosul co- 
pilor din ţările în curs de dezvoltare. 

U Thant, secretarul general al O.N.U, 
a omagiat în termenii următori organizaţia 
laureată : „U.N.LC.E.F. a dobindit repu- 
tatia de a fi una din instituţiile cele mai 
meritorii ale O.N.U., bucurîndu-se de un 
sprijin universal. Am aflat cu cea mai vie 
satisfacţie că i-a fost atribuit premiul 
Nobel pentru pace pe anul 1965“. 

În momentul de față, U.NLCEF. a- 
plică 571 programe in 118 ţări din lume ; 
sînt proiecte foarte variate care merg de 
la lupta împotriva paludismului şi traho- 
mei la construirea de centre ale mamei 
şi copilului, la campanii pentru predarea 
noţiunilor de igienă, la conferinţe despre 
nutriţie. 

Înfiinţată în decembrie 1946, la începu- 
tul existenţei O.N.U., pentru a acorda ur- 
gent ajutoare în alimente şi medicamente 
copiilor şi tinerelor mame din țările dis- 
truse de război, U.N.LC.E.F. şi-a menţi- 
nut elanul si după aceşti primi ani de- 
venind un organism de solidaritate şi de 
colaborare internaţională. 

Eforturile U.N.I.CE.F., recunoscute în 
lumea întreagă, s-au concentrat in spe- 
cial asupra luptei împotriva bolilor gene- 
ralizate şi au dus printre altele la eradi- 
carea aproape totală a bolii de ochi 
„pian“, foarte răspîndită în țările tropi- 
cale. 

Spre deosebire de alte organisme spe- 
cializate ale O.N.U., U.N.LC.E.F. nu pri- 
meşte nici o subvenție din partea acestei 
organizaţii, ci se întreţine din contribuţii 
voluntare fie ale guvernelor, fie ale per- 
soanelor particulare. 

UNLCE.F. este a noua instituţie că- 
reia Comitetul pentru premiul Nobel al 
Stortingului (parlamentului) norvegian îi 
atribuie această distincţie. 

în 1904, premiul pentru pace a fost 
decernat Institutului de drept internatio- 
nal, în 1910, Biroului internaţional per- 
manent al păcii (Berna), în 1917, Comite- 
tului internaţional al Crucii Roşii, în 
1938, Oficiului internaţional Nansen pen- 
tru refugiaţi (Geneva), în 1947, în co- 
mun, Organizatiilor de quakeri „Friends 
Service Council“ (Londra) şi „American 
Friends Service Commitee“ (Washington), 
în 1954, Înaltului comisariat al O.N.U. 
pentru refugiaţi (Geneva), iar în 1963, în 
comun, Comitetului internaţional al Cru- 
cii Roşii (pentru a doua oară) şi Ligii 
societăților internaţionale de Cruce Roşie. 

Premiul, reprezentînd aproximativ 
56000 de dolari şi o medalie de aur, 
va fi inminat în mod solemn organizaţiei 
laureate la 10 decembrie la Universitatea 
din Oslo. 10 decembrie este aniversarea 
naşterii lui Alfred Nobel, şi în acelaşi 
timp Ziua drepturilor omului. 


Jean MARTIN 


corespondent al agenției France Presse 
Oslo, 26 octombrie 


fizică 
> h e » 

s mie 

Ca şi în domeniul medicinii, premiile 
Nobel acordate în acest an pentru fizică 
şi chimie disting pe autorii unor cercetări 
remarcabile în domeniul structurii mate- 
riei. 

Cei trei laureați, care vor împărți între 
ei premiul Nobel pentru fizică din acest 
an, sînt profesorul japonez Sinitiro Tomo- 


naga şi profesorii americani Julian S. 
Schwinger şi Richard P. Feyman. Premiul 


Profesorul Sinitiro Tomonaga, al doilea 
fizician japonez laureat al premiului No- 
bel şi conducătorul unui puternic colec- 
tiv de cercetători în domeniul fizicii teo- 
retice de la Universitatea din Tokio, este 
astăzi în vîrstă de 59 de ani. El a fost 
elevul şi colegul altor doi fizicieni contem- 
porani iluştri, ambii distinsi cu premiul 
Nobel, savantul german Werner Heisen- 
berg şi savantul japonez Hideki Yukawa. 

Ceilalți doi laureați, profesorii J. Schwin- 
ger şi R. Feyman, sînt născuți la 
New York în anul 1918. Primul dintre 
ei lucrează începînd din anul 1945 la Uni- 
versitatea Harvard, şi a fost distins cu 
medalia „Albert Einstein“ pentru fizică. 
Al doilea, R. Feyman, a lucrat, începînd 
din timpul războiului, în principalele cen- 
tre de cercetări nucleare din S.U.A., iar 
din anul 1951 s-a stabilit la Institutul 
tehnologic al Californiei, din Pasadena, 

Cu toate că lucrările lui S. Tomonaga 
au fost publicate în limba japoneză încă 
în anul 1943, ele au devenit cunoscute 
ştiinţei mondiale de-abia în 1946, fiind 
continuate, cu doi ani mai tîrziu, de J. 
Schwinger şi apoi de R. Feyman. Este 
interesant că deşi savanții americani nu 
au colaborat niciodată direct cu prof. S. 
Tomonaga, folosind adeseori mijloace di- 
ferite de calcul, ei au reuşit să ajungă la 
rezultate teoretice aproape identice. De 
altfel, profesorul Rudberg, secretarul Aca- 
demiei de ştiinţe a Suediei, a spus urmă- 
toarele despre contribuția  laureaţilor : 
„Profesorul Tomonaga a trasat programul 
de lucru pe care apoi toţi trei l-au dez- 
voltat împreună“. De asemenea, cunoscu- 
tul savant japonez H. Yukawa, cel care 
a prezis teoretic existența mezonilor, ca- 
racterizează astfel opera colegului său : 
„Cercetările efectuate de Sinitiro Tomo- 
naga n-au contribuit numai la dezvolta- 
rea electrodinamicii cuantice. El a mai 
adus soluţii esenţiale pentru studiul par- 
ticulelor elementare şi teoria mezonilor“. 

În ce constă importanţa teoriei radiaţiei 
elaborată de Tomonaga, Schwinger si 
Feyman ? Atunci cînd, în anul 1943, a 
apărut prima schiţă a programului, nu se 
puteau cunoaşte exact consecințele de-a 
dreptul revelatoare pe care le vor avea 
noile idei pentru teoria cuantică a cîmpu- 


Patru laurcati ai Premiului Nobel: japonezul S. Tomonaga (fizică) si americanii 
R. Woodward (chimie), J. Schwinger (fizică) şi R. Feyman (fizică) 


a fost acordat pentru contribuția lor fun- 
damentală caře a trasat o cale nouă în 
dezvoltarea unor importante domenii ale 
fizicii moderne — electrodinamica cuan- 
tică si fizica particulelor elementare. 
Aproape un întreg deceniu, în principa- 
lele centre de fizică teoretică din lume, au 
fost efectuate cercetări fructuoase pe baza 
metodei elaborate de S. Tomonaga în 
anii 1941—1945. ? 


lui electromagnetic, mai precis pentru teo- 
ria cimpului electrono-pozitrono-fotonic, a 
interactiilor ce intervin între electroni, 
pozitroni şi fotoni. Calculul acestor inter- 
actii s-a lovit multă vreme de imense difi- 
cultiti teoretice. A fost necesar aproape 
un deceniu de muncă pentru elaborarea 
metodei adecvate de rezolvare a acestei 
probleme. Cimpul de radiaţie se mani- 
festă — după cum s-a dovedit — sub 


forma unor mici modificări ale sarcinii şi 
masei electronului. Imaginea pe care au 
dat-o ideile celor trei fizicieni asupra le- 
gilor interacţiilor a permis să se aducă 
unele corective” momentului magnetic al 
electronului si să se efectueze calculul 
altor cîtorva efecte foarte importante. Mă- 
surătorile efectuate mai tîrziu au confir- 
mat pe deplin previziunile teoretice, me- 
toda dovedindu-se extrem de prețioasă în 
cazul studierii interactiilor, forţelor nucle- 
are, sistematizării noilor particule elemen- 
tare ale fizicii energiilor înalte şi a diver- 
selor fenomene specifice fizicii corpului 
solid. De asemenea, pot fi întrevăzute şi 
unele eventuale aplicaţii practice, mai ales 
cele privind fizica corpului solid, dintre 
care mai imediate sînt legate de micromi- 
niaturizarea dispozitivelor electronice şi 
construcția maşinilor electronice de calculat, 
care prezintă o importanță crescîndă în 
tehnica modernă. 


Premiul Nobel în domeniul chimiei a 
“fost decernat, în acest an, profesorului 
american Robert Burns Woodward, de la 
Universitatea Harvard, unde acesta lu- 
crează începînd din anul 1944. R. Wood- 
ward este în vîrstă de 47 de ani şi deține 
titlul de membru al Academiei de ştiinţe 
a S.U.A., precum şi al altor academii şi 
societăţi ştiinţifice. 

În comunicatul dat publicităţii de Aca- 
demia de ştiinţe a Suediei, referitor la 
contribuţiile aduse de chimistul american, 
citim următoarele : „Printre cele mai re- 
marcabile se numără experiențele sale 
revelatoare efectuate în domeniul chimiei 
proteinelor, prin sinteza peptidelor, pre- 
cum si sintezele unor steroli, substanțe 
care au un rol important în metabolismul 
organismului uman“. R. Woodward a rea- 
lizat analiza  stereostructurii a numeroşi 
compuşi organici cum sint: penicilina, 
stricnina, terramicina, aureomicina, ferro- 
cena, cevina, magnamicina şi oleandomi- 
cina. De asemenea, el a obţinut pe cale 
sintetică substanțe ca: chinina, patulina, 
colesterolul, cortizonul, stricnina, acidul li- 
sergic, lanosterolul, resertina, clorofila şi 
tetraciclina. 

Acest vast cîmp de cercetări a culmi- 
nat în anul 1961 prin obținerea sintezei 
complete a clorofilei. 

Această substanță vitală pentru organis- 
mele plantelor, a cărei moleculă extrem 
de complexă numără aproape 140 de atomi, 
fiind formată din carbon, hidrogen, oxi- 
gen, azot şi un atom de magneziu, stă la 
baza fenomenului de fotosinteză. Se ştie, 
că fotosinteza este procesul biochimic da- 
torită căruia în plante, sub acțiunea lu- 
minii, are loc sinteza substanţelor organice 
din compuşi anorganici, în special din 
bioxid de carbon şi apă. Procesele de fo- 
tosinteză sînt mijlocite de clorofilă. Deşi 
fotosinteza continuă să fie studiată de mai 
bine de un secol, complexitatea extremă 
a acestui proces vital a permis cunoaste- 
rea a numai cîtorva fragmente importante 
ale lui. La aceste transformări chimice 
participă cîteva zeci de enzime. 

Structura clorofilei (de fapt a clorofile- 
lor, deoarece se cunosc citeva variante ale 
acestei substanţe) este bine cunoscută, 
fiind foarte asemănătoare cu cea a hemo- 
globinei. Lucrările lui Woodward au 
ilustrat într-un mod cu totul interesant 
deosebirile existente în structură şi deci 
o serie de proprietăți esențiale ale cloro- 
filei, ceea ce a permis apoi sintetizarea 
ei cu succes, în afara celulei vegetale. 


TOR 


Întilnire 


v 


cosmică 


ratată 


„Numărătoarea inversă“ arăta că pînă 
la lansare rămăseseră 40 de minute atunci 
cînd Walter Schirra şi Thomas Stafford 
au părăsit capsula Gemini-6 — pentru cel 
puțin cinci luni, scriau mai tîrziu agen- 
tile de presă. 

În cele nouăzeci de minute petrecute 
în cabină, cei doi cosmonauti urmăriseră, 
o dată cu milioane de americani, pe ecra- 
nele televizorului, ceea ce părea să fie 
o lansare reuşită, aceea a capsulei Atlas- 
Agena pe care urmau să o întîlnească în 
spațiul cosmic, la 295 km înălțime, după 
cîteva ore. Este drept că încă în primele 
minute se constatase pe rampa de lansare 
un început de incendiu — indiciu că 
funcționarea primei trepte a rachetei Atlas- 
Agena nu fusese perfect normală. După 
şase minute însă neliniştea sporea la con- 
statarea că legătura radio cu capsula nu 
mai putea fi stabilită. După ce stația de 
urmărire din Carnavon (Australia) a anun- 
tat că nu a reuşit să repereze racheta, 
directorul programului Gemini, Chris 
Kraft, a hotărît anularea experienței. Ulte- 
rior s-a aflat că un observator militar si- 
tuat la Patrick, în apropiere de Cape 
Kennedy, observase, la nouă minute după 
lansare şi în direcția în care trebuia să 
se situeze vehiculul spaţial, cinci frag- 
mente neidentificate.  Presupunerea cea 
mai verosimilă, după datele existente, este 
că cea de a doua treaptă a rachetei a 
explodat iar capsula a căzut undeva în 
Atlanticul de sud. 

O explicație mai completă va oferi 
probabil ancheta începută în primele ore 
după anularea zborului cosmonautilor, care 
nu mai aveau cu cine să se intilneasci. 
Elementele cunoscute pînă acum par să 
arate că eşecul nu este chiar atît de sur- 


prinzător, 
În vederea întîlnirii spaţiale, racheta 
Atlas-Agena — căreia i se datoresc zbo- 


vurile reuşite din seriile Ranger şi Mariner 
— suferise o serie de modificări. Fusese- 
ră adăugate: un dispozitiv care să per- 
mită atașarea si desprinderea de capsula 
Gemini ; repere luminoase şi radar care 
îi faciliteze orientarea cosmonauţilor în 
timpul manevrei de intilnire; un sistem 
secundar de propulsie pentru corectarea 
orbitei. Or, informaţiile date de N.A.S.A. 


Capsula „Gemini 6“. Cosmonauţii americani 
Walter M. Schirra (stinga) si Thomas P. Staf- 
iord în timpul antrenamentului 


arată că funcționarea rachetei Agena (cea 
de a doua treaptă a sistemului de pro- 
pulsie) nu fusese verificată în condiţiile 
create de aceste modificări. „Coeficientul 
de siguranță“ de nouăzeci la sută care îi 
este atribuit în mod curent rachetei nu 
era în acest caz valabil, şi este cu atit 
mai surprinzător faptul că la Cape Ken- 
nedy nu se afla în stare de funcţionare 
o rachetă Atlas-Agena de rezervă. Este, 
de altfel, motivul pentru care zborul Ge- 
mini-6 nu poate fi programat decît în 
martie, cînd specialiștii vor fi instalat o 
altă rachetă — sau poate, de data aceas- 
ta, mai multe, 

Decepţia predomină in reacţiile ame- 
ricane la eşecul uneia dintre cele mai 
spectaculoase experienţe spaţiale, conside- 
rată etapă intermediară. indispensabilă a 
pregătirii zborurilor interplanetare. „Eşec 
catastrofal“ a declarat, laconic, generalul 
Ben Funk, şef al serviciului de cercetări 
al armatei aerului (răspunzător pentru ra- 
chetele Atlas-Agena), care se gîndea pro- 
babil că programul Gemini, deja accele- 
rat, va trebui să recupereze cele cîteva 
luni pierdute pentru a-şi realiza obiecti- 
vele finale — un zbor Pămînt-Lună-Pă- 
mint, pînă în 1970. Comentariile presei 
reflectă îngrijorarea şi amărăciunea deter- 
minate de insuccesul de luni : „Experiența 
avea tot atîtea şanse ca şi un castel de 
cărți de joc construit într-o grădiniță de 
copii“ scria New York Herald Tribune 
apreciind că eşecurile oferă şi ele unele 
lecţii. New York Times deplîngea excesele 
spiritului competitiv care domină pregă- 
tirea zborului american spre Lună — as- 
pect relevat şi în comentariile A.F.P. — 
şi pleda în acest context pentru extinderea 
cooperării internaționale în cercetarea Cos- 
mosului. 

În situaţia creată, zborul Gemini-7 va 
preceda, în Cosmos, Gemini-6; aceasta, 
deoarece programul Gemini-7 nu prevede 
o întîlnire spaţială ci doar un zbor de 
lungă durată (aproximativ două săptămîni), 
care va începe, probabil, la 8 decembrie. 
În schimb, Gemini-8, urmînd să efectueze 
o întîlnire spaţială mai complicată, a su- 
ferit, prin ricoşeu, o amînare. 


M. M. 

SCRISOARE 
DIN 
VARȘOVIA 


Discuţii despre 


film, muzică, teatru 


Stagiunea artistică de toamnă a început 
la Varşovia într-un ritm alert. Aceasta o 
datorăm, în mare măsură, renumitului 
regizor de film din generaţia mijlocie — 
Andrzej Wajda (,,Cenusi şi diamant“, „Ei 
au iubit viaţa“). În urmă cu doi ani, 
Wajda a început ecranizarea marelui ro- 
man istoric „Cenușa“, al lui Ştefan Ze- 
romski (1864—1925). Filmul lui Wajda a 
costat multi bani şi a necesitat o muncă 
uriaşă, dublată de o mare inventivitate. În 
tablourile reprezentînd bătăliile au parti- 
cipat companii întregi de figuranti îm- 
bršcati în uniformele militare ale epocii. 
Acţiunea filmului se desfăşoară în Po- 
lonia, Italia şi Spania. 

Era necesar să se pregătească decoruri, 
să se găsească peisajele adecvate (unele 
scene au fost turnate în Bulgaria), să se 
aleagă cîteva zeci de actori pentru rolurile 
principale şi secundare. Scepticii au prezis 
că din toate acestea nu se va alege nimic, 
iar optimiştii au subliniat că Wajda este 
un artist de mare sensibilitate și anver- 
gură, şi întrucît a ales un subiect istoric, 
are ceva nou de spus în această privinţă. 

Şi iată că, în sfârşit, „Cenuşa“ apare pe 
ecranele cinematografelor din Varşovia. 

Acţiunea romanului se desfăşoară în anii 
1797—1812. Se apropie epoca napoleo- 
neană, atît de cunoscută în istoria Franţei 
şi a Europei. Polonezii leagă multe spe- 
rante de Napoleon, întrucît el răstoarnă 
în întreaga Europă guvernarea şi orin- 
duirea feudală, stăpînirea şi legile tiranilor. 
Şiruri întregi de voluntari se scurg spre 
armatele Marelui Împărat, începe să se 
organizeze armata polonă ce lupta alături 
de el. Napoleon însă, folosindu-se din 
plin de sîngele ostaşului polonez, urmă- 
reşte în primul rînd scopurile şi ambi- 
tiile sale, iar Polonia independentă este 
pentru el mai curînd un obiect de tîr- 
guieli politice şi militare. Împăratul 
francezilor foloseşte armatele poloneze pe 
diferite fronturi şi în scopuri diferite. În 
timpul campaniei spaniole — pe cît de 
cruntă pe atît de lipsită de scrupule — 
polonezii sîngerează în lupta cu poporul 
spaniol, care-şi apără patria, iar în San 
Domingo tot ei vor înfrînge răscoala ne- 
grilor. Tocmai aici se află esenţa confiic- 


18 


tului: cei care luptă pentru propria lor 
libertate sînt obligaţi să impună altora ti- 
1ania împăratului. 

Romanul lui Zeromski este totodată o 
amplă panoramă a societăţii poloneze din 
acele timpuri. Aproape toate clasele şi pă- 
turile sociale găsesc aici reprezentanţii lor : 
sri reformelor progresiste şi nobilii 

e modă veche, potentatii şi masonii, ti- 
neretul patriot, care-l urmează pe Napo- 
leon, şi, in fine, țărănimea ce trăia în mi- 
zerie şi nevolnicie. 

Realizînd filmul, Wajda a respectat a- 
proape cu fidelitate modelul literar, deşi 
— ceea ce îi reproşează unii critici — a 
mai adăugat cîteva scene şi a modificat 
semnificaţia altora. A apărut o operă im- 

unătoare, deşi greu de urmărit: un film 

e 4 ore şi jumătate, cu un remarcabil joc 

actoricesc, cu o perfectă prezentare plas- 
tică, cu mari scene de bătălie şi mo- 
mente lirice. 

Unii critici îl laudă pe Wajda că a ră- 
mas credincios sie însuşi şi că respectă 
spiritul cărţii. Alţii, în schimb, îl atacă ve- 
hement pe regizor, considerînd că defor- 
mează realitatea istorică şi faptele literare, 
reducîndu-le la propria viziune, care, după 
cum se afirmă, nu ar fi cea mai fericită. 
Este învinuit de anistorism, de neintelegerea 
epocii napoleoniene, care deşi nu i-a adus 
Poloniei independenţa, a pus temelia noilor 
transformări, dînd avînt revoluţiei. După 
părerea acestor critici, Wajda a înlocuit tra- 
gismul istoric prin tragismul absurdului. 
Hotăritoare va fi însă reacţia publicului. 


În timp ce aşa-numitul spectator de 
masă asalta sălile de cinematograf, melo- 
manii se îndreptau spre clădirea Filarmo- 
nicii Naţionale, la concertele prezentate în 
cadrul „Toamnei la Varşovia“, Acest festi- 
val s-a desfăşurat pentru prima oară în 
anul 1956, şi de atunci, an de an, la fel 
cum Praga are „Primăvara“ sa, aşa Var- 
şovia îşi invită oaspeţii din întreaga lume 
„Toamna“. „Toamna la Varşovia“ este o 
trecere în revistă anuală a muzicii contem- 
porane, poate chiar una dintre cele mai 
importante. De aceea, în zilele lui sep- 
tembrie, sosesc aici în număr mare 
compozitori, instrumentiști şi muzicologi 


din multe ţări pentru a participa cu entu- 
ziasm la acea atmosferă de deosebită inte- 
Jegere ce îi este creată muzicii moderne. 
Poate merită să adăugăm că compozitorii 
polonezi constituie printre creatorii muzicii 
moderne un grup destul de numeros si de 
merituos : numele lui Lutoslawski, Pende- 
recki, Szabelski, Schiffer, Spisak, Kilar si 
Bacewiczowna — sint cunoscute in lumea 
muzicală internaţională. 

Perceperea muzicii moderne nu este un 
lucru facil pentru publicul mai larg. Pen- 
tru foarte multi muzica modernă se ter- 
mină cu Bartok, Strawinski sau Szymano- 
wski. Operele moderne, de avangardă, se 
bucură mai degrabă de recunoaşterea spe- 
cialiştilor, care pot înţelege atît conţinutul 
cît şi tehnica compoziţiei. Un cerc larg de 
astfel de specialişti este atras de concer- 
tele „Toamnei la Varşovia“ despre care 
se poate spune că îndeplineşte o utilă 
funcţie de popularizare a ultimelor 
realizări ale muzicii zilelor noastre. 
La ultima „Toamnă“ au participat nu- 
meroşi interpreți renumiți, printre care 
merită să amintim Orchestra simfonică din 
Helsinki, cunoscutul Cvartet de coarde La 
Salle din S.U.A., Orchestra cinematografiei 
române, de sub conducerea lui C. Bu- 
geanu, care s-a bucurat de recunoaşterea 
unanimă a ascultătorilor, grupul de percu- 
tie din Strasbourg şi Duo pentru pian al 
fraților Kontarski din R.F.G. Programul 
a cuprins atît orientarea clasică (Schoen- 
berg, Strawinski, Varese), cît şi compoziții 
din ultimii ani: „Musica Simfonica“ a lui 
Bacewiczowna, „Springfield Sonet“ al lui | 
Kilar, „Cvartetul de coarde“ al lui Lutoslaw- 
ski şi Simfonia compozitorului român Ste- 
fan Niculescu (apreciată de unii critici cu- 
noscuti ca fiind o compoziţie interesantă, 
colorată). De mare interes s-a bucurat în 
rîndul publicului şi opera „Katerina Iz- 
mailova“ a lui Șostakovici, prezentată de 
Opera din Poznan, precum şi spectacolele 
date de „Dancers Workshop“ din San 
Francisco. 

Cu toate acestea, după opinia partici- 
pantilor, actuala „Toamnă la Varşovia“ a 
fost mai puţin animată decît în anii pre- 
cedenti. Poate că „Dancers Workshop 


. comp“, in ale căror spectacole muzica a 


Teatrul mare din Varşovia 


jucat un rol nu prea important, a adus o 
notă de diversitate în atmosfera generală a 
festivalului. 

Plingindu-se de plictis, criticii vorbesc 
chiar despre o anumită criză a muzicii de 
avangardă şi recomandă să aşteptăm apa- 
ritia marilor maeştri. Pe drept cuvînt, s-a 
remarcat că de cel mai mare succes s-a 
bucurat concertul Marii Orchestre Simfo- 
nice din Katowice, dirijată de Krenz, con- 
sacrat lui Alban Berg, care s-a născut în 
urmă cu 80 de ani, şi a murit acum trei 
decenii. Criticul muzical al revistei Swiat 
constată că în unele compoziţii „aurul s-a 
dovedit a fi double“ şi scrie cu umor: 
„Cînd în lucrarea zgomotoasă şi brutală, 
pentru două piane, a lui B. A. Zimmer- 
mann «Monologues» s-a auzit, încet şi mo- 
dest, un citat dintr-o temă a coralului «Tu 
eşti cetatea mea», al lui Johann Sebastian 
Bach, am avut simţămîntul că un înger a 
coborit în iad“, 

Aceste opinii critice nu diminuează însă 
valoarea festivalului „Toamna la Varşo- 
via“, Ele constituie mai curînd mărturia 
faptului că în cursul ultimului an nu s-au 
produs evenimente prea multe în domeniul 
muzicii moderne. 


Fiecare turist ce soseşte la Varşovia ni- 
mereşte, mai devreme sau mai tîrziu, în 
Piaţa Teatrului. Aici a fost înălţat cel mai 
interesant din monumentele Varşoviei — 
„Nike“, care simbolizează eroismul şi lupta 
locuitorilor Varşoviei. Piaţa este dominată 
de uriaşul bloc al Teatrului Mare. Timp de 
mai multi ani frontonul teatrului era aco- 
perit de schele ; noua clădire este un gi- 
gant din orice punct de vedere; marea 
sală de spectacole numără 2 500 de locuri, 
iar în afara ei se află numeroase studiouri, 
scene anexe, saloane de recepţie, foaieruri, 
încăperi ale Muzeului de teatru. Deschi- 
derea teatrului va avea loc la 20 noiembrie 


şi va fi legată de aniversarea a 200 de ani 
de existență a scenei naţionale poloneze. 
De cîteva luni varşovienii fac încercări de 
a-şi asigura bilete la premieră, dar încer- 
cările nu sînt mai fructuoase ca rezerva- 
rea locurilor într-o rachetă ce s-ar îndrepta 
spre Lună. 

La spectacolul inaugural va fi prezentată 
opera „Conacul cu stafii“ a creatorului 
operei naţionale poloneze — Stanislaw Mo- 
niuszko. La festivitățile inaugurale vor sosi 
450 de remarcabili reprezentanţi ai lumii 
muzicale şi teatrale din străinătate, Con- 
structia Teatrului Mare a suscitat de cîţiva 
ani discuţii intense. Pesimistii spun că nu 
vom avea cu cine să umplem o sală de 
spectacole atît de mare, întrucît opera nu 
ar mai fi astăzi un gen dintre cele mai 
înfloritoare. Acum Teatrul Mare este deja 
gata ; prin urmare toţi sînt curioşi să-i vadă 
interioarele. 

Am amintit de aniversarea a 200 de ani 
de existență a scenei naţionale. Acesta 
este, de asemenea, un important element al 
toamnei culturale varşoviene. Teatrele pre- 
gătesc spectacole jubiliare. O atenţie deo- 
sebită merită activitatea Teatrului Naţional 
de sub conducerea lui Kazimierz Dejmka, 
director şi regizor. Dejmka a adus pe scena 
poloneză remarcabile texte din repertoriul 
teatral vechi polonez, cum sînt „Istoria 
despre slăvita înviere a Domnului“ şi 
„Viaţa lui Joseph“, spectacole populare, 
pline de un umor remarcabil, de subtilitate 
şi artă, fapt care le face să aibă o mare 
popularitate în rîndul spectatorilor. Printre 
alte texte, Teatrul Naţional a prezentat în 
anul jubiliar cunoscuta piesă a lui Hochhuth 
»Vicarul“, apoi „Iulius Cezar“ a lui Sha- 
kespeare şi piesa poetului american A, Mac 
Leish „lov“. 

Se pregăteşte deci o mare sărbătoare a 
teatrelor poloneze, 


Michal RADGOWSKI 


Varșovia, octombrie 1965 


AEROPORTURILE 
PARISULUI 


La sfirsitul anului 1954 populaţia Parisului 
atinsese cifra de 8 000 000 de locuitori, situin- 
du-se astiel pe locul patru între marile orașe 
ale lumii, după Tokio, New York și Londra. 
Parisul este insă orașul cu cel mai mare 
tratic aerian internaţional de pe glob. Cifrele 
anului 1964 sint edificatoare : cele două mari 
aeroporturi ale capitalei Franţei — Orly şi 
Le Bourget — au avut un total de 5519000 
de călători (75% Orly şi 25% Le Bourget). 
Un trafic de patru ori maiemare — 22 000 000 
de călători — l-a avut anul trecut aeroportul 
New York, dar din aceștia numai 4 000 000 au 
fost călători internaţionali, în timp ce la Pa- 
ris, 90% din călătorii aeropurtati vin sau 
pleacă în alte ţări si sint socotiți deci inter- 
naţionali. 

În fiecare zi se perindă pe aeroporturile 
civile ale Parisului circa 15000 de călători. 
Între Franta şi Anglia călătoresc pe calea 
aerului 1000000 de călători pe an; din şi 
spre Algeria — 400 000; peste Atlantic trec 
500 000 de călători pe an, cu plecarea sau 
destinația Paris. (În total, cu avioanele de 
pretutindeni trec peste Atlantic 3 560 000 de 
călători pe an). 

Air-France, care este cea mai mare compa- 
nie aeriană din lume, — are o rețea de 
284 000 de km — transportă 65% din călă- 
torii care trec prin aeroporturile Parisului. 

Aeroportul Orly a fost dat în folosință 
la 24 februarie 1961. Are o suprafaţă de 
1080 de hectare. Aerogara sa este una din- 
tre cele mai moderne din lume. Dintre insta- 
laţiile tehnice mai deosebite menţionăm: 7 
camere de televiziune cu circuit inchis, 2 900 
de megafoane care-ţi ,,soptesc“ prin toţi pe- 
retii orele de decolare si de aterizare ale 
aeronavelor si în fine noul turn de control, 
inaugurat luna trecută (în fotografia alătu- 
rată se vede acest turn, în faza de finisare). 
Turnul este înzestrat cu cele mai moderne 
instalații necesare dirijării zborurilor avioa- 
nelor. În incinta aerogării de la Orly func- 
ționează cel mai mare restaurant din Europa. 
În saloanele sale s-au servit, în anul 1964, 
un număr de 1 691 000 de mese, ceea ce re- 
vine la 5000 de mese pe zi. 


Pentru traficul actual, aeroporturile Parisu- 
lui sint satisfăcătoare, ele putind face faţă 
unui număr de 10000000 de călători anual. 
Pentru viitor însă, două mari cauze reclamă 
extinderea aeroporturilor : continua mărire 
a perimetrului orașului, care va ajunge să 
înconjoare complet pistele existente, făcin- 
du-le astfel intolerabile din cauza zgomotului 
produs de turboreactoare gi — ceea ce este 
mai important — punerea în funcţie a super- 
sonicelor de pasageri care, fără îndoială, va 
dubla si va tripla traficul aerian si, binein- 
teles, si zgomotul. Aceste motive au determi- 
nat municipalitatea Parisului să dispună con- 
struirea unui nou aeroport, care se va numi 
Paris-Nord. Lucrările de prospectare au in- 
ceput si în curind primele escavatoare îşi 
vor spune cuvintul. Noul aeroport va fi si- 
tuat la 22 de km de Paris, pe un teren de 
3000 de hectare. Se vor construi două piste 
lungi de cite 4,5 km, cu spaţii de 2,5 km 
între ele. Aceste piste vor putea primi cite 
un supersonic la fiecare cinci minute, deci 
se va putea ajunge la un trafic de 50000 
de călători pe zi. O dată cu începerea con- 
struirii noului aeroport se va stăvili și extin- 
derea Parisului spre nord. Aeroportul va fi 
gata în primăvara anului 1970, dată care 
coincide cu darea în exploatare a primelor 
turboreactoare supersonice de pasageri ,,Con- 
corde“ construite de Franta împreună cu An- 
glia. În privința noului turboreactor dăm două 
amănunte semnificative : întreprinderea fran- 
co-britanică a primit pînă acum comenzi din 
străinătate, pentru 47 de aparate, între clienţi 
numărîndu-se si firma americană Pan Ameri- 
can Airways, iar compania Air-France a vin- 
dut pini acum, prin agenţiile sale din străină- 
tate 120 de bilete, pentru prima cursă a pri- 
mului „„Concorde“, 

Deşi Anglia a fost locul de naştere al 
revoluţiei industriale şi era numită cîndva 
„atelierul lumii“, agricultura continuă să fie 
o importantă ramură economică a ţării. Ea 


furnizează anual alimente în valoare de 
aproximativ 1,5 miliarde de lire sterline, 
adică jumătate din cantitatea necesară 
populaţiei de 53 600 000 oameni a Angliei. 
Sînt ocupați în agricultură aproximativ 
900 000 de oameni, ceea ce îi surprinde 
adesea pe cei care consideră că Anglia 
este o ţară exclusiv industrială. 

Si totuşi, de la război încoace, vreo 
300 000 de muncitori agricoli au plecat la 
oraşe şi această tendință continuă într-un 
ritm de 10-15 mii de oameni pe an. S-a 
apreciat că, în aproximativ zece ani, numă- 
rul muncitorilor agricoli salariați va fi egal 
cu numărul fermierilor care folosesc mina 
de lucru. 

Trebuie reamintit că în Anglia cea mai 
mare parte a proprietății funciare feudale 
a dispărut în secolele XV şi XVI, atunci 
cînd perioada i EESTE manufacturier 
a înlocuit in mod treptat structura feudală 
medievală. Pe la mijlocul secolului al 
XVIII-lea, tranziţia era practic terminată. 

Aceasta nu înseamnă că nu ar mai exista 
rămășițe ale feudalismului. Cea mai fla- 
grantă este „tied-cottage“, sistemul prin 
eare un muncitor agricol primeşte o casă pe 
pămînturile patronului şi, dacă este conce- 
diat, îşi pierde şi locuinţa. De multi ani, 
muncitorii agricoli şi aliaţii lor din siridi- 
catele industriale au luptat împotriva aces- 
tui sistem ; dar, cu toate că există o legislație 
— vădit inadecvată au mai fost şi anul 
acesta cazuri cînd agenţii autorităţii au in- 
trat cu sila în locuințele unor fermieri si 
i-au evacuat pe ocupanti, împreună cu mo- 
bila şi cu tot ceea ce posedau. 

Dar, cu excepţia acestor rare rămăşiţe 
feudale, agricultura britanică foloseşte pe 
scară largă mîna de lucru salariată, deşi 
peste jumătate din numărul fermelor nu 
au nici un fel de salariaţi, forţa de muncă 
fiind constituită de fermier şi eventual de 
soția sa. 


Însuşi faptul că atitea mii de oameni pă- ' 

situaţia în agricultura britanică. nu este 
prea bună. Acesta este contextul în care 
Sindicatul naţional al muncitorilor agricoli, 
care numără 135 000 de membri şi al cărui 
secretar general, lordul Collison, este pre- 
şedinte al Congresului Sindicatelor Brita- 
nice, a prezentat de curînd propuneri care, 
aşa cum se afirmă, „vor reprezenta o bază 
sigură si practică pentru o industrie agri- 
colă efectivă şi încununată de succes“. 

Propunerile atrag în primul rînd atenţia 
asupra condiţiilor în care muncitorii agri- 
coli sînt obligaţi să muncească. Efectul 
combinat al salariilor mai scăzute şi al ore- 
lor de muncă mai multe, plus faptul că nu 
există o structură recunoscută a salariilor, 
ca în alte ramuri economice, au rezulta- 
tul că muncitorii agricoli sînt obligaţi în 
mod obişnuit să muncească mai mult 
decît muncitorii din industrie, pentru a ob- 
tine un salariu mai redus cu aproximativ 
30 la sută. Si totuşi, în ultimii nouă ani, 
beneficiile din agricultură au sporit cu 45 
la sută. În aceeaşi perioadă, costul miinii 
de lucru a sporit cu numai 14 la sută, în 
timp ce celelalte componente ale: preţului 
de cost au crescut cu 37 la sută. În felul 
acesta, proporţia reprezentată de costul mii- 
nii de lucru din costul total al producţiei 
a scăzut masiv, în timp ce producţia netă 
reală per muncitor a sporit cu peste 80 la 
sută. 

Pe terenurile arabile din Anglia nu pot fi 
văzuţi niciodată cai sau boi ca animale 
de tracţiune (în regiunea muntoasă din 
Tara Galilor si în regiunile muntoase sco- 
tiene, agricultura este reprezentată în cea 
mai mare parte prin creşterea vitelor), mun- 
cile agricole fiind mecanizate practic în 

roportie de sută la sută. În general, acest 
ucru nu a obligat oamenii să părăsească 
pămînturile, ci a înlocuit mîna de lucru 
care emigrase la orașe. 

Sindicatul naţional al muncitorilor agricoli 
recunoaşte că, dacă numărul fermierilor se 
va modifica tot atît de puţin ca în ultimii 
30-40 de ani, în timp ce numărul munci- 
torilor agricoli va continua să scadă în rit- 
mul actual, se va ivi tendința unui sistem 
de agricultură familială. „Acest lucru — 
afirmă sindicatul — va reprezenta o anti- 
teză a tendinței existente în alte agricul- 
turi progresive din lume şi desigur nu este 
calea cea mai bună pentru a face faţă sar- 
cinilor pe care le pune viitorul“. 

Pentru a frîna această tendinţă de pără- 
sire a pămîntului este absolut necesar să se 
îmbunătăţească condiţiile de viaţă ale mun- 
citorilor agricoli care, spre deosebire de 
muncitorii industriali de la orașe, nu se 
bucură de avantajele sistemelor de pensii, 
de cantine sau facilităţi de transport (mai 
necesare ca oricînd de la desfiinţarea sis- 
temului de transporturi feroviare în dis- 
trictele rurale) şi care, conform unui raport 
guvernamental, trebuie să cheltuiască mai 
mult pe alimente, iluminat, îmbrăcăminte 
şi transporturi decît muncitorii de la oraşe. 

Sindicatul afirmă : „În mod practic, toate 
beneficiile dobîndite de pe urma inova- 
tiilor care economisesc timp si mînă de lu- 
eru în agricultură au revenit patronilor. 
Acest lucru este inadmisibil, şi trebuie afir- 
mat în mod deschis că ceea ce împiedică 

o schimbare în bine, în special în ceea ce 
priveşte durata săptămînii de muncă, este 
atitudinea neprogresistă a majorităţii fer- 
mierilor“. 

Sindicatul muncitorilor agricoli subliniază 
că nu se poate obţine o folosire deplină a 
pămîntului şi a capitalului investit numai 
prin suprapunerea metodelor şi utilajului: 
deceniului al şaptelea al secolului nostru ; 
peste structura agricolă neschimbată în fond 
din deceniul al şaptelea al secolului trecut. 
„O distribuire raţională a unităţilor agricole 
şi investirea unui capital fix adecvat pot fi 
obţinute numai prin proprietatea publică 
asupra pămînturilor“, se arată în declarația 
sindicatului. 

Ministrul agriculturii, Fred Peart, — se 
afirmă în această declaraţie — ar trebui să 
dispună de împuternicirile necesare pentru 
a prelua terenuri suficient de întinse spre 
a i organizate mari exploatări care să fie 
încredințate unei „Comisii agricole“. S-ar 
putea face un început prin preluarea unor 
mari exploatări, selecţionate în asa fel încît 
avantajele conducerii de către stat să devină 
evidente cît mai curînd posibil. 

Ne putem prea bine da seama de opoziţia 
pe care o provoacă aceste propuneri în rin- 
durile nobilimii rurale şi ale partidului con- 
servator. Acest proiect nu este de natură să 
implice statul în agricultură. El nu ar face 
decît să transfere proprietatea pămîntului, 
statul devenind proprietarul. Toţi fermierii 
ar deveni arendaşi ai statului. dar ar con- 
tinua să exploateze pămîntul fiecare în fe- 
lul care îi este propriu. 

În ceea ce priveşte terenurile agricole 
mici, planul sindicatului recunoaște că struc- 
tura agricolă demodată si lipsită de organi- 
zare a Angliei a dus la crearea a prea mul- 
te unităţi de producţie neeconomice şi ne- 
organizabile. „Aceasta nu înseamnă însă că 
nu este loc pentru crearea unor proprietăţi 
mici proiectate şi utilate în mod adecvat“ 
— afirmă declaraţia menţionată. 

Planul sindicatului prevede folosirea pe 
bază cooperatistă a maşinilor agricole, în- 
trucit un capital uriaş este risipit astăzi 
în mii de maşini şi alte utilaje răspîndite în 
fermele britanice. 

Sindicatul susține de asemenea necesita- 
tea naţionalizării cel -puţin a unei părţi din 
industria chimică, întrucît monopoliştii care 
furnizează îngrăşăminte se fac vinovaţi de 
practici restrictive, care menţin preţurile 
ridicate. Acest lucru duce la majorarea 
cheltuielilor fermierilor, trecute apoi pe 
seama contribuabilului de rînd, care plă- 
teşte anual agriculturii britanice o subven- 
tie de 300 milioane de lire sterline. 

Unele dintre firmele care obțin beneficii 
excesive din aprovizionarea industriei agri- 
cole nici nu sînt măcar firme britanice, ci 
sînt proprietate americană sau sucursale ale 
firmelor americane. 

Este evident că atunci cînd guvernul la- 
burist va începe să răscolească unele din 
aceste probleme, se va produce o împotri- 
vire îndîrjită din partea conservatorilor, asa 
cum s-a manifestat si în problema rena- 
ționalizării industriei siderurgice. 


John GRITTEN 


Londra, octombrie 1965 


MARILE BĂTĂLII DIN VIETNAMUL DE SUD 


De la AP BAC 
la BINH GIA 


„Marile bătălii din Vietnamul de sud 
în perioada 1963—1964**). Titlul lu- 
crării pe care o prezentăm cititorilor noş- 
tri sugerează momente ale mişcării de eli- 
berare a poporului sud-vietnamez. Nu 
avem de-a face cu o literatură istorică 
propriu-zisă. Mai curînd este vorba despre 
desfăşurarea în fața ochilor noştri a tac- 
ticii folosite de către Armata de eliberare 
națională din Vietnamul de sud, despre 
priceperea şi curajul de care dă în per- 
manență dovadă. 

„Vietnamul de sud — acest pămînt 
recalcitrant care refuză să devină o neoco- 
lonie şi o bază militară a Americii...“ În 
acest Vietnam de sud, mişcarea de eli- 
berare a trecut cu începere din 1960 la 
etapa insurecției generale. Prefaţa lucrării 
aminteşte că forțele armate de eliberare 
au apărut şi s-au consolidat în împreju- 
rările unor lupte grele. Formaţiile de re- 
zistență din 1959, apărute din grupele 
de autoapărare ale țăranilor, au luat arma 
în mînă. Aceste formații modeste au putut 
să țină piept dușmanului ani de zile, da- 
torită curajului lor şi mai ales largului 
sprijin popular. Ele s-au echipat cu arme 
capturate de la duşmani, şi-au îmbunătă- 
tit permanent metodele de luptă şi ar- 
mamentul. Formarea în februarie 1961 a 
forțelor armate care au reunit sub drape- 
lul Frontului Național de Eliberare toate 
aceste grupări a dat un caracter nou miş- 
cării de rezistență armată a poporului din 
Vietnamul de sud. 

Cele 700 de zile care despart două din 
marile bătălii date de patrioții sud-viet- 
namezi în Vietnamul de sud — cea de 
la Ap Bac şi cea de la Binh Gia — sînt 
edificatoare pentru maturizarea şi creşte- 
rea mişcării de eliberare. „În anii aceştia 
americanii au cunoscut dezastru după de- 
zastru. Binh Gia a urmat după Ap Bac, 
Pley Merong, ChaLa, Thanhphu, HipHoa 
Vinh Thuan si scufundarea port-avionului 
Card în portul Saigon, dar a precedat 
bătăliile de la Pleiku (7 februarie 1965), 
Vietan, Soctrang, Quinhon (8 februa- 
rie 1965). Cînd aceste rînduri vor par- 
veni cititorilor noştri — conchide prefața 
— este evident că alte Bien Hoa şi alte 
Binh Gia vor împinge pe agresorii ame- 
ricani şi pe mercenarii lor spre un nou 
Dien Bien Phu“. 


Ap Bac este o mică localitate cu o 
populație de 600 de locuitori, situată în 
provincia My Tho la 15 km de reşedinţa 
provincială si la 6 km de şoseaua natio- 
nală nr. 4. Dincolo de Ap Bac se află 
una dintre regiunile cunoscute ca fiind o 
bază a rezistenței sud-vietnameze. Co- 
mandamentul american şi-a propus de 


*) Ap Bac: Marile bătălii din Vietnamul de 
sud. 1963—1964. Hanoi, 1965. 


multe ori zdrobirea acestui centru impor- 
tant şi în ianuarie 1963 generalul Har- 
kins a considerat că insurgenții vor fi 
încercuiți şi zdrobiţi de forţele guverna- 
mentale“. Au fost aruncate în luptă trei 
batalioane de trupe regulate ajutate de 
numeroase companii cu destinaţie specială, 
tancuri şi avioane. Planul prevedea ca la 
2 ianuarie 1963 trupele de la Saigon, 
înaintînd pe mai multe coloane, să încer- 
cuiască Ap Bac. Înainte de începerea ata- 
cului focul unităţilor patriotice a respins 
pe duşmani. Au fost aduse noi întăriri. 
Din nou coloanele americano-sud-vietna- 
meze au încercat să înainteze spre Tanthoi, 
un punct strategic cheie pentru întreaga 
regiune. Dar primele detașamente au căzut 
într-o ambuscadă, focul şi precizia tirului 
forțelor patriotice împiedicînd chiar sim- 
pla declanşare a atacului. Din nou au 
sosit de la Saigon un batalion de paraşu- 
tişti, o baterie de artilerie, două bata- 
lioane de infanterie şi o companie de 
tancuri. 

lată cum este descrisă bătălia: „Spre 
orele 5 elicopterele au debarcat paraşu- 
tiştii printr-un atac puternic împotriva for- 
telor patriotice. Dar tot batalionul a fost 
pies în focul dens al unităților de eli- 
erare, Prima companie de paraşutişti a 
fost distrusă încă în cursul lansării. A 
doua a aterizat în cîmpul de tir al for- 
telor patriotice. A treia companie a tre- 
buit să-şi schimbe locul de aterizare pen- 
tru a se salva de tirul precis, dar ea a 
fost atacată pe sol şi s-a retras în de- 
bandadă. Bătălia s-a prelungit pînă la opt 
seara şi s-a soldat printr-un succes stră- 

lucit şi o încurajare considerabilă pentru 
apărătorii Ap Bac-ului“. 

Cîteva luni mai tîrziu, cronica luptei de 
eliberare din Vietnamul de sud a inre- 
gistrat atacul forțelor patriotice împotriva 
localităţii Hiep Hoa (23 noiembrie 1963). 
Aci, la mică distanță de Saigon, se află 
un centru de instrucţie al trupelor sud- 
vietnameze condus de americani, precum 
si o bază a trupelor sud-vietnameze care 
lansează în permanenţă atacuri împotriva 


localităţilor învecinate. „În noaptea 
de 23 noiembrie, un detaşament al 
forţelor de eliberare a ocupat prin- 


cipalele puncte din jurul fortăreței, a 
tăiat căile de comunicație (în spe- 
cial cele care duceau spre şoseaua nr. 7 
— nr). Un alt detaşament s-a apropiat 
de zidul fortăreței şi cu ajutorul unor 
scări a irupt in interiorul centrului Hiep 
Hoa. Acţiunea a fost atît de rapidă şi 
bine coordonată că duşmanul nu şi-a dat 
seama de nimic. Cucerirea terenului s-a 
făcut fără nici o dificultate şi după 
aceea de abia a fost sunată alarma. Dar 
era prea tirziu. Nici un post de radio 


al unităţii sud-vietnameze nu a reuşit să 


transmită un semnal de alarmă la Saigon. 
În decurs de 40 de minute garnizoana a 
fost în întregime imobilizată... Ajutati de 
populaţie, învingătorii au incendiat baza 
americano-saigoneză “, 

In aceeaşi zi, forţele de eliberare din 
Vietnamul de sud au atacat importantul 
centru militar americano-saigonez de la 
ChaLa, la 30 km sud-est de baza militară 
Ca Mau. Acest punct situat în inima a trei 
sectoare militare reprezenta una din cele 
mai importante poziţii din întregul district. 
În afara posturilor propriu-zise, o centură 
de apărare dispusă pe cele două maluri ale 
rîului Bay Hap, un sistem de cazemate 
subterane formau ansamblul bazei. Asaltul 
unităţilor patriotice a zdrobit în decurs de 
cîteva ore rezistența garnizoanei... 


În luna mai 1964, la Saigon a sosit 
purtătorul de avioane american Card, 
apartinind flotei a 7-a şi avînd la bord 
elicoptere şi alt armament destinat uni- 
tăților americane din Vietnamul de sud. 
Cu multe zile înaintea sosirii port-avionu- 
lui, în portul Saigon au fost luate impor- 

tante măsuri de securitate. La sosirea 
port-avionului numeroase unităţi de poliţie 
au fost mobilizate pentru a forma baraie 
de protecţie în apropierea navei. 

„La 2 mai spre seară, o puternică explo- 
zie s-a făcut auzită pe port-avion. La una 
din extremităţile navei o coloană de fum 
negru se ridica spre cer. Vasul era agitat 
de zguduituri puternice. Secundul şi cîțiva 
marinari au fost proiectati în apă. Plăci 
din blindajul navei au fost smulse. Sirena 
a dat alarma. Dezordinea în port atinsese 
smiet Vedete fluviale, canoniere, tancuri, 
blindate, maşini militare au intrat în ac- 
iune. Au fost arestați zeci de oameni. 
ntre timp, port-avionul se înclina şi în- 
cepea să se scufunde. Într-o jumătate de 
oră port-avionul era scufundat în proporție 
de două treimi. Împreună cu el devenea 
inutilizabilă întreaga încărcătură de ar- 
mament pe care o purta“. 

La expertiza ulterioară, surse americane 
afirmau că în bordul vasului fusese în- 
registrată o spărtură cu o lungime de 
8 metri şi jumătate şi o lăţime de 420 
metri. Întrebarea care şi-o puneau auto- 

rititile americane de la Saigon cu tot 
mai multă nelinişte era: cine a putut şi 
cum a putut organiza explozia ? Se afir- 
ma, de pildă, că reprezentanţi ai forţelor 
de eliberare au pus sub apă explozibilul. 
Alte variante emiteau ipoteza deghizării 
patriotilor cu ajutorul unor uniforme ale 
trupelor de la Saigon. Era, după cum 
se afirma la Saigon, „pentru prima oară 
cînd un atac de acest fel a fost lansat 
împotriva unei nave în portul capitalei 
sud-vietnameze“. 

Portul Saigonului a fost pus sub pază 
severă. Totuşi, nu după multă vreme, a 
avut loc o a doua explozie puternică. 
Lucrurile se petreceau la 3 mai. S-a luat 
hotărîrea de a se aduce o nouă navă mi- 
litară americană în portul Saigon. La 6 
mai a sosit distrugătorul flotei a 7-a, 
„William Svenson“. Se proiecta o demon- 
stratie de forță la Saigon. Dar în mo- 
mentul în care marinarii coborau de pe 
navă pe cheiul Bach Dang. explozii de 
grenade urmate de rafale de mitralieră 
s-au dezlintuit din toate părţile. Echipa- 

jul s-a retras în debandadă. Pentru a 
evita ca distrugătorul să aibă soarta port- 
avionului Card, ambasada americană a 
cerut navei americane să ridice ancora. 
Între timp, autorii atacului împotriva 
port-avionului Card au reuşit să revină 
la baza lor operaţională. Ei făceau parte 
dintr-o unitate specială a forțelor armate 
de eliberare din zona Saigon-Cholon- 


Giadinh. 


Atit şoseaua nr. 19 cit si baza de la 
Pleiku au revenit de multe ori şi revin 
aproape în permanenţă în comunicatele 
referitoare la acţiunile forțelor patriotice 
în Vietnamul de sud. O acţiune de am- 
ploare a avut loc la 1 iulie 1964. So- 
seaua nr. 19 leagă ţărmul cu importanta 
bază militară de la Pleiku. Ea serveşte 
mai cu seamă aprovizionării permanente 
a armatei a doua şi a cartierului gene- 
ral al comandamentului celei de-a doua 
zone militare din Vietnamul de sud. A- 
ceastă şosea are o importanţă strategică 
deosebită pentru trupele americano-saigo- 


beze în încercarea lor de „pacificare“ a 
centrului Vietnamului de sud. Pentru lăr- 
girea şi crearea unor posturi de apărare 
de-a lungul şoselei au fost cheltuiţi peste 
1 milion de dolari. Paza de-a lungul şo- 
selei este în permanenţă considerabilă. 
La 1 iulie 1964, un convoi militar im- 
portant format din 39 de camioane cu 
tunuri se îndrepta spre Pleiku. Coloana 
era precedată de două blindate şi de-a 
lungul coloanei erau plasate maşini de 
escortă. După ce coloana a depăşit punc- 
tul An Khe şi înainte de a se angaja 
peste podul Dakpeu, în regiunea în care 
avusese loc cu zece ani în urmă un atac 
încununat de succes împotriva trupelor 
franceze, forţele de eliberare au intrat 
în acţiune. Minele au început să explo- 
deze de-a lungul întregii coloane. Au fost 
scoase din luptă blindatele. Soldaţii în 
panică au încercat să riposteze fără suc- 
ces. Unităţile patriotice care au organizat 
ambuscada au atacat întreaga coloană. În 
cîteva minute supraviețuitorii s-au pre- 
dat. După o jumătate de oră, forțele ar- 


mate de eliberare au distrus în întregime 
toate camioanele de aprovizionare, com- 
pania de escortă. Bătălia s-a terminat 
atit de rapid încît posturile vecine nici 
nu au reuşit să acorde ajutor, 


Baza de la Bien Hoa este una dintre 
cele mai importante din Vietnamul de 
sud. Asta şi explică de ce acest punct 
a fost în repetate rînduri una din ţintele 
atacurilor forțelor patriotice. Ea se în- 
tinde pe o lungime de 40 km de-a lun- 
gul malului stîng al rîului Dongnai, la 
1 km nord de localitatea cu acelaşi nume si 
la 20 km nord-est de Saigon. Şoseaua nr. 1 
care leagă aceste două localităţi se uneş- 
te cu şoseaua Saigon-Cholon, de o mare 
importanță strategică. În sfîrşit, şoseaua 
nr. 24 uneşte aeroportul militar cu postu- 
rile plasate pe celălalt mal al rîului 
Dongnai. Aeroportul dispune de două 
piste de zbor — una de 3600 şi alta 
de 1000 metri. Sisteme de radar perfec- 
tionate, turnuri de observare alcătuiesc o 
parte din dispozitivul de apărare al bazei. 
El este completat cu trei linii de apărare. 
O centură de „sate strategice“ la nord- 
est şi nord-vest şi „insule strategice“ în 
sud constituiau prima linie. Forte regu- 
late ale armatei de la Saigon asigurau 
a doua linie şi 2500 de soldaţi americani 
reprezentau a treia linie de apărare. În 
afară de acestea, cîmpuri de mine pe o 
distanță de 100 metri înconjurau aero- 
portul. 

Cu toate aceste măsuri de protecţie, 
forţele patriotice au luat hotărîrea atacă- 
rii bazei. În noaptea de 31 octombrie 
obuze de mortiere au explodat în han- 
garele în care erau plasate avioanele ame- 
ricane B-57 şi Skyraiders. Haosul în bazi 
era total. Într-o declaraţie reluată de 
agenţia Reuter, comandantul bazei arăta : 
„Obuzele de mortiere au căzut timp de 
15—20 de minute. Mai mult de o sută 
dintre ele şi-au atins ţinta“. Primele ştiri 
mentionau distrugerea a 17 avioane B-57. 
Purtătorul de cuvînt al Casei Albe pre- 
ciza : „Tirul de mortiere a fost de o pre- 
cizie extremă. Concentrat asupra parcului 
de avioane a acestui mare aeroport mo- 
dem, el a provocat de asemenea nume- 
rosi morti şi răniţi în rîndurile noastre“. 
Rezultatele finale — 36 de avioane, dintre 
care 21 de bombardiere cu reacţie B-57, 
au fost distruse. 

Cum a fost organizat atacul? „Tactica 
utilizată a fost aceea că membrii forma- 
ţiilor patriotice au pătruns în interiorul 
bazei. Mortierele au fost dispuse în apro- 
pierea obiectivelor şi atacul a fost or- 
ganizat prin surprindere. Executarea aces- 
tei manevre n-a fost de loc simplă. For- 
tele de asalt n-au fost numeroase, dar 
au reuşit să se apropie la 800 de metri 
de bază pentru a asigura o precizie ex- 
tremă, tirului iniţial“. Victoria de la Bien 
Hoa a fost apreciată de experţii militari 
americani ca o maturizare evidentă a mis- 
cării de eliberare naţională din Vietnamul 
de sud. Ea a însemnat o puternică în- 
frîngere pentru invadatori. 


Actualitatea lucrării nu rezidă numai 
în continuarea la un nivel tot mai 
înalt în cursul acestui an a  acţiu- 
nilor patriotilor sud-vietnamezi. Multe din 
localităţile devenite de-a dreptul istorice, 
reapar cu o frecvență cvasiregulată. Bă- 
tăliile din Vietnamul de sud continuă. 


SV. 


dönem yeyinlari 


Editura „Dönem“ din Istanbul a pu- 
blicat în iulie 1965 lucrarea „De la un 
capăt la altul“ de Cetin Altan, cu care 
inaugurează o colecţie nouă: a cărţilor 
de călătorie. Apariţia cărţii a suscitat un 
viu interes: Cetin Altan este un ziarist 
turc renumit, iar în ultima vreme comen- 
tariile sale politice, pe teme inteme şi 
externe, publicate la rubrica „Piatra“ din 
ziarul Akşam, sînt urmărite cu interes. 

În Turcia nu există o tradiţie pro- 
priu-zisă în publicarea unor cărți de 
călătorie care să-şi propună sinteze am- 
ple, temeinic documentate, asupra unei 
ţări sau alteia. Însăşi editura, în cuvîntul 
introductiv la cartea lui Cetin Altan, con- 
semnează : „Pînă de curînd nu se punea 
în faţa cititorului ture chestiunea de a cu- 
noaşte adevărata stare de lucruri din alte 
ţări... Pină acum, la noi, literatura de acest 
gen s-a rezumat să exprime în majoritatea 
cazurilor doar sentimentele autorului. În 
cazul de faţă, avem exemplul izbutit 
al unei adevărate literaturi de călătorie, 
realizată de pana scriitorului serios care 
este Cetin Altan“. 

Paginile volumului „De la un capăt la 
altul“ prezintă cititorilor bogate însemnări 
despre Izrael, Suedia, Iran, Afganistan şi 
România, ţări pe care Cetin Altan le-a vi- 
zitat în 1964. Însemnările de călătorie ale 
ziaristului ture surprind prin concluziile 
pătrunzătoare pe care izbuteşte să le tragă, 
alăturînd elemente dintre cele mai diferite 
de ordin economic, geografic sau istoric. 
Relatările sale despre realităţile întîlnite 
în ţările pe care le-a străbătut în tren, în 
avion, în maşină, pe jos se desfăşoară de-a 
lungul unui permanent şi viu dialog cu 
cititorul turc, impresiile culese în călătorie 
fiind mereu asociate cu imagini ale Tur- 
ciei contemporane. Cetin Altan nu renunță 
însă la „însemnarea de reporter“ : pana sa 
înfăţişează cititorului tablouri vii, colorate, 
pline de autenticitate, în care ceea ce este 
specific unui popor ori altuia, gradului său 
de dezvoltare social-politică, reiese cu preg- 
nanta. 

Temele abordate sint dintre cele mai 
diverse în Iran, problema complexă a pe- 
trolului şi descrierea unor palate somptu- 
oase ; în Orientul Apropiat, conflictul per- 
sistent dintre Izrael şi ţările arabe ; în Su- 
edia, problemele tineretului; în Afga- 


„DE LA 
UN CAPĂT 
LA ALTUL” 


nistan, peisajul unui pămînt care tră- 
ieşte sub veşnică arşiță şi preocupările 
ministrului de finanțe... 

Ultima parte a cărții este închinată Ro- 
mâniei. Impresia puternică pe care au fă- 
cut-o asupra lui Cetin Altan realitățile 
româneşti a putut fi constatată încă mai 
demult de către cititorul turc, din cores- 
pondentele pe care ziaristul le-a trimis din 
tara noastră. Unele din aceste însemnări 
sînt reluate şi imbogitite ; alte însemnări, 
ce n-au fost publicate în coloanele presei, 
şi-au găsit de asemenea locul în volum. 
Spicuim din însemnările consacrate ţării 
noastre : 

„În drumul parcurs cu maşina de la 
Constanţa la Bucureşti de-a lungul celor 
300 km am remarcat sate dezvoltate, 
existența unei agriculturi moderne... Dar 
România acordă de asemenea o mare im- 
portanță industriei grele. In tot timpul 
călătoriei mi s-a vorbit de industria grea 
românească. În apropierea Bucureştiului a 
fost deschisă o expoziţie imensă: loco- 
motive Diesel, autocamioane, utilaj petro- 
lier şi chimic, turbine, strunguri automate. 
Toti se mindresc, apoi, cu sutele de 
blocuri ce se înalță pretutindeni“. 

Cetin Altan explică pe larg cititorilor 
turci realizarea reformei agrare în Româ- 
nia, cum este organizată in prezent agri- 
cultura, posibilităţile pe care le au copiii 
de ţăran de a urma şcoli şi de a deveni 
tehnicieni şi ingineri. 

„Peste tot, scrie Altan, se vădeşte un 
asemenea elan în muncă, încît cu greu 
ai putea prevedea la ce nivel vor ajunge 
românii în următorii 10 ani...“ 

Viaţa culturală a României este un alt 
fenomen care a reţinut îndelung atenţia 
ziaristului turc. „Universitatea din Româ- 
nia, notează el, este una din instituţiile 
ce merită a fi studiate cu mare atenţie. 
Universitatea este înaintată şi modernă. 
De asemenea, trebuie să cîntărim cu alte 
unităţi de măsură decît cele clasice presa, 
baroul ori situaţia scriitorilor“. 

Suita notaţiilor ziaristului ture Cetin 
Altan continuă cu însemnări despre Bucu- 
reşti şi bucureşteni, excursii prin Carpaţi, 
vizite prin diferite oraşe importante ale 
României. 


Melike ROMAN 


Recolta sclavilor 


Volumele americane They Harvest Despair 
(Ei recoltează disperare) de Dale Wright și 
The Salves We Rent (Sclavii pe care-i an- 
gajăm) de Truman E. Moore, abordează una 
din problemele acute ale Statelor Unite — 
migrația muncitorilor sezonieri. 

Faptul că autorii i-au însoțit şi au muncit 
alături de ei le permite să aprofundeze această 
problemă din punct de vedere economic și so- 
cial, prezentind cititorului un tablou compiet 
al ignoranței si sărăciei in care se zbat munci- 
torii din această categorie, remunerati cu cele 
mai mizere și mai nesigure salarii, lipsiţi de 
sprijinul unui sindicat care să negocieze cu 
patronii. 


Curierul cosmonauților 


O editură din Moscova va publica o revistă 
destul de neobișnuită : Curierul cosmonautilor. 
Aici vor vedea lumina tiparului cele mai in- 
teresante scrisori din tara și din străinătate 
adresate cosmonautilor sovietici. Revista va 
insera, totodată, poeme, romane și cintece cu 
subiecte spaţiale. 


Istoria Luxemburgului 


Un mileniu — așa cum anunţă Jean Kill 
chiar prin titiui volumului — s-a împlinit 
numai de la fundarea capitalei Marelui 
Ducat de către prinţul Siegfried, în anul 963. 
Istoria Luxemburgului înfăţişată de Jean 
Kill cuprinde însă o perioadă cu mult mai 
întinsă : din vremea comunei primitive pină 
în zilele noastre. Volumul (250 pag.) se 
remarcă printr-o bună cunoaștere şi folo- 
sire a studiilor istorice anterioare. 

Incepind cu anul 963 Jean Kill distinge 
în istoria ţării trei perioade:  „indepen- 
denta feudal4'* (963—1443) ; stăpinirile străine 
— spaniolă si franceză — pînă în 1815; în 
cele din urmă, perioada care se desfăşoară 
din vremea Tratatului de la Viena pină în 
zilele noastre — perioada de „restabilire 
progresivă a statului luxemburghez şi de 
luptă pentru independența naţională”. 

Jean Kill acordă o atenţie deosebită in- 
fluentei revoluţiei franceze si atitudinii di- 
verselor clase sociale faţă de noile idei ale 
vremii. Astfel, remarcă autorul, cei care în 
1798 s-au opus revoluției au fost nobilii și 
clerul ; ei au declanşat reacţiunea cunoscută 
sub numele de ,,Klâpelkrieg” (rizboiui dan- 
telelor), adevărată Vendée luxemburgheză. 
În 1848, Luxemburgul cunoaște din nou pu- 
ternice lupte revoluționare — iar mai tirziu, 
în timpul Comunei din Paris, alături de 
comunarzii francezi, s-au remarcat în lupte 
mulţi muncitori luxemburghezi. După înfrin- 
gere, numeroşi partizani ai Comunei, prin- 
tre care si Victor Hugo, au găsit găzduire 
pe teritoriul Marelui Ducat. 

În ultimele pagini ale volumului, după ce 
a înfățișat întreaga mișcare de rezistență 
antifascistă din perioada celui de-al doilea 
război mondial, autorul face analiza situa- 
tiei politice actuale, după abandonarea ,,neu- 
tralităţii tradiţionale” a Luxemburgului şi 
aderarea la N.A.T.O. Jean Kill studiază de 
asemenea situația economică a ţării, precum 
si rolul pe care il joacă in diverse orga- 
nisme vest-europene (Piața comună, C.E.C.O. 
etc.). 


Încă un cotidian la Londra 


Înainte de sfirsitul anului 1965 va apare 
la Londra cotidianul de dimineaţă The News, 
de orientare laburistă. El va fi sprijinit de 
24 de sindicate naționale, inclusiv acela al 
muncitorilor necalificaţi si din transporturi. 
The News va apare de 5 ori pe săptămină; 
tirajul iniţial va fi de 300 000 de exemplare. 

Tora Dam n w0 


CUM SĂ PRIVIM 
PROBLEMA GERMANĂ 


ESTE NEÎNDOIELNIC ci în struc- 
tura alianţei occidentale se vor produce 
în curînd schimbări importante. Dar exa- 
minarea serioasă a schimbărilor nu a în- 
ceput încă, deoarece nici în Germania 
occidentală nici în S.U.A nu există o una- 
nimitate de păreri asupra măsurilor ce 
urmează a fi luate. 

Astfel, cancelarul Erhard nu a găsit încă 
un mijloc de a împăca fracţiunile din 
propriul său partid, iar problema care 
dezbină aceste fracțiuni este politica ex- 
temă  vest-germană — față de Europa 
răsăriteană, Uniunea Sovietică, Franţa şi 
S.U.A. La Washington, Administraţia este 
ea însăşi divizată, în esență în privința 
modului în care trebuie să trateze păre- 
rile divergente ale vest-germanilor. 

Iniţiativa şi influența preponderentă în 
activitatea de reformare a alianței occi- 
dentale au revenit, ca urmare, generalu- 
lui de Gaulle. Căci pentru moment Ma- 
rea Britanie este incapabilă să joace un 
rol de frunte în lume, iar Statele Unite 
sînt împiedicate de controversele de la 
Bonn şi de controversele de pe teritoriul 
lor să adopte o atitudine clară. Dar acest 
lucru nu este imposibil de realizat. 

Ar fi un început bun dacă Washing- 
tonul ar înceta să considere reforma 
NA.T.O. drept o manifestare a ambițiilor 
personale şi a prejudecăţilor generalului 
de Gaulle. Tratatul N.A.T.O. şi structura 
militară creată în baza lui au fost reali- 
zate în urmă cu o jumătate de generaţie 
şi, evident, situaţia internaţională din 
1965 se deosebeşte foarte mult. de ceea 
ce era în 1949. De atunci s-au petrecut 
multe lucruri. 

S.U.A. ar trebui să fie prima ţară, şi 
nu ultima, care să ceară modernizarea 
N.A.T.O., şi ar trebui să se gîndească 
cum să realizeze acest lucru, nu cum să-l 
ocolească pe generalul de Gaulle. O schim- 
bare clară de atitudine din partea noas- 
tră ar contribui mult la limpezirea at- 
mosferei şi i-ar ajuta de asemenea pe 
vest-germani să ia o hotirire. 

A doua etapă a clarificării trebuie să 
fic renunțarea la concepția greşită că 
R.F.G. trebuie să aleagă între sfidare sau 
împăcare cu Europa răsăriteană. În R.F.G. 
există o fracțiune, avînd echivalentul ei 
la Washington, care nutrește iluzia că 
Germania răsăriteană poate fi reunită cu 
Germania occidentală în condiţiile acesteia 
din urmă, ca rezultat al unei combinaţii 
militare germano-americane speciale, Pro- 
babil că foarte puţini vest-germani, chiar 
şi dintre acei care aprobă în vorbe această 
idee, cred într-adevăr în ea. Este mai 
probabil că ei consideră că, alăturîndu- 
ni-se în cadrul unor relaţii speciale, in- 
clusiv un gen oarecare de relații nucle- 
are, vest-germanii vor avea ceva de ne- 
gociat atunci cînd se vor aşeza în jurul 
mesei pentru a duce tratative cu Uniunea 
Sovietică. 

In' ce priveşte S.U.A., politica noastră 


„germană a devenit un amestec de preju- 


deciti si împăciuitorism. Absurditatea mi- 
litară cunoscută sub. denumirea de forţa 
nucleară multilaterală de vase de suprafaţă 
cu echipaje mixte a fost concepută--cua in- 

tentia de a-i amăgi pe vest-germani. Postu- 
latul ei de bază este că, dacă nu li se 
dă iluzia că sînt şi ei o putere de prima 
mînă, adică o putere nucleară, germanii 
vor urma un nou Hitler. 

În interesul igienei relaţiilor vest-ger- 
mano-americane, trebuie să renunţăm la 
ideea de a-i înşela pe germani şi de a-i 
împăciui, de teamă să nu facă lucruri în- 
grozitoare. 

Baza cinstită şi sănătoasă a relaţiilor 
vest-germano-americane ar fi sinceritatea 
reciprocă. Această sinceritate ne cere să 
recunoaştem că o ţară împărţită nu tre- 
buie să aibă acces la armele nucleare. 
Interesul ei vital este reunificarea, care 
trebuie să fie obţinută prin împăcarea 
cu foştii ei inamici, în special cei din 
Est. Reunificarea nu poate fi realizată 
printr-o amenințare nucleară vest-ger- 
mană, reală sau fictivă. Ea poate fi rea- 
lizată numai prin politica urmărind con- 
struirea de punti. 

Vest-germanii vor constata, aşa cum 
vom constata si noi, că pe măsură ce 
R.F.G. şi America vor căuta soluţionarea 
problemelor securităţii şi reunificării prin- 
tr-o înţelegere mai strînsă cu Uniunea 
Sovietică, Franţa gaullistă nu va fi duş- 
mana noastră şi adversara noastră înve- 
terată. 


Walter LIPPMANN 


PABAA 


MOSCOVA 


O NOUĂ „RUNDĂ 
NUCLEARĂ“ 
ÎN N.A.T.0O. 


SE FACE din nou agitaţie în legătură 
cu planurile nucleare ale blocului nord- 
atlantic. Aceste probleme au fost puse pe 
agenda operativă a diplomaţiei N.A.T.O. 
şi a cercurilor militare din bloc. Presa 
occidentală discută în momentul de fala 
despre „perspectiva“ diverselor variante 
ale  „hotărizilor nucleare“ în cadrul 
N.A.T.O. În ultimele zile, în presă au 
apărut ştiri privitoare la faptul că S.U.A. 
dorese convocarea în noiembrie a unei 
conferințe extraordinare a miniştrilor apă- 
rării țărilor N.A.T.O. care ar avea ca sar- 
cină să elaboreze o „soluție finală“ pentru 
sesiunea din decembrie a Consiliului blo- 
cului atlantic. Aceasta nu este prima în- 
cercare de a înfăptui planurile periculoase 
ale N.A.T.O. care au ca unică menire ac- 


Lunga călătorie a „melcului“ 


Revocîndu-l pe Chombe, cel mai misterios 
dintre președinții africani a apărut pe ne- 
aşteptate pe primul plan al scenei. 

Toată lumea îl cunoaște pe martirul Lu- 
mumba, sau pe Chombe, politician afacerist, 
nepot al regelui tribului Baluba. Dar, pe 
Joseph Kasavubu, singurul care iși menține 
locul din iunie 1960, singurul care a supra- 
viețuit unei perioade de cinci ani de cicloane 
repetate, cine-l cunoaşte ? 

Prima sa manifestare publică s-a referit la 
culoarea lui Dumnezeu. La 20 de ani, în 
1937, Joseph Kasavubu urma seminarul, sin- 
gura cale spre studiile superioare. Pe ne- 
așteptate, directorul este anunțat că acest 
elev taciturn folosește un limbaj subversiv. 
După părerea sa, mulţi sint botezați, dar 
puţini devin cu adevărat creștini. Clericii 
africani sint ţinuţi în stare de inferioritate, 
Congolezii nu au încredere într-o religie în 
care Dumnezeu, fecioara și sfinţii sint albi 
și numai diavolul este negru. Membrii tri- 
bului Bacongo, de exemplu, trec în mod clan- 
destin la kimbanguism. 

Era un cuvint anatemizat? Simon Kim- 
bangu fusese condamnat la moarte in 1921, 
pentru că a predicat că Dumnezeu nu este 
Dumnezeul albilor, care vor fi alungaţi pen- 
tru a face loc domniei negrilor. Pedeapsa 
fiindu-i comutată, el s-a tirit timp de 30 de 
ani din închisoare în închisoare. Cu toate 
persecuțiile — sau tocmai datorită lor — 
kimbanguiştii declară astăzi că au un mi- 
lion de aderenti și dispun de propriile lor 
şcoli și dispensare. 

În 1937, Joseph Kasavubu a fost dat afară 
din seminar și și-a început cariera de predi- 
cator politic. Kimbanguișlii i-au fost de folos. 
Din mulțimile care dau năvală la pelerinajele 
şi la predicile lor au icsit aderentii stator- 
nici a ceea cc a devenit alianța tribului Ba- 
congo — Abaco, al cărui preşedinte este din 
1954 Joseph Kasavubu. ElI ocupă si astăzi 
acest post. Considerindu-i compromiiitori pe 
kimbanguisti, el i-a repudiat, dar uneori s-a 
reîntors la ei. A fost prima din alianțele sale 
temporare, - 
--„Sint supranumit melcul ? Foarte bine — 
declară Kasavubu — este emblema tribului 
Bacongo : 2 milioane de oameni formează 
cochilia din jurul meu. Sintem ca perii anti- 
lopei : toţi împreună culcaţi, toți impreună 
în “picioare. Congo este un tren în mers: 
pe linia ferată poate apare oricind o capră 
sau un șarpe. Rolul meu este să veghez...” 

Încă înainte de independenţă, trimişi la 
mese rotunde la Bruxelles, Lumumba şi Ka- 
savubu se înfruntă de la inceput. Nu se pot 
nici evita, nici înţelege, 


Incepind din momentul independenței, 30 
iunie 1960, cele șase sapičmini de coexistență 
a lor in guvern l-au întărit pe Kasavubu în 
certitudinile sale : realitatea este dublă. În 
primul rind, interesele economice, marile com- 
panii, Uniunea minieră sau Lever-Congo. Apoi, 
tradiția : marile triburi. 

A doua zi după secesiunea Katangăi, regele 
Kasa x) a consimţit să plece cu avionul îm- 
preună cu Lumumba pentru a-l convinge pe 
Chombe. Li se interzice să aterizeze pe aero- 
dromul de la Elisabethville. Avionul porneşte 
din nou, în timp ce avea loc un schimb de 
mesaje prin radio. Patrice invoca O.N.U., 
Alrica. 

La 5 septembrie, Kasavubu dispune desti- 
tuirea ilegală a lui Lumumba, iar la 10 oc- 
tombrie arestarea sa. Patrice evadează, în- 
cearcă un turneu care eșuează și este prins 
din nou. 

În 1963, în timpul exilului său in Europa, 
Chombe il acuză într-un ziar belgian pe 
Kasavubu că i l-a expediat pe Lumumba si 
codeţinuţii acestuia pentru „a termina cu ei“. 
Mărturiile concordă. Se pare că Kasavubu 
le-a telefonat într-adevăr lui Chombe şi Mu- 
nungo că le expedia un „colet“... Ştia el 
oare că la sosire Godefroy Munungo avea 
să-i ducă pe prizonieri, deja răniţi, intr-o 
casă părăsită si că se va înfige un stilet 
în corpul. lui Lumumba (așa cum relatează 
un document al O.N.U., după care lovitura 
finală a fost dată de un mercenar) ? 

Președintele republicii neagă totul : cl do- 
rea doar să-i „îndepărteze“ pe deţinuţi, să 
împiedice o nouă evadare... Cum să judecăm 
în cazul de faţă, cu criteriile noastre ? 

Ce va face acum Kasavubu? Îl va re- 
primi pe Chombe după ce va fi obţinut asi- 
gurarea că acesta nu va face campanie pre- 
zidentiali, sau îl va chema pe Cyrille Adoula 
să formeze un guvern de uniune naţională, 
în care ar intra unii rebeli stigmatizati de 
catehismul chombist ? Sau va reuși, în sfir- 
sit, faimoasa sa alianță cu membrii tribului 
Baluba si cu alți oameni din Katanga? Să 
încerce să-l atragă de parlea sa pe Thomas 
Kanza, care ar putea deveni periculos dato- 
rită prestigiului său pe lingă tinerii membri 
ai tribului Bacongo ? 

„Melcul” şi-a inceput lungul său drum. 


Dominique DESANTI 
(Din Le Nouvel Observateur) 


») „Regele Kasa" — primul primar african 
al districtului Dendale, cel mai mare cartier 
indigen din Leopoldville. 


